
INTRODUCERE 
IMPERIUL VISULUI 


/ 


Într-o legendă spaniolă, care s-a păstrat din vremuri foarte 
îndepărtate într-o țară din America de Sud, Ecuador, se 
spune că o familie veche din sud, familia Solanda, care a 
dăruit istoriei pe soţia eliberatorului ţării, mareșalul 
Antonio Jose de Sucre, ar fi cumpărat în decursul timpu- 
jui un titlu de nobleţe, „„marchizatul de Solanda“. Acestui 
titlu îi erau adăugate, bineînţeles, pămînturile din sud. 
Dar actul de vînzare preciza că noilor proprietari le re- 
veneau şi eventualele beneficii de pe urma uneia dintre 
comorile de aur masiv destinate să-l răscumpere pe îm- 
păratul incas Atahualpa, prizonier al spaniolilor, comori 
care au fost îngropate într-ascuns atunci cînd acesta a 
fost executat de către conchistadori. 


Actul de vînzare mai menţiona că această comoară se 
afla într-un loc denumit la Huaca de Quinara (mormîn- 
tul incas din Quinara), în provincia Loja t. Textul nu mer- 
gea, din păcate, pînă acolo încît să precizeze locul exact ! 

Bineînţeles, această familie şi-a păstrat averea ei per- 
sonală şi nu şi-a însușit niciodată comoara care îi apar- 
ținea prin acte. Analiza actului de vinzare este emoţio- 
nantă, deoarece la Huaca de Quinara există înlr-ade- 
văr, fiind situat pe malurile unui fluviu menţionat pe 
hărţile Ecuadorului, Rio Yangana. Denumirea de Yangana 
e cehivalentă, în spaniolă, cu aceea de Llangana, descem- 


1 Provincia Loja este situată în sudul Ecuadorului, aproape de 
frontiera peruviană. (n.a.). 

nînd ţmuturi aurifere care au aparţinut pe vremea impe- 
riului incas unei căpetenii, unui învingător, unui Ati. 

În partea sudică a acestei ţărişoare se află într-adevăr 
un masiv muntos foarte periculos, greu accesibil, denumit 
masivul Llanganati.. Or, aici se află ascunsă, istoria o do- 
vedeşte, cea mai fabuloasă comoară care a fost îngropată 
de oameni acum peste cinci secole. 


O mare parte a acestei lucrări este consacrată comorii 
care a fost îngropată în munţii Llanganati, după ce spa- 
niolii l-au omorît pe împăratul Atahualpa, deși preţul de 
răscumpărare făgăduit fusese plătit de către indienii im- 
periului de sud. 

Comoara, reprezentind preţul de răscumpărare al nor- 
dului, a fost atît de bine ascunsă încît nici pînă azi nimeni 
n-a putut să și-o însușească în întregime. Un spaniol a iz- 
butit totuși să aibă acces la ea în condiţii enigmatice ; în 
pofida misterului cu care s-a înconjurat, el a lăsat un text 
și o hartă ce ne-au parvenit. 

Vom povesti, de altfel, condiţiile în care aceste docu- 
mente au ajuns pină la noi şi cum au fost transportate pe 
ascuns pentru ca alţii să nu-şi poată însuși imensele de- 
pozite de obiecte de aur. 

M-am putut întîlni, după numeroase dificultăți, cu omul 
care s-a aflat desigur la originea acestor operaţiuni abil 
camuflate. El a descoperit și a recuperat o infimă parte 
a comorii, pe care am putut-o evalua în monede moderne. 
E greu să-ţi închipui valoarea ei și, totuși, obiectele care 
au fost ridicate din Llanganati nu sînt mituri. Ele se află 
şi acum într-o bancă din Edinburgh, ale cărei nume și 
adresă le cunoaștem, așa cum cunoaștem și numărul sei- 
furilor în care sînt închise. Această poveste rocambolescă. 
ar îi putut constitui ea singură o lucrare. Am preferat s-o 
condensăm ca să putem menţiona alte evenimente, care 

și ele ne fac să nu ne îndoim de realitatea preţului de 
răscumpărare a lui Atahualpa, îngropat undeva în Ame- 
rica de Sud. | 

Am dat, de pildă, de urma unui tînăr indian, ajuns 
diform în urma unor oribile arsuri, care era fiul unuia 
din ostaşii lui Rumiñahui. Acest indian, cunoscînd de la 
tatăl său locul exact al comorii ce reprezenta preţul de 
răscumpărare, și-a însuşit şi el o parte din ea, spre a-l 
recompensa în felul său pe cel ce l-a scăpat de la mize- 
rie, un spaniol. 

Frumoasă poveste, mai degrabă legendă decît docu- 
ment istoric, vor gîndi unii ! Şi eu aș fi avut această ati- 
tudine înainte de a-mi fi parvenit documente şi fotografii 
care dovedesc în mod indiscutabil, chiar și celor mai in- 
creduli, că extraordinara aventură a lui Cantuña, tînărul 
indian, n-a fost născocirea vreunui romancier lipsit de 
inspiraţie, ci într-adevăr o fascinantă aventură istorică. 
În paginile următoare vom vedea faptele şi motivele. Căci 
scopul acestor rînduri nu este acela de a face digresiuni 
despre acumulările mitice sau reale de aur, argint ori pie- 
tre preţioase, ci de a-l face pe cititor, frămintat de pro- 
blemele moderne ale secolului nostru, să pătrundă în 
domeniul visului. 

Toate faptele povestite în aceste pagini sint reale, cu- 
-Jese după nenumărați ani petrecuţi parcurgind America 
de Sud şi scotocind vechile arhive spaniole. Datorită unor 
documente inedite, contemporane primelor călătorii ale 
conchistadorilor pe pămîntul american, am putut face un 
bilanţ, relativ detaliat, al bogățiilor adunate de incaşi în 
timpul imperiului și ascunse după sosirea „zeilor albi“. 
Cazul comorilor incase a fost unic în istoria omenirii şi 
tocmai aceasta, dincolo de bogăţia ce le reprezintă, le 
face mai captivante ; ele simbolizează o civilizaţie distrusă. 

Nu doresc deloc ca, în urma lecturii acestei lucrări, 
vreun cititor curios să se lase ispitit de febra aurului şi 
să ia prosteasca hotărire de a-şi organiza propria sa ex- 
pediţie ca să-și încerce norocul. 

Mi-au trecut prin fața ochilor multe documente extra- 
ordinare. hărţi din perioada conchistei, grote sau terenuri 
despre care mi se dădeau asigurări că ascund bogății. Nu 
m-am gîndit niciodată să întreprind ceva. Socot că-i pre- 
ferabil ca şi cititorul să facă la fel, mulţumindu-se să știe 
că toate acestea există, dar că visul este un cadru de viaţă 
mult mai bogat decît acela al aventurierilor căutători de 
comori. Soarta acestora din urmă, povestită de asemeni 
în această carte, a fost rareori pe măsura speranţelor lor. 


Prima parte 


EPOPEEA SUDULUI 


1 
ŞI PIZARRO PĂRĂSI ORAȘUL PANAMA! 


~v 


„Şi Pizarro părăsi oraşul Panama în a patrusprezecea zi 
din noiembrie 1524, împreună cu o sută doisprezece spa- 
nioli și cîțiva indieni...“ 

Scopul mărturisit al acestei noi expediţii a lui Francisco 
Pizarro şi a celor doi tovarăși ai lui, Diego de Almagro şi 
părintele Hernando de Luque, era anexarea de noi teri- 
torii la coroana Spanici (care o finanța în parte), precum 
și convertirea sufletelor păgîne la regatul lui Hristos. Dar 
acești trei oameni avizi de averi ușor de obţinut aveau şi 
alte ambiţii. | 

Pizarro, pe cînd se afla în casa părintelui de Luque din 
Panama, împreună cu Diego de Almagro și un cavaler 
din colonia Panama, Pascal de Andagoya, nu putea să fi 
uitat atît de repede fraza pe care o aruncase la întîmplare 
în fața lui un indian foarte tînăr, care răsturnase din gre- 
şeală balanţa plină cu aur a conchistadorului Balboa ! (cel 
care descoperise Oceanul Pacific cu cîțiva ani înainte). 


— Cunosc o ţară unde se bea și se mănîncă în vase 
de aur! 

Indianul își sprijinise afirmaţia indicînd, cu braţul în- 
tins, direcţia sud. De altfel, Pascal de Andagoya fusese 
invitat în seara aceea doar cu scopul de a descrie cea 
văzut si auzit în cursul cîtorva incursiuni pe care le-a 


1 Vasco Núñez de Balboa (1475—1517) a descoperit Oceanul 
Pacific în 1513, după ce a traversat istmul Americii Centrale (n.tr.). 


9 


întreprins, călare sau călătorind cu o corabie, în ţinutu- 
vile necunoscute ale sudului rîvnit de spanioli. 

El povesti gazdelor sale că acolo, foarte departe, se 
află o ţară pe care indienii o numeau „Piru“, unde folo- 
sirea prețiosului metal galben era foarte răspîndită, 
aproape banală. Această ţară părea condusă de un rege 
extraordinar, care își spunea fiul Soarelui și al Zeilor. 
Acolo puteau fi întilnite şi animale curioase, cu o înfă- 
țișare dispreţuitoare, foarte asemănătoare cămilelor din 


Orient. 

Puțin le păsa lui Pizarro, Luque și Almagro de toate 
acestea ! Ei nu străbătuseră oceane ca să admire un rege 
divin şi mai puţin încă să se extazieze în fața faunei ciu- 
date a Indiilor occidentale. 

Destăinuirile neînsemnate ale lui Andagoya, îmbinate 
cu vorbele tînărului indian despre fabuloasele bogății ale 
acestor ţinuturi, păreau să-i atragă mult mai mult pe cei 
trei complici adunaţi în seara aceea din 1524, ca nişte tîl- 
hari înaintea unei lovituri. 

Dintre cei trei, cel mai important, al cărui nume va 
intra în posteritate, era desigur Francisco Pizarro. 

Chiar tovarăşii lui vorbeau de el ca de un ofiţer aprig 
la muncă, aspru cu ceilalţi ca şi cu el însuși, neîndurător 
față de cei aflaţi sub ordinele lui. Își făurise viața cu tăria 
pumnului. Născut la 16 martie 1475, în orăşelul spaniol 
Trujillo, mama sa fiind Francisca Morales, măritată cu 
căpitanul Francisco Pizarro, poreclit „romanul“, el nu 
primise nici o educație ce l-ar fi putut purta spre destine 
mai măreţe. Aproape incult, și-a petrecut copilăria păzind > 
turmele de porci, în Extremadura sa natală. Această edu- > 
caţie deficitară, contactul cu natura sălbatică, lipsa de 
cultură îi vor marca toată viaţa. 


Întilnind la un tîrg de vite un grup de negustori spa- 
nioli care se îndreptau spre Sevilla, marele oraş din sud, 
şi îmboldit de chemarea aventurii, îşi lăsă porcii şi îi 
urmă pe călători. 

În 1510, Francisco Pizarro, în vîrstă de treizeci şi cinci 
de ani, s-a înrolat în expediția aventuroasă a lui Alonso 
de Ojeda, care părăsi San Lucar de Barrameda spre a 
ajunge la Espanola 1, una din primele insule descoperite 
în noile teritorii, și apoi la capul Vela. Acolo, împreună 
cu alţi conchistadori, el se va război cu indigenii din re- 
giune, fără să-şi precupeţească nici cruzimea, nici dorința 
de răzbunare. | 

Pizarro e, de altfel, suspect de tăcut în legătură cu 
trecutul său şi cu aventurile din această perioadă. Astăzi 
cunoaștem doar cîteva momente din istoria vieţii lui, da- 
torită povestirilor tovarășilor săi — deseori puţin ami- 
cale — şi, îndeosebi, datorită relatării unuia din verii săi, 
Pedro, care nu l-a scutit nicicum de critică. 

Doi ani mai tîrziu, cînd Ojeda a trebuit să se retragă, 
chinuit de o boală foarte gravă, se gîndi la Pizarro şi-i 
predă acestuia oraşul San Sebastiân, situat în peninsula 
Guajira, făcîindu-l primar. 

Francisco Pizarro, care n-a primit nici un fel de edu- 
caţie înainte de plecare, nu va şti niciodată să conducă 
orașul şi-l va lăsa să se depopuleze, negîndindu-se decît 
să se îmbogăţească şi să chefuiască. Cum să-ţi treacă prin 
minte să faci din omul acesta, pe care nimeni nu se gîn- 
dise vreodată să-l înveţe să citească sau să scrie, un gu- 
vernator, fie numai și al unui orășel ? 

Pizarro nu era desigur un om inteligent. Era un aven- 
turier. Oraşul se depopulează ? Puțin îi pasă, el se îm- 
barcă imediat pe o caravelă și porneşte la drum cu o plă- 


1 Hispaniola, nume dat de Columb insulei Haiti. (n.tr.). 

cere vădită spre opulenta cetate Santa Maria de Darién; 
pentru a se pune la dispoziţia lui Balboa însuși. 

Vasco Núñez de Balboa era încă de pe atunci un co- 
mandant reputat în colonia spaniolă din Lumea Nouă. 
El acceptă fără rezerve să-l ia ca asociat în expedițiile sale 
pe fostul porcar. La 1 septembrie 1513, echipa părăsește 
orașul Santa Maria de Darién, în căutarea celuilalt ocean, 
despre care fiecare auzise vorbindu-se, dar pe care ni- 
meni nu-l văzuse încă. 


Citeva zile mai tirziu, la 27 septembrie, Balboa, în 
numele regilor Spaniei, trece în stăpînirea sa Oceanul Pa- 
cific, pe care tocmai îl descoperise. Pizarro e bineînţeles 
prezent la această fantastică premieră. 


De acum înainte, el va participa la toate expedițiile 
tovarăşului său, Balboa, pînă la 15 august 1514,cînd 
acesta din urmă întemeiază, cu de la sine putere, viitorul 
oraş Panama — pe actualul lui amplasament ; aici îi pă- 
răseşte pe ceilalți, spre a reveni la Santa Maria de Da- 
rien, aproape de Marea Caraibilor. 


Francisco Pizarro este deosebit de discret în privinţa 
episoadelor care au precedat și urmat acelui faimos 15 
august. Conștiinţa lui nu trebuie să fi fost atît de curată. 
Lipsa lui de scrupule se confirmă prin faptul că în 1517 
Pizarro va fi chiar el însărcinat să-l aresteze pe cel că- 
ruia îi datora fulgerătoarea lui carieră, Balboa, și să asiste 
— dacă nu şi să participe — la executarea lui. 

Zilele lui se scurg, ca ale tuturor tovarășilor săi, mar- 
cate de lupte interne; comerţ, agresiuni împotriva băş- 
tinaşilor pînă în acel an 1522, cînd Pascal de Andagoya 
se îmbarcă pe o corabie şi pornește pe noul ocean desco- 
perit de Balboa, înarmat cu o împuternicire, semnată așa 
cum se cuvine de guvernatorul orașului Panama., Pedro 
Arias. A 

El va cobori astfel pînă la gura fluviului Biru, care 
sc varsă în micul golf San Miguel, pe coasta occidentală 
a actualei Columbii. Aici va găsi aur, căci triburile din 
această ţară au acumulat bogății fabuloase, dar îndeosebi 
va învăţa să stea de vorbă cu acei oameni noi, care nu-i 
văzuseră încă niciodată pe zeii albi pe care îi așteptau. 
Aceşti indieni îi vor dezvălui ceea ce nici un spaniol din 
vremea aceea nu cuteza încă să-și imagineze : nemaivă- 
zutele comori ale agresivilor lor vecini din sud. Aici con- 
chistadorii vor auzi, pentru prima oară, vorbindu-se des- 
pre incaşi. 

Noutăţile nu pot decît să-l inflăcăreze pe Pascal de 
Andagoya, care se întoarce repede la Panama. El nu vrea 
încă să povestească ce a aflat autorităţilor, care, o ştia prea 
bine, nu vor face altceva decît să-și însușească degrabă 
acele comori. Ce vrea el — noblețea obligă! — e să re- 
vendice într-o zi proprietatea deplină a acelor teritorii. 

Dar singur nu poate face nimic. Îi trebuie acoliţi. Nu 
întîimpină nici o dificultate să-i recruteze dezvăluindu-le, 
fără multe vorbe, în subsolurile tenebroase ale pivniţelor 
din Panama, o parte din ce aflase în Columbia. 


„ Proiectata expediţie constituia scopul discretei întru- 
niri care s-a ţinut în 1524, la locuinţa părintelui Luque 
din Panama. Balboa murise înainte. Pizarro nu mai poate 
fi stînjenit de comandantul său și, din punct de vedere 
psihologic, el e acum pregătit să accepte mirifica ofertă 
a lui Pascal de Andagoya. 

10 martie 1524 va îi ziua care va hotări destinul Ame- 
ricii de Sud. În ziua aceea, Francesco Pizarro, Diego de 
Almagro, părintele Hernando de Luque şi faimosul Pas- 
cal de Andagoya vor semna, după încheierea reuniunii lor 
secrete, un contract în toată regula pentru cucerirea re- 
gatului Piru, după cum îl denumește Andagoya. Acest 

contract ne-a parvenit și se află și acum în arhivele spa- 
niole. El e alcătuit din patru foi manuscrise, pe care am 
avut ocazia să le vedem şi în care sînt menţionate, în mod 
clar, următoarele condiţii acceptate, pare-se,. din capul lo- 
cului, de cei patru tovarăși : 


1. Francisco Pizarro va fi conducătorul expediției. 

2. Diego de Almagro va fi însărcinat cu recrutarea 
membrilor expediției, cumpărarea corăbiilor şi munițiilor 
indispensabile. 

3. Hernando de Luque va aduce suma de 20 000 pesos 
în bare de aur, sumă considerabilă pentru epoca aceea, 
echivalentul, am calculat noi, a peste 80 milioane de franci 
actuali. 


Bineînţeles, de Luque nu are această sumă ; Gaspar 
de Espinoza, primarul de atunci al orașului Panama, i-o 
va procura în schimbul unui procentaj din beneficiile 
scontate. 

Acest contract este stabilit în numele unei credinţe in- 
destructibile, cel puţin în aparenţă. El începe astfel : 


În numele Prea Sfintei Treimi, Tatăl, Fiul și Sfîntul 
Duh, uniţi într-un singur şi adevărat Dumnezeu, şi în 
numele Prea Sfintei Fecioare, Maica Domnului, um 
întemeiat următoarea asociație... 


În contract se stipulează, fără înconjur, că bogăţiile 
dobindite vor fi împărţite în părți egale după înapoierea 
expedițiilor. Contractul e legalizat de notarul regal, Her- 
nando del Castillo, și semnat de părintele Hernando de 
Luque, de Juan de Pâiez, reprezentantul lui Francisco 
Pizarro (care nu știa nici să citească, nici să scrie), de 


Alvaro de Quiroz, reprezentantul lui Diego de Almagro; 
şi de Pascal de Andagoya. Se spune că părinţii acestuia 
din urmă l-au abandonat în piaţa din faţa unei biserici 
castiliene şi că a avut o viaţă foarte asemănătoare cu 
aceea a prietenului său Pizarro. E 

Părintele Luque este cel mai cultivat dintre toți, fiind 
vicar şi apoi învăţător în Panama. E prietenul și confi- 
dentul marii burghezii din Panama, neşovăind să-și vire 
nasul în toate afacerile bănești, ceea ce explică prezenţa 
sa şi în dubiosul trio de aventurieri. 

În îndepărtata metropolă, în glorioasa Spanie, unde 
s-a făcut totul spre a lua în stăpînire Lumea Nouă, s-a 
aflat ceva despre contractul încheiat. 

Totuşi, la curtea regelui Spaniei se afișează cea mai 
perfectă nepăsare. Fapt şi mai uluitor, Casa de Contra- 
tación, cu sediul la Sevilla, care se amestecă în mod in- 
chizitorial în toate treburile din colonii, în tot ce vine sau 
pleacă de acolo, şi care nu se poate să nu fi aflat de tirgul 
încheiat, rămîne indiferentă. Nici unul din funcţionarii 
ei nu vrea să ştie ce se va întîmpla în regatul Piru. 

O asemenea indiferență le convine asociaţilor, îndeo- 
sebi părintelui de Luque, spiritul conducător al echipei. 
Nefiind nevoit să ceară nici corăbii, nici oameni, nici bani 
reprezentantului regelui Spaniei, guvernatorul Pedro 
Darién, el solicită să fie primit de acesta, pentru a obține 
acordarea unui privilegiu regal expediției. În schimbul 
acestei binecuvîntări oficiale, foarte importantă pentru 
viitor, el promite interlocutorului său o parte din bunurile 
la care sperau. Acesta, ademenit de.chilipir, se grăbeşte, 
bineînțeles, să-i ofere cauțiunea regală. Va face mai mult 
decit i se cere, punîndu-i la dispoziţie cu generozitate o 
corăbioară veche, pe jumătate stricată, construită cu multă 
vreme înainte, chiar de Balboa, pentru o expediţie de-a sa 
Și care-și sfîrşea zilele în portul Panama. 

Așa cum s-a convenit, Diego de Almagro recrutează, 
printre lepădăturile și aventurierii adunaţi la Panama, oa- 
menii necesari expediției. 

Sint astfel angajaţi optzeci de oameni căliţi, pe care 
nu-i sperie chinurile tropicelor, căldura, mușştele, perico- 
lele atacurilor indienilor sau naufragiile. 

Echipajul urcă la bordul corăbiei sumar reparată şi, în 
ziua de 14 noiembrie 1524, aşa cum fusese prevăzut, 
Francisco Pizarro părăsește orașul Panama pentru necu- 
noscutul Sud. Ceilalţi au preferat să rămînă pe uscat şi 
să-și împartă dinainte fabuloasele beneficii scontate. 

Francisco Pizarro, călăuzit doar de aspiraţiile lui și de 
puţinele informaţii date de defunctul său comandant Bal- 
boa şi de asociatul său Pascal de Andagoya, părăseşte 
coastele sterpe ale Americii centrale spre a încerca să 
forțeze destinul mai înspre sud. 


Călătoria nu-i deloc lungă. Debarcă cu oamenii săi 
nu pe coasta atît de mult sperată a Pirului, ci pe aceea a 
micii insule a Perlelor, descoperită mai înainte de Balboa 
în golful Panama. 


__ Puțin timp după aceea, ajunge la Puerto Piñas ; nu este 
decit o modestă etapă, căci pleacă iar și ajunge în sfîrşit 
la gura renumitului fluviu Biru sau fluviul San Juan, si- 
tuat în actuala Columbie. Pascal de Andagoya spusese 
deci adevărul, dar afirmase că a căpătat informaţii despre 
vecinul lor din sud de la indienii care trăiau în acele 
locuri. Or, cînd cele două vele învechite ale vasului apar 
la gura fluviului umflate de vînturile Pacificului, nici un 
indigen nu se arată pe coasta cu vegetație îmbelșugată. 
Unde au dispărut oare oamenii lui Andagoya ? 


Cei cîțiva marinari aflaţi la bord, care mai participa- 
seră la prima călătorie a lui Andagoya, jură pe toţi sfinţii 
că ei au zărit într-adevăr mulţi indieni pe coastele acelea. 

Vela mare este deci coborită, vela artimonului striînsă şi 
vechea corabie este ancorată încet. 

Se înjghebează o mică expediţie care, condusă de Pi- 
zarro, pătrunde în selva |! în căutarea indienilor. 

Pînă la urmă, spaniolii reușesc să-i găsească. Se aștep- 
tau să vadă indieni blînzi, calmi, pașnici, aşa cum suge- 
rase primul navigator în aceste locuri. Sînt primiţi de niște 
oameni care, din teamă sau răzbunare pentru actele de 
violență la care fuseseră supuși înainte sau pur şi simplu 
din obișnuinţă, atacă mica lor ceată. 

Spaniolii nu încearcă deloc să înțeleagă comportamen- 
tul agresorilor. Prima lor reacţie e represiunea. Ard ime- 
diat toate locuinţele tribului și în amintirea acestui episod 
numesc locul Puerto Quemado, Portul Ars. Obţinind to- 
tuși cîteva informaţii despre ceea ce vor să alle, părăsesc 
Puerto Quemado pentru acel Sud necunoscut. 


Între timp, asociaţii lui Pizarro rămași la Panama sînt 
neliniștiţi că n-au primit încă veşti de la Pizarro. Nemai- 
putind răbda, echipează repede o altă corabie, de construc- 
ție mai recentă, recrutează fără greutate o nouă ceată de 
aventurieri și, în pofida vînturilor potrivnice care bîntuie 
în Pacific în anotimpul acela, se avîntă în căutarea acoli- 
tului lor. 


Părintele Hernando de Luque, reținut de funcţiile lui 
și poate și de teamă, şi Pascal de Andagoya rămîn la Pa- 
nama. Expediția are în frunte un alter ego al lui Pizarro, 
Diego de Almagro. 


Fără mari greutăţi, el ajunge cu oamenii lui la Puerto 
Quemado. O mică barcă este lăsată la apă pentru a se duce 
pe uscat să culeagă informaţii noi despre ce se întîmplase 
cu Francisco Pizarro şi cu echipajul lui. Indigenii — şi 


l 1 Denumire dată pădurilor ecuatoriale veşnic verzi din þa- 
zinul Amazonului. (n.tr.) 

cine n-ar înțelege-o ? — se grăbesc să-i atace la rindul 
lor, luîndu-i poate drept aceiaşi albi care le-au distrus 
căminele cu cîteva săptămîni înainte. 

În timpul acestei lupte, Diego e lovit de o suliță care îi 
provoacă o rană serioasă. Îşi pierde în această împrejurare 
ochiul stîng. Fără să-i pese deloc de rană, hotărăște totuși 
să-și continue cercetările în căutarea lui Pizarro. Pînă la 
urmă îl întîlneşte, la 24 iunie 1525, aproape de gura flu- 
viului Biru și, după ce s-au învoit din nou, reiau împreună 
drumul spre Panama, unde sosesc la 12 iulie 1525. Despre 
cele întîimplate atunci lui Pizarro, înainte de a-l fi întil- 
nit pe Diego de Almagro, relatările diverșilor cronicari 
contemporani variază. Unii afirmă că el s-ar fi abătut din 
drum rătăcind timp de două sute patruzeci de zile înainte 
de a reveni la Piru. Alţii, că a ajuns mult prea la sud, în 
golful Guayaquil. Alţii, în sfîrşit, că a mers pînă la gura 
fluviului Chicama. 

Pe vremea aceea, aproape toată coasta Perului era 
populată și nici un document nu menționează contactele 
lui Pizarro cu indigenii în cursul acestet prime călătorii. E 
puțin probabil să fi ajuns efectiv pe această coastă. 

Eşecul parțial al acestei prime călătorii n-a stins patima 
pentru aur a celor patru oameni. Departe de a renunța, 
ei hotărăsc să organizeze o nouă expediție, deoarece încă 
de pe acum au putut ajunge mai departe decit reușise 
Pascal de Andagoya. Pe lîngă aceasta, puţinele obiecte de 
aur masiv adunate ici şi colo din locuinţele indigene în 
cursul celei dintîi călătorii n-au făcut decît să le sporească 
și mai mult îrenezia. 

Din moment ce exista puţin aur aici, iar indigenii vor- 
beau de bogăţiile unui imperiu al sudului, ce comori tre- 
buie să ascundă acest imperiu ! 

În martie 1526, asociaţii se întîlnesc din nou în taină 
la locuinţa părintelui de Luque. Diego de Almagro știa 


i 17 


acum că norocul i-a bătut la ușă. El și ceilalţi sînt gata 
să-şi pună în joc viața sau avutul lor modest pentru a-și 
înfăptui planul. Cu toţii împreună încheie bilanţul aven- 
turilor pe mările sudului. Ei n-au descoperit porțile spre 
acea civilizaţie despre care li se vorbește, dar şi-au însușit 
deja aur de la cele cîteva triburi întîlnite pe coasta sud- 
americană și pentru ei aceasta e important. 

Noua expediţie se anunţă sub auspicii fericite. Părin- 
tele Hernando de Luque, foarte solemn, se ridică deodată 
şi, cu un zîmbet vag, își anunţă prietenii că-i gata să le 
destăinuie o veste minunată. 

Guvernatorul din Panama s-a opus celei de a doua 
expediţii, totuși, el, părintele de Luque, a putut, datorită 
relațiilor lui excelente cu înalta societate panameză, să 
obțină autorizaţia oficială de a organiza această nouă călă- 
torie spre necunoscut. 

— Pînă la urmă ne-au dat blestemata asta de autori- 
zaţie, dar nu mai trebuie să contăm pe prezenţa la bord a 
pilotului. Nu mai vor să ne ajute să navigăm. 

Era-o lovitură”grea pentru asociaţi, căci piloto mayor 
era personajul cel mai important în aceste regiuni tropi- 
cale. El era cel care călăuzea corăbiile prin apele necu- 
noscute, după unele secrete de navigaţie, pe care în cele 
mai multe cazuri le deţinea în exclusivitate. Refuzul de 
a le pune la dispoziţie acest om important făcea să scadă 
şansele expediției. 

Dar aceasta însemna să nu cunoşti şiretenia și voinţa 
infailibilă ale celor patru complici. În schimbul mai multor 
promisiuni, ei reușesc să-și asigure prezenţa la bord a unui 
alit renumit pilot, originar din Moguer, Bartolomé Ruiz. 

În aceeași seară, un nou comandant este numit ca să 
conducă a doua călătorie. Voturile se îndreaptă în unani- 
mitate spre Francisco Pizarro, care pare desigur capabil 
să ducă la bun sfîrşit acţiunea. Pentru mai multă sigu- 

ranță, tovarășii lui hotărăsc ca Pizarro să nu plece doar 
cu o corabie, ci cu două. j 

Cei patru oameni folosesc din plin zilele care urmează 
acestei reuniuni pentru a achiziţiona în orașele din Fa- 
nama merindele, uneltele, armele și munițiile necesare. 

Diego de Almagro recrutează chiar, fără greutâte, o 
sută șaizeci de oameni care vor alcătui echipajul. 

Toate acestea costă foarte scump şi asociaţii nu mai au 
deloc fonduri. Nici o piedică ! Ei reiau contactul cu acela 
care va fi de aci înainte bancherul întregii aventuri, un 
“m fascinat de imensele perspective pe care le întrevede, 
Gaspar de Espinoza, actualul primar al-orașului Panama. 
Fără să cîrtească, el le avansează banii necesari. 

La 26 martie 1526, toate pregătirile sînt terminate şi 
cele două corăbii părăsesc portul. 

Prima parte a călătoriei se desfășoară bine, fără inci- 
dente şi Pizarro ajunge la gura fluviului Piru, pe care îl 
ştie deja. Schimbîndu-și tactica, hotărăşte să rămînă acolo 
cu una din corăbii şi o puternică garnizoană înarmată, în 
timp ce-i cere pilotului său Bartolome Ruiz să continue 
explorarea spre sud. 

Între lunile mai și iunie 1526, pilotul Ruiz va ajunge 
pînă la gura fluviului Santiago, la capătul sudic al Colum- 
biei, descoperind, în trecere, golful San Mateo și insula del 
Gallo, la 1°51’, latitudine nordică toate fiind puncte geo- 
grafice pe care occidentalii le văd pentru prima dată. 

Si apoi vine ziua cea mare. La 21 septembrie 1526, pi- 
lotul Ruiz, care a părăsit Puia cu putin timp înainte, 
ajunge cu nava sa în larg în dreptul locului unde se află 
azi orăşelul de frontieră Tumbes. 

Atunci se produce un eveniment care, doar el singur, 
va răsturna faţa lumii din epoca aceea. Marinarul de ve- 
ghe, care nu înceta să scruteze coasta pustie, începe deo- 

dată să strige arătînd emoţionat spre un mic punct pe 
octan. 

Echipajul află repede vestea și, cu toate pînzele sus, 
corabia se îndreaptă cu viteză spre punctul care se dove- 
dește a fi o ambarcațiune mare, din cele îndrăgite de in- 
dienii de prin partea locului, ambarcațiune construită din 
lemn de balsa !. Aceasta înainta repede spre nord, dar cei 
unsprezece oameni care o manevrau se opriră uluiți, vă- 
zîind cum apar deodată în lumea lor alte făpturi, atit de 
asemănătoare cu ei, dar cu pielea de altă culoare. Oame- 
nii aceştia nu văzuseră niciodată albi. Mărturiile ulterioare 
ne informează că indienii erau desigur surprinși, dar de- 
loc speriaţi. Într-adevăr, învăţămintele religiei lor spu- 
neau că zeii vor reveni într-o zi pe pămînt la bordul unor 
corăbii uriașe. Corăbiile sosiseră, deci nu puteau fi alţii, 
bineînțeles, decit acești zei. 

Cele două ambarcaţiuni ancorează una lingă alta. Doi 
indieni intimidaţi fireşte, dar fără a fi agresivi, se urcă 
la bordul corabiei „zeilor“. Echipajul nu-și poate înăbuși 
strigătele de bucurie. Băștinașşii din acea regiune sînt îm- 
podobiţi din belşug cu aur, acel fabulos metal pentru care 
au înfruntat atitea pericole. E vorba, într-adevăr, de ne- 
gustori care se duc să vîindă în ţinuturile dinspre nord 
perle, aur, argint, ţesături minunate din lînă sau bumbac, 
bogat împodobite, precum și fructe și legume. Dar spa- 
niolii nu-şi iau ochii de la podoabele de pe piepturile lor, 
de la brăţările și colicrele care strălucesc sub soarele cald 
al mărilor sudice. | 

Fără nici o reţinere, băștinaşii își schimbă giuvaierele 
pe mărfurile de proastă calitate oferite de spanioli și vor- 
besc de regatul lor, care corespunde acelui paradis fabulos 


-æ nemomo 


t Copue din America Centrală, cu lemn foarte uşor (densi- 
tatea 0,15), folosit îndeobşte la construcţia unor ambarcaţiuni. 
(n.îr.) 

imaginat la adunările din locuinţa tainică a părintelui de 
Luque din Panama. 

Purtător al preţioasei sale descoperiri și al dovezilor 
smulse indienilor, Bartolome Ruiz se grăbeşte să se în- 
toarcă la gura fluviului San Juan, unde i-a lăsat pe Pi- 
zarro şi pe oamenii săi. Îi regăsește ușor și, de la bun în- 
ceput, îi destăinuie lui Pizarro existenţa acolo, mai la 
sud, a unor comori extraordinare. Se poate chiar să fi adus 
cu el cîteva eşantioane ? 

Diego de Almagro nu știe încă nimic despre aceste 
descoperiri. În octombrie 1526, așa cum se stabilise înainte 
de plecarea celor două ambarcaţiuni, el sosește la San Juan 
avînd un echipaj de nouăzeci de oameni recrutaţi de cu- 
rînd. Pizarro și Ruiz îi destăinuie descoperirea, la care se 
gîndeau de atitea săptămini. Almagro stă ca pe ghimpi. 
Acoliţii lui îl însărcinează să se întoarcă la Panama cu 
preţioasele comori luate de la cei unsprezece negustori şi 
să-i informeze pe ceilalţi despre descoperirile lor. Îi cer 
de asemeni asociatului lor să le facă rost de oameni de 
rezervă ca să-i înlocuiască pe cei care au căzut bolnavi sau 
au murit în timpul primei campanii, precum şi de fon- 
duri pentru a aproviziona o nouă expediţie. 

Dar așteptarea veștilor din Panama, după plecarea lui 
Diego de Almagro, înseamnă mai mult decît pot suporta 
inimile slabe ale celor doi tovarăşi însetaţi de aur şi pietre 
preţioase. 

După sfaturile lui Bartolome Ruiz, Francisco Pizarro 
se hotărăște să continue singur expediţia spre sud și să-și 
instaleze tabăra de bază — cum ar spune aventurierii mo- 
Gerni — pe insula del Gallo, acest loc fiind mai sănătos 
şi mai uşor de apărat decît coasta. ` 

La o lună după sosirea lui Diego, Pizarro a şi părăsit 
gura fluviului San Juan, îndreptîndu-se spre insula Co- 
coșului (gallo — în spaniolă). Faptul acesta dovedește 

graba lui de a pune mina pe comorile pe care le bănuiește 
că există. | 

În timpul instalării lui, Diego de Almagro sosește la 
Panama cu o modestă comoară, sustrasă din ţinuturile su- 
dice pentru acţionarii întreprinderii, și un dar destinat so- 
tiei guvernatorului Pedro de los Rios. Nu-i vorba de un 
strălucitor smarald, nici măcar de un breloc de aur ma- 
siv, ci de un ghem de bumbac, în care un membru mai 
glumeț al echipajului, al cărui nume ne-a parvenit, Juan 
de Saravia, a strecurat un bileţel. În acest bileţel se spune 
pe şleau aceasta : 


Aşadar, domnule guvernator, 
Priveşte bine (darul) în întregime, 
Să se ducă acolo cuceritorul 

Și să rămînă aici măcelarul,. 

Avertizat prin acest ingenios procedeu de soarta ce-i 
așteaptă pe oamenii expediției, guvernatorul refuză să le 
acorde protecţia sa asociaţilor și hotărăște imediat ple- 
carea a două corăbii, sub comanda pilotului Tafur, cu mi- 
siunea de a-i căuta pe Pizarro și oamenii lui şi de a-i aduce 
înapoi. | 

Tafur ajunge la insula Cocoșului cu ordinul guverna- 
torului. Pizarro încearcă să-l convingă pe acest om de 
fabuloascle comori ce-l așteaptă acolo, în acel imperiu 
din sud pe care l-a descoperit. Dar oamenii sînt obosiţi ; 
a trecut deja multă vreme de cînd au plecat şi cuvintele 
lrumoase nu le mai sînt de ajuns. Ei nu vor decît aur. 
Constatînd cu amărăciune eșecul făgăduielilor lui, Pizarro, 
intins alene pe o plajă, trage deodată cu virful spadei o li- 
nie lungă pe pămînt. 

— Pe aici e drumul înapoi spre Panama, unde, odată 
ajunși, o să fim din nou săraci și nenorociţi, spune el deo- 
dată, arătînd spaţiul situat la nordul liniei. 

Indicînd apoi jumătatea sudică a pămîntului, el declară, 
ridicînd capul și luînd un ton mîndru şi orgolios, ce nu 
admite nici o replică : : 

— Pe aici e drumul spre sud, care ne va face „bogaţi ș și 
puternici. Cei care se simt adevăraţi spanioli să mă ur- 
meze şi să treacă linia spre a ajunge în sud. 

Bartolome Ruiz, care a înţeles imediat la ce se poate 
spera coborînd spre sud, nu şovăie deloc și se alătură lui 
Pizarro. Va fi urmat de alţi treisprezece gentilomi +$, 
Restul grupului s-a alăturat să rătăcească jalnic pe apele 
Pacificului, chiar dacă li s-a ivit în cale o biată barcă în- 
cărcată cu aur, şi preferă să se întoarcă din drum şi să 
revină la Panama cu Tafur. 


Pizarro se îmbarcă cu oamenii lui pe corabia care i-a 
adus în insula Cocoşului și se îndreaptă spre sud. Echipa- 
jul este redus la minimum necesar şi călătoria se anunță 
foarte anevoioasă. Dar amintirea aurului zărit la neguţă- 
torii din acel regat necunoscut îi îmbărbătează. 

Pe drum ei descoperă insula Gorgona, în faţa actualei 
provincii Cauca, din Columbia. Acolo, Pizarro, care nu mai 
are decît această singură ambarcaţiune, ţine să coboare 
pe uscat cu patru oameni. Celorlalţi le cere să se întoarcă 
la Panama, sub comanda credinciosului Bartolome Ruiz, 
ca să obţină indispensabila colaborare a guvernatorului 
din Los Rios. 


Ceilalţi, convinși de succesul celui pe care l-au consi- 
derat întotdeauna drept comandantul lor, se înapoiază cu 
regret la Panama. Acolo, autorităţile nu mai vor să audă 


1 Pedro de Alarcón, Alonso, Briceño, Pedro de Candia, „Gre- 
cul“, Andón de Carrión, Francisco de Cuellar, Garcia de Jerez, 
Alonso de Molina, Cristóbal de Pelalta, Martin de Paz, Nicolas de 
Rivera, Domingo de Soraluce, Juan de la Torre, Francisco de Villa 
fuerte. (n.a.) 


vorbindu-se de fostul porcar, stăpinit de această nebu- 
nească febră a aurului. 

Planul cel frumos e gata să eşueze, cînd, datorită in- 
fluenţei asupra autorităţilor locale, părintele Hernando: 
de Luque reușește să smulgă consimţămintul, după şase 
luni de aprige discuţii. 

În noiembrie 1527, îndîrjiţii partizani ai cuceririi obțin 
in sfîrşit o corabie bună și pleacă din nou, sub ordinele 
pilotului Ruiz, spre insula Gorgona. De aici sînt recupe- 
rați exilaţii voluntari, care începuseră să se întrebe în mod 
serios dacă nu cumva cei din Panama nu-i uitaseră și dacă 
n-o să-și încheie aici aventura în mod jalnic. 

Pe drum, aventurierii vor descoperi golful Guyaguil, 
orașul Tumbes, golful Paita, gurile fluviilor Chira, Santa 
și San Juan de Chincha, care străbat imperiul incas. De 
altfel, aici, aproape de acest ultim fluviu, spaniolii se vor 
apropia în sfîrşit de bogatul imperiu. 

Pe baza cîtorva indicaţii ale indigenilor, ei se hotărăsc 
să se întoarcă din drum şi să ancoreze la capătul nordic 
a ceea ce ar fi azi Peru, doar la o bătaie de tun de un să- 
tuc căruia indienii îi spun Paita şi care poartă şi azi acest 
nume. 

Aici, indienii capullanos, care trăiesc în această regi- 
une, îi primesc ca pe nişte divinităţi. Indienii, cărora nu le 
vine să-și creadă ochilor, îi iau drept trimişi ai Dumne- 
zeului lor. În cursul acestor prime contacte, ei au lansat 
faimosul „Zeii albi s-au întors !“, care încă și azi ridică 
nenumărate și dificile probleme istoricilor şi arheologilor 
moderni, căci dacă băștinașilor li se părea că aceşti „Zei 
albi“ au revenit, înseamnă că ei mai veniseră înainte. Or, 
toate relatările epocii arată că Pizarro a fost primul om 
alb carc a debarcat, cel puţin în mod oficial, pe aceste 
tărmuri. 

De acum înainte convinşi de existenţa unui regal fa- 
bulos, Pizarro şi oamenii lui se hotărăsc să se întoarcă la 
Tumbes, însoţiţi de indienii care s-au gătit cu podoabele 
lor cele mai de preţ. Ajung astfel într-un oraș în mare 
efervescenţă. Spaniolii află foarte curînd că șeful regiunii, 
cacique, poartă un război împotriva indigenilor de pe 
apropiata insulă Punta. Toţi hotărăsc să se pună la dispo- 
ziţia cacique-ului. Pentru aceşti oameni înarmaţi pînă în 
dinţi, despre care bieţii băștinași nici n-au auzit vreodată 
vorbindu-se și care seamănă moartea de la distanţă, răz- 
boiul nu-i greu. 

Cacique-ul obţine foarte repede o victorie completă, 
deşi nu tocmai onorabilă. El nutrește de aci înainte o mare 
simpatie pentru acești noi zei, veniţi de nu se ştie unde. 
Căpetenia ţine să. le mulțumească pentru preţiosul lor 
efort de a-l sprijini. Bădăranii spanioli rămîn înmărmuriţi 
în faţa darurilor oferite de el. La picioarele lor se vor etala, 
ca un extraordinar covor, obiecte minunate din aur ma- 
siv, argint, perlele cele mai fine și,smaraldele cele mai 
mari extrase din minele apropiate. Pascal de Andagoya 
văzuse deci bine și stăruința lor este astfel răsplătită. 

Dar la vederea tuturor acelor splendori, setea lor de 
aur, departe de a se potoli, va spori nemăsurat. Oamenii 
stau ca pe ghimpi. Ei vor să continue numaidecit o cuce- 
rire atît de bine începută. 

Francisco Pizarro nu se împotrivește acestei hotăriri, 
dimpotrivă. Dar el știe că această cucerire trebuie pregă- 
tită. Se hotărăște să se întoarcă la Panama pentru a-i în- 
știința pe cei care i-au acordat încredere și pentru a le 
aduce dovada convingătoare a propunerilor sale. Lasă în 
sat pe doi din oamenii lui, Garcia de Jerez și Alonso de 
Molina, ca să înveţe limba vorbită în aceste locuri şi să 

culeagă informaţii despre tot ce-i poate interesa pe con- 
chistadori, cînd vor trece din nou pe acolo. 

lată-i întorcîndu-se la Panama. Spaniolii aduc cu ei 
pe corabie cîțiva băștinași, printre care un indian pe care 
l-au botezat Filipillo şi care va deveni tălmaciul oficial, ca 
și cîteva lame, animale care i-au surprins atît de mult şi 
pe care Occidentul din vremea aceea nu le cunoștea încă. 

Acest neobișnuit echipaj care a apărut într-o frumoasă 
dimineaţă a lunii august 1528 în fața portului Panama 
prevesteşte fabuloasa epopee care avea să urmeze. 


II 
AURUL ISABELEI 


La Panama, vestea descoperirilor lui Pizarro şi a oamenilor 
săi s-a răspîndit pe străzi cu iuţeala fulgerului. Toată 
lumea vrea să-i vadă, dar ei se hotărăsc să se ducă mai 
întii la guvernator, care, tîrziu, desigur, le-a oferit con- 
cursul. 

El nu credea în existenţa acestui imperiu din sud, ale 
cărui bogății potențiale îi erau lăudate cu atita patimă, dar 
acum, pus în faţa evidenţei, adică a grămezilor de aur și 
de smaralde etalate sub ochii lui, nu mai poate nega exis- 
tența reală a acestui imperiu și, lăsîndu-și baltă toate tre- 
burile, îi primește pe aventurieri. Ajunge chiar să accepte 
darurile aduse de Pizarro și-l ajută să se întoarcă la curtea 
Spaniei, spre a-și prezenta descoperirile. 

__ Dorinţele conchistadorului se împlinesc, deci, așa cum 
plănuise înainte de plecare și, în octombrie 1528, marea 
călătorie, aceea care poate hotări totul, se realizează în 
sfîrșit. Însoţit de Pedro Candia, de cîţiva indieni pe care 
i-a adus din regatul său din sud și de acele ciudate lame 
care au stîrnit curiozitate în Panama, Pizzarro va părăsi 
portul Darién, luînd drumul Spaniei. 

Cu extraordinarele știri pe care le aduce, Pizarro se 
așteaptă să fie primit cu braţele deschise, ca un erou, pe 
pămîntul lui-natal, ale cărui ţărmuri începe să le între- 
vadă cu emoție. Realitatea va fi, vai!, mult mai puţin 
veselă decît aceea prevăzută. 

De cum descinde în portul Sevilla, unde eorabia lui a 
ancorat, Pizarro e arestat de autorităţi. E dus imediat, 
fără rușine, într-o celulă a închisorii din oraş. Frumoasă 
primire pentru un conchistador ! 

Vina ? Nenumăratele datorii pe care le făcuse în ve- 
derea ultimei lui călătorii şi pe care nu le-a putut încă 
restitui. Creditorii nu se mulţumesc cu promisiuni fru- 
moase, chiar dacă acei cîțiva indieni, împreună cu vasele 
Jor de aur, se află acolo spre a dovedi veracitatea afirma- 
iilor lui Pizarro. Ceea ce vor ei sînt ducați, bani peşin. 
Or, Pizarro n-are bani. El trebuie astfel să sufere întemni- 
tarea umilitoare din ţară. Visurile lui frumoase, făurite 
cu răbdare în cursul lungii lui călătorii de întoarcere se 
destramă brutal, acolo, în ţara sa. 

Nu va rămîne multă vreme între cele patru ziduri în 
care autorităţile din Spania îl închiseseră. Într-o zi din 
luna decembrie 1528, deși tot nu-şi achitase datoriile, i. 
se dă deodată drumul din temniţă, fără să poată înţelege 
cui îi datora eliberarea lui neașteptată. Oare părintele de 
Luque sau altul din fidelii lui, rămași acolo, aflînd de 
nenorocirea sa, va fi adunat suma necesară ? Pizarro nici 

nu îndrăznește să mai creadă, supărat fiind de o întoarcere 
atit de puţin glorioasă. 

Accastă eliberare, va afla nu peste multă vreme, oO 
datorează de fapt unci femei, care nu-l cunoștea înaintea 
acestei aventuri, dar care crede în el şi în descoperirile 
Jui şi care de aci înainte nu va înceta să-i acorde cu dăr- 
nicie sprijinul : însăși regina Isabela de Aviz. 

Regina Isabela şi regina mamă, pe care a ciştigat-o 
cauzei ei, aranjează, după tratative tainice, ca regele 
Carol Quintul al Spaniei să-l primească pe Pizarro într-o 
vizită oficială. Clipa atît de mult așteptată va fi emoţio- 
pantă, iar conchistadorul va căuta să obţină bunăvoința 
Curţii. De aceca, încă de la prima întrevedere, pe care n-o 

mai spera, elalează la picioarele suveranului şi ale reginei 
somptuoasele piese de aur și de argint ale comorii incase, 
smaraldele și alte bogății pe care și le însușşise și prezintă 
Curţii uluite indienii puţin speriaţi de atîta agitaţie, ca 
și enigmaticele lame, despre care spaniolii nu auziseră 
niciodată vorbindu-se pînă la sosirea lui. 

El oferă toate aceste bogății suveranului cu o genero- 
zitate nu lipsită de un interes ascuns, deși acesta n-a făcut 
pentru el încă nimic. Gestul nu-i gratuit, căci Pizarro, care 
știe să evoce cu înflăcărare perspectivele incomensurabile 
ale lui „Biru“, își imploră gazdele regale să-i acorde spri- 
jinul spre a duce la bun sfîrşit cucerirea pe care o între- 
vede şi capturarea comorilor de dincolo de mări. 

Regele Carol Quintul e mult prea ocupat cu războaiele 
pe care le poartă împotriva armatelor franceze şi italiene 
ca să se ocupe de planurile, încă utopice pentru el, ale lui 
Pizarro. Desigur, propriile lui armate îl costă foarte 
scump ; are puţini bani și resursele potenţiale ale acestui 
„Biru“ n-ar putea fi decît providenţiale în acele timpuri 
grele, dar pentru rege e prea mult, de aceea nu poate adera 
la acel proiect, așa cum Isabela îl îndeamnă s-o facă. 

Totuşi, fapt esenţial, nu spune nu, dar o împuterniceşte 
pe soţia sa mult iubită, blînda Isabela de Aviz, să se ocupe 
de acest domenii i 

Pentru Frau.,„co Pizarro, această împuternicire este 
un noroc, fiindcă în taină, regina Isabela este complicea 
lui. Ea știe tot ce poate obţine de pe urma cuceririi ce i s-a 
propus. Devenind puternică prin noua sa însărcinare, ea 
nu șovăie să-l aducă pe căpitanul Pizarro în palatul ei 
regal înălţat la Toledo. Aici, la 26 iunie 1529, ea hotărăște 
să-i acorde sprijinul său oficial şi suveran. 

SPRIJINUL ISABELEI 


Documentele care s-au schimbat între regină și conchis- 
tador ne-au parvenit. Ele sînt foarte explicite și subliniază 
iaptul că Pizarro este însărcinat să descopere, să cucerească 
şi să ocupe ţinuturile necunoscute ale provinciilor Tumbe 
şi din mările din sud, denumite Castilla del Oro. 

În schimb, căpitanului Pizarro i se acordă funcţia ce 
guvernator, căpitan general, conchistador comandant al 
Perului. El va primi, drept răsplată pentru serviciile aduse 
regatului Spaniei, o rentă anuală de 725 000 maravedis și 
va fi autorizat să cucerească pentru propria sa folosință 
un teritoriu ce se întinde de la Santiago de Teminpuilla 
(azi în Ecuador) două sute de leghe mai la sud, mărginit 
ce fluviul San Juan, pînă la Chincha (azi în nordul Perului:). 


Toate aceste amănunte clare şi precise sînt consem- 
nate amănunţit în document. Cît despre prietenii lui Pi- 
zarro, care l-au susținut de la început, nici aceștia nu sînt 
daţi uitării de comandantul lor, care le pledează cauza în 
iaţa reginei. 


Isabela de Aviz îi acordă lui Diego de Almagro titlul 
dc cavaler şi de guvernator al provinciei Tumbes. Pentru 
serviciile aduse el va primi o soldă anuală de 300 000 mara- 
vedis. 


Părintele Hernando de Luque este numit vicar al pro- 
vinciei Tumbes — singura cunoscută pe vremea aceea — 
și protector al indienilor. Curios protector, de altfel ! El 
va primi o rentă anuală de 1 000 ducați. Pilotul Bartolomé 
Ruiz, care pînă atunci a jucat un rol esențial, primește din 
partea reginei o soldă anuală de 75 000 maravedís. 


Credinciosul tovarăş al lui Pizarro, cel care l-a înso- 
tit pînă la Sevilla, Pedro de Candia, este răsplătit cu dăr- 
nicie cu titlurile de căpitan și cavaler. Pizarro n-a voit 

să-i uite nici pe tovarășii săi, care l-au urmat pe insula 
del Gallo, și dobîndește pentru ei titlurile de cavaleri ai 
curţii. Cum unii dintre ei erau deja cavaleri la începutul 
acelei cuceriri, regina Isabela le acordă cu generozitate 
titlul nespus de mult rivnit în epoca aceea de cavaler al 
Spadei de Aur. 


Acest contract fabulos, care va hotărî viitorul lumii, e 
semnat între Isabela de Aviz şi căpitanul Francisco Pizarra 
în 1529. În el nu se specifică însă doar recompensele cuve- 
nite conchistadorilor. Sînt indicate de asemeni obligaţiile 
acestora din urmă față de coroana regală, îndeosebi obli- 
gaţiile financiare. E vorba de un adevărat contract comer- 
cial, foarte asemănător contractelor moderne. 


Regina Isabela îi acordă încredere deplină lui Pizaro ; 
dar, foarte scrupuloasă cu bunurile coroanei, preferă să-l 
numească ea însăşi pe vistiernicul provinciei Tum- 
bes, un om de încredere al coroanei. Acesta este 
Alonso de Riquelme, care e numit controlor al veniturilor 
regale din ţinuturile din sud. El va fi ajutat în dificila sa 
îndatorire de un inspector al vistieriei, Garcia de Salcedo, 
numit, ca şi el, de către regină. 

Toate acestea fiind spuse şi scrise, Pizarro trebuie 
ajutat să-şi pregătească viitoarea și decisiva sa expediţie. 
În acest scop, regina îl va mai primi o dată pe Pizarro și-i 
va acorda ceea ce el aştepta de la început și ceea ce consti- 
tuia motivul pentru care venise în ţara sa, Spania, adică 
cei 300 000 de maravedis, care îi vor da posibilitatea să 
cumpere corăbiile necesare şi să le echipeze, 200 000 ducați 
pentru hrană şi muniții, douăzeci și cinci de cai şi douăzeci 
și cinci de iepe de rasă pură. Ea îl va mai autoriza de 
asemeni pe noul guvernator al Perului să angajeze volun- 
tari și să transporte, fără vreo taxă, cincizeci de sclavi 
negri şi un grup important de delincvenţi. 

Datorită tuturor acestor lucruri, datorită eforturilor 
acestei regine cutezătoare, cucerirea Lumii Noi va pulea 
începe. Regele Carol Quintul, care se tot războiește cu 
francezii și italienii, nu știe nimic despre aceste pregătiri 
pe care Isabela a ţinut să le susţină personal. 

La curtea reginei, Pizarro va avea o întîlnire foarte 
importantă, pe care n-o va uita niciodată şi care îi va 
servi drept lecţie de conduită în timpul cuceririi Perului. 
El îl va întîlni pe marele Hernán Cortes î, omul care a des- 
coperit regatul aztecilor, regatul Mexicului. 

Cortes a adus Spaniei sume fabuloase și un prestigiu 
fără seamăn în lume în epoca aceea. Cortes ar fi trebuit, 
deci, să fi devenit un personaj important în ţara sa, bogat, 
adulat de popor. Cel puţin așa gîndea Pizarro. 

Or, pe cine întilnește Pizarro ? 

Un omuleţ vlăguit de timpuriu, dezamăgit de compa- 
trioții săi și de înlăturarea sa de la conducerea Mexicului 
încredinţată unui vice-rege fără vreo legătură cu această 
țară. Această imagine îl va urmări pe Pizarro pe tot par- 
cursul cuceririlor sale, ceea ce va explica mai tirziu in- 
transigenţa sa. 


Deocâmdată, nu poate fi vorba de dizgrație, fiindcă, 
iată, el, modestul porcar, se află în fruntea unui imperiu, 
pe care nu va întirzia să-l mărească. 

De altfel, începe să nu se mai simtă în largul lui în 
Spania şi ia hotărîrea să se întoarcă în Panama ca să ducă 
vestea cea bună asociaţilor săi. În mare grabă sînt cumpă- 
rate şi echipate cîteva corăbii noi şi sigure. 

În ziua sfîntului Ioan a anului de graţie 1531, guverna- 
torul Pizarro și trupele lui părăsesc încă o dată țărmurile 


1 Hernán Cortés (1485—1547) a pornit în 1518 la cucerirea Me- 
xicului şi a distrus imperiul aztecilor (1521). Înapoiat în Spania 
în 1541 el a căzut în disgrație. (n.tr.). 

provinciei Panama, unde ajunseseră cu puţin timp înainte, 
îndreptindu-se spre sud, acel sud al pietrelor preţioase şi 
al aurului. 

Călătoria nu-i deloc ușoară, O furtună foarte puternică 
va împiedica corăbiile să ajungă la Tumbes, prima ţintă 
a expediției lor. Ea îi aruncă pe un țărm foarte neted, 
neaccidentat, în dreptul provinciei numită astăzi Esme- 
raldas t — o să înţelegem de ce — din Ecuador. 

Pizarro și oamenii săi sînt siliţi să debarce, aşteptind 
să se îmblinzească vremea. Ca să le treacă timpul mai re- 
pede, înainte de a pleca din nou, oamenii aceia, care nu 
se dau în lături de la nimic, se hotărăsc să prade toate 
-satele -pe care le pot întîlni prin jur. De altfel, nu întimpină 
greutăți, deoarece majoritatea indienilor dip ţinut, care 
văd pentru "prima oară oameni cu piclea albă, purtind 
căşti, înarmaţi cu spade şi lănci, uneori călări pe animale 
curioase, se tem și fug. | 

Ei preferă să abandoneze noilor zei toate bogăţiile do- 
bîndite după secole de trudă şi strădanii. 

Spaniolii, care încă nu ştiu ce-i așteaptă, nu se lasă 
rugaţi şi îngrămădesc toate giuvaierele pe care pot pune 
mîna, fie de la indieni, fie din templele bogat împodobite. 

Cu vremea, începe să se adune o fabuloasă comoară 
de pietre preţioase, aur și argint. Această comoară ar fi 
putut fi şi mai importantă dacă conchistadorii n-ar fi 
fost atit de neștiutori. Ei s-au încrezut orbește, ne spun 
cronicarii epocii, într-un călugăr dominican, care îi asigura, 
nu se ştie pe ce temei, că pietrele preţioase veritabile se 
puteau detecta izbindu-ie violent cu o greutate. Dacă se 
spărgeau, nu prezentau nici un interes. Dacă rezistau, 
atunci puteau fi păstrate, fiind pietre preţioase adevărate. 
Nenumărate pietre foarte frumoase, deşi perfect autentice, 


1 Smarald, în spaniolă. (n.a.) 

n-au suportat, desigur, fără stricăciuni un astfel de tra- 
tament, datorat ignoranței şi prostiei. | 

__ Aceasta nu i-a împiedicat pe spanioli să bage în bu- 
zunare, după ce au văzut cu ce s-au ales în urma incursi- 
unii lor rapide, peste 20 000 pesos de aur t, sumă consi- 
derabilă pentru vremea aceea. Oricare dintre ei ar fi fost 
dornic să-și însușească întreaga sumă, dar măcar la în- 
ceput trebuiau să ţină seama de coroana regală şi să res- 
pecte — cît de cît — termenii contractului semnat la 
Toledo între regină şi Pizarro. 

Greaua răspundere a acestei prime împărțiri i-a revenit 
-lui Pizarro însuşi. Fiecărui membru al echipajului i s-au 
plătit sume foarte importante ; un procent de 20% este 
reţinut din pradă constituind „partea Coroanei, iar restul, 
care reprezintă oricum ceva mai mult decît niște biete 
firimituri, este împărţit cu mărinimie între conducătorul 
expediției, rudele lui apropiate şi prieteni. 

Condiţiile climaterice nu întîrzie să se amelioreze și 
cele trei corăbii, care nu transportă decit tot o sută optzeci 
de oameni și treizeci și șapte de cai, părăsesc țărmurile 
provinciei Esmeraldas ca să coboare spre sud, unde clima 
e mai dulce. 

“Marea e acum liniștită, vremea mai blindă și în puţine 
zile mica armadă spaniolă ajunge în sfîrşit în golful San 
Mateo. Aici, toată lumea debarcă, atrasă de cuceririle pre- 
cedente, şi mărşăluieşte spre orașul Coagque, despre cara 
i-a auzit vorbind pe indigeni (și care există și acum tot 
pe teritoriul Ecuadorului). 


1 Un peso de aur din vremea aceea este echivalentul a 4,18 
grame de aur fin de azi. (n.a.) 

JAFURILE DIN SUD , 
Bineînţeles că, odată ajunşi în oraș, spaniolii îi jeluiesc 
cu mare bucurie. Doar acest jaf le aduce, potrivit conchis- 
tadorului Jerez, peste 15 000 pesos de aur și 1 500 marcos 
de argint, deci, dacă îi convertim în valori moderne, mo- 
desta pradă de 62,5 kg de aur și 345,15 kg de argint. 

În ceea ce-l privește pe vărul lui Pizarro, Pedro, acesta 
preferă să fie mai realist şi menţionează în documentele 
care ne-au rămas de la el în legătură cu prada luată de 
spanioli nu greutatea, ci valoarea în moneda epocii, adică 
numai din jefuirea oraşului Coaque modesta sumă de 
200 000 castellanos. Pentru a o converti aproximativ în 
moneda actuală, în dolari de pildă, trebuie s-o înmulțim 
cam cu 15, ceea ce ne dă o pradă de ordinul a 3 000 000 
dolari de azi. 


Și acesta nu-i decît începutul ! 
Obiectele strînse trebuie să îi fost fabuloase, deoarece 
chiar Pedro Pizarro scrie în relatarea sa că prada cuprin- 


dea, între altele, multe coroane din aur, în genul coroane- 
lor imperiale. 


Dar pentru Pizaro şi oamenii lui, Coaque nu poate fi 
decît un început. N-au venit de așa departe pentru o 
pradă atît de mică ! 

Trupele se îmbarcă din nou și se îndreaptă de astă dată 
spre oraşul care va rămîne în istorie ca prima cucerire a 
Perului de către Occident, spre Tumbes. Aici, Pizarro și 
oamenii lui vor fi primiţi ca nişte eroi, ca niște binefăcători 
așteptați dintotdeauna, ca noii „Zei albi“. 

Băştinaşii, care n-au putut fi preveniţi de localnicii din 
Coaque, nu ştiu cu cine au de a face cu adevărat şi încep 
din capul locului să-i ofere lui Pizarro două tunici superbe, 
în întregime împodobite cu motive de aur și argint. 

Trebuie să spunem că Tumbes, deşi foarte îndepărtat 
de capitala incașilor, Cuzco, este considerat o cetate ex- 
trem de bogată, unde se află o solidă fortăreață incasă, 
un templu al Soarelui şi o mănăstire în care trăiesc preoții 
Soarelui. 

Totuşi, nu se știe azi din ce motiv indienii încep foarte 
curînd să nu mai aibă încredere în oaspeţii lor. Ca pe tot 
întinsul imperiului, renumitul templu, mănăstirea, precum 
și toate edificiile oficiale trebuie să fi fost acoperite cu 
plăci de aur și pline cu daruri bogate. Or, cînd spaniolii 
își fac apariţia acolo, nu găsesc aproape nimic în afară de 
cîteva obiecte de mică importanţă. 


Prada însuşită în atest oraș foarte important al im- 
periului se ridică la numai 2 000 pesos de aur, după spu- 
sele cronicarilor, cam dezamăgiţi. De altfel, probabil toc- 
mai aceste neînsemnate bogății l-au mîniat atît de mult 
pe Francisco Pizarro, atunci cînd conchistadorii au ajuns 
în sfîrşit în inima imperiului incașilor, încît l-au deter- 
minat să distrugă aproape tot ce-i cădea sub mînă. De 
aici înainte îl va interesa în cel mai înalt grad doar Cuzco, 
capitala însăși. 

Fără să întîmpine nici o împotrivire serioasă, spaniolii 
ajung în sfîrșit la Cuzco, pe data de 15 noiembrie 1533, 
abia după un an de la sosirea lor în Cajamarca, orașul din 
nordul Perului. Aici se vor odihni cîteva zile, înainte de 
a porni într-o expediţie de pedeapsă împotriva generalului 
incas Quizquis, care se îndreaptă spre nord, spre Quito, ca 
să scape Împreună cu trupele sale. 


Nu se ştie încă precis ce au întîlnit spaniolii la Cuzco 
în acca vestită zi de 15 noiembrie, deoarece singurul do- 
cument ce ne-a parvenit despre acest eveniment, acela 
al lui Pedro Pizarro, nu-i prea clar, fie că aceasta a fost 
sau nu intenția autorului său. 

Nu sîntem siguri decit de faptul că cele mai importante 
bogății, cele din templele Soarelui şi Lunii, au dispărut 
complet cu puţin timp înainte de sosirea spaniolilor, ca 
și mumiile incașilor decedați și ale soțiilor lor, care erau 
întreținute cu o atenţie deosebită. Totul a fost îngropat 
cu grijă în anumite locuri, la diferite distanțe de Cuzco, 
locuri care, în mare majoritate, ne-au rămas complet ne- 
cunoscute. Una din cele mai fabuloase comori incase, 
aceca căreia i se spune deseori Comoara incașilor, cores- 
punde tocmai acestei grămezi de mumii .și bogățiilor din 
cele două. temple principale ale capitalei, pe care ochii 
occidentalilor nu le-au văzut niciodată şi care rămin să 
fie descoperite pe viitor. 

Ceea ce obţin spaniolii în Cuzco nu se datorează unor 
donatori generoși şi dezinteresaţi, ci aplicării minuţioase 
şi răspîndite a torturii tuturor celor care sînt socotiți că 
dețin cîteva bunuri. 

Unul din puţinii martori oculari ai epocii, Miguel de 
Estete, ne-a lăsat un inventar al prăzii însuşite în capi- 
tală, însoţit de multe amănunte. 


Din oraș, au luat mari cantităţi de aur și de argint, nici 
una de la particulari, ci toate din acele temple, oratorii, 
grote și monumente unde se aflau, de altfel, în număr mic. 
Și-au însușit multe vase din aur și argint şi, printre ele, 
opt recipiente de argint în care incașii depozitau griul și 
porumbul pentru templu. Cred că au cîntărit aceste reci- 
piente înainte de a le topi, obţinînd cam 25 000 marcos 
de argint pur !. - 

Au cutreierat şi prin împrejurimile acestui oraș, în 
unele temple din apropiere, unde au găsit numeroase 


1 25000 marcos de argint corespund aproximativ cu 6 tone 
de argint pur, ccea ce înseamnă o pradă considerabilă. (n.a.) 

statui şi figurine de aur şi de argint, toate înfăţişind o fe- 
meie în mărime naturală, foarte bine lucrate, cu trăsături 
perfect reprezentate, întocmai ca un mulaj. Adunaseră 
peste douăzeci de statui de acest fel, din aur şi argint, 
acestea din urmă fiind cu siguranţă executate după imagi- 
nea adevărată a vreunei femei nobile decedate. Fiecare 
dintre ele avea, într-adevăr, în serviciul ei paji şi slujnice 
modelate în aur, ca şi cum stăpîna lor ar mai fi fost în 
viață... Au mai găsit de asemeni în acest oraș cupe uriaşe 
și multe alte recipiente pentru băut, toate din aur şi argint, 
minunat lucrate ! 
| | 
În textul lui, Pedro'Pizarro nu se mai satură să tot des- 
crie bogăţiile pe care le-a văzut şi care, totuşi, nu înseamnă 
nimic față de cele ascunse. El vorbeşte de o fabuloasă 
cantitate de plăci de aur și argint pe care spaniolii le-au 
găsit în locuinţe și care provin cu siguranţă din templele 
orașului, . | 
Pedro îşi continuă descrierea care, în unele episoade, 
dă impresia unui vis trăit : 


„Ei (spaniolii) au găsit într-o peşteră apropiată doud- 
sprezece bucăţi de stofă din aur şi argint de dimensiunile 
şi felul celor făcute din bumbac, pe care.le purtau nobilii, 
și cu un aspect atît de natural, încît merita să te duci să 
le vezi ; mai descoperiră de asemeni ulcioare uriaşe, fă- 
cute jumătate din lut ars şi cealaltă jumătate din aur fin, 
dar împodobite în aceeași măsură şi cu aur și cu ceramică, 
atît de bine alcătuite, încît dacă le umpleau cu apă, nici 
o singură picătură nu se putea scurge din ele, şi atît de 
bine făcute, încît trebuia neapărat să le vezi ; au mai găsit 
acolo un fel de idoi de aur pur, de care indienii s-au des- 
părțit cu mare greutate, spunînd că îl înfățișează pe cel 
care a fost prima căpetenie care a cucerit acel ţinut. Au 

mai descoperit şi încălțări ce fuseseră făcute din aur și 
pe care le purtau de obicei femeile. Au văzut şi languste, 
ca acelea care se prind în mare, lucrate dintr-un aur foarte 
fin şi idoli bogat împodobiţi, înfăţişînd păsări, șopiîrle, chiar 
şi păianjeni ; toate gîngăniile cunoscute erau reproduse 
în figurine de aur !“. i 


Pedro Pizaro, care-i însoțește pe primii exploratori je- 
fuitori, nu poate să nu rămînă uluit. Abia dacă-și poate 
crede ochilor şi totuşi tot ce vede e adevărat. Ceea ce des- 
crie e perfect exact, lucrurile fiind verificate în bună mă- 
sură în zilele noastre. 

- Ca să nu iau decît un singur exemplu semnificativ, s-a 
dovedit mult mai tirziu că splendida statuie de aur despre 
care vorbeşte Pedro Pizarro, înfăţișîndu-l pe primul con- 
ducător al incașilor, Marco Capac, a existat într-adevăr. 

Ea era purtată ca stindard de către oștile incase. Faptul 
că a fost luată la Cuzco de către spanioli însemna pentru 
incaşi pierderea unui idol extrem de venerat şi foarte 
important sau, în cazul de faţă, pierderea unei adevărate 
bătălii. 


JEFUIREA ORAȘULUI CUZCO 


Jefuirea capitalei continuă astfel zile întregi. Sfîrşitul 
acestui jaf nu a fost, bineînţeles, povestit de incaşi, ci ce 
un alt conchistador, martor ocular al faptelor, Pedro San- 
cho. Acesta era de altfel un personaj de seamă, fiind chiar 
secretarul lui Pizarro. El nu trăia la Cuzco, ci într-un alt 
oraş, Jauja, unde fusese transportată comoara. Documentul 
pe care l-a lăsat se numără printre cele mai prețioase. 

„El (Pizzaro) a dat dispoziţii să se topească tot aurul 
care fusese strîns și transformat în bucăţi foarte mici, lucru 
pe care indienii, obişnuiţi cu acest fel de îndeletnicire, îl 
făcură foarte repede. S-a cîntărit atunci ce s-a obţinut şi 
rezultatul a fost de ceva mai mult de 580200 pesos de 
aur i. S-a pus deoparte cincimea Maiestăţii sale, adică 
peste 116 460 pesos de aur de bună calitate (aproape 
500 kg de aur). În ce privește argintul, s-a folo- 
sit aceeaşi modalitate de topire a obiectelor și, 
după ce s-a cântărit tot metalul obținut, s-au re- 
ținut 215 000 marcos (adică aproximativ 50 tone de ar- 
gint masiv). Din toate acestea, 160 000, marcos proveneau 
din argintul pur turnat în plăci perfect curate, restul nz- 
fiind de aceași calitate, deoarece se prezenta sub formă de 
plăci şi de obiecte diverse, “făcute în amestec cu alte metale, 
la fel ca: minereul pe care-l extrăgeau din mină. 


Din toate acestea s-a scăzut cincimea Maiestăţiji sale. 
Într-adevăr, era de mirare să vezi casa în care se afla to- 
pitoria plină de atîtea plăci de aur, cîntuărind 8 sau 10 
livre fiecare (aproape 4 sau 5 kg), și de giuvaiere, frag- 
mentele sau bucăţție diferitelor figuri de care se foloseau 
oamenii aceia. Între alte lucruri deosebite, era extraordinar 
sd observi patru oi de aur fin de talie foarte'mare, precum 
şi zece sau douăsprezece figurine de femei, avînd înfățișa- 
rea femeilor din această țară, toate din aur fin, atit de fru- 
moase și atît de bine făcute încît ai fi putut crede că sînt 
vii, 

Aveau o atît de mare venerație faţă de aceste întruchi- 
pări plastice, încît ai fi putut crede că este vorbă de ne- 
vestele în viață ale oricăruia dintre ei. Le îmbrăcau cu 


t Accastă sumă extraordinară de aproape 600 000 pesos de aur 
reprezintă, în unităţi actuale, cantitatea considerabilă de peste 2,5 
tone de aur fin (n.a.). 

veșminte bogate şi minunat lucrate şi le adorau ca pe nişte 
zeități ; le dădeau să mănînce şi vorbeau cu ele, ca şi cum 
ar fi fost vorba de femei în carne şi oase. 


Aceste statui au fost trecute în cincimea Maiestăţii sale: 
Mai existau acolo şi multe altele lucrate din argint, în 
aceeași manieră, iar pentru noi. era o imensă plăcere să 
privim vasele mari şi piesele din acel frumos argint pa- 
tinat ! 


- Secretarul lui Pizarro, uluit de tot ce vedea, nu se poate 
împiedica să nu descrie astfel ceca ce reține din ultimele 
zile ale jefuirii capitalei incașilor. Cititorul va putea con- 
stata că nici o clipă acest martor, cel mai important, a 
cărui relatare am redat-o aici într-o traducere literală, 
nu pare jenat de faptul că tovarășii lui topesc adevărate 
minunăţii, spre a obţine doar o grămadă informă de metal 
preţios. Această atitudine au avut-o toţi conchistadorii, 
şi consider că una din principalele învinuiri pe care lumea 
instruită şi inteligentă trebuie să le-o aducă în numele 
istoriei este aceca de a fi distrus cele mai frumoase măr- 
turii ale unei strălucite civilizaţii. 

După pătrunderea şi instalarea lor pe pămîntul ame- 
rican, singura modalitate de a aduce la lumină aceste ex- 
traordinare mărturii ale unei culturi evoluate nu se va mai 
datora decit descoperirilor întîmplătoare ale numeroaselor 
comori sau obiectelor preţioase din nenumăratele mor- 
minte, îngropate cu grijă în pămînt sau în peșterile. fos- 
tului imperiu incas. ` 

Oricum, conform contractului pe care îl încheiase cu 
regina Isabela, Francisco Pizarro a fost obligat să trimită 
în Spania cincimea! ce-i revenea de drept, cincime care, 
de altfel, va fi considerabil ciuntită pe măsură ce cuceri- 
vile progresau. Bineînțeles, cea mai mare parte a acestei 

cincimi ajungea în regatul Spaniei sub forma neutră de 
lingouri. Ce s-a întîmplat cu ele ? Nimeni nu știe! 

Primul transport, care i-a dovedit Isabelei de Aviz că 
a avut dreptate susţinîndu-l pe „porcar“, a sosit la Sevilla 
la 25 aprilie 1538. I-am dat de urmă, căci arhivele Indiilor 
din Sevilla nu puteau trece sub tăcere o asemenea intrare 
în port. Diego de Fuente Mayor, unul din prietenii lui Pi- 
zarro, primise în grijă fabuloasa încărcătură a navei. In- 
ventarul pe care ni l-a lăsat şi care te mai poate face să 
visezi și astăzi este transcris în felul următor în manu- 
scrisele din Sevilla : 
| 

z.. au fost înregistrate trei oi de aur, 218 sau 219 marcos 
“(27 pînă la 28 kg de aur); douăzeci statuete de femei, cu 
„tapaderas“ (ceea ce înseamnă în traducerea neobișnuită 
a epocii : cu veșmintele cele mai scumpe — ceea ce-i în 
acord cu ce a putut vedea și descrie conchistadorul Pedro 
Sancho), fiecare dintre ele cîntărind 95 pînă la 124 mar- 
eos (adică 22 pînă la 28,5 kg de aur); un pitic cu scufie 
pusă nefiresc pe cap şi o coroană. Aceste efigii feminine 
trebuie să fi fost cam toate foarte minuţios executate, pen- 
tru că în inventar se menţionează că uneia dintre ele îi 
lipsește un deget, fapt ce demonstrează pînă la ce grad 
era dezvoltat simţul amănuntului. 

Cît privește obiectele de argint, se pare că ele erau 
mult mai artistic lucrate decît celelalte, dacă se pot de- 
scrie aşa, astfel că ele reprezintă trei oi şi păstorul lor; 
douăsprezece statui de femei înalte și scunde, care, ca şi 
precedentele, erau înveșmîntate cu „tapaderas“ perfect 
ajustate, în deplină armonie cu ce am menţionat în acest 
inventar ; în sfîrşit, douăzeci şi nouă de vase avînd toate 
două toarte, un cap de câine şi două săpăligi“. 

Acest text nu constituie decît o mică parte -din docu- 
mentele notariale întocmite de Jose Torribio Medina, do- 
cumente care includeau de asemeni obiectele provenind 
din preţul de răscumpărare a lui Atahualpa, din care doar 
o cincime a fost trimisă la curtea Spaniei și pe care am 
descris-o într-un alt capitol al acestei lucrări. 


Fapt cert e că prada din Cuzco a fost considerabilă şi 
aceasta judecînd doar după bogăţiile oficial evaluate, din 
care o cincime a fost expediată la curtea Isabelei şi a lui 
Carol Quintul ! Ce ar fi însemnat ele dacă am fi luat în 
consideraţie totalitatea bunurilor jefuite cu adevărat ! 


Valoarea totală a prăzii trimise în urma acestei prime 
expediţii și evaluate chiar de Pedro Pizarro poate fi apre- 
ciată azi la 580 070 pesos ;,aur bun“ şi 215 000 marcos de 
argint, adică, în măsurile actuale, aproximativ 24,5 tone 
de „aur bun“ și 50 tone de argint masiv. 


Presupunînd, bineînţeles, că aceste metale pure ar pu- 
tea fi comparate cu valorile administrative legale, se poate 
aprecia că doar prada provenită din capitala Cuzco atinge 
suma colosală, inimaginabilă în'zilele noastre, de 17 mili- 
oane dolari, potrivit estimării efectuate de experţi în 
1964. | 

Se ştie, de asemeni, că valoarea declarată a răscumpă- 
rării înmînate în palatul din Cajamarca pentru eliberarea 
lui Atahualpa fusese evaluată, acum cincisprezece ani í, 
la aproape 9 milioane dolari. 


1 Adică, raportîndu-ne la 1978, data apariţiei acestei lucrări, 
prin 1963. (n.tr.) 

„ SOLDA OSTAȘULUI SPANIOL 


Pentru ostaşii care au participat la fabuloasa călătorie 
în ţinuturile sud-americane, aceasta a fost cît se poate de 
rentabilă. Toţi cei care s-au înapoiat la Panama cu Fran- 
cisco Pizarro nu s-au întors cu mîinile goale. Fiecare ca- 
valer a primit mai mult de 55 000 dolari, valoare înregis- 
trată acum cincisprezece anit, iar fiecare pedestraș a în- 
casat între o treime şi o jumătate din această sumă. 

Era o valoare considerabilă, dacă comparăm cu soldele 
care se dădeau ostașilor din armata spaniolă în timpul 
secolului al XVII-lea. Ceea ce explică de ce această călăto- 
1:6, în care puţini credeau la început, a trezit spiritul 
aventurii la tinerii spanioli din acele timpuri. 

Sumele pe care le menţionănr în această lucrare tre- 
buiesc fireşte raportate la puterea de cumpărare din Eu- 
ropa secolului al XVII-lea, putere de cumpărare care era 
Ge zece pînă la douăzeci de ori superioară celei de azi din 
țările occidentale. | 

Trebuie să admitem că, cel puţin din punct de vedere 
economic, expediţia lui Francisco Pizarro a fost un suc- 
ces real, care a deschis noi posibilităţi Coroanei. Ca să nu 
dăm decît un simplu exemplu evocator, putem să ne gîn- 
gim că un cal obișnuit, cumpărat la Panama în 1331 pen- 
tru această călătorie, aducea proprietarului său în trei ani 
un, cîştig echivalent în zilele noastre cu peste un sfert 
de milion de dolari, precum și un drept care-i permitea să 
aobîndească venituri substanţiale și pe viață din exploa- 
tarea pămiînturilor sau a sclavilor acestei ţări. 

Se poate compara valoarea totală a aurului scos din 
imperiul incașilor şi predat reginei Isabela în urma acestei 
prime expediţii cu aceea obţinută de un alt conchistador, 
poate şi mai celebru încă. 


1 Vezi nota de la paz. 43 

După pătrunderea lui în regatul Mexicului, Hernân 
Cortes jefuise capitala aztecilor și obținuse comoara per- 
sonală a împăratului Moctezuma t. Aventura lui e, deci, 
foarte asemănătoare cu aceea a lui Pizarro. 

Or, diñ aceste jafuri el nu obținuse, dacă se poate 
spune astfel, decît o pradă modestă, evaluată oficial la 
292 000 pesos de aur, adică aproximativ 1,3 tone de aur 
pur, şi 500 000 pesos de argint, cu alte cuvinte, ceva mai 
mult de 2 tone de argint. 
= Această pradă ar reprezenta acum cam 1,5 milioane 
dolari, un fleac pe lîngă bogăţiile din imperiul incașilor 
care au intrat în stăpînirea coroanei Spaniei, şi mai ales 
pe lingă comorile ce n-au fost niciodată dezvăluite şi ră- 
mîn de-a pururi îngropate în pămîntul Perului și Ecuado- 
rului de azi. 

Incașii înţeleseră foarte repede că albii care veniseră 
pe mare la Tumbes nu corespundeau cu acei „zei albi“ 
căror sosire o prevestiseră legendele lor. Ei şi-au dat seama 
că n-aveau în faţa lor decît niște ignoranţi setoși de bo- 
gății, gata la orice pentru a le obţine. 

Cucerirea capitalei lor, Cuzco, marca din clipa aceea o 
cotitură în relaţiile lor cu dușmanul. Rezistenţa incașilor 
se organiză şi căpătă proporţii. Nimic nu mai era ca îna- 
inte. Huascar, împăratul legitim, fusese ucis chiar din or- 
dinul propriului său frate, Atahualpa. Acesta suferise 
mînia zeilor, fiind la rîndu-i spînzurat de spanioli. Impe- 
riul era în declin. Oastea lui puternică, care înirînsese 
multe popoare, era acum în plină derută, împrăștiată de 
cuceritori. 

După moartea lui Atahualpa, aceia dintre supuși care 
îi rămăseseră credincioşi aleseră un nou împărat, dar 
acesta nu era decît un om de paie al spaniolilor. E evident 


1 Sau Montezuma, împărat aztec (1502—1520). (n.tr.) 


că el n-a predat niciodată ocupanților fabuloasele comori 
ale imperiului său, comori care fuseseră ascunse în locu- 
rile cele mai izolate și mai inaccesibile, al căror secret îl 
cunoștea doar el. 

pe acum înainte, spaniolii nu mai puteau pune mina 
și trimite protectoarei lor, Isabela, decît niște rămăşiţe 
derizorii, pe care incașii le uitaseră sau nu avuseseră timp 
să le ascundă. Aceste nimicuri n-au fost totuşi chiar lipsite 
de valoare. 

Ei au luat, de pildă, din oraşul peruvian denumit azi 
Apurimac, un idol foarte mare de aur masiv, evaluat pe 
vremea aceea la 12000 pesos (adică 1,5 milioane franci 
actuali). | 

Ceva mai la nord, în capitala vechilor indieni chimus 
— ortevri străluciți, care trăiseră cu mult înainte de ve- 
nirea incașilor —, spaniolii au desprins de pe una din 
porţile principale ale orașului toate plăcile de argint masiv 
cu care era acoperită, ceea ce le-a adus peste 90 000 pesos, 
adică aproape 4 tone de metal preţios. 


Pentru conchistadori, toate acestea nu însemnau decît 
fleacuri, bunuri fără prea mare importanţă. Din fericire 
pentru indieni, totul era acum ascuns, îngropat. 

Ultimele prăzi serioase de război pe care le-au obținut 
proveneau de la un mic regat, întemeiat de incaşi în Cor- 
dilierii Anzilor, la adăpost de spanioli, pe care însă aceş- 
tia au reușit pînă la urmă să-l descopere, la Vileabamba. 
Aici se resugiase Manco, fugind din Cuzco în 1536, în în- 
cercarea lui de a menţine dinastia, pînă la capturarea ul- 
timului împărat incas, Tupac Amaru, în 1572. 

Un lucru e sigur : la Vilcabamba şi în ţinutul muntos, 
greu de escaladat, din imediata sa apropiere, indienii au 
ascuns mari cantități de obiecte din aur şi argint aparţi- 
nînd familiei regale. Uimitor e faptul că după ce spaniolii 

l-au luat prizonier în aceste locuri pe împăratul incas Tu- 
pac Amaru și au pus mîna pe o importantă parte din obiec- 
tele preţioase ale palatului regal, cronicile pe care le-au 
lăsat martorii acestei prădăciuni și care au ajuns pînă la 
noi sînt foarte misterioase și discrete asupra acestei ches- 
tiuni. Se ştie doar că ei au luat o statuie foarte mare din 
aur fin, precum şi un gigantic disc de aur reprezentînd 
Soarele, zeul lor, corespunzător desigur celui pe care 
Huascar îl depusese în Coricancha — templul Soarelui din 
Cuzco —, disc care dispăruse pe neașteptate din capitală 
la sosirea conchistadorilor. 

Unii au crezut şi cred, de altfel, și acum că idolul luat 
pradă acolo, care cor espundea principălului idol al ţării, 
provenind cu siguranţă tot din Coricancha, a fost adus 
intact în Europa, spre a fi prezentat în mod oficial papei, 
şeful creștinătății, şi poate chiar oferit Vaticanului în semn 
de supunere faţă de biserică. 

Nici un document nu confirmă totuși acest fapt, care. 
ne-ar face să ne imaginăm că idolul s-ar afla şi acum in- 
tact în lăzile secrete ale cetăţii creştine: Din păcate, e foarte 
posibil ca acest măreț idol să se fi pierdut și el, pentru tot- 
deauna, împreună cu celelalte giuvaiere şi toate obiectele 
„expediate curţii Spaniei, reginei Isabela, sub forma unor 
banale lingouri. 

Din comorile oficiale strînse în imperiu şi transferate 
în Europa nu ne vor rămîne decît topitoriile lui Pizarro, 
lingourile de aur şi de argint pierzîndu-se, fără nici o urmă, 
în băncile Lumii Vechi, spre a spori numărul monedelor 
care ne-au parvenit. i 


A 

Pentru o evaluare mai exactă a proporţiilor jafurilor 
comise de spanioli, dăm în continuare un tablou amă- 
nunţit al echivalenţelor vechilor măsuri spaniole în va- 
lori actuale : 


O arroba = 25,4 livre = 11,5 kilograme 

O arroba (de ulei) = 3,3185 galoane 

O arroba (de vin) = 4,263 galoane 

O încărcătură (de Malaga) = 80,7 kilograme 

O încărcătură (de Valencia) = 153,8 kilograme 
Un castellano = 4,786 grame 

Un ducat = 3,485 grame 

Un galon î = 4,54 litri 

Un gram == 0,048 grame 

Un kilogram = 2,2046 livre ` 
O livră spaniolă = 460 grame 

Un litru = 0,22-galon 

Un marco = 230,0675 grame 

O uncie = 28,716 grame 

Un peso = 4, 18 grame 


t Unitate de capacitate folosită şi azi în Anglia şi Canada, 
echivalentă cu 4,54 litri, şi în S.U.A., echivalentă cu 3,78 litri. (n. tr.) 

| III 
CELE 100 000 DE LINGOURI DE AUR 


- 


„Cunosc o ţară unde se bea şi se mănîncă în vase de aur !“ 
Indianul nu se înșela ! Ceea ce spunea era perfect adevărat. 
Această ţară exista într-adevăr în Lumea Nouă, înainte 
de sosirea primilor_conchistadori. Fabulosul imperiu incas, 
Ja apogeul influenţei lui, cuprindea aproape întregul țărm 
mărginit de Oceanul Pacific al continentului sud-american, 
de la Rio Ancasmayo (2* latitudine nord), în Columbia, 
pînă la Rio Maule (35° latitudine sud), pe o distanţă de 
peste 2 700 mile. 

Acest imperiu, de o bogăţie nemăsurată, carc a creat 
atîtea disensiuni în lumea occidentală încă din secolul al 
XVI-lea, nu mai e reprezentat azi decît prin remarcabile 
ruine risipite ici şi colo în junglele Amazonului sau pe 
podișurile îngheţate ale Anzilor. 

Cine și-ar putea astăzi închipui acele ziduri acoperite 
cu plăci de aur sau grotcele de piatră stearpă pline cu idoli 
preţioși ? 

Și totuşi ! A fost o vreme cînd aceste sărmane ruine, 
străbătute zi de zi de grupurile de turiști — oile lui Pa- 
nurge — își așterneau umbrele peste comori incalculabile. 

Pentru Inca, fiul legitim al zeului Soarelui, aurul și ar- 
gintul reprezentau lacrimile și sudoarea Soarelui, tatăl său, 
şi ale Lunii, mama sa. Încă de la prima-dinastie, aceea a lui 
Manco Capac, împărații succesivi s-au socotit moştenitorii 
direcţi ai Soarelui şi ai Lunii. Prin urmare, ei şi-au mărit 

pretenţiile asupra întregii cantităţi de aur și argint pe care 
indienii le extrăgeau din minele întregului imperiu. 

Dacă primii împărați au fost monarhi neînsemnaţi, dom- 
nind asupra unor teritorii limitate, ei au devenit, în urma 
unor cuceriri succesive, conducători necontestaţi ai unor 
imense imperii. Această extindere teritorială, care n-a dăi- 
nuit decît patru sau cinci secole, a fost-însoţită de o creş- 
tere considerabilă a bogățiilor. Ultimii împărați încași, de 
la Viracocha pînă la Atahualpa, au fost împărați cu puteri 
absolute, cu drept de viaţă și de moarte asupra supușilor 
lor, care, creînd edificiul social și religios pe care îl cu- 
noaştem, au acumulat comori fabuloase. 

Nici-un om n-ar fi îndrăznit vreodată să adreseze că- 
peteniei sale vreo cerere, fără să-i ofere cel mai frumos 
obiect ce-l avea. Pe întinsul imperiului, țăranii de cea mai 
modestă condiție predau vistieriei regale bogății, a căror 
valoare, ținînd seama de numărul lor, a atins un astfel 
de nivel, încît nici chiar conchistadorii spanioli n-ar fi 
cutezat să-şi închipuie că așa ceva ar fi fost posibil în 
ţara lor. 

Una dintre persoanele apropiate ultimului Inca, Gar- 
cilaso de la Vega — care ne-a lăsat documentele spaniole 
despre dinastii — scrie el însuși în ale sale Comentarios 
reales că niciodată supușii nu-i sărutau mîna împăratului, 
fără să-i fi adus tot aurul şi argintul, precum și pietrele 
prețioase pe care indienii le extrăseseră din Cordilieri sau 
din pietrișul riîurilor. 

Poporul trebuia să se ducă deseori la diverși împuter- 
niciţi ai imperiului spre a obţine de la ei felurite avantaje 
sau vreo informaţie indispensabilă vieţii lor. Cu ocazia 
acestor ceremonii, indigenii erau obligaţi să aducă daruri 
scumpe mai marilor lor. N-ar trebui să credem că ele 
rămîneau în mîinile acestora. Într-adevăr, şi ei aveau la 
rîndul lor zilnic legături cu superiorii lor pentru a pune 

la punct diverse probleme administrative de importanță 
mult mai mare. Ei știau să-și dovedească respectul în de- 
cursul măruntelor ceremonii cotidiene ; bogăţiile își schim- 
bau deci stăpînul ca să ajungă, treptat, în mîinile celor mai 
înalți demnitari ai statului. Putem crede chiar că în scurt 
timp tot metalul preţios din imperiu ajungea în vistieriile 
guvernului. 

Cu toate că aurul şi argintul erau chiar prin lege pro- 
prietatea împăratului incas, obiectele prelucrate din aceste 
două metale erau larg răspîndite pe tot teritoriul imperiu- 
lui. Înalţii demnitari nu ezitau să facă daruri pentru a-și 
apropia pe cei mai dificili slujitori ai lor. Aurul era dovada 
celor mai mari favoruri pe care le putea acorda Inca sau 
rudele lui. 

Analizînd atent resursele epocii, am putea chiar crede 
că aceste bogății erau inepuizabile. Templele răspîndite 
pe tot teritoriul aveau, toate, locașuri destinate să pri- 
mească ofrandele poporului. Din aceste ofrande impor- 
tante se susţinea clerul. Cum mai toți marii preoți se în- 
rudeau cu Inca, într-o măsură mai mare sau mai mică, 
pogățiile se aflau concentrate în foarte puţine miini, 

proape toate dependente, mai mult sau mai puţin, de fa- 
milia regală. Azi e imposibil să se stabilească cu precizie 
cantitățile de aur, argint și pietre preţioase care au fost 
strînse în fiecare an pe tot teritoriul incas. 

Un cronicar contemporan cu cucerirea, Cieza de León, 
apreciază că din minele împărăteşti se extrăgeau anual, în 
cursul ultimelor dinastii, 15 000 arrobas de aur și 50 000 de 
argint, adică 172 500 kg de aur şi 575 000 kg de argint în 
fiecare an. Or, aproape întreaga cantitate ajungea în vis- 
tieria împăratului. E lesne de înţeles că aceste comori i-au 
putut ameţi pe spaniolii lacomi de bogății, care nu veni- 
seră decit cu un singur scop în aceste ținuturi îndepărtate. 


öl 


SANCTUARUL SACRU 


Împărații incași își adjudecau tot aurul şi argintul prin 
drept divin pe toată durata vieţii, dar și după moarte, cînd 
sperau să-și întilnească tatăl, Soarele. Ori de cîte ori murea 
un împărat, toate clădirile, toate încăperile în care trăise 
erau închise pentru totdeauna. Uşile şi ferestrele se ferecau 
fără ca nimeni să se atingă sau să scoată la iveală vreodată 
comorile îngrămădite înăuntru de proprietarul lor. 

Fiecare Înca punea să i se construiască un alt palat, 
iar obiectele preţioase ale predecesorului său nu erau fo- 
losite din nou, chiar în cazul vreunei dificultăți bugetare, 
cum s-a întîmplat în cursul cîtorva domnii. 

Corpul împăratului chemat la ceruri era repede mu- 
mificat de către specialiști, după nişte procedee complexe, 
al căror secret a început să fie descifrat, și aşezat, după fas- 
tuoase ceremonii religioase, în cea mai mare sală a templu- 
lui Soarelui construit în capitală, aşa cum vom vedea în 
continuare. | 

În acelaşi timp, o statuie colosală a defunctului, puca- 
rina, era turnată în aur masiv și aşezată, în cursul unei 
alte ceremonii, tot atît de fastuoase, în palatul principal 
pe care acel Inca îl ocupase în timpul vieţii, la Cuzco. Sta- 
tuia avea propriii ei servitori, care executau ritualurile zil- 
nice şi-i aduceau ofrande, fructe, legume, flori, carne. Cînd 
aceşti servitori sacri mureau și ei, erau imediat înlocuiţi 
cu copiii sau nepoţii lor. Aceştia continuau adorarea şi ser- 
viciul pe lingă pucarina cu ajutorul unor uriașe venituri 
anuale, obținute din danii publice. 

Succesorul lui Inca, neputind ocupa palatul predeceso- 
rului său, se grăbea să-și înalțe altul şi mai frumos, dacă 
se putea, şi să îngrămădească în el noi şi bogate colecţii de 

obiccle din aur fin, împodobindu-l și dovedindu-și astfel 
supunerea față de Soare. 

Ce s-a ales de renumitele pucarinas, pe care nici un 
spaniol nu pare să le fi zărit vreodată, în afară poate de 
trei exploratori trimişi de Pizarro în capitală ? Azi, nici 
un occidental nu ştie nimic despre ele şi este evident că 
ele au-fost ascunse cu grijă, mult înainte ca primele trupe 
ale lui Pizarro să fi sosit la Cuzco. . 


Cit despre palatul ultimului Inca, Huascar, pe care spa- 
niolii l-au descoperit cînd au intrat în capitală, el era 
atunci puțin împodobit. Huascar, care nu domnise decit 
şapte ani, nu avusese nici măcar timpul să-și termine pa- 
latul, nici să-i acopere toţi pereţii cu plăci de aur masiv, 
cum făcuseră predecesorii săi. 

De fapt, înainte chiar de venirea conchistadorilor, im- 
periul nu mai era atît de bogat ca odinioară. Gloria seco- 
lelor trecute se stinsese. Dacă luăm numai un exemplu, 
ştim azi că în palatul lui Huayna Capac, al unsprezecelea 
din dinastia 'Inca, se aflau trei recipiente pline cu aurul 
cel mai pur și cinci cu argint fin, precum şi 100 000 de 
lingouri de aur, provenind direct din mine şi depozitate în 
încăperi speciale, fiecare. din lingouri cîntărind cam cinci 
livre din epoca aceea, dînd un total de'250 000 kg de metal 
preţios. Şi aceasta nu era încă nimic față de alte palate, 
zăvorîte, ale predecesorilor săi, aflate şi ele tot la Cuzco, şi 
față de templul Soarelui, care se pare că fusese palatul 
celor cinci Inca din primele dinastii, înaintea lui Inca 
Roca, şi cel mai fabulos dintre toate. 

Ultimul Inca, Huascar, nu mai suferea să vadă cum 
de mai multe ori pe an, cu prilejul ceremoniilor religioase, 
statuile de aur masiv ale strămoșilor săi erau plimbate pe 
străzile din Cuzco. El nu mai suporta, de asemenea, ideea 
imenselor bogății neproductive depozitate pe lîngă morți. 

Încă din primii ani ai domniei își propuse să înlăture aceste 
ciudate obiceiuri tradiţionale. Lucru care n-a fost deloc 
pe placul supușilor săi. Modernismul lui i-a pricinuit bine- 
înţeles neplăceri, îndeosebi în timpul luptei fratricide por- 
nită împotriva lui Atahualpa. Putem crede chiar că aceste 
măsuri revoluţionare au contribuit mult la înfrîngerea lui. 

' Huascar, de fapt, era un mistic. El afirma — așa cum 
confirmă Pedro Pizarro, care l-a întîlnit — că manii stră- 
moşilor lui l-au trimis pe pămînt pe el, Huascar, pentru a le 
îngropa mumiile și a renunţa la toate bogăţiile pe care le-au 
adunat. Sinistră prevestire, fiindcă a fost într-adevăr ul- 
timul Inca domnitor înainte de sosirea spaniolilor. E po- 
sibil — cu toate că nu avem acum nici o dovadă — ca el să 
fi fost într-adevăr acela care a ascuns, undeva în Cordi- 
lierii Anzilor sau în junglele Amazonului, fabuloasele co- 
mori ale incașilor, precum și trupurile mumificate și bogat 
împodobite ale strămoşilor lui, depuse pînă atunci în tem- 
plul Soarelui din Cuzco, şi pe care, de atunci, nimeni nu le-a 
mai văzut vreodată. 


Aceasta ar explica de ce conchistadorii n-au putut găsi 
aceste mumii, despre care vorbea fiecare incas, iar palatul 
său n-a fost împodobit pe măsura celor ale predecesorilor 
săi. Se poate ca, la urma urmei, faptul că partea cea mai 
importantă a comorii incaşilor a rămas încă în mod mis- 
terios ascunsă, la îndemîna vreunui aventurier cu o voinţă 
neclintită şi un curaj titanic, să se datoreze chiar lui Huas- 
car, care, după spusele lui, ar fi primit un mesaj divin. 

Tot de la Inca Huascar provine legenda proverbialului 
său „lanţ“, despre care se găsesc numeroase documente în 
arhivele istorice. 


Acest lanţ a fost fasonat din niște verigi voluminoase de 
aur masiv, din ordinul lui Huâyna Capac, care voia astfel 
să aducă mulţumiri zeilor la naşterea moștenitorului său, 

Huascar. Lanţul era prezentat poporului la fiecare sărbă- 
toare importantă a imperiului, fiind purtat de sute de dan- 
satori. Nici un spaniol n-a putut contempla vreodată acest 
lanţ despre care vorbeau toţi indienii, deoarece el a fost 
ascuns cu grijă mult înainte de prima intrare a conchis- 
tadorilor în Cuzco. Plecînd de la mărturiile orale ale epocii, 
nu se poate totuși aprecia astăzi forma și mărimea exactă 
a acestui nemaipomenit giuvaier. Conchistadorul Sar- 
miento l-a descris ca fiind un lanţ foarte mare de lină, 
lucrat cu fire de felurite culori și împodobit. cu obiecte de 
aur şi de argint. Capetele ar fi fost făcute din ciucuri roşii, 
ceea ce nu-i de mirare, cunoscînd pasiunea incaşilor pen- 
tru această culoare. Pentru Garcilaso de la Vega, care nu 
mai contenea cu elogiile la adresa vechiului său popor, lan- 
tul nu putea fi decît de aur masiv, fiecare verigă atingînd 
mărimea unui trunchi omenesc. Pe cine să credem ? 

Dacă ne referim la deprinderile artistice și la posibili- 
tăţile tehnice ale incașilor de pe vremea cînd acest lanţ a 
fost făcut, e foarte probabil, de fapt, ca prima versiune 
să fie adevărată. Dar atita timp cît el nu va fi găsit, toate 
acestea nu pot fi decît ipoteze. 

Oricum, acest giuvaier există şi el a foșt într-adevăr lu- 
crat în timpul domniei lui Huayna Capac. Lanţul trebuie să 
fi fost fascinant, doarece numeroase mărturii — și majori- 
tatea istoricilor sînt de acord asupra acestui fapt — sem- 
nalau că era atît de greu, încît era nevoie de două sute de 
oameni ca să-l ducă, şi aceasta cu mare trudă. Se spune, de 
asemeni, că lungimea lui era atît de mare, încît, întins, 
putea acoperi circumferința pieţii principale din Cuzco, 
ceea ce era oricum considerabil. Îl putem evalua azi între 
700 şi 850 picioare. În orice caz, fapt cert e că Huascar, 
suspicios, l-a ascuns pentru totdeauna de privirile hră- 

păreţe ale spaniolilor. Ce s-a întîmplat cu el ? Nimeni n-o 
ştie azi. 

Spaniolii au ajuns prea repede în capitală ca lanţul să 
fi putut fi topit. Era prea greu ca să fi fost ascuns departe 
de Cuzco. El se mai află, Geci, tot în vreo grotă sau în vreo 
ascunzătoare subterană a Anzilor, care înconjoară depre- 
siunea Cuzco. 


Numeroase sînt, de altfel, obiectele preţioase de toate 
felurile pe care indienii au fost siliți să le îngroape sau 
să le ascundă în grabă, de cum şi-au dat seama ce căutau 
cu adevărat năvălitorii, de cum au înţeles că spaniolii nu 
erau „zeii albi“, ci jefuitori înrăiţi. 

Documente foarte rare ies uneori la iveală. Astfel, un 
cronicar care l-a însoţit pe Pedro Pizarro cînd a intrat în 
Cuzco ne-a lăsat următorul mesaj laconic, care spune mai 
mult decit nişte lungi discursuri. 


Un indian ne-a atras atenția că într-o grotă din apro- 
pierea oraşului Villaconga se aflau plăci de aur în cantităţi 
foarte mari, pe care Huascar a pus să le topească pentru 
a-şi împodobi pereții palatului său și pe care le-a ascuns 
acolo. 

Ceva mai departe, acest cronicar ne va informa că omul 
care le-a făcut această uluitoare destăinuire a dispărut pe 
neașteptate din regiune, fără să lase nici cea mai mică 
urmă. | 

E foarte posibil ca aceste plăci să se mai afle încă acolo 
unde incaşii le-au depozitat după ce au aflat de sosirea 
spaniolilor, deoarece ascunzătorile alese au fost foarte dis- 
crete şi doar foarte puţini iniţiaţi, care nu aveau permi- 
siunea să destăinuie nimic sub nici un motiv, le cunoşteau. 
Să nu uităm că pedeapsa cu moartea era totdeauna în vi- 


~ 


56 


goare în imperiu. Unii dintre ci au vorbit totuși la insis- 
tenţele conchistadorilor. Pedro Pizarro ne împărtășește des- 
coperirile sale nu departe de capitală. 

Printre alte lucruri, am descoperit o efigie de aur, şi in- 
dienii ne-au spus, cu amărăciune, că aparținuse fondato- 
rului dinastiei incase (Manco Capac). 

Am mai găsit de asemeni crabi de aur, vase decorate cu 
motive înfățişînd păsări, șerpi, păianjeni, şopiîrle și alte 
insecte. Toate aceste obiecte prețioase au fost descoperite 
într-o grotă din imediata vecinătate a oraşului Cuzco. 


LEGENDA SOARELUI DE AUR 


Peșterile Anzilor, care abundă în aceste regiuni de com- 
plexă origine geologică, oferă diferite aspecte. Unele sint 
vizibile, altora cu timpul li s-a astupat intrarea şi, deci, 
sînt practic invizibile azi pentru privirile nciniţiate, repre- 
zentînd desigur un mare număr de ascunzători, poate unele 
dintre cele mai importante. O legendă foarte frumoasă 
— aceea a Soarelui de Aur —, relatată de R. Charroux, 
este în această privință foarte semnificativă. 

În săptămînile și lunile care au urmat cuceririi, toţi 
spaniolii care se aflau acolo au acumulat bogății extraordi- 
nare pe care şi le-au împărțit între ei. Asemenea bogății 
adunate în mîinile unor oameni atît de neciopliți nu pu- 
teau decit să dea naștere la probleme. În cele din urmă, 
mulţi au fost aceia care şi-au jucat bogăţiile la zaruri şi 
s-au întors la ceea ce a fost munca lor iniţială, cultivarea 
cîmpului. 

Unul dintre ei, se pare cavalerul Leguisano, după Pres- 
scott, sau un simplu ostaș Mancio Serra, după Huber, a 

primit î în partea lui de pradă efigia Soarelui, sub forma 1 unui 
imens disc de aur masiv. 

Bineînţeles, a pierdut discul la. un joc de cărţi. Cel care 
l-a cîştigat a fost un spaniol îndrăgostit nebunește de o tî- 
nără fată din dinastia Inca. Ea- a reușit să-l convingă de 
caracterul sacru al obiectului şi de necesitatea de a-l îna- 
poia preoţilor care oficiau la templul, încă neatins, de pe 
lacul Titicaca. Au plecat deci amindoi spre lac, dar Pizarro, 
aflind ce se va întîmpla cu discul pe care îl dobindise, și-a 
trimis oamenii în urmărirea lor. Ajunşi aproape de lac, cei: 
doi îndrăgostiţi s-au suit pe:o plută de totora și, văzîndu-se 
urmăriţi, au aruncat Soarele de Aur în apele lacului, ca 
nimeni să nu-l mai poată avea. De teama represaliilor, au 
sărit la rîndul lor, înlănţuiţi, în' fața ostașilor împietriţi de 
groază şi au dispărut în lac, unde discul uriaș va rămîne 
pentru totdeauna. 

Superbă legendă spaniolă sau realitate înfrumuseţată de 
povestitori ? E imposibil azi să dai un răspuns, atita vreme 
cît faimosul disc nu va fi readus, din întîmplare desigur, 
din adincul apelor, de către un scafandru norocos. 

Ascunzătorile numeroaselor bogății ale comorii incase 
sînt multe, unele înconjurate de astfel de legende foarte 
frumoase, adevărul fiind deseori greu de cunoseut. Una din- 
tre ele ne-a fost istorisiță “de F. Ramauge, fiind culeasă 
chiar de el, la faţa locului, din gura unor bătrîni indigeni. 

Ea se referă la două comori incase, foarte importante, 
care au fost ascunse la puţin timp după sosirea spaniolilor. 


Iat-o, povestită de R. Charroux : 


Așadar, un bătrîn incas de stirpe nobilă, moştenitor al 
tradiţiilor şi marilor taine ale strămoşilor săi, simțind că 
i se apropie sfîrșitul, se afla într-o mare încureătură, căci 

el cunoştea lucruri de o importanţă considerabilă, care nu 
trebuiau să piară o dată cu el. 


Era vorba de două comori incase foarte mari, îngropate 
în Cordilierii Anzilor de către preoţii Soarelui, în două 
ascunzători denumite Pez Grande í şi Pez Chico 2. 


Dar bătrînul avea un prieten spaniol de o înaltă ţinută 
morală, mare admirator al obiceiurilor autohtone — cel 
puţin aşa credea el — și care, de foarte mulţi ani, îi arăta 
cea mai prevenitoare prietenie. 

Spaniolul era, fără îndoială, cel mai bun prieten și, 
după o matură chibzuinţă, incasul se hotărî să-l facă ul- 
timul său confident, acela care, după moartea sa, va deţine 
uluitorul secret despre Pez Grande şi Pez Chico. 

L-a chemat la căpătiiul său şi i-a spus : 

— Ascultă, prietene, tu mi-ai arătat întotdeauna respect 
şi prietenie, şi cred în măreţia ta sufletească şi în calită- 
tile inimii tale. Zilele mele sînt numărate ; trebuie să trans- 
mit celor ce vin după mine taina pe care mi-au încredin- 
țat-o strămoșii mei. Ţie, prietene, vreau să-ți spun unde 
se află comoara din Pez Chico: în Anzii Carahaya, pe 
coasta văii unde curge rîul, ai să găsești o peşteră care 
£ luminată de primele raze ale soarelui la răsărit. Blocuri 
mari de piatră închid fundul peşterii și va trebui să cauţi 
pînă ai să găseşti o crăpătură, atît de largă cît să poată 
trece un om prin ea. În spatele ei, o galerie subterană se 
înfundă în munte şi va trebui să deschizi una după alta 
trei porţi ca să ajungi pînă la sanctuarul secret. 


Prima poartă e de aramă și se deschide cu o cheie de 
aur. A doua e de argint și se deschide cu o cheie de aramă. 
A treia e de aur şi se deschide cu o cheie de argint. 


1 Peștele mare (sp.). 
2 Peştele mic (sp.). 

În sanctuar ai să găseşti strînse mari bogății, statui de 
metal preţios şi un disc de aur, pe care ai să-l iei şi ai să 
mi-l aduci, fiindcă vreau să-l privesc înainte de a muri. 
Apoi ai să-l duci înapoi în sanctuar și să ai grijă să nu iei 
pici o fărîmă din bogăţiile care aparţin zeilor. 

Spaniolul făgădui tot ce-i ceru bătrînul și porni spre 
Anzii Carahaya. 

Dar pe măsură ce înainta în munţi, febra aurului îl cu- 
prindea şi nu-i dădea pace. Pătrunse în grotă și, cum broaş- 
tele mergeau greu, a aruncat în aer porţile, apoi a jefuit. 
sanctuarul de tot ce conţinea el mai preţios. Dar această 
pradă n-a făcut decît să-i sporească lăcomia pentru aur și 
să nască în el dorinţa imperioasă, irezistibilă, de a-și însuși 
comoara din Pez Grande, care era şi mai minunată încă. 

S-a întors la casa bătrînului incas și, prin ameninţări şi 
constrîngeri, a încercat să-l facă să-i dezvăluie secretul 
marii comori. 

— Nu, spuse incasul, m-ai înșelat, ai trădat încrederea 
pe care am avut-o în tine, și n-ai să reușești niciodată să 
cunoşti secretul din Pez Grande... Niciodată... Niciodată... 

Înainte de a-şi da duhul sub torturi, bătriînul murmură 
totuși cîteva cuvinte care îi dădudă speranţe spaniolului ¿ 

— Intrarea din Pez Grande e sub statuia Zeului Soa- 
relvi, dar n-ai s-o găseşti ! 

Spaniolul, amintindu-și de existenţa unei astfel de sta- 
tui în sanctuarul din Pez Chico, înţelese sau deduse că va 
trebui să caute în peştera pe care o cunoștea deja, și se 
întoarse acolo cu un tirnăcop şi o lopată. La lumina unui 
felinar, se înverşună ore în șir împotriva statuii zeului, pe 
care izbuti pină la urmă s-o răstoarne. Dar, chiar în clipa 
aceea, pereţii peșterii se prăbuşiră şi-l îngropară de- 
desubt. 

Legendă, desigur, dar nu chiar atît de neverosimilă cît 
pare la prima lectură. Să nu uităm că la originea oricărei 
legende se ailă deseori citeva fapte indiscutabil reale. 

Numeroşi aventurieri moderni s-au dus în Anzii Ca- 
rahaya ca să verifice spusele bătrinului incas. Dar, în po- 
fida tenacităţii lor şi a enormelor sume înghiţite în diverse 
acţiuni, Pez Grande şi Pez Chico rămîn încă şi azi în mod 
misterios la adăpost în peștera lor inviolabilă. Și, totuși, 
unele peşteri și grote din această vale au fost explorate în 
lung şi-n lat, dar neiniţiaţii n-au ştiut niciodată să desco- 
pere nimic. 


IV 
IMPERIUL VA DISPĂREA 


La 13 februarie 1535, regele Carol Quintul hotărăşte să 
trimită în coloniile sale din Indiile occidentale o scrisoare, 
în care se prevede ca tot aurul și argintul ridicate de pe 
pămînturile Perului să fie topite chiar în incinta Monetă- 
riilor Regale din Sevilla, Segovia și Toledo. Aceasta în- 
seamnă că spaniolii, prin acele cîteva scrisori, începeau 
încă de pe atunci să considere noile colonii din vest foarte 
rentabile pentru moneda lor aflată în declin. 


Dar, dacă ordinul a înviorat rapid finanţele regale, el a 
însemnat în schimb o adevărată catastrofă pentru civili- 
zaţiile sud-americane precolumbiene, aşa cum le descope- 
rim noi azi o dată cu progresele arheologiei moderne. 


Într-adevăr, așa cum vom vedea, spaniolii au luat de la 
incaşi o pradă fabuloasă, fără seamăn în lumea occidentală. 
Prada era extraordinară atît în ce priveşte cantitatea, de- 
sigur, dar şi mai mult încă în ce priveşte calitatea. Statui, 
divinităţi, minunate vase de ceremonii, podoabe, veșminte, 
căști de aur masiv, simboluri ale cultului Soarelui, toate 
acestea au dispărut pentru totdeauna în cuptoarele iberice. 
Nici o fotogratie, nici o pictură, nici măcar o listă detaliată 
nu ne-a parvenit, ca să ne dea o imagine despre ce conți- 
neau aceste comori şi ca să ne sporească și mai mult indig- 
narea în fața acelor ignoranți distrugători ai uneia dintre 
cele mai frumoase civilizaţii. 


Pentru a ne forma o idee precisă despre prada acumu- 
lată de spanioli în timpul cuceririi, nu trebuie să ne bizuira 

pe povestirile indienilor de azi, fiindcă strămoșii lor, care 
nu cunoşteau scrisul, nu le-au lăsat moştenire nici un do- 
cument. Nu ne putem bizui nici pe evoluţia şi dezvoltarea 
finanţelor spaniole, deoarece tezaurul artistic al Indiilor oc- 
cidentale a fost în mod regretabil topit, iar simpla greutate 
a aurului şi a argintului care au fost aduse în Europa nu ne 
poate da măsura exactă a valorii reale a comorii sud- 
americane. | 


Va trebui, deci, să folosim alte documente contempo- 
ranei Conchistei, anume, povestirile foarte amănunțite ale 
cronicarilor, precum şi analele militare ale epocii. 


Se poate crede că autorii acestor documente au cam 
exagerat atunci cînd era vorba să descrie tăria forţelor duş- 
mane şi sărăcia sau dificultățile ostașilor spanioli. Dar ar 
fi ilogic să socotim extravagante descrierile amănunțite 
ale prăzii capturate. Totul ne îndreptățește să credem că 
aceste descrieri ar fi mai degrabă subestimative. Să -nu 
uităm într-adevăr că orice pradă capturată de ofiţerii spa- 
nioli trebuie să fie împărţită cu coroana Spaniei. Douăzeci 
la sută din bunurile însuşite erau expediate în patria 
mumă. Era, deci, în interesul conchistadorilor să camu- 
fleze cea mai mare parte din ceea ce luau, inclusiv în serie- 
rile lor, care puteau într-o zi sau alta să cadă în mîinile 
regelui. 

Există un număr mare de astfel de documente regăsite 
și probabil că numărul comorilor răpite a fost mai mare 
decît cel menţionat azi în textele care ne-au parvenit. 


„ Un alt fapt vine să sporească astăzi dificultatea de a 
aprecia exact  bogăţile acumulate de spanioli în timpul 
Conchistei. E vorba de convertirea măsurilor şi a valorilor 
monedelor din epoca respectivă in sistemul nostru mo- 
dern. Într-adevăr, legile aplicate în decursul secolului al 
XVI-lea în peninsula iberică prezentau diferenţe considera- 


. 63 


bile de la o provincie la alta, ba chiar de la un oraș la altul, 
agraviînd şi mai mult confuzia asupra valorilor prăzii acu- 
mulate. 

În afară de aceasta, masele de aur şi argint au dobîndit 
în decursul secolelor trecute valori extrem de variabile. 
Suma relativă care dădea posibilitatea să obţii 1 kg de aur 
într-o anumită epocă nu permitea să cumperi nici măcar 
200 de grame amărite cincizeci de ani mai tirziu, chiar 
dacă luăm azi înțeleapta precauţie de'a raporta monedele 
la valori comparabile în “timp. 

Cum, în textele pe care ni le-au lăsat, unii conchista- 
dori își apreciau prada nu în greutate sau număr de obiecte, 
ci potrivit monedei în vigoare în provinciile lor natale, 
cititorul va înţelege lesne ceața deasă carc s-a așternut 
azi asupra sordidelor afaceri ale Conchistei. 

Spre a înlesni cît de puţin înţelegerea evenimentelor, 
să spunem că putem raporta toate cifrele care ne-au par- 
-venit la două din cele mai folosite monede ale epocii : du- 
catul — monedă îndrăgită de pirați —, şi castellano. Prima 
din aceste monede corespunde cu.3,4865 grame de aur fin, 
iar a doua cu 4,786 grame, după ce a fost scoasă din creu- 
zete. Dacă vrem, pentru o şi mai mare precizie, să rapor- 
tăm toate acestea la reperele moderne cunoscute, se poate 
— foarte aproximativ — să înmulţim ducaţii şi castellanos 
cu cincisprezece sau douăzeci pentru a afla contravaloarea 
în dolari americani actuali. 

Aceste precizări fiind făcute, ne vom cufunda în mean- 
„drele manuscriselor lăsate de cronicarii spanioli care, trep- 
tat, vor schiţa pentru noi imaginea fabuloaselor comori 
prădate în scurt timp de către o mină de oameni gata la 
orice pe pămîntul Perului. Vom vorbi de asemeni despre 

aceste comori poate și mai mari și uluitoare încă decît cele 
pe care le-au cunoscut spaniolii, dar care au dispărut, cel 
puţin deocamdată, din cuferele şi de sub privirile lor, co- 
mori care astăzi, cu siguranţă, sînt încă îngropate în pă- 
mîntul sud-american, după cum vom vedea, 


PRIMA LOR COMOARĂ 


După cum am văzut, în ianuarie 1531 Pizarro a putut pă- 
răsi în sfîrșit orașul Panama, cu destinaţia finală fabulo- 
sul imperiu din sud. În această călătorie nu era singur, 
ci însoţit de o sută optzeci de oameni şi treizeci și şapte 
de cai, îmbarcaţi pe trei corăbii. 

Fiecare era nerăbdător, adulmecînsd aurul prin toți 
porii. Prima parte a călătoriei fu scurtă : doar treisprezece 
zile fuseseră de ajuns ca echipajul să ajungă fără pagube 
însemnate în golful San Mateo, azi pe teritoriul ecuado- 
rian. 

Pescarii din acel golf nu erau prea bogați și nu puteau 
potoli doar ei setea de aur a cuceritorilor. Aceștia coborîră 
deci şi se îndreptară nestingheriți spre orășelul Coaque, 
despre care auziseră vorbindu-se, oraș aflat astăzi şi el pe 
teritoriul Ecuadorului. Aici, de voie de nevoie — mai mult 
de nevoie, dacă e să credem relatările scrise chiar de spa- 
nioli — au jefuit fără milă orașul, primul din acest vast 
imperiu incas pe care îl descopereau. Nu-i oprea nici un 
fel de sentiment, deoarece nu veniseră aici ca să fie înţe- 
paţi de ţînţari, ci pentru frumuseţea numeroaselor lingouri 
de aur la care jinduiau. 

La Coaque spaniolii puseră mîna pe prima lor comoară. 
Conchistadorul Jerez t ne-a lăsat o mărturie scrisă asupra 
importanţei acestei prăzi. Știm astfel că au fost adunaţi 
acolo 15 000 pesos de aur şi 15 000 marcos de argint, ceea 
ce, după convertirea lor în unităţile de măsură de azi, ne 
dă o cifră de peste 62 kg de aur masiv şi de peste 345 kg 
de argint. 

Pentru început, a fost o lovitură de macstru, care, din 
păcate, nu putea decît a-i îndemna pe spanioli să-și con- 
tinue o cucerire începută sub auspicii atit de bune. 

Vărul lui Francisco Pizarro, Pedro, face chiar în ma- 
nuscrisele lui calculul — subestimativ, desigur — al va- 
lorii financiare a prăzii. Pentru epoca accea nu erau mai 
puţin de 200 009. castellanos, adică, dintr-un singur oraș, 
şi încă de mică importanţă, peste 3 milioane dolari. Cifrele 
te fac să visezi! Să ne închipuim puţin ce s-a întîmplat 
mai tirziu. 

„Tilharii oficiali“ n-aveau ochi decit să vadă cît de 
mult se înclina acul balanței, dar frumuseţea unora dintre 
obiecte era atît de mare, încît chiar şi Pedro Pizarro o po- 
menește, vorbind despre această primă captură ce cuprinde 
nenumărate coroane de aur masiv, asemănătoare celor ale 
regelui şi reginei Spaniei. 

Golind orașul de tot „sîngele său prețios“, conchista- 
dorii nu simțeau nevoia, nici plăcerea să-și mai prelun- 
gească şederea. Nu se aflau acolo decît pentru a scoate 
din impas coroana Spaniei aflată în declin şi pentru a-şi 
umple pungile. 

Oameni, cai şi corăbii se deplasează deci spre sud, spre 
orașul Tumbes, familiar acum lui Pizarro şi unora dintre 
vechii lui camarazi de arme și despre care tot ce li se po- 


1 Jérez: Verdadera relación de la Conquista del Perú en la 
provincia de Cuzco. (n.a.) 

vestise lăsa să se înțeleagă că vor găsi acolo prăzi şi mai 
mari încă. Se instalară toţi, ridicîndu-și tabăra nu pe 
cimp sau în cocioabele țăranilor, ci în templele şi palatele 
puse la dispoziţie de către autorităţile locale, care nu știau 
încă cu cine aveau să aibă de-a face. Cum această instalare 
nu le-a adus favorurile pe care le sperau, autorităţile lo- 
cale nu mai făcură nimic pentru spanioli. 

Oricum, lui Pizarro, care se proclamă de aici înainte, cu 
de la sinc putere, guvernatorul suprem al provinciei, i se 
oferiră — din obligaţie sau dintr-o reală supunere — tunici 
luxoase, acoperite cu plăci de aur și de argint. Văzind că 
spaniolii nu sînt mulțumiți decît la vederea metalelor pre- 
țioase, indigenii au fost nevoiţi să evite orice neînțelegere 
cu invadatorii lor şi să încerce să-şi asigure prietenia aces- 
tora, acoperindu-i de sus și pînă jos cu aur şi argint, care, 
de fapt, se cuvenea doar zeilor. Dacă ar fi ştiut ! 

Foarte curînd, naivii indieni putură să-și dea seama 
că pentru aceşti prieteni neobişnuiţi, fluviul de aur și de ar- 
gint trebuia să fie nesecat, altfel jafurile ar continua cu ne- 
miluita. Această deșteptare trebuie să fi fost foarte rapidă, 
căci, dacă ne giîndim că Tumbes era în vremea aceea un 
bras înfloritor, prada pe care o obținură spaniolii n-a fost 
— păstirînd proporţiile — decît foarte modestă. 

Tumbes cra totuși foarte bogat. Exista acolo un templu 
al Soarelui foarte important, o mănăstire pentru marii 
preoţi, iar oraşul era apărat de o solidă fortăreață de pia- 
tră. Din toate acestea. conchistadorii nu obţinură decît 
ceva mai puţin de 2000 pesos de aur şi de argint, adică 
— din ce le revenea lor — doar 8,5 kg. Era puţin faţă de 
prada precedentă, obţinută într-o regiune mult mai mo- 
destă. Probabil că, îngrijoraţi sau indignați de comportă- 
rile ciudate ale celor pe care îi luaseră inițial drept „zei 
20 

albi“, căpeteniile incase au preferat să-și ascundă comorile, 
decît să le lase pradă, fără nici o compensație, celor pe 
care îi vor considera de acum înainte invadatori. 

În cîteva nopţi, toate bogăţiile orașului au fost îngro- 
pate într-un loc tainic. Cum spaniolii n-au părăsit niciodată 
aceste locuri de la sosirea primelor corăbii, e posibil ca 
aceste comori îngropate, chiar relativ modeste, să se mai 
afle încă acolo, fie chiar în Tumbes, fie în împrejurimi ori 
în locuri neştiute de nimeni, nici chiar de indienii din 
zilele noastre, care au pierdut secretul transmis pe cale 
orală. g 

După nelegiuirea săvîrşită la Tumbes, Pizarro hotărî să 
se statornicească cu oamenii lui pe teritoriul Perului. El 
întemeie astfel prima colonie spaniolă din această țară, 
pe care o boteză San Miguel. 


Dar el şi oamenii lui n-aveau deloc obiceiurile unor 
burghezi sedentari. Trebuiau cu orice preţ să se miște, să 
se ducă să captureze alte comori, fiindcă își dădeau seama 
că n-au pus mîna decît pe mărunțișuri și că de abia de 
acum încolo urmau să jefuiască comorile mai importante. 
Ceea ce voiau deja era să intre în legătură cu Inca în 
persoană, cu acela al cărui nume populaţia îl rostea cu res- 
pect — Atahualpa. Între cei mai mari, se pot face întot= 
deauna diverse aranjamente, gîndea probabil spaniolul, 
fostul porcar. 


Dar Atahualpa, care datorită iscoadelor sale știa de 
multă vreme totul despre nelegiuirile conchistadorilor, ră- 
mînea departe, în palatul său imperial din Cuzco. Ca să 
ajungi la Cuzco trebuie să străbaţi aproape tot imperiul, 
un imperiu uriaş, care începea să-şi arate ostilitatea față 
de agresori. 


Or, forţele adunate sub însemnul crucii puteau mult şi 
bine să se numere şi iar să se numere zilnic, nu depășeau 

niciodată cei șaizeci şi doi de cavaleri şi o sută doi pedes- 
traşi. Cît priveşte armamentul, el părea din cele mai sără- 
căcioase, oricare ar fi cronicile la care ne referim. 

Versiunea lui Jerez, care pare oficială, pomeneşte de 
douăzeci arbalete, trei muschete și două culevrine. Cro- 
nica unui conchistador anonim t dă cifre destul de apro- 
piate, vreo opt sau nouă muschete și doar patru tunuri 
mici. , 

Cu acest echipament anacronic Pizarro porni mai de- 
parte, spre sud, căutînd să-și sporească și mai mult prada 
fabuloasă. 

În momentul cînd expediția plecă, Inca Atahualpa nu 
se mai afla în fosta sa capitală, Cuzco, ci în nordul ţării, 
în împrejurimile muntoase ale actualului oraş peruvian 
Cajamarca. 

Cînd spaniolii apărură în fața porților orașului, Inca îi 
primi cu toate onorurile pe care credea că le datorează 
rangului lor. Îi găzdui chiar în palatele și templele din 
Cajamarca, neţinînd seama, în mod evident, de ceea ce 
iscoadele lui îl preveniseră de multă vreme. A doua zi după 
sosirea conchistadorilor, acceptă chiar să meargă și să-l 
întîmpine personal pe Pizarro, la palatul unde acesta fu- 
sese găzduit. 

Prima din prezicerile tatălui său, Huayna Capac, 
— „Fiii tăi se vor război în mod crîncen, sîngele regesc va 
pieri...“ — se realizase, deoarece Atahualpa cîștigase de 
puțină vreme lupta ce o purtase împotriva fratelui său 
Huascar, care domnea în imperiul de nord, în Quito. Să îi 
stăruit în mintea lui, în clipa cînd îl întilni pe Pizarro, a 
doua profeție a tatălui său : „Imperiul va dispărea după 
tine“ ? 


1 Conguista del Perú liamada la Nueva Castilla. (n.a.) 

În apropiere de Cajamarca, conchistadorii își impuse- 
seră legea cu ferocitate. Treisprezece caciques, din oraşul 
Chira și din împrejurimi, care li se împotriviseră, îură su- 
grumaţi. 


ÎNTILNIREA DE LA CAJAMARCA 


Cînd, la 15 noiembrie 1532, Pizarro şi oamenii lui ajun- 
seră în sfirşit în piaţa principală din Cajamarca, ei ştiau 
că Inca Atahualpa, care, în pofida sfatului sfetnicilor lui, 
nu-i atacase și-i lăsase să vină pînă acolo, era un om pier- 
dut. Se aflau acolo 20 000 pînă la 40 000 de războinici in- 
caşi, care-i priveau pe acei oameni cu ură, dar Pizarro 
nu se îndoia de forţa lui. 

După ce, prin viclenie, l-au făcut pe împărat să vină 
în mijlocul unei mulţimi înfricoșate, spaniolii s-au grăbit 
să-i mulțumească în felul lor, luîndu-l prizonicr. Așa cum 
se inţeleseseră, Inca venise la întîlnire ncînarmat, în li- 
tiera lui de aur masiv. Trădarea care îl făcuse să ajungă 
în temniţele din Cajamarca ce prea cunoscută ca să mai 
stăruim asupra acestui cpisod din istoria Perului. 

Atahualpa se dusese într-adevăr la Cajamarca doar 5pre 
a-i întilni pe acci noi „zei albi“, care se iviseră pe melea- 
gurile lui. Odată căpetenia lor capturată, armata incasă 
se dezorganiză complet, cu atît mai mult cu cît şarja cava- 
leriei spaniole şi cele cîteva salve trase de culevrine îi 
țintuiseră pe loc de frică pe indieni. Aceștia dădeau bir cu 
fugiţii, părăsindu-şi toate bunurile, și se grăbeau să se 
ascundă în munţii din apropiere. 

Atahualpa fu tratat cu bunăvoință, dar aceasta nu-i 
împiedică nicidecum pe spanioli să jefuiască toate comorile 
abandonate în locuinţe și palate de proprietarii lor. Fără 

să le dea nimic în schimb, ei reușiră în cîteva zile să fure 
o foarte bogată pradă, care atinse, după Pedro Pizarro în- 
suşi, 40 000 castellanos de aur și 4—5 000 marcos de argint, 
adică, în valori actuale, echivalentul a 192 kg de aur și a 
1 150 kg de argint. 

Foarte curînd, Inca Atahualpa îşi dădu seama de lă- 
comia spaniolilor. 

Nici nu trecură două zile de la capturarea sa și Ata- 
hualpa ceru să-l vadă pe Pizarro. Îi făcu acestuia o pro- 
punere extraordinară, demnă de legendele celor o mie și 
una de nopţi. Nu toți cronicarii sînt întru totul de acord 
asupra amănuntelor privind conţinutul acestei atrăgătoare 
propuneri. 

Documentul conchistadorului anonim, care ne-a par- 
venit, cuprinde următoarele puncte prevăzute la încheie- 
rea tirgului : 


Suveranul spuse că o si le dea (spaniolilor) în schim- 
bul libertăţii sale aur cît să umple o sală de la pămînt pînă 
la o dungă albă, trasată atît de sus încît un om de statură 
înaltă nu va izbuti s-o atingă cu o frunză de paimier. Sala 

r fi avut 25 de picioare lungime şi 15 lărgime. 

La întrebarea lui Pizarro referitoare la cît argint îi va 
da, conducătorul răspunse că va aduce 10 000 de oameni 
în piaţă, care vor forma un cerc uriaș, şi că argintul pen- 
tru răscumpărare va acoperi toată suprafaţa acestui cerc. 


Acelaşi cronicar ne destăinuie că Atahualpa se anga- 
jase în faţa martorilor să adune toată această pradă de 
aur și argint în patruzeci de zile, nici una în plus. 

Mărturiile celorlalți cronicari ai epocii nu variază decit 
asupra cîtorva amănunte. Hernando Pizarro menţionează 
că dimensiunile încăperii promise trebuiau să fie de 35 pi- 
cioare lungime și 17 lărgime. Francisco de Jerez, cronica- 

rul oficial, notează dimensiunile de 22 picioare lungime şi 
17 lăţime, iar înălțimea la care era trasată linia albă cores- 
punzînd cu o dată și jumătate înălțimea unui om de sta- 
tură normală. Cît despre argint, ne spune că Atahualpa 
făgăduise de asemenea să le procure o cantitate de două 
ori mai mare decît cea de aur, și aceasta în două luni. Vărul 
Pedro Pizarro nu vorbeşte de locul destinat aurului, dar 
precizează că vasta sală în care se aflau spaniolii ar fi fost 
umplută de două ori cu piese de argint; era vorba, bine- 
înțeles, de obiecte diverse, incașii necunoscînd monedele. 
Pizarro, uluit că o astfel de ofertă poate fi posibilă, acceptă 
imediat propunerea regalului său prizonier. 


Bineînţeles, Atahualpa nu poseda, în Cajamarca, o ase- 
menea cantitate de argint, dar ştia ce promitea. Trimise 
imediat în cele patru colțuri ale imperiului său, pe dru- 
murile anevoioase şi pustii din Anzi, zeci şi zeci de soli, ca 
să ceară marilor preoţi sau conducătorilor de provincii să 
expedieze, cît mai curînd posibil, la locul întemniţării lui, 
tot aurul şi tot argintul de care puteau dispune. 

De abia plecaseră solii și spaniolii stăteau deja ca pe 
ghimpi, așteptînd cu multă nerăbdare întoarcerea lor. Erau 
amețiți de bogății. Episodul următor evocă foarte bine 
starea lor de spirit în aceste momente febrile. 

În răgazul cerut pentru adunarea preţului de răscum-= 
părare, întîmplarea făcu ca un personaj de seamă al impe- 
riului, marele preot al celebrului templu din Pachacamac, 
să vină să-l vadă pe Inca. Ghinionul voi ca să-l găsească pe 
împărat vociferînd împotriva prezicerilor eronate pe care 
i le făcuse cu cîteva luni înainte şi care nu menţionaseră 
sosirea acelor spanioli aducători de nenorociri. Atahualpa 
era supărat pe marele său preot. Ca să se răzbune pe el, 
nu găsi altceva mai bun de făcut decît să-i destăinuie lui 
Pizarro imensele bogății depozitate într-unul din cele 

mai, importante temple ale imperiului, templul din Pacha- 
camac. 

Căpitanul aştepta o pradă enormă, dar asta nu-l îm- 
piedica deloc să-şi mărească avutul prin alte jecmăneli, iar 
tezaurul din templu merita să fie luat în seamă. 

Trimise, deci, îndată, o mică trupă după comoara din 
Pachacamac, sub ordinele fratelui său, Hernando Pizarro. 
Acesta nu mai avea nici el răbdare să mai stea la Caja- 
marca. Porni imediat, abia aşteptînd să afle ce va desco- 
peri, şi se opri, în primul rînd, în oraşul Huamachuco, îm- 
preună cu ostașii săi. Aici se întilni cu unul din fraţii lui 
Atahualpa, care urca spre Cajamarca încărcat cu fabuloase 
giuvaiere din aur, argint şi smaralde. Toate acestea erau 
destinate, bineînţeles, răscumpărării fratelui său. Așadar, 
Inca îşi ţinea cuvîntul şi nu minţea în ce priveşte bogăţia 
imperiului său ! 

Să-și însușească această pradă nu servea la nimic, de- 
oarece omul acela şi convoiul lui de lame se duceau să 
predea comorile prietenilor rămași acolo sus. Era mai bine 
să continue şi să-și ia singur, de la fața locului, ceea ce, 
oricum, nu va veni de la sine. 

Hernando Pizarro îşi reluă deci drumul spre Pacha- 
camac t. Ajunse acolo după trei săptămîni de peregrinări 
printr-un imperiu devenit extrem de ostil, de cînd se aflase 
ce i se întîmplase zeului și stăpinului lor. 

Fără să-i pese de credinţa și de bunurile indigenilor pe 
care îi întîlnea, el porunci să se distrugă cu sălbăticie sanc- 
tuarul, unul din cele mai venerate ale naţiunii incase. În 
mod ciudat, se pare că acest act de barbarie a făcut să 
crească prestigiul conchistadorului în ochii indienilor. 


1! Ruinele acestui templu fabulos există şi azi — bineînțeles, 
lipsite de orice piese de orfevrărie — în sudul Perului, în apro- 
piere de Lima. (n.a.) 

Hernando se instală iarăşi în aceste locuri și porunci 
să vină la el toţi acei caciques din oraşele vecine, inclusiv 
căpetenia din Chincha, şi el un personaj notabil al impe- 
riului. Toţi înţeleseseră perfect ce voiau acei sălbatici cu- 
ceritori ; aur și nimic altceva. Se duseră, deci, la adunare 
încărcaţi cu minunate daruri din aur masiv. Sperau că 
astfel le vor putea domoli furia ucigaşă şi-i vor vedca ple- 
cînd cu prăzi cu tot. 

Dar, în mod misterios, cea mai mare parte a splendi- 
dei comori din Pachacamac dispăruse cu mult înainte ca 
spaniolii să vină şi să săviîrşească actele lor criminale. Unde 
fusese dusă ? Cind se întîmplase aceasta ? Hernando Pi- 
zarro n-a reușit niciodată să afle, cu toate că i-a torturat 
pe toţi slujitorii sanctuarului. 

N-a obţinut nimic de la ei ! Înainte de plecare, bazîn- 
du-se pe serioase informații oficiale, desigur subestima- 
tive, conchistadorii au sperat să obţină din templul de la 
Pachacamac peste 200 000 pesos de metale preţioase, adică 
aproape 840 kg de aur masiv, cu care să încarce un convoi 
de patru sute de lame. Or, în pofida șantajului și a torturii, 
ei au strîns cu multă greutate peste 90 000 pesos, cu alte 
cuvinte ceva mai puţin de 380 kg de aur masiv. Nu era 
chiar atit de rău, dar pentru aceşti oameni lacomi nu în- 
semna nimic faţă de bogăţiile pe care se aşteptau să le 
găsească în acel sanctuar. N 

După ce puse mîna totuşi și pe această pradă, Hernando 
Pizarro luă înţeleapta hotărire de a se întoarce la tabăra 
de unde plecase. La întoarcere, avură loc întilniri extraor- 
dinare. De-a lungul drumurilor regale croite cu greutate 
în Anzi, conchistadorii se încrucişară cu nenumărate gru- 
puri de indieni transportînd, pe sute de lame, o parte din 
fabulosul preţ de răscumpărare, cel mai de seamă din toate 
timpurile. 

Ostaşii regelui Spaniei, care visaseră atît de multă 
vreme la acest aur, îl vedea acum pretutindeni, ca şi cum 
ar fi curs din fîntîni miraculoase. Se întilniră astfel, 
lingă satul Bombón, cu animale încărcate cu 150 arro- 
bas de aur, ceea ce se poate evalua la 500 009 pesos de aur 
sau, mai exact, la peste 2 tone de aur. Îi lăsară să treacă 
fără să-i oprească, ştiind că toate aceste bogății vor ajunge 
tot în pungile lor, odată sosite în piaţa din Cajamarca. 

Ceva mai sus, în orașul Jauja, se întilniră nu cu un 
convoi, ci cu treizeci şi nouă, care transportau cele mai fru- 
moase și mai fine odoare sacre sau regale. Ostașii erau din 
ce în ce mai înnebuniţi de acest aur şi se întrebau dacă 
n-au ajuns în paradis. Trebuiau totuși să se întoarcă la cel 
care îi adusese acolo şi pe care au avut dreptate să-l ur- 
meze. Părăsiră deci Jauja, ca să reia drumul greu și peri- 
culos spre Cajamarca. Pe acest drum se întilniră cu nu 
mai puţin de 30 sau 40 convoaie cu aur. Mesagerii lui Ata- 
hualpa acţionaseră iute şi bine pentru a-și salva stăpînul. 
În acest ritm, prețul de răscumpărare nu va întirzia să 
fie plătit în întregime. 

Și dacă, de fapt, el nu reprezintă mai nimic față de ce 
posedau indienii ? se întrebau spaniolii. De altfel, unde 
dispăruseră enormele cantităţi de giuvaiere şi de aur care 
fuseseră ascunse de privirile lor ? Unde se afla, de pildă, 
cea mai mare parte a comorii templului din Pachacamac ? 
Spaniolii n-au aflat niciodată. Uriașa bogăţie a templului 
din Pachacamac rămîne încă unul din motivele care jus- 
tifică rîvna căutătorilor de comori în partea centrală a 
Perului. 

PREŢUL DE RĂSCUMPAÂRARE E PREDAT |! 


Zi de zi, fabulosul preţ de răscumpărare sosea din cele 
patru zări ale imperiului, pe poteci abrupte, şi se îngrămă- 
dea într-o fabuloasă dezordine în încăperea destinată 
acestui scop din palatul de la Cajamarca. 

Conchistadorul anonim, care ne-a lăsat un lung text 
despre acest moment unic al istoriei omenirii, ne spune: 


În încăperea aceea erau peste 80 de vase de aur masiv, 
mari şi mici, alte cîteva piese de dimensiuni uriaşe şi, în- 
tr-un colț, o grămadă fantastică, mai înaltă decît un stat de 
om, alcătuită din plăci, toate din aurul cel mai fin. 


Plăcile despre care vorbea acest cumsecade conchista- 
dor nu erau nişte plăci obișnuite, ieșite din minele de aur 
sau din centrele metalurgice. Nu, ele fuseseră desprinse 
anume, bucată cu bucată, de pe zidurile renumitului tem- 
plu al Soarelui din Cuzco, pe care le acopereau de secole. 

De altfel, cea mai mare parte a comorii aduse de in- 
dieni pentru a-şi salva împăratul, Dumnezeul lor, pare în- 
tr-adevăr a fi fost extrasă din acest templu, cu siguranță 
cel mai bogat din lumea întreagă la acea vreme. Există nu- 
meroase texte manuscrise care stau mărturie, cum este 
documentul lăsat de un conchistador din micul grup de 
spanioli participanţi la această cucerire, Pedro Sancho. 


Cinci sute de plăci de aur masiv sau chiar mai multe 
au fost smulse de pe cîteva ziduri ale templului din Cuzco. 
Cele mai modeste plăci nu cîntăreau mai puţin de 4—5 li- 
vre fiecare 1. Celelalte, aveau între 10 şi 12 livre, ele aco- 
perind toate zidurile acestui templu. Ei (indienii) mai adu- 


1 Livra spaniolă în vigoare în epoca aceea corespundea cu 
460 grame. (n.a.) 

seră de asemenea un tron de aur masiv, foarte fin lucrat, 
avînd forma unui scăunel, şi care trebuia să cîntărească 
probabil 18 000 pesos (adică mai mult de 75 kg). De ase- 
menea, ne-au mai dat o fîntînă făcută în întregime din aur 
masiv, remarcabil executată, care era o adevărată minune, 
atît în privința lucrăturii, cât şi a figurilor pe care le re- 
prezenta. Pe lîngă aceasta, mai aduseseră o mulţime de 
vase, farfurii şi ulcioare uriaşe, toate din cel mai frumos 
aur. 


Comorile predate de către indieni trebuie să fi avut 
într-adevăr o lucrătură perfectă, pentru ca acești aventu- 
rieri fără scrupule să poată vorbi astfel de ele. Din păcate, 
majoritatea acestor piese și îndeosebi extraordinara fîntînă 
despre care vorbeşte conchistadorul de mai sus nu ne-au 
parvenit niciodată, fiind topite în lingouri. 

Alte manuscrise. din aceeaşi epocă confirmă aceste de- 
scrieri uluitoare, mai adăugînd încă alte cîteva mărturii, 
care spun multe despre bogăţiile. acestor misterioşi incași. 

Pedro Pizarro însuşi ne-a lăsat mărturia lui : 


Am primit o mare cantitate de aur, pe care Quizquiz 
tocmai o desprinsese de pe zidurile templului Soarelui. Era 
vorba. de plăci de aur aplicate chiar pe pietrele zidurilor, 
acoperind tot interiorul templului. Am primit, de aseme- 
nea, un tron de aur masiv, ridicat pe o enormă piatră 
sculptată, tron pe care, după spusele lor (ale indienilor), 
se așeza Soarele, un obiect despre care ei spuneau că-i fă- 
cut din cel mai frumos aur (deşi nu părea deloc așa), şi cî- 
teva vase de aur şi argint. 


Tronul fu luat ca; un dar personal de către marchizul 
den. Francisco Pizarro, care îl. folasi în calitatea sa: de co- 

mandant general ; el valora cel puţin 60 000 castellanos 
(adică peste un milion de dolari americani actuali). 

Aceste bogății au fost recuperate de spanioli, dar nu 
toate au ajuns la curtea regală. Să nu uităm că, potrivit 
contractului încheiat tacit cu regina Castiliei, doar o cin- 
cime din pradă trebuia să revină trezoreriei din Madrid. 
Se ştie totuşi azi, datorită unui manuscris care se află şi 
acum în arhivele Indiilor din Sevilla, inventarul total al 
obiectelor preţioase care i-au parvenit lui Carol Quintul 
în cursul acestei prime etape a cuceririi Americii. Acest 
text n-a fost niciodată în întregime cunoscut publicului. 
Nu deţineam decît darea de seamă a spaniolului Medina, 
care e ea însăşi extraordinară. O redăm, pentru prima 
dată. în traducere ; . 


— 34 de vase de aur masiv de dimensiuni şi greutăţi 
variabile. Cel mai mare dintre ele cîntărea 58 livre și 14 
uncii (peste 27 kg), cel mai mic 23 livre şi 8 uncii (10,8 kg). 
Trei dintre ele erau închise cu capace splendide, tot din 
aur, ` 

— 2 saci cu aur, destul de mici, care cîntăreau aproape 
2 livre (920 g) și 10 uncii (287 g). 

— O tulpină de porumb din aur masiv, avînd 3 frunze 
și 2 știuleți tot din aur. 

— 2 timpane sau tamburine mici de 4 livre și 4 uncii 
(2 kg). 

— O placă decorativă din aur şi argint, reprezentînd 
un bărbat şi o femeie de statură mijlocie. 

— 2 fîntîni de aur, cântărind 17 livre şi 5 uncii. 

— Un sac de aur de 33 livre şi 15 uncii. 

— Un idol cu chip de bărbat, de 11 livre şi 11 uncii. 

— Un vas asemănător unui ulcior, cu o greutate de 27 
livre. 

— Printre obiectele de argint au fost înregistrate 100 
de vase, dintre care cel mai important cântărea 161 livre și 
12 uncii (peste 74 kg), iar cel mai mic 45 livre și 4 uncii 
(aproape 21 kg). 


Este evident că pe țărmurile Lumii Vechi n-au ajuns 
niciodată cele mai frumoase obiecte, cel puţin cu transpor- 
turile oficiale, o evaluare exactă a capturii fiind astfel 
foarte dificil de realizat. 


Conchistadorul Jerez a lăsat un document, ce ne-a par- 
venit, în care descrie cîteva comori sosite în Spania în 
afara cincimii oficiale a Coroanei. Documentul este cu atit 
mai deosebit şi valoros, cu cît el era categoric interzis la 
vremea respectivă. 


Corabia a adus pentru Maiestatea sa 38 de vase de aur 
masiv şi 48 de argint, printre care se aflau un vultur de ar- 
gint purtând pe trup două amfore şi două ulcioare mari, 
unul din aur, celălalt din argint, care susțineau fiecare cîte 
o cupă ; doi saci cu aur și un idol de statura unui copil de 
patru ani şi două tamburine mici. Celelalte vase erau ul- 
cioare de aur și de argint, cîntărind fiecare 2 arrobas! 
sau mai mult. 


În afară de acestea, călătorii aduceau cu ei la bordul 
corăbiei 24 recipiente de argint şi 4 recipiente de aur. 


Este limpede că din această comoară expediată curții 
spaniole, cu ocazia primei cuceriri, cea mai mare parte pro- 
venea din preţul de răscumpărare plătit pentru eliberarea 
lui Inca Atahualpa. 


1 O arroba de aur sau argint = 11,5 kg. (n.a.) 

Acesta, în temniţa lui, era tratat cu respect, acordîn- 
du-i-se toate onorurile cuvenite rangului său. Trăia la Ca- 
jamarca, într-o mică locuinţă cu patru camere, cu grădini 
mari, cu o curte interioară în care se afla o tîntînă alimen- 
tată în permanenţă (dar nu datorită spaniolilor !) cu apă 
caldă şi rece. 

După cum am aflat, trăia într-o încăpere zugrăvită 
toată în roşu, culoarea sa preferată. În fiecare zi primea 
vizita temnicerului său. Firește, Pizarro nu vorbea limba 
incasă, dar se folosea de serviciile tălmaciului său favorit, 
Filipillo, ceea ce i-a permis să afle din sursa cea.mai au- 
torizată întreaga organizare a imperiului. 

Dar ce-l fascina mai mult nu erau atît succesele arhi- 
tecturale sau sociale ale deţinutului său, cît fabulosul preţ 
de răscumpărare pe care acesta nu înceta să i-l promită. 


Foarte curînd, Pizarro constată că Atahualpa nu-l 
minţea. Din toate colţurile imperiului soseau convoaie al- 
cătuite din sute de lame, încovoiate sub poverile de aur, 
argint sau pietre preţioase trimise la Cajamarca pentru a-l 
salva pe Zeul trimis pe pămînt. 

Această comoară n-avea seamăn în lume pe vremea 
aceea, dar noul guvernator — care pe deasupra își luase 
ca favorită pe una din tinerele surori ale lui Inca — ardea 
de nerăbdare. Voia să stăpînească totul, dar lucrurile nu 
mergeau chiar atît de repede pe cît dorea el. 


Doar greutatea conta pentru acești spanioli ignoranti. 
Ce importanţă aveau vasele sau statuile zeilor ? Lor le tre- 
buiau lingouri pentru Spania. 


Deci, indienii, care se dovediscră de multă vreme ma- 
eștri în topirea metalelor preţioase, au fost siliți să-şi re- 
deschidă topitoriile și să creeze altele noi la Cajamarca, 
pentru a transforma în lingouri informe capodoperele unui 
trecut strălucitor. 

Peste 200 kilograme de aur masiv au fost astfel topite 
pe teritoriul Perului, ca apoi să fie transportate, în mod 
legal sau nu, la Sevilla, pentru ca din ele să se bată mo- 
nede regale. 

Și preţul de răscumpărare făgăduit nu se adunase încă 
în întregime ! Se aştepta partea cea mai mare, care trebuia 
să sosească din Cuzco, capitala imperiului. 


V 
COMOARA DIN.CAJAMARCA 


Cuzco, în limba incașilor, însemna buricul pămîntului. De 
fapt, era capitala celui mai bogat imperiu întemeiat vreo- 
dată — toti istoricii moderni sînt de acord cu această afir- 
mație — încă din secolul al XII-lea al erei noastre, de că- 
tre primul Inca al dinastiei, Manco Capac. Din cîte au în- 
teles conchistadorii potrivit relatărilor indienilor, începînd 
cu cea a lui Atahualpa însuși, acel oraş trebuie să fi fost. 
extraordinar. 

Nici un spaniol nu îl văzuse încă, dar oare nu acolo se 
afla Coricancha, centrul religios al acelei părți a lumii ? E 
limpede, citind relatările conchistadorilor, că această ce- 
tate a Anzilor îi aduse lui Pizarro cea mai mare parte din 
comoara reprezentînd prețul de răscumpărare. Înșiși marii 
preoţi ai templului Soarelui au fost aceia care au smuls 
lăcaşului lor sfînt cea mai importantă parte a acestei co- 
mori. Restul tributului din Cuzco a fost desprins de pe 
pereţii altor temple de mai mică importanţă. 

Cuzco devenise chiar obsesia, ţinta lui Francisco Pi- 
zarro, care, fără să mai aștepte predarea totală a tributu- 
lui, hotărî să trimită acolo din proprie inițiativă un grup 
din oamenii săi, întocmai cum procedase și cu templul din 
Pachacamac cu citeva săptămîni înainte. De fapt, două mi- 
siuni spaniole plecară în acea direcţie succesiv. 

INTRAREA ÎN CAPITALĂ 


Primul grup, trimis în cercetare, nu era format decît din 
trei ostași. Aceștia aveau un nivel intelectual deplorabil. 
Atitudinea lor în timpul acestei călătorii inaugurale, care 
ar fi putut fi memorabilă, n-a fost deloc la înălţime. Îi 
priveau cu dispreţ şi obrăznicie pe indieni, chiar atunci 
cînd aveau de-a face cu personaje de vază, încît prezenţa 
lor nu putu stirni decit ură şi resentimente. 

Expediția fu un mare eşec, despre care puţine docu- 
mente ale epocii cutează să vorbească deschis. Insuccesul 
îl determină pe Pizarro să ia hotărîrea de a trimite o nouă 
misiune la Cuzco, condusă de oameni mai isteţi decît primii 
trei, pe care îi alesese la întimplare. Doi ofiţeri cu expe- 
riență fură însărcinaţi cu această dificilă, dar recompensa- 
toare expediţie : Hernando Pizarro şi Pedro del Barco. 
Din prudenţă și pentru a nu mai speria populaţia deja 
afectată de comportamentul predecesorilor lor nepricepuţi, 
ei hotărîră să pornească singuri spre capitală. 

După ce trecută prin numeroase detileuri, aflate la 
mare altitudine, și înaintară cu greu pe potecile abrupte, 
mărginite de impresionante prăpăstii, ajunseră în sfîrşit în 
faţa orașului Cuzco. Războinicii din cetăţile pe lîngă care 
trecuseră în drumul lor n-au cutezat să-i oprească şi i-au 
lăsat să treacă mai departe. Nu trebuie să uităm că pentru 
ei spaniolii erau „zeii albi“. 

Aceşti doi ofiţeri, împreună cu cei trei soldaţi inculţi 
conduşi de Martin de Mogues au fost singurii europeni 
care au avut vreodată extraordinarul privilegiu de a pă- 
trunde în Cuzco, capitala imperiului incas, aflată atunci în 
culmea splendorii ei. Incaşii încă nu-i suspectau prea mult 
pe spanioli şi nu putuseră ascunde cea mai frumoasă parte 
a bogăției lor. Nici un alt om alb n-a văzut vreodată ceea 
ce acei conchistadori au avut posibilitatea să descopere în 


83 


zilele acelea. Fapt e că ei au avut sub ochi, chiar în faţa 
lor, și au putut atinge cu propriile lor mîini comori excep- 
tionale, fără seamăn cu cele „modeste“, pe care indienii 
le dădeau pentru a plăti preţul de răscumpărare a împăra- 
tului lor. Or, aceste comori au dispărut toate după trece- 
rea — lipsită de tact — a acestor exploratori. Vom avea 
ocazia să vedem, în cursul acestei lucrări, ce au fost ele cu 
adevărat şi ce soartă au avut majoritatea dintre ele. 


În tot cazul, Hernando Pizarro a înţeles repede că partea 
cea mai importantă a bogățiilor imperiului era concentrată 
la Cuzco şi că acest oraș era într-adevăr cel care furniza 
cea mai mare parte a prăzii din Cajamarca. Mai mult, 
marii preoți ai templului Soarelui fuseseră aceia care smul- 
seseră lăcașului lor sfînt cele mai frumoase piese ale prăzii 
sosite deja la palatul din Cajamarca. 


Știm azi, dintr-o scrisoare manuscrisă a lui Hernando 
Pizarro adresată autorităţilor regale spaniole !, că doar 
orașul Cuzco a expediat la Cajamarca peste 1 500 000 pesos 
de aur și de argint, adică aproape 6 tone și jumătate de 
metale preţioase. Toate convoaiele care părăseau capitala 
urmau drumurile anevoioase, construite din porunca lui 
Inca, străbătînd Anzii și imperiul. Ele nu erau decît su- 
perficial păzite, deoarece poporul cunoştea destinaţia lor 
și n-ar fi cutezat să pună mîna pe vreun obiect, oricît de 
neinsemnat, din comoara ce trebuia să le salveze îm- 
păratul. 


Mai totdeauna, aceste nemaipomenite convoaie care 
plecau din Cuzco se măreau pe parcurs cu darurile ma- 
rilor preoţi sau ale notabilităţilor eare le întilneau în dru- 
mul lor. Astfel, 178 de convoaie, cîntărind fiecare între 
80 şi 150 kg aur, părăsiră oraşul sacru la vremea aceea. 


1 Hernando Pizarro : Carta a la Real Audiencia de Santo Do- 
mingo (n.a.). 

Ele ajunseră la Cajamarca în număr de 200 de convoaie cu 
aur şi 25 cu argint. 

Aceste cantităţi colosale de metale preţioase nu erau 
așezate în neorînduială pe spinarea lamelor, cum lasă să 
se creadă gravurile epocii. Fiecare dintre ele era așezată 
cu multă grijă pe o litieră de lemn purtată de patru in- 
dieni. Convoaiele formate la Cuzco par să fi fost foarte im- 
presionante, fiind alcătuite în cele mai multe cazuri din 
aproape o mie de oameni. Unul dintre ele, mai modest, a 
fost descris de un observator contemporan venit din Spa- 
nia, care l-a urmărit cu uimire sosind din Cuzco. Convoiul 
era alcătuit din 190 de oameni, care purtau cu toţii litiere 
încărcate cu obiecte din aur masiv. Printre lucrurile trans- 
portate se aflau douăzeci de vase enorme din aur și alte 
cîteva obiecte atît de voluminoase că nu puteau fi trans- 
portate decît de doisprezece indieni. 


Cuzco părea a fi într-adevăr pentru observatorii epocii 
o comoară vie, inepuizabilă, capabilă să procure tot aurul 
și argintul pe care poftele nesățioase ale spaniolilor le re- 
clamau cu aviditate. În cursul acestei lucrări vom vedea 
că, în felul acesta, indienii înţeleseseră foarte curînd ce 
vroiau acei aventurieri inculţi. Majoritatea celor mai im- 
portante bogății din oraş dispărură brusc, ca prin far- 
mec, din toate lăcașurile sfinte, unde iscoadele lui Pizarro 
le zăriseră la începutul cuceririi. 

Toate giuvaierele luate din edificiile din Cuzco pentru 
răscumpărarea lui Atahualpa n-au ajuns — nici pe de- 
parte — în celebra încăpere galbenă a palatului din 
Cajamarca. Majoritatea dintre ele au dispărut în buzu- 
narele spaniolilor prezenți, fără să li se fi știut vreodată. 
numărul. 

Să nu luăm decît un exemplu : primii cinci europeni 
care au ajuns în capitală au descoperit în palatul lui Inca 

Huayna Capac, unul dintre cei mai renumiţi strămoși ai 
lui Atahualpa, trei încăperi pline cu obiecte din aur şi 
cinci cu obiecte din argint, precum şi 100 000 de lingouri de 
aur, care fuseseră extrase din minele imperiului ; fiecare 
lingou cîntărea 50 castellanos, adică aproape 250 grame 
de metal. 

Dacă o parte din această comoară a fost într-adevăr 
transportată la Cajamarca pentru răscumpărarea împă- 
ratului, e limpede, din relatările conchistadorilor, că cea 
mai mare parte a dispărut fără urme, înainte chiar de a 
fi ajuns în locul unde fusese depozitată prada. 

Altă comoară a dispărut și ea în cea mai mare parte, 
în mod misterios. În timpul vieţii, Pachacutec Inca Yupan- 
qui pusese să se toarne una din cele mai mari statui de aur 
întilnite vreodată, denumită Inti-lllapa. Această statuie 
colosală fusese așezată pe niște brancarde, la rîndul lor 
în întregime din aur masiv, şi astfel transportată de in- 
caşi — și trebuie să fi fost mulţi nu glumă — spre Caja- 
marca, pentru a plăti o parte din prețul de eliberare a lui 
Inca. Această pradă, de o foarte mare valoare, nu va ajunge 
niciodată în întregime la destinaţie. Înainte chiar de a fi 
părăsit zidurile capitalei, miîini nelegiuite şi necunoscute 
au sfărîmat statuia şi brancardele în bucăţi, desigur mult 
mai ușor de ascuns, de împărțit şi de transportat pe pă- 
mîntul spaniol, fără a da socoteală controlorilor regali din 
Sevilla, decît o statuie celebră, cunoscută de toţi. Pentru 
ca acest jaf să nu devină prea evident celorlalți tovarăși 
ai lor, răufăcătorii au lăsat să ajungă la Cajamarca o parte 
din acel dar fabulos, însă restul a dispărut și nu ne este 
cunoscut decît prin foarte puţini martori, care au rămas 
chiar la Cuzco. 

IMPĂRȚEALA 


Zi de zi, ceas de ceas, tot preţul de răscumpărare promis 
ajungea la Cajamarca, în timp ce nefericitul împărat aş- 
tepta închis în palatul său ca într-o temniţă. 

Era singurul care, în acele momente, nu se îndoia de- 
loc că tot aurul la care sperau temnicierii lui şi pe care îl 
făgăduise ca să-şi răscumpere viaţa va fi acolo la timpul 
stabilit. Inca îşi cunoştea bogăţiile și atașamentul po- 
porului. 

Spre marea surprindere a conchistadorilor, vasele de 
aur ajunseră pînă la faimoasa linie trasă în uriașa încă- 
pere a palatului, iar piaţa din Cajamarca a fost acoperită 
cu minereu și obiecte de argint, așa cum se fixase în 
contract. 

Aşa cum am arătat, toate acestea ar fi putut împodobi 
cel mai feeric palat pe care lumea l-ar fi putut construi 
vreodată, dar pe conchistadori nu-i preocupa deloc acest 
lucru. Ceea ce-i interesa pe oamenii aceștia de rînd era 
doar partea din pradă pe care urmau s-o primească, ca 
preţ al serviciilor aduse coroanei. 

Spre a înlesni împărţirea oficială, Francisco Pizarro nu 
găsi altceva mai bun de făcut decit să poruncească topirea 
acelor obiecte păgîne decorate cu măiestrie. Cuptoarele 
indigene îşi măriră febril activitatea pentru a-i satisface 
pe noii lor stăpîni. Într-una din aceste mărturii scrise, care 
ne-a parvenit, conchistadorul Jerez descrie o scenă me- 
morabilă : 

Topirea şi împărţirea aurului și argintului despre care 
s-a vorbit s-au încheiat în ziua de Sfîntul Iacob ; şi cîntă- 
rindu-se pe o balanță toată cantitatea de aur şi argint, s-au 
făcut socotelile, totul redus la aur de calitate, ceea ce a 
reprezentat un total de 1 327 593 pesos de aur de calitate. 
Din acestea, o cincime aparținea  Maiestăţii sale, 

după ce s-au retras drepturile de topire, adică 262 259 pe- 
sos de aur de calitate. Iar, în argint, aceasta a reprezentat 
51 610 marcos, Maiestăţii sale aparţinîndu-i 10 121 marcos 
de argint. Indienii au fost cei care au topit obiectele, căci 
printre ei există mari aurari şi topitori, care au lucrat în 
nouă cuptoare. 


Alte documente din acea vreme, care vorbesc despre 
bogata comoară, nu sînt mai puţin evocatoare decit tex- 
tul lui Jerez. Unul dintre ele, care poate da de gîndit ci- 
titorului, relatează amănuntele împărţirii, care nu a fost 
făcută echitabil, mai ales în ce privește partea care reve- 
nea coroanei. Dar nu trebuie să uităm cu cine avem de-a 
face în această aventură. Documentul menţionat este ca- 
ietul personal al lui Sancho de la Hoz, unul din secretarii 
personali ai lui Francisco Pizarro, trimis de coroana Spa- 
niei să-l însoțească. El ne informează că împărțirea prăzii 
oficiale s-a efectuat de faţă cu toată lumea în ziua de 18 
iunie a anului de graţie 1533. 

Cifrele lui, oricît de uluitoare ar fi ele, nu sînt întru 
totul de acord cu cele ale precedentului martor ; ţinind 
seama de disimulările la care recurgeau toți conchista- 
dorii prezenți — aceasta nu-i deloc de mirare. Dar nu amă- 
nuntul contează, ci ideea generală. 

Pentru Sancho de la Hoz, cantitatea pe care şi-au îm- 
părțit-o Francisco Pizarro, rudele care l-au însoţit, cei 
164 de ostași şi alți conchistadori mai neînsemnaţi atinge 
un total de 971 125 pesos de aur și 40 860 marcos de ar- 
gint. La aceasta se adaugă părțile destinate coroanei Spa- 
niei, asociaţilor, îndeosebi celor care rămăseseră plictisin- 
du-se de atita ședere în oraşul Panama și care așteptau cu 
o nerăbdare crescîndă puţinele vești despre Conchistă, 
precum şi cele destinate cîtorva spanioli care nu doreau 
să se întoarcă în patria mumă şi se stabiliseră în acele 

locuri cu intenţia mărturisită de a-şi sfîrși zilele pe acele 
meleaguri. 

Mai interesante sînt detaliile împărţirii efectuate de 
Pizarro în folosul său. propriu. Reproducem mai jos ur- 
mătorul tablou : 


În pesos 

de aur 

de bună În pesos 
calitate de argint 


4 


]. Bisericii 7 ù? 3 r r p 2 220 90 
2. Guvernatorului 

Francisco Pizarro ? ù ? 7 57 220 2 350 
3. Lui Hernando Pizarro t ? 31 080 1767 
4. Lui Juan Pizarro . . i r 11 110 407 
5. Lui Gonzalo Pizarro : ži í 9 900 384 
6. Lui Juan Pizzarro 

Orellana . . . Zr R? 8 980 362 


Familia nu era deloc uitată și greaua sarcină ce şi-o 
luase el, Francisco Pizarro, a fost cu grijă calculată la un 
„preţ just“. 

Și nu este vorba decît de o împărţire oficială, căci am 
văzut destul de repede: că o bună parte din această pradă 
a fost şustrasă controlului regal. 

În armata spaniolă exista un obicei foarte vechi, pe 
care noul guvernator încearcă să-l menţină. Generalului 
care cucerise o bătălie i se acorda de la bun început obiec- 
tul pe care şi-l alegea din pradă, în afara chiar a împăr- 
ţirii legale. Asta era.legea. Pe baza contractului pe care-l 
încheiase cu curtea Spaniei, această tradiţie a fost res- 
pectată cu stricteţe de Pizarro. 

Avînd gusturi foarte modeste, el îşi alese o somptuoasă 
litieră de aur masiv, cizelată în întregime, una dintre cele 

mai frumoase piese găsite de spanioli, cu o greutate de 
peste 200 livre, adică peste 92 kg. 

Această litieră poate fi evaluată azi la o sumă ce ar 
putea atinge 70000 pesos, adică între 1 000 000 și 
1 400 000 dolari americani actuali. Se știe că în cursul cu- 
ceririi au existat două somptuoase litiere de acest tip, care 
au căzut în mîinile spaniolilor. Una a fost luată dintr-unul 
din palatele capitalei, Cuzco, cealaltă era aceea în care 
însuși Inca Atahualpa fusese purtat cînd aventurierii l-au 
luat prizonier. Se pare că Pizarro — dar mă îndoiesc că 
a făcut-o dintr-un gest de delicațeţe — a devenit proprie- 
tarul celei dintii. A doua, ca tot testul de altfel, a fost de- 
sigur topită, sfîrșind sub forma unor jalnice lingouri, 
transportate la Sevilla, captutăte de piraţii Caraibilor sau 
scufundate la bordul unui galion necunoscut în vreunul 
din oceanele globului. 


Preţul de răscumpărare făgăduit de Atahualpa cu atîta 
generozitate a fost, deci, integral predat.. EL ştia aceasta, 
căci avea o mare încredere în supușii săi şi aştepta în tem- 
nița lui luxoasă, cu calmul și demnitatea celui care știe 
că-și va recăpăta libertatea în scurt timp. Deocamdată, 
nu putea decît să se plimbe în lung și-n lat prin grădina 
palatului său. Ştim că era un bărbat tînăr, de vreo trei- 
zeci de ani, foarte frumos, înalt şi puternic, cu privirea 
aspră. 

În „generozitatea“ pe care i-o arătau, spaniolii i-au 
permis să-și primească prietenii, credincioșii, copiii. Ciţiva 
dintre ei vor împărţi cu el de altfel temniţa, fără să su- 
fere totuși umilinţele la care a fost supus prizonierul. 
Spaniolii au profitat de captivitatea lui ca să-l facă să-şi 
renege religia celestă — credință păgînă pentru dușmanii 
lui — şi să-i insufle preceptele „adevăratei“ religii, cea a 
învingătorilor. 

Părintelui Valverde — nume azi celebru, dar care n-are 
nimic comun, după cum vom vedea, cu cel despre care 
va fi vorba în a doua parte a acestei lucrări — îi va re- 
veni această tristă sarcină, pe care, din cît se ştie, şi-a în- 
deplinit-o foarte bine. 

De vreme ce preţul de răscumpărare a fost plătit, ră- 
miînea ca Pizarro să-și respecte cuvîntul dat şi să-i redea 
împăratului libertatea. Setea de aur a conchistadorului 
abia se potolise, cînd începu să-și pună întrebări despre 
autoritatea prizonierului său. Această autoritate trebuie 
să fi fost considerabilă, de vreme ce toţi supușii lui au ac- 
ceptat de bună voie să se lipsească de bunurile lor cele 
mai preţioase. Nu s-ar putea manifesta ca oare printr-o 
luptă crîncenă, un război violent, din clipa în care condu- 
cătorul lor ar fi liber şi ar putea povesti ce a văzut la 
dușmanii săi ? Dacă, liber, Inca ar putea fi periculos, to- 
tuși nimic din comportarea lui nu-i îndreptățea condam-, 
narea la moarte. Ce s-ar putea face ? 

Unii conchistadori, cum a fost Soto, nu aveau cugetul 
foarte împăcat şi, foarte generoşi, propuseră lui Pizarro 
să-l trimită pe Inca în Spania. Ținut la depărtare de 
poporul său, el nu va mai fi deloc periculos şi orice risc 
ar fi pentru totdeauna îndepărtat. 

Doi oameni îndeosebi se străduiră să înlăture această 
propunere oarecum mărinimoasă. Unul pentru că, fiind 
secundul lui Pizarro, se dădea adesea drept conducător în 
faţa indienilor, iar, după părerea lui, doar fermitatea putea 
impune un adevărat respect. Acesta era chiar Almagro, 
tovarășul lui Pizarro din primele zile, care — schimbîn- 
du-și atitudinea la vederea mormanului de bogății etalate 
în faţa lui — voia acum să pună stăpiînire pe Peru și de 
aceea va cere moartea lui Inca. 

Al doilea care voia să împiedice plecarea lui Atahualpa 
în Spania nu era unul din acei iluștri conchistadori din 

primele zile și nici măcar spaniol. Nu, era pur și simplu 
Filipillo, trădătorul indian, adus de Pizarro ca interpret. 
Dacă trebuie să dăm crezare rezultatelor, succesele lui 
ca interpret au fost mari, dar uneori succesul îmbată cînd 
e vorba de un om slab și mărginit. Așa se întîmplase şi cu 
tînărul indian, care nu rivnea atît la aurul compatrioţilor 
săi, cît la una din soaţele împăratului său, pe care o 
dobiîndi, bineînţeles, fără prea mare greutate. 


Trădător din dragoste, plin de orgoliu, Filipillo se so- 
cotea acum un conchistador. El e acela care dezvălui lui 
Pizarro pretinsul complot care se ţesca în spatele lui. 
Toate căpeteniile indiene care veneau respectuoase să-şi 
aducă partea lor de pradă spaniolilor pentru eliberarea 
stăpînului lor se pregăteau, după spusele trădătorului, să 
se răzbune pe invadatori. După spusele lui, însuşi Ata- 
hualpa ar fi poruncit, din închisoare, să se adune în cea 
mai mare taină o impunătoare armată care să atace 
„orașşul-temniță“. Diverse dâte reconstituite arată într-a- 
devăr că la Quito, capitala imperiului din nord, aproape 
200 000 de oameni, din care 30 000 de sălbatici antropofagi, 
recrutaţi din junglele apropiate, erau gata pregătiţi de 
incaşi să se îndrepte spre Cajamarca. 


BOBUL DE PORUMB 


Să-l fi cuprins oare pe Pizarro spaima sau furia de a se 
vedea tras pe sfoară ? Fapt este că se duse la Inca în închi- 
soare şi-i reproșă o trădare închipuită. Un martor spaniol 
fu de faţă și mai tîrziu relată cu fidelitate întrevederea, 
pe care am găsit-o consemnată în cronicile vremii. 

— Ce-i cu trădarea asta ? Eu, care te consider ca pe 
un frate ? 

— Îți baţi joc de mine? răspunse impasibil Inca, 
decăzut din drepturile sale. Îmi spui mereu năzbitii ! Cum 
aș putea înşela oameni ca tine ? 

— Lasă gluma! 

Atitudinea aceasta a lui Atahualpa nu-l linişti pe Pi- 
zarro, care hotări pe loc să întreprindă o anchetă asupra 
constituirii acestei armate și, pînă atunci, ordonă ca Zeul- 
rege, idolul indienilor, să fie încătușat în fiare. Ce decă- 
dere pentru acest monarh, căruia i se prinsese de git un 
lanţ gros de fier, lui, care nu purtase pînă atunci decît 
cele mai frumoase giuvaiere de aur sau argint din imperiu. 
Nu exista un acord deplin în ce privește judecarea lui 
Inca. Însuși fratele lui Francisco Pizarro, Hernando, ale 
cărui păreri erau împărtășite de conchistadorul Miguel 
de Estete, ceru să se renunţe la procesul celui care incarna 
idealul tuturor indienilor. 

Pizarro o dorea şi el desigur, dar nu mai avea de ales. 
Nu mai era stăpîn absolut. Cu toate că tot aurul promis 
fusese predat cu scrupulozitate la Cajamarca, exista un 
complot şi fapta trebuia judecată. Un tribunal — primul 
alcătuit vreodată de spanioli pe noul continent — fu con- 
stituit, avîndu-i membri pe părintele Valverde, un jurist, 
patru căpitani de cavalerie şi cîțiva ofiţeri. 

Atahualpa fu adus, deci, în fața judecății, fără ajuto- 
rul legal al unui apărător şi fără nici un sprijin moral, 
ceea ce poate a fost chiar mai grav. Doar acuzaţia își păstra 
drepturile cu cele trei capete de acuzare îndreptate îm- 
potriva monarhului : trădare, imoralitate şi idolatrie. Tră- 
dare, pentru pretinsul complot ; imoralitate, pentru că, 
potrivit tradiţiei indiene, se căsătorise cu mai multe femei, 
poate chiar cu propria lui mamă ; idolatrie, pentru că se 
complăcuse în adorarea păgînă a Soarelui şi a Lunii, în 

loc să-i fi acceptat de la început pe Hristos și pe Dumne- 
zeul creștinilor. 

Culme a absurdităţii, în spiritul conchistadorilor din 
acea vreme, acuzatului nu-i fu măcar îngăduit să asiste la 
propriul său proces. Fu lăsat pradă visurilor şi resenti- 
mentelor ce le nutrea, într-o încăpere învecinată, foarte 
întunecoasă. 


Sentința fu pronunţată foarte curînd și, de vreme ce 
era un proces, fiecare îi află pe dată conţiriutul : moartea. 
Dar nu orice moarte : ars de viu pe rug. Francisco Pizarro 
se duse chiar el să-l înştiinţeze pe Atahualpa de ceea ce-l 
aștepta. Șocul fu brutal, aspru, dar fiul Soarelui își păstră 
calmul, lucru ce-l tulbură pe Pizarro. Încrezător în noii lui 
stăpîni, el spera să-şi mai poată pleda cauza și negocia 
viața. Pe invadatori nu-i interesa decît un singur lucru : 
aurul, și asta indienii aveau din belșug. Împăratul o ştia 
mai bine decit oricine. Ştia că-și poate mobiliza poporul 
la un simplu ordin, făcînd să izvorască din colţurile cele 
mai tainice și mai îndepărtate ale imperiului toate leacu- 
rile de trebuinţă pentru a potoli febra spaniolilor. 

Ca să fie cît se poate de limpede faţă de învingătorul 
său, îi veni deodată o idee. Această idee a făcut de altfel să 
curgă multă cerneală şi a fost deseori reluată de alţi cro- 
nicari spanioli ai epocii, care au atribuit-o ofiţerilor in- 
cași de rang inferior ; dar se pare că el, Atahualpa, este 
acela care a rostit-o primul în faţa spaniolilor. 

Puse deodată mîna pe o tărtăcuţă împodobită, plină cu 
boabe de porumb aurii, care se afla în faţa lui pentru 
cină. Luînd cu delicateţe între degete una din boabe, își 
pironi aprig privirea în ochii lui Pizarro şi declară : 

— Vezi bobul ăsta, e tot aurul ce ţi l-am dat. Dar, 
spuse el, răsturnînd tărtăcuţa pe jos, ţi-am mai putea da 
încă atit. Vrei ? 

Cu toate că nici un martor nu ne-a lăsat un document 
care să consemneze această întîlnire istorică, e posibil ca 
guvernatorul să fi fost surprins de siguranţa prizonieru- 
lui său şi de nemaipomenita lui propunere. Vai ! conchis- 
tadorii se credeau cei mai puternici. Erau siguri că, dacă 
asemenea bogății fabuloase existau cu adevărat, ei vor şti 
bine cum să le scoată la iveală. 

Răspunsul lui Pizarro fu clar : din moment ce a exis- 
tat o judecată, înseamnă că s-a pronunţat cuvîntul Dom- 
nului și că, prin urmare, justiţia va trebui lăsată să-şi ur- 
meze cursul. 

Execuţia va avea deci loc. La auzul acestor cuvinte, 
Atahualpa se schimbă la față. Paloarea și îngrijorarea erau 
cu atît mai impresionante, cu cît, potrivit concepţiilor re- 
ligioase incase, moartea prin foc însemna distrugerea de- 
finitivă, fără supraviețuirea nici a corpului, nici a sufle- 
tului, ceea ce, pentru fiul Soarelui, era de neconceput. 
Aceasta era mai groaznic decît moartea însăși. 


Lui Pizarro i se făcu întrucîtva milă de prizonierul său, 
care, la urma urmei, își respectase în mod corect înţele- 
gerea dintre ei şi, într-un gest de bunăvoință, hotărî 
— noblețea obligă — să comute pedeapsa într-alta mai 
puţin grea, dacă se poate spune așa : moartea prin spîn- 
zurare. Gestul lui mărinimos era totuşi însoțit de o con- 
diţie. Inca trebuia să accepte botezul catolic. 

Decît să nu poată ajunge în regatul strămoșilor săi, 
Atahualpa acceptă să pătrundă, fie şi în mod artificial, în 
cel al creștinilor. De altfel, nu-l prea interesa dacă adăuga 
încă o divinitate la altarul, și aşa încărcat, al incașilor. 
Mai tîrziu, toţi indienii făcură la fel. | 

Astfel, ducînd cu sine tainele imperiului și ale ascun- 
selor sale comori, în ziua de 29 august 1533 el fu con- 
dus, ca un bun catolic, la locul supliciului. 

Pizarro hotărîse, drept exemplu, ca execuţia să fie pu- 
blică. Ea se desfășură deci în piaţa principală din Caja- 
marca, în faţa a zeci de mii de indieni. 

Inca, foarte demn, fu dus de soldaţii spanioli în faţa 
călăilor săi, care îl priveau cu un dispreţ nemăsurat. Pă- 
rintele Valverde, cu o cruce în mînă, prinse să-și depene 
litania, pe care o voise plină de speranţă şi iertare. Lui 
Atahualpa, proaspăt convertit la creştinism, îi păsa prea 
puţin de vorbele pe care acest dușman i le murmura la 
ureche, în numele altei divinităţi. Cu un gest scurt și as- 
pru el îi opri cuvîntarea şi, întorcîndu-şi spre Pizarro pri- 
virea în care se citea frica şi ura, îi adresă doar aceste 
cuvinte, care ne-au fost transmise de cronicarii epocii: 

— Ai grijă de copiii mei ! 

Acestea au fost ultimele lui cuvinte şi nu se ştie încă 
dacă acei copii, a căror protecție o dorea, erau într-adevăr 
propriile lui odrasle sau supușii fabulosului său impe- 
riu, pe care îi considera astfel. N-a mai avut timp să 
se explice mai pe larg. 

Călăii coroanei Spaniei îl înhăţară fără menajamente 
şi-l legară strîns sub spînzurătoarea de lemn înălţată în 
mijlocul pieţei. Fără să-i mai acopere ochii, ca să-i mai 
cruţe puţin spaima, călăul îi trecu în jurul gîtului o îrîn- 
ghie solidă, așa cum era obiceiul pe pămîntul spaniol. 

Un gest scurt şi sigur, și Inca ajungea în regatul tată- 
lui său, Soarele. Cîteva clipe numai fură de ajuns spre 
a face să dispară în tenebre martorul unei lumi abia în- 
trevăzute, împreună cu grandioasele sale taine. În ziua 
aceea de 29 august 1533, comoara incașilor a intrat în 
legendă. 

Tăcerea mulțimii adunate devenise apăsătoare în ulti- 
mele clipe de viaţă ale Zeului lor. Nu era cu putinţă ! El 
nu putea să moară ! Dar acum, cînd se desfăcea de la gîtul 
cadavrului sinistra frînghie, un murmur surd de furie şi 

răzbunare se ridică din piaţă. Spaniolii se mulțumeau să 
cînte crezul, ca și cum ar fi fost vorba de unul de-al lor. 
Zimbetele arogante n-au cruțat nici chiar modesta adu- 
nare. 


Ca o ciudată prezicere, Biblia pe care Valverde o pu- 
sese în mîinile lui Atahualpa înaintea supliciului căzuse la 
pămînt în clipa fatidică. Conchistadorii, cînd au venit să 
ridice trupul, au putut citi paginile rămase deschise. Ră- 
maseră stupefiați. Primele cuvinte pe care le-au căzut 
ochii erau acestea : Cel ce ridică sabia de sabie va pieri! 


Urmarea evenimentelor a dovedit că această profeție 
s-a îndeplinit cu adevărat, așa cum ar fi sperat Inca, ba 
chiar și mai bine. 

Francisco Pizarro, cel care se credea la adăpost de orice 
primejdie, a murit totuşi la scurtă vreme după aceea în 
palatul său, din centrul oraşului Lima, asasinat cu cruzime. 
Corpul lui, complet uscat în urma mumificării, poate fi 
văzut încă şi astăzi de vizitatori, într-un sarcofag de sticlă 
în catedrala din Lima. 


Fratelui său, Gonzalo, i s-a tăiat capul. 

La scurtă vreme şi tovarășul său, Diego de Almagro, 
cel care a făcut tot ce i-a stat în putinţă ca Inca să piară, 
a murit strangulat într-o închisoare din Cuzco, unde fu- 
sese azvirlit nu se știe din ce pricină. Fiul său, care ve- 
nise şi el să se alăture conchistadorilor, a fost la rîndul 
său decapitat cînd nu trecuseră nici patru ani de la moar- 
tea tatălui său. | 

Lista e lungă și s-ar părea că blestemul incașilor plu- 
tea asupra celor ce le-au pricinuit pieirea. În tabăra spa- 
niolilor n-a existat o unanimitate de păreri. Unii regre- 
tau amarnic executarea împăratului incas, ştiind că doar 
acesta putea face să apară comorile fabuloase întrezărite 
la Cajamarca şi că, de aici înainte, izvorul lor va seca. 

De îndată ce s-a aflat de moartea sa în tot cuprinsul 
regatului, lucru ce s-a întîmplat foarte repede datorită 
remarcabilului serviciu de ştafete al împăratului, toate 
comorile, toate bogăţiile etalate în temple au dispărut 
brusc în condiţii foarte misterioase și, de acum înainte, în 
marea majoritate a cazurilor, spaniolilor le-a fost imposi- 
bil să pună mîna pe cele mai importante dintre ele. Cea 
mai mare parte rămîne încă şi azi ascunsă cu grijă în tai- 
niţele pregătite de incași. 

Ne putem întreba, azi, care au fost motivele care l-au 
putut determina pe Pizarro să-l condamne la moarte pe 
monarh, pentru că ştia că însuși regele Spaniei, Carol 
Quintul, a fost foarte nemulțumit de această faptă, de 
îndată ce ştirea ajunse în Europa. El o afirmă cu fermi- 
tate în fața lui Pizzarro, care asculta plouat, conştient de 
greşeala sa : 

— Moartea lui Atahualpa, care era un nobil, un senior, 
mi-a displăcut, îndeosebi pentru că a fost rezultatul unei 
hotărîri judecătoreşti. 

Se pare, de fapt, că purtarea lui Pizarro în regatul Pe- 
rului n-a fost deloc exemplară, nici măcar faţă de coroana 
Spaniei. Oricine se poate gîndi că, suprimîndu-l pe Inca 
atît de repede, printr-un simulacru de justiţie, el a voit 
să înlăture un martor stingheritor al josniciilor sale. De 
altfel, secretarul personal al lui Francisco Pizarro, vărul 
său, Pedro, ne-a lăsat în documentele lui o scurtă frază, 
care spune mai mult decît un lung discurs : 


Atahualpa odată mort, tot ce s-a făcut şi s-a spus cu 
privire la comoară a dispărut o dată cu el! 


Comoara incașilor, sau mai degrabă diferitele comori 


adunate au dispărut într-adevăr o dată cu moartea lui 
Atahualpa. Aproape nici una n-a mai ajuns de acum 

înainte în mîinile spaniolilor sau ale altor aventurieri 
străini. Unde se află celelalte, cele mai de seamă, cele re- 
prezentate de boabele de porumb din tărtăcuța de dinainte 
de supliciu ? Orice speranţă de a descoperi urma impor- 
tantă, în pofida scurgerii timpului, nu-i desigur pierdută, 
așa cum vom constata în această lucrare ; de secole, cău- 
tătorii de comori străbat America de Sud în toate sen- 
surile, norocul surizîndu-le arareori. Cea mai mare parte 
din ele rămîne încă să fice descoperită, deși se pare că, în- 
tr-adevăr, nici pe viitor nu se va merge pînă la capăt, 
dacă nu vrem să uităm teribila profeție a lui Inca. 


VI 
CORICANCHA, TEMPLUL SOARELUI 


Credincioşii nu-i sărută niciodată mîinile (lui Inca), fără 
să-i aducă tot aurul, argintul şi pietrele preţioase pe care 
indienii le-au extras din pământ în clipele lor de răgaz... 


Așa vorbea una din rudele lui Inca, Garcilaso de la 
Vega, despre credincioșii care soseau la Cuzco ca să-și 
contemple Zeul, împăratul lor. Aurul şi argintul nu re- 
prezentau decît metale preţioase care n-aveau nici un 
farmec pentru ei. În mitologia cultului solar, ele simboli- 
zau lacrimile şi sudoarea Soarelui şi a Lunii, divinită- 
tile lor. 

Dacă primii împărați ai dinastiei n-au fost decît niște 
căpetenii neînsemnate, domnind asupra unor regate de 
mică întindere şi nu prea bogate, urmașii lor au devenit 
treptat adevăraţi potentaţi, dispunînd de bogății fabuloase. 

Totalitatea metalelor preţioase ajungeau pînă la urmă, 
prin intermediul preoților, în mîinile guvernului. Trimişi 
speciali erau, de altfel, însărcinaţi să le strîngă fie de la 
familii, deci de la persoane individuale, fie direct din mi- 
nele imperiului. Aceste mine erau atît de insalubre, încît 
cei trimiși acolo nu lucrau decit perioade scurte, altfel 
doar moartea le era salvarea. 

Printr-o decizie legală, tot aurul şi argintul fuseseră 
desemnate drept proprietatea lui Inca. Toate templele im- 
portante posedau recipiente de mari proporții, destinate să 
păstreze aceste obiecte. O parte din ofrande servea să spo- 

rească bogăţiile templului, dar, cum preoţii cei mai de 
seamă erau rudele apropiate sau îndepărtate ale lui Inca, 
cea mai mare parte a bogățiilor acumulate rămiînea con- 
centrată în foarte puţine miîlini. 

Azi e imposibil de apreciat cu exactitate cantităţile de 
aur şi argint strînse în fiecare an în imperiu, pentru sim- 
plul motiv că incașii înșiși, care nu cunoșteau scrierea, nu 
ne-au lăsat nici un document precis. Nu putem folosi de- 
cît mărturiile nesigure ale puţinilor conchistadori care au 
asistat la aceste schimburi. 


PRESENTIMENTUL LUI HUASCAR 


Bazîndu-se pe propriile, lui observaţii, făcute pe vremea 
cind străinii erau deja acolo, controlind mișcările indige- 
nilor, Cieza de León apreciază că, după toate probabilită- 
tile, în primii ani care au urmat sosirii spaniolilor la 
Tumbes, din mine erau extrase anual 15000 arrobas 
de aur şi 50 000 arrobas de argint. Dacă vom calcula că o 
arroba de metal echivalează, în valoarea actuală, cu o can- 
titate de 11,5 kg, cantităţile extrase anual erau evaluate de 
invadatori la 172,5 tone de aur pur și la 575 tone de argint, 
cifre care trebuie să fi fost chiar mai mari înainte de so- 
sirea spaniolilor, mînați pe aceste locuri doar de interese 
materiale. 

Cum suveranii incași pretindeau supușilor lor zi după 
zi tot mai mult aur, bogăţiile se îngrămădeau în decursul 
vremii în depozitele oficiale ale imperiului. Inca păstra 
aceste metale preţioase, considerate o comoară a zeilor, 
chiar dincolo de propria sa moarte. Totalitatea giuvaiere- 
lor pe care le depozita în palatul său erau lăsate acolo așa 
cum se aflau, după ce moartea îl surprindea. Nimeni n-avea 
dreptul să se atingă de ele. Palatul era închis pe veci și 

noul împărat se vedea nevoit să construiască unul nou, 
dacă era cu putință, mai frumos, mai fastuos decit cel 
al părintelui său. Aceasta obliga, bineînţeles, poporul să 
aducă și mai multe bogății. 

La moartea lui Inca, norodul participa la ceremonii 
funerare de un fast grandios. Corpul defunctului nu era 
îngropat în adîncurile solului andin. Era luat de specia- 
lişti, care îl mumificau cu cea mai mare grijă posibilă, 
spre a-i păstra aspectul ce l-a avut în viaţă. 

Mumia era atunci depusă cu mare pompă într-o nișă 
bogat decorată şi amenajată în acest scop în cel mai im- 
portant templu al imperiului, cel din Coricancha, templul 
Soarelui. 


Acest templu fabulos se înălța chiar în incinta capitalei, 
Cuzco, şi doar numele de Coricancha e de ajuns ca să ne 
dea o idee despre ceea ce se putea afla acolo, Coricancha 
însemnînd într-adevăr în limba indienilor „Curtea de aur“. 


Palatele împăraților, care înconjurau Coricancha, erau 
și ele nişte fabuloase tezaure. Să luăm doar un exemplu : 
la moartea fiecărui Inca, o efigie a defunctului, turnată 
în metalul cel mai nobil, aurul, era lucrată respectîndu-se 
dimensiunile reale. I se spunea pucarina şi era îndată 
instalată în mijlocul palatului pe care-l ocupase împăratul 
la Cuzco. Aici, nu era lăsată ca o piesă de muzeu spre a fi 
adorată de mulţime. Pucarina era tratată ca o făptură vie, 
punindu-i-se la dispoziţie propriii săi servitori. Cînd unul 
dintre ei murea, urmașii lui îl luau locul şi continuau să 
slujească idolul, care era scos o dată pe an pe străzile 
capitalei, cu ocazia unor festivități grandioase. 

În cursul istoriei dinastiei Inca, un singur împărat n-a 
voit să se supună acestei reguli, să-și construiască un palat 
al său și să adune bogății de tot felul. Acest Inca a fost 
Huascar, care n-a domnit decît șapte ani; el a fost cel 

care a avut cinstea, dacă se poate spune așa, de a-i primi 
pe spanioli la Cuzco, dar mai ales lui i-a revenit greaua 
sarcină, îndeplinită tbtuși cu multă dibăcie, de a ascunde 
cît mai repede toate bogăţiile strînse de predecesorii săi 
şi îndeosebi extraordinarele comori din Coricancha, precum 
și mumiile perfect întreţinute ale strămoşilor săi. 

Într-adevăr, în afară de primii cinci spanioli trimiși 
iscoade la Cuzco, care ne-au lăsat mărturii scrise, nu prea 
exacte, despre ce au descoperit, nici un alt conchistador, 
nici un alt străin, n-a mai văzut vreodată comorile ca- 
pitalei, nici mumiile împăraţilor incași şi ale celor apro- 
piaţi lor. 

Totul a fost ascuns undeva în Anzi și rămîne încă la 
adăpost de curiozitatea periculoasă a lumii moderne. 

Numai palatul lui Huayna Capac conţinea trei încăperi 
pline pînă în tavan cu obiecte de aur și cinci pline cu ar- 
gint. Se mai găsea acolo şi o grămadă uluitoare de lingouri 
de aur, provenind direct din minele imperiului şi pe care 
puţinele mărturii care ne-au parvenit le apreciau ca fiind 
în număr de 100 000. 

Aceste grămezi de obiecte prețioase nu erau deloc pe 
placul lui Huascar, care prefera simplitatea şi care a in- 
terzis, de pildă, aa acele pucarinas să fie plimbate în litiere 
de aur prin capitală, așa cum se făcea în fiecare an. El voia 
să desființeze aceste tradiţii şi probabil că aceasta i-a adus 
înfrîingerea în cursul luptei purtate împotriva fratelui său, 
Atahyalpa. 


Se pare că Huascar — ultimul domnitor Inca — a avut 
un uluitor presentiment. Vorbind despre strămoşii săi, cînd 
încă nimic nu prevestea ceea ce avea să se întîmple de fapt, 
el a declarat într-adevăr în faţa lui Pedro Pizarro, ajuns 
la Cuzco : | 

— Am primit porunca să îngrop toţi morţii! și să le 
iau apoi toate bogăţiile pe care le aveau şi pe care n-aveau 
nici un motiv să le păstreze după moârte, ci doar în timpul 
vieţii, pentru că s-au bucurat deja de toate comorile în 
timpul domniei lor, 


Huascar porunci deci să fie golite toate palatele și toate 
templele capitalei, inclusiv cel mai fastuos dintre ele, 
Coricancha, deși acolo erau adorate rămășițele pămîntești 
ale strămoşilor săi. Era vorba de locul cel mai venerat al 
imperiului. Ne-au parvenit numeroase descrieri ale acestui 
templu, cea mai demnă de crezare fiind făcută în 1928 de 
un savant german, doctorul R. Lehmann-Nitsche, bazată 
pe consemnările martorilor din epocă și pe descoperirile 
făcute cu ocazia săpăturilor arheologice întreprinse la faţa 
locului. 

Cum Coricancha exprimă el singur bogăţia imperiului, 
vom pătrunde în cele mai intime detalii ale sale. 


SANCTUARUL SACRU 


Acesta era alcătuit din şase edificii principale, fiecare din 
ele reprezentind cite un templu, dar grupate astfel încît 
să formeze o adevărată curte și înconjurate fiind doar de 
un zid uriaş. Aceste temple ne sînt azi cunoscute; ele 
cuprindeau : 


1. Sanctuarul Soarelui, care era cel mai important, 
2. Capela Lunii. 
3. Capela Stelelor. 


4. Capela Fulgerului. 


1 E vorba desigur de mumiile strămoșilor lui, păstrate la Co- 
ricancha. (n.a.) 

5. Capela Curcubeului. 
6. Sacristia și locuinţa canonicului. 


Istoria exactă a acestui templu nu-i cunoscută cu pre- 
cizie, deoarece primii martori spanioli au confundat deseori 
în manuscrisele lor multe alte clădiri din Cuzco. 

Se pare, totuși, că, după opinia generală, templul Co- 
ricancha a fost întemeiat de primul împărat Inca, Manco 
Capac, în prima jumătate a secolului al XII-lea e.n. A fost 
pe urmă mărit şi îmbunătăţit de împărații succesivi, care 
i-au acordat o deosebită importanţă. Cei mai renumiţi din- 
tre cei care i s-au închinat au fost Mayta Capac, Pachacu- 
tec şi Huascar. 

Templul, sau, în orice caz, ceea ce rămăsese din el, a 
fost prădat, în 1533, de către spanioli, iar Francisco Pizarro 
n-a găsit altceva mai bun de făcut decît să i-l ofere lui 
Juan Pizarro, care, şi el la rîndul lui, s-a grăbit să-l ofere 
călugărilor dominicani, golindu-l, bineînţeles, de tot aurul 
ce-l conținea. Călugării găsiră desigur lăcașul pe placul lor, 
deoarece doboriră majoritatea zidurilor ca să construiască 
pe locul amplasării lui o biserică, pe care turiştii o pot 
vizita şi azi la Cuzco. Se mai menţin totuşi cîteva ziduri 
din vechile edificii, singurele mărturii ale bogatului tre- 
cut care a existat acolo. 


Potrivit arheologilor moderni, faptul că biserica actuală 
a fost zidită pe ruinele a patru edificii, cel al Soarelui, al 
Lunii, al Stelelor şi al Fulgerului, pare un lucru confirmat. 


Zidul exterior măsura 68 m lungime și 59 lăţime. Era 
acoperit în exterior, pînă la jumătatea înălțimii, cu fîșii 
de aur. Toate porţile erau de asemeni acoperite cu plăci 
de aur. Arheologul Squier, care descrie templul, a văzut 
într-o zi, într-o colecţie particulară, cîteva din aceste plăci 
de aur care păreau a proveni de pe ziduri şi care nu erau 
mai groase decît o foaie de hîrtie. Pare într-adevăr îndoiel- 

nic că au existat astfel de plăci acolo, deoarece în inven- 
tarul prăzii însuşite la Coricancha nu se menţionează 
decît plăci masive, cu o greutate între 4 şi 10 livre fiecare 
(1,840 și 4,6 kg). Zidurile interioare, care dădeau în gră- 
dină, erau şi ele bogat împodobite cu o friză foarte lată 
de aur masiv. despre care Garcilaso de la Vega ne-a lăsat 
o mărturie, după ce a văzut cu ochii lui cum aceste plăci 
au fost înlocuite cu ipsos, din iniţiativa spaniolilor. 

Curtea interioară, patio, era o grădină sacră pe care 
o cultivau însuși Inca și rudele lui. Îngrășămintele nece- 
sarc erau aduse de slujitori din valea Chincha, care se află 
pe coastă. Era udată de cinci fîntîni situate chiar în inte- 
riorul edificiului. Apa se scurgea din aceste fîntîni prin 
tuburi subterane, din care un tronson foarte lung era făcut 
din aur masiv. Una din aceste fîntîni n-a fost distrusă şi 
se mai poate vedea încă în grădina bisericii din Cuzco, cu 
ghizdurile ei construite din pietre tăiate octogonal. În mij- 
locul fîntînii se aruncau, de mai multe ori pe an, vase cu 
chincha, sau alcool de porumb, ca ofrandă adusă Soarelui. 
Tot aici venea să se scalde, în chip de baie rituală, logod- 
nica lui Inca, cu puţin timp înainte de căsătorie. 

Odinioară, pe vremea incașilor, ghizdurile fîntînilor pe 
care oricine lc poate contempla azi erau acoperite cu plăci 
de aur, împodobite cu o imagine sculptată a Zeului Soare. 
Indienii n-au ascuns imaginea care proteja acest loc în 
vreo grotă sau vreun mormiînt tainic pentru a o ocroti de 
conchistadori. Dimpotrivă, ea a fost desprinsă de pe piatră 
și inclusă în lotul de obiecte din aur care constituiau partea 
provinciilor din sud la preţul de răscumpărare a lui 
Atahualpa. 


Cînd prada care fusese deja depusă, aşa cum s-a con- 
venit, în palatul din Cajamarca a fost împărţită între con- 
chistadori, acoperămîntul de aur al acestei fîntîni, evaluat 

oficial de către spanioli — ceea ce înseamnă că el valora 
mai mult ! — la 2 000 pesos de aur, adică aproape 8,5 kg 
de aur fin, a revenit lui Mancio Serra. Acesta ar fi putut 
să păstreze acest giuvaier şi să-l expedieze acasă, în Spa- 
nia, unde ar fi existat o mică şansă să ne parvină în toată 
splendoarea lui. Din păcate, Mancio Serra nu era un om 
prea inteligent și nici de gust. N-a găsit altceva mai bun de 
făcut decît să-l piardă, într-o noapte, la cărţi. Acesta a 
intrat, desigur, într-un alt buzunar spaniol, dar de atunci 
a dispărut pentru totdeauna, probabil în topitoriile vreunui 
oraş al coloniei. 


În afară de aceste fîntîni extraordinare, în grădina din 
Coricancha mai se aflau, în timpul celor mai importante 
sărbători — epoca însămînţărilor, strînsul recoltelor şi în 
timpul investiturii cavalerilor —, o mulţime de ştiuleți de 
porumb, nu sădiți cu cîteva luni înainte, ci modelaţi din 
aurul cel mai pur. 


O grădiniţă din aur masiv fusese de asemeni construită 
pe terase, situate exact sub o absidă. Descrierea ei ne-a 
fost transmisă de un martor : 


O grădină în care iarba era făcută din firicele de aur 
fin, şi unde erau sădite artificial lanuri de porumb în în- 
tregime de aur, tulpina, frunzele şi ştiuleţii. Totul era atît 
de bine fixat, încît nici adierea vîntului nu reușea să 
smulgă sau să deplaseze ceva. În afară de asta, mai exis- 
tau peste douăzeci de oi din aur cu ciobanul lor, care ţinea 
în mână o praştie şi un ciomag cu care le păzea, toate 
făurite de asemeni din acest metal. 


Unii cercetători consideră că această mini-grădină de 
aur măsura vreo 600 picioare lungime şi aproape 300 lă- 
time, ceea ce era considerabil. 

Doar aceste modeste descrieri ar fi de ajuns ca să dea 
o imagine fabuloasă despre templul din Coricancha, care 
n-a avut niciodată echivalent în antichitate. Era cel mai 
renumit templu descris din vremea sa. Iar cele pomenite 
mai sus nu reprezintă mai nimic faţă de alte comori care 
se aflau acolo şi despre care ne-au parvenit foarte puţine 
informaţii. 

Bineînţeles, piesa principală a templului era sanctuarul 
închinat Zeului Soare. 


Altarul principal era orientat spre răsărit ; acoperișul 
era din lemn și foarte înalt, căci se formau curenţi puter- 
nici de aer rece ; era învelit cu paie pentru că nu începu- 
seră să le facă din ţiglă. Cele patru ziduri ale templului 
erau acoperite, de sus pînă jos, cu plăci de aur. În partea 
pe care noi o numim altarul principal, fusese instalată ima- 
ginea Soarelui, făcută dintr-o placă de o grosime cel puţin 
dublă faţă de cele care acopereau pereţii. De o parte şi de 
alta a imaginii astrului ceresc, se aflau trupurile mumifi- 
cate ale regilor morți, ocupînd locurile pe care le deţineau 
din vechime ca fii ai Soarelui, îmbălsămaţi în aşa fel încît 
păreau vii 1. Stăteau pe tronurile lor de aur, fixate pe niște 
plăci, tot din aur, pe care aveau obiceiul să se așeze. 


Această descriere lăsată de una din cele mai apropiate 
rude ale ultimului Inca, Garcilaso de la Vega, care a fost 
educat de spanioli, a făcut să viseze generaţii de conchis- 
tadori. Ei au făcut totul pentru a găsi urmele acestui tem- 
plu undeva, în Anzi, dar nu şi-au atins niciodată ţinta. 


1 Nu ştim nici pînă acum ce procedee s-au folosit la îmbălsă- 
mare, deoarece aceste trupuri n-au fost niciodată găsite. (n.a.) 

TENIPLUL SOARELUI 


Templul Soarelui -era, de bună seamă, locul 'cel mai impor- 
tant din imperiu. Bogăția lui era'fără pereche. Numai alta- 
rul principâl, care nu era tocmai mic, era în întregime 
împodobit: cu simboluri” religioase: din aur şi argint. Tot 
ce-l înconjura era la fèl de somptuos ; discuţii aprige s-au 
iscat între specialişti în legătură cu aprecierea valorii-tu- 
turor edoarelor. 

O' diagramă 'a acestor locuri a fost alcătuită la începu- 
tul secolului al.XYVII-lea, plecând de la ceea ce a văzut și 
auzit din gura băştinaşilor, de către un anume Juan de 
Santa Cruz Pachacuti-Yamqgui Salcamayhua. Diagrama, 
care ne-a'parvenit, a fost completată cu note întocmite de 
un preot local, părintele Francisco de Avila. Acest plan 
trebuie să fi fost destul de apropiat de realitate. El a fost 
îmbunătăţit, în vederea unei reconstituiri, de un savant 
arheolog, Samuel Kirkland Lothrop, care a folosit simbo- 
lurile găsite pe obiectele de olărie sau pe țesăturile incase. 
Detaliile acestei hărţi ar putea fi puţin greşite, dar, desi- 
gur, nu şi fondul. 

Datorită unor documente contemporane cu venirea pri- 
milor spanioli la Cuzco, e posibil să se descrie ce cuprin- 
dea altarul principal al templului Soarelui. 

După eum am văzut, Coricancha a fost întemeiat în 
cursul secolului al XII-lea de primul împărat al dinastiei, 
Manco Capac, care a aşezat pe masa altarului o placă lată 
de aur, fără incrustaţii sau ornamente, reprezentînd „,crea- 
torul Pămîntului şi al Cerului“, 

Strănepotul lui Manco Capac, Mayta Capac, a remode- 
lat Corieancha strănaoșului său, înlocuind placa cu o alta 
tot din aur, ‘dar mult mai mare și de formă ovală. Tem- 
plul fu :atunei închinat lui ‚Viracocha, stăpînul veşnic, 
stăpînul Lumii“, 

Placa, după două secole și jumătate de la instalarea ei, 
a mai dăinuit intactă şi venerată la locul său, pînă la 
înscăunarea lui Huascar, care se grăbi să înlăture discul 
lui Viracocha, înlocuindu-l cu o placă rotundă, pe care se 
afla imaginea unui chip omenesc şi raze de soare. Astfel, 
își făcu intrarea în sanctuar Soarele, înlocuindu-l pe Vira- 
cocha şi oferindu-se adorării poporului. Aceasta nu în- 
semna nicidecum că Viracocha a fost dat deoparte, de- 
oarece alte temple închinate lui s-au înălţat în Coricancha. 

În vremea lui Mayta Capac, acesta a ridicat, la stînga 
discului său de aur, o altă placă circulară, tot din aur ma- 
siv, avînd imprimată o față omenească și raze de soare. 


Cînd spaniolii au ajuns la Cuzco, ei descoperiră în 
partea de sus a sanctuarului trei imagini din aur pur, re- 
prezentînd soarele. De fapt era vorba de : 


1. Reprezentarea primitivă a lui Mayta Capac. 

2. Cea adusă mai tîrziu de Huascar. 

3. Cea care se afla pe ghizdurile fîntinii sacre, con- 
struită în grădina templului. 


Această ultimă figură, de cea mai mare valoare, fu de 
altfel cea pe care şi-a însuşit-o Francisco Pizarro trecînd-o 
în prada lui. Probabil că una din celelalte două, nu se ştie 
exact care, a fost acel fabulos disc de aur masiv găsit în 
valea Vilcabamba, după retragerea în derută a lui Inca 
Tupac Amaru în 1571 şi despre care se spunea că „este 
vorba de chipul şi simbolul tuturor idolilor“. 


De cealaltă parte a discului de aur, în dreapta deci, 
Mayta Capac așeză o figură a Lunii — soţia Soarelui — 
turnată în argint masiv. 

În partea de sus a plăcii de aur mai apărea un grup 
de stele, cunoscut sub numele pe care i-l dădeau indienii 
„turma de lame masculi“. Trei dintre aceste stele fuseseră 
fixate vertical, una deasupra celeilalte. Ele au fost iden- 

tificate de celebrul cercetător B. Lehmann-Nitsche drept 
stelele din constelația Orion, cele două stele așezate late- 
ral fiind Riguel și Betelgeuse 1, 1 


Sub reprezentările Soarelui şi Lunii fuseseră aşezate 
stelele de dimineață și de seară, care corespund, în urma 
identificării făcute de către astronomii și arheologii mo- 
derni, cu diferitele faze ale planetei Venus, foarte cunos- 
cută de incași. 

Mai jos puţin, pe peretele înălţat în spatele altarului 
principal, fuseseră fixate două imagini ale elementelor 
constelaţiei Pleiadei (cu numele celor șapte fete ale lui 
Atlas şi Pleiona). În stînga, aceste elemente apăreau în 
timpul verii, pe cînd cele din dreapta, acoperite de nori, 
erau reprezentate în timpul iernii. Pentru astronomii mo- 
derni, această puzderie de stele se află la o depărtare de 
aproape 400 ani-lumină. 


Ceva mai spre centrul peretelui, fusese fixat un grup 
de alte cinci stele, pe care incașii le numeau „stelele în 
general“, fără o denumire precisă, dar Lehmann-Nitsche 
afirmă că ele reprezintă constelația Crucea Sudului, ce- 
lebră în toată emisfera australă. 


Incaşii erau foarte pricepuţi la astronomie, cerul pă- 
rîndu-li-se acoperit cu toate divinităţile panteonului lor. 
De altfel, pe zidul templului fusese așezată o altă stea, pe 
care ei o botezaseră „Salvaje Llama Hembra“ t și pe care 
nimeni n-a putut-o identifica în termenii astronomiei 
moderne. 


1 La 45° latitudine nord, apar pe cer 90 de constelații, care 
poartă toate nume latine. Doar 5 dintre ele rămîn vizibile tot anul. 
Cea mai cunoscută dintre constelaţiile vizibile, doar în lunile de 
iarnă, e Orion cu cele două stele uriașe Betelgeuse Şi Riguel, care 
se află la 250 şi 650 ani-lumină de Pămînt; (n.a.) 


1 Lama sălbatică femelă (sp.). 


111 


Alături se afla o imagine, tot din metal preţios, a 
Curcubeului, altă divinitate. îndrăgită, pentru care: se 
înălțase un sanctuar special, nu departe de cel al Soarelui. 

De partea cealaltă: a: Cureubeului se găsea imaginea de 
mari proporţii a unui jaguar, animal răspîndit în, întregul 
Peru și care a fost părtaş cu Viracocha la facerea lumii 
incase. Indienii erau convinşi că el putea influenţa grin- 
dina. Cît priveşte eclipsele de soare, de care incașii se 
temeau, ei le puneau pe seama jaguarului, care putea de- 
vora Soarele sau Luna. | 

Incașii se temeau de Fulger, dar îl și adorau. îi înăl- 
țaseră un sanctuar special şi așezaseră o imagine a Ful- 
gerului şi pe un zid al templului Soarelui. Pe acel zid 
fantastic se mai găseau multe alte lucruri, totul fiind lu- 
crat în metalele cele mai nobile, aurul sau argintul, şi 
anume : 

a) Un disc rotund reprezentînd Pămîntul însuși, cu 
munți cu tot, dovedind că incaşii își dădeau bine seama 
că Pămiîntul e ca un disc și nu ca o scîndură netedă, așa 
cum le apărea popoarelor din ţinuturile noastre în tim- 
pul Evului Mediu. 

b) O imagine a apelor mlăştinoase, cu denumirea de 
„Riul roşu“, Pilcomayo. 

c) O imagine a lacului originar pe care Lehmann- 
Nitsche o atribuie lacului Titicaca, de unde provine efec- 
tiv dinastia Incașilor, dar care poate la fel de bine repre- 
zenta Oceanul. Să nu uităm că incașii credeau că într-o 
zi vor veni dinspre Ocean vestiţii „Zei albi“, denumire 
atribuită mai tîrziu spaniolilor. 

d) Simboluri desemnînd apele vii, curate, în ‘opoziție 
cu simbolul precedent al apelor mlăștinoase. 

e) Un alt. simbol mai exista pe zidul acela al. templu- 
lui Soarelui, anume cel atribuit de incaşi „ochilor Zeułui 
Imainana Naorai Viracocha“. Savantul. german vede în 

el, de fapt, reprezentarea figurativă a unui alt grup de 
stele, pe care peruvienii îl numeau „Grinarul“ şi care ar 
include Hyadele și Pleiadele noastre. 

î) Imaginea simbolică a unui copac se afla de aseme- 
nea pe zid. 

g) Chiar pe altar, spaniolii au găsit două mari statuete, 
înfăţișînd un bărbat și o femeie. Aceea a bărbatului a fost 
descrisă de un martor aflat încă de la început acolo, con- 
chistadorul Cobo : 


Chiar înăuntrul templului Coricancha fusese așezată o 
altă statuie a Soarelui cu figură omenească, făcută din 
aur masiv, exceptînd pîntecul, care fusese umplut cu 
bucățele de aur sfărîmat, amestecate cu cenușa sau pul- 
berea inimilor regilor încaşi. 


Idolul avea un tron, şi el din aur masiv, care cîntărea 
mai mult decît el. Statuia a fost luată de ultimul Inca, 
care o transportă cu el cînd se retrase la Vilcabamba, unde 
a fost descoperită mai tîrziu de spanioli, cînd au cucerit 
această provincie. 

Pe baza anumitor documente, se poate atribui această 
statuie, care a existat cu adevărat, lui Inca Yupanqui, 
care a poruncit făurirea ei. Ea se afla la început în tem- 
plul lui Viracocha, nu departe de Cuzco, şi a fost apoi, da- 
torită importanţei ei sacre, transportată în templul Soare- 
lui, pe altarul templului Coricancha. 

h) Lîngă acest idol masculin, foarte bine descris de 
Cobo, se afla un idol feminin, despre care nu ne-a parvenit 
nici o descriere precisă. E foarte probabil că era vorba 
despre un simbol lunar. Ne putem referi poate şi la ima- 
ginea pe care ne-o dă tot părintele Cobo despre o repre- 
zentare feminină a Lunii, pe care ar îi văzut-o în tem- 
.plul Coricancha. 

PARDOSIT CU PLĂCI DE AUR 


Lîngă acest extraordinar templu al Soarelui se aflau alte 
patru sanctuare. Erau construcţii independente, fiecare 
cu acoperișul ei propriu de formă piramidală. Cel mai im- 
portant dintre aceste edificii anexe era templul Lunii. 

' Pereţii lui fuseseră acoperiţi pe toate laturile cu plăci 
de argint. Imaginea Lunii, predominantă, fusese și ea 
turnată în argint masiv. În acest edificiu, aproape de tem- 
plul Soarelui, fuseseră așezate mumiile bogat împodobite 
ale soțiilor lui Inca, mumii care, în mod curios, dispărură 
toate o dată cu sosirea conchistadorilor. 

Ca și mumiile împăraților incași, nimeni nu le-a mai 
văzut vreodată şi nimeni nu știe unde, în ce peşteră din 
Anzi, au putut fi ascunse. Este cunoscut însă că în sanc- 
tuarele lor ele n-au fost obiectul nici unei veneraţii spe- 
ciale. Doar mama lor, Luna, era obiectul cultului. 


Alături de sanctuarul Lunii fusese înălțat templul Ste- 
lelor, care ocupa un loc de seamă în mitologia incașilor. 
El cra închinat, fără să ne fi parvenit vreo explicaţie în 
legătură cu aceasta, stelelor, bineînţeles, dar îndeosebi ce- 
lor ale constelațţiei Pleiadelor şi planetei Venus. 


Unii au voit să vadă în aceasta simbolul sosirii, într-o 
bună zi, a unor făpturi venite de pe această planetă cu 
scopul de a-i instrui pe incași. Nu există oare la poalele 
Anzilor, în deşertul Nazca, piste urașe cărora nu li s-a 
putut da încă nici o explicaţie științifică ? 

Dar să revenim la lucruri mai serioase ! Acest templu 
al Stelelor era într-adevăr consacrat unui cult astrono- 
mic..Uşa prin care se intra în el, ca şi pereţii interiori erau 
în întregime acoperiţi cu plăci de argint, presărate cu 
stele de aur. Cercetătorul Lehmann-Nitsche a găsit şi 
fotografiat, pe aceşti pereţi care mai dăinuie încă, nume- 

roase ace de piatră, de care se fixau în trecut ornamentele 
astrale lucrate în metal. 

Lîngă sanctuarul Stelelor se aflau alte mici temple 
închinate Trăznetului, Tunetului și Fulgerelor, toate di- 
vinităţi ce nu erau adorate ca zei adevăraţi, ci ca simpli 
slujitori ai Soarelui, ceea ce explică de ce li s-au ridicat 
monumente împodobite mai modest. 

În schimb, ultimul sanctuar, al patrulea, cel al 
Curcubeului, era sălașul unui cult important, incașii con- 
siderînd curcubeul ca provenind direct din Soare. 

Indienii veneau deseori în aceste locuri să-l adore. De 
altfel, cînd vedeau pe cer curcubeul, ei se grăbeau să-și 
strîngă buzele și să-şi acopere gura cu mîna, spunînd că 
dacă, eventual, curcubeul le-ar întrezări dinţii, i-ar strica 
degrabă. 

Fapt uimitor, toţi preoţii, chiar şi cei mai modești, care 
oficiau în acest templu, trebuiau să fic incași ncaoşi, iar 
în vinele lor să curgă sînge regesc. Locuinţele lor se aflau 
chiar în templu, nu ca să trăiască și să măniînce acolo, ci 
ca să pregătească sacrificiile și să acorde audiențe poporu- 
lui. Locuinţele erau și ele împodobite cu o mulţime de 
obiecte din aurul cel mai pur şi cît mai fin lucrate. Chiar 
pardoseala — şi faptul merită să fie menţionat, fiind 
foarte rar în Peru — era acoperită cu plăci de aur. La toate 
colţurile, pe pereţi, erau muluri de aur pe care incașii 
le împodobiseră cu mari cantităţi de pietre preţioase, 
smaralde și peruzele. Nu se aflau acolo nici rubine, nici 
diamante, aceste pietre fiind necunoscute în ţinuturile 
sud-americane. 


Atunci cînd se celebrau festivitățile solare, împăratul 
însuşi venea acolo și se așeza sub un tabernacul sculptat 
în aur, schimbîndu-și tronul după epoca în care avea loc 

sărbătoarea. 'Tabernaculele erau acoperite cu plăci de 
aur, pe care se montase un mare număr de pietre preţi- 
oase din cele mai fine. Cele douăsprezece uși prin care 
se intra erau și ele acoperite cu plăci asemănătoare, ceea 
ce dădea locului un aspect ireal, pe care spaniolii, lipsiţi 
de rafinament cum erau, îl priveau cu ochi lacomi de 
negustor, 

Coricancha mai avea, de asemenea, înlăuntrul ziduri- 
lor, multe alte locuinţe destinate preoţilor şi slujitorilor, 
care trebuiau neapărat să provină din familia regală sau 
să fie de neam mare. Nu oricine putea intra înăuntru, 
chiar dacă era vorba de un indian de rang foarte mare sau 
avînd o slujbă înaltă, 

Femeilor li se permitea uneori să intre în templu, cu 
singura condiţie ca ele să fie fiice sau soţii de împărat. 

Ceremoniile din templu se oficiau în întregime folo- 
sindu-se vase de aur şi de argint. S-a spus chiar că în 
acele lăcașuri nu exista nici un obiect care să nu fi fost 
sculptat sau turnat într-unul din aceste două metale. Se 
mai găsea acolo chiar şi un fel de lină, făcută din fire de 
aur meşteșugit lucrate, 

În timpul ceremoniilor, marele preot își aşeza pe creş= 
tet un fel de potcap foarte mare, cu o bandă circulară din 
aur masiv laminat, care avea în mijlocul frunţii imaginea 
Soarelui. Solid fixată, o altă figură, din argint, era pla- 
sată exact la înălțimea bărbiei, reprezentînd Luna. Afară 
de aceasta, potcapul era literalmente acoperit cu plăci de 
aur și cu cele mai frumoase pietre preţioase găsite în im- 
periu. Deasupra, dominînd totul, era înfiptă o superbă 
coroană din pene de papagal. 

Coricancha era fără îndoială cel mai fastuos dintre 
toate templele Soarelui din imperiu, dar nu era unicul, 

pentru că incașii, care căutau să pătrundă în teritoriile 
învecinate, construiau pe pămînturile cucerite în primul 
rind un templu închinat propriului lor cult, cel al Soa- 
relui. 


Templele solăre împînziseră deci tot imperiul, fiecare 
încercînd să rivalizeze cu cel mai frumos, cel mai vechi, 
fieful noii religii. În nordul ţării, asemenea temple s-au 
găsit la Quito, Latacunga, Cafaribamba, Hatuncafari, 
Tumipampa. Acesta din urmă, înălţat pe actualul terito- 
riu al Ecuadorului, a fost construit, pentru a se face re- 
marcat în mod deosebit, desigur, din blocuri de piatră 
extrase și cioplite la mii de kilometri de acolo, la Cuzco, 
lîngă vestitul Coricancha. 


Pe fiecare vale de pe ţărmul actualului Peru, se aflau, 
bineînţeles, temple ale Soarelui, dintre care nu toate au 
fost descoperite, și care au contribuit desigur cu partea 
lor la răscumpărarea adusă în orașul Cajamarca, şi, ce-i 
şi mai important, la nenumăratele comori ascunse ici şi 
colo în taina Cordilierilor. 

Cu toate că după sosirea primilor spanioli, aproape 
toate fabuloasele obiecte preţioase din Coricancha, pe care 
le-am menționat, dispărură pe neașteptate din incinta 
în care se aflau, templul Soarelui din Cuzco a predat o 
parte deloc neglijabilă din preţul de răscumpărare a lui 
Atahualpa. 


O altă regiune a imperiului considerată sacră — întru- 
cît de aici se trăgea dinastia originară — era şi ea plină 
de bogății extraordinare, aproape mai toate rămînînd ne- 
descoperite pînă în ziua de azi. Această regiune binecu- 
vîntată este cea din jurul lacului Titicaca. Acolo fuseseră 
înălțate numeroase temple ale Soarelui, înzestrate cu ne- 
numărate bogății, cum ar fi cele de la Copacabana, Ha- 
tuncolla şi de pe insuliţele Titicaca, Coracollo şi Coati. 

În această zonă, cel mai de seamă templu se afla pe 
insula Titicaca, unde mai există şi acum cîteva ruine și 
unde, potrivit mitologiei incase, a răsărit Soarele pentru 
prima dată. Vechile tradiții indiene relatează că o mare 
parte din stîncile acestei insule au fost acoperite cu plăci 
de aur și argint spre a permite razelor Soarelui, care lu- 
minecză plin de strălucire în aceste zone de mare altitu- 
dine, să se reflecte în apele lacului. 


După studiile efectuate de arheologul Bandelier, se 
apreciază de fapt că nu este vorba decît o foarte frumoasă 
legendă îndepărtată de adevăr, deoarece era, după cît se 
pare, imposibil să se acopere stîncile acestei insule, dacă 
luăm în considerare modul cum erau ele orientate. 


Legendă, desigur, dar care nu i-a împiedicat deloc pe 
băștinași să ofere numeroase daruri acestor insule sacre. 
Bandelier, care a efectuat nenumărate săpături în aceste 
locuri, a adunat o cantitate considerabilă de obiecte din 
aur fin şi argint, lăsate acolo de credincioşi, obiecte pe care 
spaniolii nu le-au văzut niciodată. 

Templul acestei insule era atît de important încît nu- 
măra, pentru nevoile cultului, peste şase sute de slujitori 
și o mie de femei. Pe insula apropiată, Coati, fusese ridi- 
cat un sanctuar închinat Lunii. Se mai afla acolo, printre 
altele, statuia unei femei de talie normală, turnată în aur 
masiv şi argint, pe care spaniolii n-au putut-o obține și 
care a rămas ascunsă şi ea, undeva în Anzii din apropiere. 

În ceea ce e azi Copacabana, de pe teritoriul bolivian, 
bogăţiile acumulate în templul Soarelui erau atît de mari 
încît un preot spaniol, părintele Blas Valera, care le-a 
văzut înainte ca ele să fi fost ascunse pentru totdeauna, 
menţionează în documentele lui că ele ar fi fost de ajuns 
pentru a construi, numai în aur sau argint, o clădire în- 
treagă din temelii pînă la acoperiş, 

IDOLUL ÎNSINGERAT 


Istorisirile spaniole contemporane Conchistei abundă în 
amănunte pitorești despre impor tanța unor astfel de co- 
mori acumulate ici şi colo în imperiu şi din care chiar spa- 
niolii n-au putut obţine decit foarte puţin. 

Templul Soarelui din Vilcas, de pildă, ridicat de Inca 
Tupac Yupanqui, era deosebit de s somptuos, fără să atingă 
totuşi luxul templului din Coricancha. Era foarte mare şi 
fusese construit folosindu-se pietrele din regiune, pe 
înălțimile care dominau valea dimprejur. Avea două uşi 
enorme și ca să ajungi la el trebuia să urci două scări de 
piatră, fiecare cu treizeci de trepte. Înăuntrul templului se 
aflau preoții, bineînţeles, dar şi un număr important de 
femei sacre, slujitoare ale cultului. 

Lăcaşul era atît de venerat încît era acoperit cu giu- 
vaierele cele mai fine, plăci de aur şi pietre preţioase. 
Toate aceste comori, care au fost păstrate intacte de peste 
40 000 de indieni, au dispărut subit la puţin timp după so- 
sirea spaniolilor. E cert că pămîntul și peșterile din văile 
care înconjoară templul din Vilcas păstrează și acum cele 
mai importante părţi din aceste comori, care n-au fost 
încă descoperite nici pînă azi, în pofida zelului depus de 
conchistadori. 

Acest templu c departe de a fi singurul care i-a inci- 
tat pe căutătorii de comori de azi. Fără să încercăm a sta- 
bili o listă precisă, care ar fi lungă şi plicticoasă pentru 
cititor, putem da cîteva exemple semnificative. 

La Cuzco, Coricancha nu era unic. Existau şi alte sanc- 
tuare, de exemplu cel din Quishuarcancha, ridicat de 
Inca Pachacutec şi care cuprindea o extraordinară statuie, 
de mărimea unui copil de doisprezece ani, sculptată în- 
tr-un bloc de aur masiv, înfățişînd o făptură omenească, 
care îţi dădea impresia că trăiește. Statuia dispăru și ea în 

mod misterios de sub privirile spaniolilor şi există și acum 
undeva într-o ascunzătoare a Cordilierilor andini. 

Fiecare sat incas, oricît de mic, avea propriul lui sanc- 
tuar, împodobit cu diferiți idoli din aur sau din argint. 
Faptul nu era neglijabil, deoarece dintr-un manuscris lă- 
sat de unul din vice-regii Perului, Francisco de Borja y 
Aragon, aflăm că spaniolii aflaţi în fieful lui au capturat 
doar între 1615 și 1619 peste 10 000 idoli de înălțimi va- 
riabile. Fiecare din aceşti idoli era transportat o dată pe 
an de către preoţi în capitala Cuzco, pare-se în incinta 
sfîntă a templului Coricancha, probabil spre a fi bine- 
cuvîntaţi. 

E desigur imposibil să-i descriem pe toţi, atît de im- 
presionant era numărul lor. Unul dintre idoli i-a frapat 
pe spaniolii care au avut norocul să-l vadă. E acela al 
sanctuarului aflat pe locul de azi al orașului Apurimac, 
pe ţărmul peruvian, şi pe care l-a găsit Pedro Pizarro. 


Idolul din Apurimac era așezat sub un acoperămâînt 
bogat decorat și pictat, chiar înăuntrul unei nişe săpate în- 
tr-un uriaș stîlp de lemn mai gros decît un om voinic. 
Stîlpul de lemn avea urme lăsate de cioplirea copacului 
şi, de asemenea, de sîngele oferit de credincioşi. El era în- 
conjurat de o cingătoare din aur masiv de lăţimea unei 
mâini, care era perfect incastrată. În faţă fuseseră fixate 
două bucăţi mari de țesătură din aur fin, din cele purtate 
de femei. 

Pe stilpul de lemn astfel învăluit cu straie de femeie 
de neam mare, mai erau fixate numeroase pernițe de aur, 
de dimensiuni mari, late de o palmă, de felul perniţelor 
de înfipt ace, pe care le folosesc femeile din. acest regat. 
Pe aceste perniţe, ei (incașii) depuneau numeroase calote 
din aur şi argint. Ei le foloseau pe acestea pentru a fixa 
cîte o stea de aur pe umerii idolului,. 

De cealaltă- parte a acestui enorm stîlp de lemn, se 
aflau mulţi alții, mai mici, care aveau propria lor nișă de 
o parte şi de alta. Nişele erau şi ele pline cu obiecte din 
aur, stropite cu sînge şi îmbrăcate cu pînze de aur aidoma 
celor de pe stîlpul de lemn principal. Acolo se mai găseau 
de asemenea nenumărate statui de femei și perniţe pen- 
tru ace de aur. 

Asupra stîlpului de lemn principal, ei (incaşii) spuneau 
că invocau să coboare un demon, căruia i se dăduse nu- 
mele de Apurima. Acest stîlp de lemn care era astfel ado- 
rat a fost luat, în urma instrucţiunilor cîtorva indieni, de 
unul dintre ai noștri (un conchistador), căruia îi oferiră 
pentru această faptă 12 000 pesos (adică aproape 50 kg 

e aur). 


Această istorisire dovedeşte că nu toți idolii erau ado- 
rați și că unii dintre ei erau priviți cu teamă de indigeni, 
care mergeau atît de departe încît cereau duşmanilor să-i 
descotorosească de ei. 


Există, de altfel, un obiect în legătură cu care spa- 
niolii ar fi dorit mult să aibă aceeaşi soartă, dar care, din 
păcate, le-a scăpat, rămînînd ascuns undeva în Peru. Era 
vorba de vestitul lanţ făurit din ordinul lui Huayna Capac 
pentru a celebra naşterea urmașului său, Huascar. Însuși 
numele de Huascar înseamnă de altfel „funie“ în limba 
incașilor, iar legenda spune că i-ar fi fost dat în urma 
unui mic incident survenit la naştere. 

Lanțul acesta de aur era purtat de dansatori în tim- 
pul marilor serbări ale imperiului și nu i se cunoaște na- 
tura exactă. Se ştie că a existat, dar niciodată un spaniol 
n-a putut să-l vadă. 

Se pare într-adevăr că era vorba de un lanț de aur, 
după Garcilaso de la Vega, gros cît degetul unui om, ceea 


ar” 

ce e considerabil dacă socotim lungimea lui prezumptivă. 
La rîndul lui, Sarmiento ar fi aflat că era făcut dintr-o 
urzeală din lînă de lama, cu fire de aur și argint, ceea ce 
pare cel mai probabil, dacă ne gîndim la obiceiurile arti- 
zanale incase. 

Oricum, toată lumea e de acord azi să accepte că lan- 
tul era atît de greu încît era nevoie de nici mai mult, nici 
mai puţin decît două sute de indieni ca să-l ridice şi să-l 
poarte în timpul serbărilor. Cît privește lungimea, el ar 
fi măsurat cît circumferința pieţei principale din Cuzco, 
adică aproape şapte sute picioare, după aprecierile spa- 
niolilor. 

Or acest lanţ, ca aproape mai toate giuvaierele în- 
chise în Coricancha. a dispărut o dată cu sosirea -spanio- 
lilor, fiind ascuns de către preoţi în tainiţele Cordilierilor. 

178 de încărcături de aur pur, reprezentind peste 
1 500 000 pesos (6,3 tone) părăsiră în mod legal capitala, 
Cuzco, îndreptîndu-se spre Spania. 200 de încărcături de 
aur (30 tone de aur) și 25 de argint au fost transportate 
la Cajamarca pentru a plăti preţul de răscumpărare a lui 
Atahualpa. Pradă fabuloasă, dacă ne referim, aşa cum 
am făcut-o, la cantitatea colosală de giuvaiere aflate în 
temple şi îndeosebi în cel din Coricancha și care au dis- 
părut subit. 

Tocmai aceste cantităţi incomensurabile de aur şi ar- 
gint, reprezentînd cele mai de preţ bunuri religioase, con- 
stituie azi ceea ce amatorii de iluzii sau aventurierii nu- 
mesc comorile incașilor din imperiul de sud. 


VII 


NEAȘTEPTATA APARIȚIE A 
COMORILOR ÎNGROPATE 


Conchistadorul Hernando de Segovia dobîndise, de la 
unul din compatrioţii săi, Pedro del Barco, splendidul 
templu incas al Fecioarelor Soarelui, din Cuzco. El locuia 
într-una din aripile acestui așezămint, unde hotărî să 
pună să se facă unele îmbunătățiri. 

Într-o zi, muncitorii pe care îi tocmise îl chemară agi- 
taţi. Tocmai doboriseră unul din zidurile templului și des- 
coperiseră îndărătul peretelui o grămadă de obiecte de 
aur, ascunse acolo de preoţi, care valorau, pe vremea 
aceea, 72 000 ducați de aur, ceea ce, într-o evaluare mo- 
dernă, ar corespunde unei greutăţi deloc neglijabile de 
aproximativ 252 kg de aur pur, adică peste 6 milioane de 
franci actuali. | 

În urma unei întîmplări fericite, o modestă comoară 
a imperiului incas apăruse la suprafaţă. 

De altfel, așa au apărut adesea în decursul secolelor 
cîteva din aceste comori, care nu reprezintă decit o pică- 
tură în oceanul tuturor acelora îngropate cu bună știință. 


CALUL NOROCOS 


Cea mai mare parte a acestor comori au reapărut la pu- 
ţin timp după începutul cuceririi Perului, fie pentru că 
fuseseră prost ascunse, fie pentru că o întîmplare fericită 
i-a favorizat pe unii conchistadori mai norocoși. 

Acesta a fost cazul lui Hernando de Segovia ; acesta a 
fost de asemeni cazul altui spaniol, Antonio Altamirano. 
al cărui nume ne-a -parvenit graţie unei întîmplări ciudate. 

Antonio Altamirano primise, ca răsplată pentru ser- 
viciile lui în armata Coroanei, o parte dintr-un palat in- 
cas numit Amaru-Cancha. Aceasta reprezenta, după so- 
coteala conducătorilor lui, o parte din ce-i revenea din 
prada luată în imperiu. 


Într-o frumoasă zi, Antonio își luă calul, care păștea 
în grădina palatului, și plecă să facă o plimbare în orașul 
în care își avea garnizoana. Dar nu merse prea departe, 
deoarece foarte curînd calul căzu chiar în grădină, înfun- 
dîndu-și adînc una din copite în pămîntul reavăn. 

Conchistadorul căzu la pămînt împreună cu calul. Slu- 
gile indiene săriră să-l ajute să se ridice. Toţi profitară 
de această întîmplare ca să vadă ce a putut face ca un 
cal atît de bun şi de curajos să cadă. Descoperiră atunci 
că acolo, în pămînt, la o adincime nu prea mare, fusese 
îngropat un vas foarte mare de teracotă. Plin ! 

După o cercetare grăbită, Antonio Altamirano își dădu 
seama că primise un palat minunat, deoarece în vas se 
aflau vreo nouă arrobas de pulbere de aur, reprezentînd 
92 pînă la 103 kg de aur fin. Numeroase recipiente mai 
mici, lucrate în aur şi argint, se aflau în jurul vasului, 
totul alcătuind o comoară de aproape 300 kg de aur ma- 
siv, adică o valoare actuală de 7 200 000 franci. 

Cazurile fericite, ca cel al lui Antonio, au fost desigur 
rare, dar nu nemaiiîntilnite. Tradițiile spaniole povestesc 
păţania unui alt conchistador, Rodrigo de Esquivel y 
Cueva, care, asemenea multor camarazi de-ai lui, şi-a 


pierdut la o partidă de cărți toată averea dobîndită în 
scurtă vreme. 

Necăjit, părăsi sala de joc unde, doar în cîteva cea- 
suri, ajunsese iar la fel de sărac ca înainte de cucerire, 
cînd - un indian, care prinsese simpatie pentru el, îl opri 
din drum, propunîndu-i un tîrg foarte ciudat. 

Dacă se învoia să-l ajute împrumutîndu-i o herghelie 
de cai buni, capabili să transporte încărcături grele, el, 
modestul indian, îi propunea să împartă între ei o co- 
moară a cărei ascunzătoare o cunoașştea foarte bine doar 
el, dar pe care voia s-o dezgroape fără: martori. 

Bineînţeles, Rodrigo de Esquivel acceptă propunerea 
neașteptată și imdianul plecă în munţi cu toţi caii de care 
acesta a putut face rost. 

Timp de o săptămînă, care i se păru nespus de lungă, 
nu primi nici o veste de la protejatul său. Începuse chiar 
să se îngrijoreze serios cînd, deodată, indianul apăru, cu 
toţi caii încărcaţi cu sticle vechi spaniole, pline cu praf 
de aur. 

Indianul se tinu de cuvint şi împărți prada cu cel 
care-i proturase mijloacele să se ducă s-o caute. Comori 
de acest fel erau, şi sînt încă, foarte numeroase în Anzii 
fostului imperiu. Unele au apărut în acest fel. 

Spaniolii ştiau că la scurt timp după sosirea lor, in- 
dienii se grăbiseră să-și ascundă bogăţiile. După ce-și în- 
sușiseră tot ce putea fi aur sau argint şi ce mai era încă 
la vedere în temple, oraşe şi sate, ei începură să se inte- 
reseze de aceste noi surse de bogății ascunse, pe care le 
reprezentau comorile îngropate, pentru că, obținindu-le, 
nu mai erau nevoiți să pună deoparte şi să trimită cinci- 
mea obligatorie coroanei spaniole. 

Unii, dezamăgiţi că nu pot găsi atît de repede grăme- 
zile de aur sau argint la care sperau, luară cîțiva băștinași 
din noua lor feudă şi îi puseră să muncească pentru ei în 
vechile- mine de metale preţioase. Cei mai mulţi dintre ei 

renunțară la această metodă de îmbogăţire, deoarece re- 
zultatul obținut era ridicol, atît de aspre erau condiţiile 
de lucru şi clima care îi decimau pe indieni. 

Preferară să reia căutările pentru dobîndirea como- 
rilor lor ascunse. Spaniolii știau bine că numeroși preoți 
și foști demnitari superiori cunoșteau cu precizie locurile 
unde fuseseră ascunse giuvaierele şi alte obiecte de cult, 
la fel de preţioase. 

Prin gesturi de falsă amabilitate sau, și mai frecvent, 
prin tortură, care era obişnuită în Spania pe vremea aceea, 
încercară să-i facă să mărturisească unde se aflau como- 
rile, la a căror tăinuire asistaseră. ` 

În imensa majoritate a cazurilor, incașii, care nu de- 
veniseră creştini decît din obligație, rămaseră credincioşi 
jurămîntului care îi legase de religia lor adevărată, aceea 
a Soarelui. 

Cîțiva mai slabi de înger sau mai puțin atașați de cul- 
tul Soarelui mărturisiră pînă la urmă agresorilor ce știau. 
Aşa, de pildă, una din rudele lui Francisco Pizarro, Gon- 
zalo Pizarro, îşi însuşi o mare parte din avuţiile lui Vira- 
cocha, ce fuseseră totuşi ascunse. 

Pentru el, tortura a fost rentabilă. 

Uneori, indienii nu trebuiau deloc să fie supuși la 
această tortură bestială ca să mărturisească. Vorbeau din 
proprie iniţiativă, într-atit de cumplite fuseseră condi- 
tiile impuse de cei de acelaşi neam cu ei, care au hotărît 
îngroparea comorilor. Unii n-au scăpat decit printr-o mi- 
nune. Pentru incași, omul nu conta. Doar secretul trebuia 
să fie păstrat. 

Cantităţile cele mai mari de metale preţioase fuseseră 
transportate în încărcături grele, însoţite de o gardă în- 
armată corespunzătoare. Cind ajungeau în apropierea lo- 
cului stabilit de căpetenii pentru îngroparea comorii, po- 
verile erau date jos și majoritatea însoțitorilor trimiși 

înapoi, la casele lor, cît se poate de repede. Nu trebuiau 
să rămînă decît cincizeci pînă la o sută de oameni care 
aveau sarcina să termine munca şi care rămineau sub con- 
ducerea cîtorva șefi. 


Ei luau atunci sacii care conţineau comorile și îi du- 
ceau pînă la locul hotărît doar cu cîteva minute înainte, 
ca să-i îngroape în pămînt sau în peşteri alese la întîm- 
plare. 

Abia atunci începeau adevăratele încercări pentru bie- 
tul indian împovărat de această mare răspundere. 


În cazul în care căpeteniile lui socoteau că era deajuns 
de devotat cultului Soarelui și împăratului său, atunci îl 
puneau să jure pe viaţa lui că nu va destăinui teribilul 
secret pe care îl deţinea și putea să se înapoieze acasă. 
Secretul a fost uneori, deși foarte rar, violat. Așa s-a 
întîmplat cu un tînăr indian din Ecuador, pe nume Can- 
tuia, despre care vom vorbi într-un capitol viitor și care 
a trăit o aventură cît se poate de ciudată. În alte cazuri, 
și aceasta: a fost soarta celor mai mulţi dintre ei, căpete- 
niile se îndoiau de credinţa indianului, și atunci începea 
cu totul altă aventură. Odată îngroparea terminată, erau 
duși, el şi tovarășii lui, departe de acolo, într-un loc îm- 
păduriț, cît mai sălbatic și mai discret posibil. 

După ce conducătorul micii trupe dădea cîteva porunci 
scurte se hotăra, fără drept de apel, spiînzurarea tuturor 
de crengile „unor copaci îndepărtați“, iar cei care nu voiau 
să se supună acestei discipline rigide, n-aveau decît o sin- 
gură alegere : sinuciderea, pe care mulţi au acceptat-o 

Frumoasă răsplată pentru aceia care își slujiseră cu 
atîta devotament conducătorii pentru ascunderea comori- 
lor imperiului ! Se înţelege că ceilalţi, care au putut să se 
înapoieze la căminele lor, la soțiile și copiii lor, şi care au 
aflat ce li s-a întîmplat prietenilor dispăruți — fiindcă to- 

tul se află pînă la urmă — nu doreau nicidecum să dez- 
văluie spaniolilor secretele pe care le deţineau, ştiind ce 
riscau să li se întimple | 


O SOȚIE INTERESATĂ 


Asemenea metode explică foarte bine de ce comorile în- 
gropate în imperiul incașilor au fost atît de numeroase și 
atît de bine ascunse, încît ele n-au apărut la suprafaţă 
decît din întîmplare. 

Se știe că din punct de vedere istoric unele dintre ele 
au existat cu adevărat, dar nu putem, chiar și azi, să pre- 
cizăm cu certitudine locul unde au fost ele tăinuite. | 

Acesta a fost cazul uriaşei comori, alcătuită din peste o 
mie de plăci de aur masiv, strînse în timpul domniei sale 
de Inca Huascar pentru a repara zidurile palatului său 
din Cuzco. 

Graţie unor reconstituiri ale evenimentelor, știm cu 
certitudine că această grămadă de plăci de aur a fost în- 
gropată de indienii care o aveau în pază într-o peşteră 
situată nu departe de orașul Vilcaconga. Dar nu știm ni- 
mic mai mult, iar în munţii şi văile situate în apropiere de 
Vilcaconga, grotele sînt numeroase. Şi chiar dacă un speo- 
log perseverent şi muncitor s-ar hotări să înceapă explo- 
rarea sistematică a tuturor acestor peșteri aflate la ve- 
dere, nu putem şti dacă nu cumva incașii n-au camuflat 
intrarea năruind stinci sau folosind alte procedee ! 

Știm, de asemenea, că o parte însemnată din cele 4 000 
de încărcături de aur şi argint, reprezentind peste 325 
tone de metal preţios, a fost îngropată în mai multe etape 
într-o subterană tainică situată în subsolul podișului care 
se întinde în faţa celebrei fortărețe incase din Sacsahua- 
man, ce domină orașul Cuzco. Este adevărat că subtera- 

„cele care există sub cetate sint nenumărate, în majori- 
iatea lor de origină naturală, şi înconjurate cu ziduri ici şi 
colo. Intrarea multora dintre ele e perfect vizibilă și totuși 
această comoară importantă n-a apărut niciodată la lu- 
mina zilei. 

Se află, cu siguranță, ascunsă undeva sub pămînt, dar 


Alte mărturii arată că unii băştinaşi mai norocoși sau 
mai bine informaţi au reușit pînă la urmă să localizeze 
exact uncle comori atît de misterios ascunse. Ei nu s-au 
atins de aceste comori, convinşi că ele îi vor ajuta într-o 
bună zi să-şi recapete libertatea. Aşa stăteau lucrurile în 
anii care au urmat Conchistcei, deoarece acești martori au 
murit în cele din urmă și n-au lăsat nici un document 
scris și foarte puţine informaţii orale. 

Speranţa de a folosi aceste comori îngropate pentru a-și 
piăti libertatea era foarte puternică. Inca Paullu însuşi îi 
spunea“ nepotului său, Garcilaso de la Vega, cu oarecare 
mîndrie : | 


— Dacă am aduna toate comorile aflate în această 
provincie, care au fost îngropate în huacas (morminte in- 
case), tot ceea ce au luat spaniolii ar avea tot atita valoare 
cit picătura de apă care cade dintr-un urcior plin. 

În mintea lui, era de la sine înţeles că, într-o zi, cînd 
pămîntul Americii de Sud nu va mai scoate la iveală bo- 
gățiile scontate de cuceritori, toate comorile rămase ar 
răscumpăra independenţa şi libertatea alor săi. 

Din păcate, nu toţi indienii au făcut această socoteală 
înțeleaptă și nu atît de iluzorie pe cit pare. 

Unii iniţiaţi care participaseră la îngroparea comorilor 
sau cărora rudele sau prietenii le-au făcut mărturisiri 
n-au şovăit să transmită spaniolilor informațiile lor în 
scopuri mai puţin onorabile, mai egoiste. Asemenea fapte 

n-au fost prea numeroase, e adevărat, dar ele s-au petre- 
cut totuşi, îndeosebi în anii de început după Conchistă. 

Conchistadorul Felipe de Pomanes ne-a lăsat relata- 
rea uneia din aceste întîmplări privind importantele co- 
mori ascunse în grabă în subteranele naturale care străbat 
podișul fortăreței din Sacsahuaman. 


O spaniolă frumoasă sosise de puţin timp în America 
și se instalase în capitala incasă. O chema Maria de Es- 
quivel. Se plimba în fiecare zi pe străzile orașului, plină 
de grație, şi albeața imaculată a pielii ei fu foarte repede 
remarcată de un tînăr nobil incas, provenind chiar din 
familia fostului împărat, don Carlos Inca, care se și însură 
cu ca. Iubita lui era desigur foarte frumoasă, dar nu total 
dezinteresată. 

La puţin timp după căsătorie, tînăra, care venise în 
America să ia parte, în felul ei, la însuşirea aurului, nu 
lăsa să-i scape o zi fără să nu-l certe pe ilustrul ei soț, 
reproşîndu-i neîncetat aparenta lui nobleţe, titlurile lui 
asociate cu o mare sărăcie. Frumoasa doamnă din Spania 
nu suporta viața modestă, mai ales alături de urmașul 
uneia dintre cele mai măreţe dinastii. 

Don Carlos Inca nu spuse nimic la început, adorin- 
du-și soţia cu care se căsătorise de bunăvoie, din dragoste 
și ncsilit de nimeni. Dar, supus unui astfel de tratament, 
după cîtva timp îşi ieşi din fire. 

Într-o noapte, se hotărî să nu se culce. Își luă soţia, 
îi spuse că în sfîrşit vor înceta să-și mai ducă viața de pe 
o zi pe alta, dar îi ceru să păstreze un secret absolut asu- 
pra celor ce se vor întîmpla și asupra lucrurilor pe care 
i le va arăta şi le va afla. 

Încîntată şi mirată, ea jură. El o legă la ochi și ple- 
cară în toiul nopţii pe înălțimile din Cuzco, Fără nici o 
ezitare, el se îndreptă spre una din nenumăratele intrări 

minuscule care dădeau spre o galerie subterană, aflată sub 
fortăreaţa din Sacsahuaman. 


După ce a ajuns în galerie şi a înaintat o vreme orbe- 
căind, la lumina torţelor grosolane înfipte în calcar, Car- 
los Inca îi luă legătura de pe ochi şi ea văzu în fața ei o 
superbă comoară incasă. 

Conchistadorul Felipe de Pomanes descrie o parte din 
această scenă, care i-a fost povestită de unul din prota- 
gonişti. 


În nişele săpate chiar în pereţii subteranei se aflau 
nenumărate statui ale tuturor împăraţilor încași, de mă- 
rimea unor copii de doisprezece ani, făcute toate din au~ 
rul cel mai fin ; lîngă ele se găseau nenumărate vase din 
aur şi argint, precum şi lingouri, o bogăţie atît de mare, 
încît a convins-o pe doamnă că dre de-a face cu cea mai 
de seamă comoară din lume. 


Aceste comori de aur şi argint ale incașilor dispărură, 
la rîndul lor, în creuzetele topitoriilor și ajunseră astfel, 
în mod misterios, să sporească numărul monedelor care au 
revenit curţii spaniole. 


CANALUL LACULUI DIN URCOS 


Faptul că aceste comori n-au mai apărut la suprafaţă nu-i 
împiedică deloc pe spanioli să-și continue neîntrerupta 
căutare. 

O foarte veche legendă indiană care circula în taină în 
văile din apropierea orașului Cuzco pretindea că o mare 
parte din bogățiile capitalei, cuprinzînd printre altele re- 
numitul lanţ de aur masiv al lui Inca Huascar, ar fi fos} 


131 


transportate în Cordilieri pe spinarea lamelor și nu îngro- 
pate, ci zvirlite în fundul unui lac, lacul din Urcos. Aceasta 
nu trebuie să ne mire, deoarece vom vedea în partea 3 
doua a acestei lucrări că tot așa s-a întîmplat, fapt dovedit 
istoric, cu cea mai importantă comoară incasă, aceea a 
imperiului din nord, în munţii Ecuadorului. 

Aflind legenda, unii spanioli n-au mai avut decit un 
singur scop : acela de a se duce la lacul din Urcos să caute 
bogăţiile scufundate. Dar, în secolul al XVI-lea, lumea 
nu cunoştea încă posibilităţile lucrărilor şi ale scufundă- 
rilor submarine. 

În 1557, totuși, cîțiva spanioli reuniți la Cuzco se hotă- 
riră să întemeieze o companie particulară, al cărei sco 
mărturisit, transcris în documentele oficiale, era deseca- 
rea lacului din Urcos, construind, cu concursul indienilor, 
un canal subteran într-unul din malurile lui. Acel canai 
ar deversa apele lacului într-o regiune apropiată. 

Oricit de uluitor ar putea părea aceasta, lucrările înce- 
pură chiar în anul acela. Din nefericire, norocul n-a fost 
de partea lor sau mai degrabă zeul Soare încerca poata 
să-și apere avuţiile. În tot cazul, în cursul săpăturilor, 
muncitorii dădură peste straturi de stîncă foarte tari, pe 
care nu le puteau sparge cu mijloacele artizanale ale epocii. 
Fură nevoiţi să renunţe cînd nu mai erau prea departe d2 
țintă şi de eventuala lor comoară. 

Peştera artificială pe care o săpaseră nu era de altfel 
o iluzie, deoarece chiar Garcilaso de la Vega a avut pri- 
lejul să intre în ea de cîteva ori. 

După această încercare, toată lumea uită de lacul din 
Urcos şi nimeni nu mai încercă să recupereze din el co- 


moara scufundată, dacă, bineînțeles, o astfel de comoară a 
existat într-adevăr. 

Încercarea rămîne încă la latitudinea  aventuricrilor 
de azi, dotați cu o aparatură modernă. cu condiţia, fireşte, 
ca legenda să se bazeze pe un fapt autentic ! 

Istoria mai multor comori incase, îngroapte pe terito- 
riul imperiului din sud, a ajuns pînă la noi. Cunoaştem cu 
aproximaţie locul ascunzătorii lor. 

Ştim de altfel, din documentele contemporane Conchis- 
tei, că importante comori au fost îngropate sau ascunse în 
peșteri neumblate, aflate în următoarele regiuni din 
Peru : 

— Coropuna ; 

— Vilcanota ; 

— Cerro-ul (dealurile) din Guanacauri ; 

— Huaca (mormîntul incas) din Ancocagua. 

Nu-i vorba de speculații, deoarece, în apropiere de 
această ultimă localitate, unul din conchistadori, don Diego 
Rodríguez Elmosin, a recuperat, la cîțiva ani după Con- 
chistă, peste 30 000 pesos de aur, adică peste 125 kg de 
metal prețios, 3 milioane franci actuali. Spaniolii aflară 
če asemenea că au fost îngropate comori în apropiere de 
vechiul oraş religios Tiahuanaco, pe malul bolivian de 
azi al lacului Titicaca, spre sud. Părintele Cobo povesteşte 
că mari cantități de obiecte din aur și argint au fost ex- 
irase din acele locuri după ce spaniolii au doborît zidurile 
templului şi au săpat pămîntul, dar n-au reușit niciodată 
să identifice locul exact în care a fost scufundat renumi- 
tul lanţ de aur masiv al incaşilor, a cărui dispariţie în apele 
întunecate ale lacului era des pomenită în diverse povestiri. 


Nu trebuie să fi fost vorba, desigur, decît de o le- 
gendă, fiindcă acum cîțiva ani, în 1970, o importantă mi- 
siune ştinţifică franceză, condusă de comandantul Cous- 
teau, sosise în regiunea lacului Titicaca. Unul din scopu- 
rile ei era simplu : să regăsească vestitul lanț, pe care 


133 


unele cronici ale cuceririi îl localizau în adincurile lacu- 
lui, în jurul micii insule a Soarelui, în Bolivia, unde s-a 
aflat în trecut cel mai important templu al Soarelui din 
imperiul incas. Cousteau și echipa sa au ajuns fără difi- 
cultăţi pe malul lacului cu un material considerabil, în 
special un batiscaf, care își dovedise din plin eficiența în 
oceanele globului şi care fusese adus acolo cu trenuleţul 
ce pleacă din Arequipa și ajunge în orașul Puno, pe ma- 
lurile peruviene ale lacului. 

Specialiștii începură să lucreze în jurul celebrei insule. 
Dar scafandri nu găsiră lanţul, nici măcar urma acelor 
comori incase, despre care legendele pretind că s-ar afla 
în apele lacului. 


Tot ce au descoperit comandantul Cousteau și echipa 
sa, în afara preţioaselor informaţii științifice, e că în lac- 
mișunau mii şi mii de broaște în jurul vechilor așezări 
incase. 

Părintele Cobo a făcut de asemenea aluzie, într-una din 
cronicile sale, la o proprietate care fusese oferită în timpul 
Conchistei unuia din unchii spanioli ai lui Garcilaso de la 
Vega, un conchistador cu numele de Juan de Vargas. Cer- 
cciîndu-şi noul său domeniu, acesta descoperi pe neaştep- 
tate o importantă comoară, care fusese ascunsă acolo la 
sosirea spaniolilor. 

Împrejurările în care s-a făcut descoperirea n-au fost 
deloc banale. 

În timp ce se afla în colonia sa sud-americană, în Spa- 
nia izbucniră războaie civile și Vargas fu silit să se îna- 
poieze cît mai repede în patrie. Era de cîtva timp acolo, 
cînd fu acostat la curtea regelui de un om pe care nu-l 
cunoștea și nu-l văzuse niciodată, om despre care el vorbi 
mai tirziu ca despre un „demon cu figură omenească“ 
Acesta îl trase într-un colţ şi-i spuse unde și cum să gă- 

sească o comoară, pe proprietatea pe care o primise ca 
parte din prada ce-i revenea. 

Războaiele se mai domoliră și Juan de Vargas luă din 
nou drumul ținuturilor din imperiul incas. El se înapoie 
imediat la proprietatea lui şi începu să sape pămîntul în 
locurile: pe care enigmaticul personaj i le  destăinuise 
înainte. | 

Acesta spuşese adevărul și Juan de Vargas descoperi 
curînd ceea ce i se promisese. Din pămînt apărură nume- 
roase urcioare de lut, pline cu cele mai fine veşminte de. 
bumbac, amfore de argint curat, un cap mare de om din 
aur masiv, al cărui chip era identic cu acela al idolilor cio- 
pliţi în piatră. 

Dar vai! o fi fost blestemul incașilor sau nu, în tot 
cazul, Juan de Vargas nu profită de toate fantasticele lui 
descoperiri. Muri neașteptat chiar în noaptea ce a urmat 
descoperirii sale. 

Dacă-i exact că asemenea aventuri se întîmplaseră în- 
deosebi puţin timp după sosirea primilor spanioli, au fost 
cemnalate totuși cîteva cazuri rare mulți ani după aceea. 


MASCA ȘI VAMA 


Un autor englez, sir Clements R. Markham, dezvăluie 
într-una din numeroasele sale opere, ce i s-a întimplat 
unei femei din înalta societate peruviană, señora Astete 
de Bennet, în legătură cu neașteptata apariţie a unei co- 
Mori ascunse cu grijă. | 

Această femeie nu provenea dintr-o familie oarecare. 
Chiar tatăl său fusese, cu mult înaintea naşterii ei, prie- 
tenul personal a doi incaşi de neam mare, Tupac Amaru 

II, ultimul împărat instalat de spanioli 1, și Pumacahua. 
Acești doi. indieni participaseră între 1780 şi 1805 la o 
luptă foarte grea și înverşunată împotriva invadatorilor: 
Unul din acei indieni care cunoșteau secretul amplasării 
exacte a unei foarte importante comori incase, i-l destăi- 
nui într-o seară cacique-lui Pumacahua, deoarece acesta; 
condusese rebeliunea împotriva spaniolilor. | 

Indianul luase parte chiar el, cu multă vreme înainte; 
la ascunderea unui important număr de vase, de farfurii, 
de recipiente, de lingouri și de statui din aur foarte mari. 

Ei merseseră într-o noapte fără lună pe apele unui rîu 
situat mai sus de Huatanay. După un drum lung, ajunse- 
seră la un loc foarte tainic şi foarte izolat, unde își as- 
cunseseră, în totală siguranță, prețioasa lor povară. 

Indianul care își dezvăluise taina cacique-ului său, Pu- 
macahua, îl și duse pe acesta în acel loc neștiut de alții, 
pe care singurul el îl cunoştea și unde găsiră imediat tot 
ce fusese îngropat acolo. 

Acel cacique nu luase cu el decît strictul necesar pen- 
tru această scurtă expediţie şi, înapoiat la Cuzco, se grăbi 
să se ducă la locuinţa colonelului Astete, prietenul său. 
Seiiora Astete de Bennet era de faţă cînd sosi şi povesti 
după aceea că l-a văzut intrînd în casă, ud pînă la piele, 
dar încărcat cu o cantitate considerabilă de obiecte din 


1 Autorul face o confuzie între ultimul Inca Tupac Amaru, 
executat de spanioli în 1579, după ce se răsculase împotriva au- 
torităţilor coloniale, şi Jose Gabriel Condorcanqui, supranumit Tu- 
pac Amaru (1740 ?—1781), personajul la care de fapt se referă un 
cacique peruan, descendent, e adevărat, din împărații incaşi, care 
s-a răsculat, la rindul lui, împotriva spaniolilor în 1780, fiind în- 
frînt de trupele viceregelui Jauregui şi executat. În plus, acest 
Tupac Amaru nu avea cum să participe pînă în 1805 la lupte în- 
verşunate, aşa cum afirmă autorul în fraza următoare, viaţa lui 
curmîndu-se în 1781 (n.tr.)» 

aur. El relată atunci aventura prin care trecuse, al cărei 
rezultat avea să-i îngăduie să-și continue lupta împotriva 
invadatorului spaniol. 

Indianul necunoscut, călăuza sa de atunci, fu ultimul 
deținător al secretului acelei comori, deoarece, pierzin- 
du-și speranţa în ce privește viitorul ţării sale, Pumacahua 
n-a voit să destăinuie nici măcar pe patul de moarte amă- 
nuntele secretului său. Muri astfel, fiind singurul care 
cunoştea locul exact folosit de incași pentru a-și ascunde 
una din numeroasele lor comori. Acesta rămîne încă a fi 
descoperit de posteritate. 

De la începutul cuceririi, toate locurile care au putut 
servi incașilor ca să-și îngroape bunurile au fost identili- 
cate şi înregistrate cu grijă, fiecare stat rezervîndu-și de 
aici înainte dreptul absolut de a rămîne proprietar a tot 
ce se va descoperi pe teritoriul său. 

Toate obiectele din aur sau argint descoperite oficial 
sînt de altiel adunate în fiecare an într-un Muzeu al Au- 
rului, proprietate a întregii naţiuni, așa cum există în 
orașele Bogota, Quito și Lima. 

S-au elaborat și publicat legi care nu dau particulari- 
lor dreptul de a păstra comorile recuperate. Desigur, per- 
soana care descoperă un lot de obiecte din aur într-o pes- 
teră andină, de pildă, va rămîne proprietarul sumei rc- 
prezentînd vaL=zea acestor obiective, ceea ce nu este nici- 
decum rău, dar nu al obiectelor înseși. Acestea vor ti 
preluate în rod obligatoriu de către stat, care le va răs- 
cumpăra la preţul fixat de experți. Legile, care sînt foarte 
stricte, n-au făcut decît să creeze un comerţ paralel și se- 
cret, care sc ocupă cu recuperarea obiectelor din aut, 
descoperite încă ici și colo, și cu vînzarea lor colecționa- 
rilor occidentali care se bat pe ele. Ambasadorul unui stat 


cunoscut, pe care nu-l voi numi, era chiar foarte apre- 
ciat în ultima vreme pentru că deţinea una din cele mai 
bogate și mai invidiate colecţii de obiecte pr ovenind din 
comorile incase. 

Un nord-american, care nu se bucura de imunitate di- 
plomatică, a avut mai puţin noroc în căutările sale de 
giuvaiere precolumbiene din aur. Cu ajutorul unor jefui- 
tori de morminte, ele reușise să-și procure din sudul Ecua- 
dorului o foarte frumoasă mască funerară din aur masiv 
şi pietre preţioase. Masca îi fusese vîndută la un preţ 
ridicat de către un ţăran băştinaș, căre o descoperise în 
ținutul lui. 

La înapoierea în ţară, cu aerul unui turist incredul, a 
trecut prin vama aeroportului Mariscal Sucre din Quito 
avînd bine ascunsă masca. Totul părea să se petreacă cu 
bine, dar poliţia, fără să-i cerceteze măcar bagajele, îi 
puse mîna pe umăr şi îl percheziţionă pînă descoperi masca 
renumită care, bineînţeles, -a fost confiscată și se află azi 
în vitrinele Muzeului Aurului din Quito. 
~ Țăranul din Anzi mărturisise pur și simplu totul pen- 
tru ca, pe de o parte, să-și recupereze banii care socotea 
că-i revin de drept şi, pe de altă parte, ca autorităţile 
să nu-l urmărească, 

Această întîmplare, la care am fost martor, arată în ce 
măsură autorităţile sud-americane, atunci cînd nu pot des- 
coperi singure comorile trecutului, își asigură protecția 
patrimoniului, 

Legile de protecţie n-au împiedicat nicidecum pe nenu- 
măraţii căutători de comori să străbată aceste ţări în 
toate direcţiile, folosind toate mijloacele ca să-și atingă 
scopul. În legătură cu această chestiune s-a scris chiar 

că timpul folosit pentru lucrări şi banii cheltuiţi fără soco- 

teală de către fanaticii iubitori de aur pentru explorările 
lor, rentabile sau nu, ar fi putut servi, numai în Peru, 
la construirea unei căi ferate complete de la un capăt la 
altul al ţării. Mai mult decît atît, doar eforturile depuse în 
acest scop ar îi putut face posibilă construirea unui sis- 
tem de canalizare modern: în fiecare din oraşele acestei 
ţări. 


Ceea ce prospectorii 3 anonimi au descoperit efectiv ici 
și colo, excluzind marile comori aduse la suprafață, e de- 
parte de a corespunde unor astfel de sume. Doar ce a 
rămas încă în subsolul ţării depăşeşte, cu mult, bugetul 
statului pe mai mulți ani. 


Numai partea nordică a Perului ar fi în stare să furni- 
zeze bogății care ar transforma economia ţării. Să nu ui3 
tăm că provincia cea mai bogată a imperiului incașilor a, 
fost regatul Chimu t, a cărui capitală era Chanchân, nu 
departe de modernul oraş Trujillo. 

Știm, de pildă, că în această provincie doar templul 
principal conţinea bunuri în valoare de 90 000 castellanos, 
ceea ce reprezintă cam 432 kg de aur masiv, adică aproape 
1,1 miliarde franci actuali. Or, nici o relatare a vreunui 
conchistador nu ne-a parvenit vreodată despre acest fapt. 
Nimeniiu ştie ce s-a întîmplat cu aceste fantastice bogă- 
ţii ale regatului Chimu. Aproape în fiecare an, din nenu- 
mărate morminte răspîndite pe teritoriul lui, sînt scoase 
la iveală cantităţi considerabile de obiecte din aur sau 
argint, dar comoara din Chimu rămîne încă, şi poate pen- 
tru multă vreme, la adăpost, ferită de priviri. 


tl Vechi stat indian din America de Sud, creat de triburile 
chimu, din grupul lingvistic paruhumocica, în sec. al XIII-lea, în 
nord- vestul actualului Peru. În see. al XIV-lea a atins cea mai 
înaltă treaptă în đezvoltarea sa, ca apoi să fie supus de incaşi, 
care l-au înglobaţ în statul creat de ei — 1470. (n. tr.) 

MORMINTELE REGALE ALE 
DINASTIEI CHIMU 


Primele comori incase, apărute pe neaşteptate din mor- 
mintele regale din Chimu, sînt foarte vechi. Ele au fost 
gasite într-adevăr din 1550. În anul acela, cacique-ul in- 
stalat în acele locuri de către spanioli, señor Antonio 
Chayque, a adus pe neașteptate la suprafaţă, printr-una 
din cele mai fericite întîmplări, mormintele regilor din 
imperiul Chimu. Această descoperire, asemănătoare cu 
cea a mormintelor din Valea Regilor din Egiptul antic, 
s-a făcut pe o ridicătură de pămînt numită la huaca Lo- 
mayahuan, care există de altfel şi azi. - 

Cum în vinele acestui cacique curgea sînge incas, el 
n-a consimțit să deschidă și pînă la urmă să violeze mor- 
mintele pe care le descoperise decit cu o condiţie: ca o 
parte din aurul recuperat să fie utilizat în folosul oraşe- 
lor Mansiche şi Huaman, unde avea anumite interese. 

Fiind prea lacomi de aur, desigur că slujbaşii spanioli 
acceptară imediat tîrgul pe care Antonio Chayque voi să-l 
incheie cu ei, înainte de a le destăinui locurile exacte ale 
extraordinarei lui descoperiri. 


Lucrările de explorare începură deci foarte răpede pe 
locurue unde se aflau mormintele regilor şi spaniolii 
păreau că se ţin de cuvînt. Dar promisiunile lor frumoase 
n-au fost respectate decît pînă la prima împărțeală. 

Văzind că slujbașii din ţinutul său îl trag pe sfoară și 
nu-i transieră integral sumele pe care le voia, nu pentru 
folosul său personal, ci pentru cele două orașe pe care le 
proteja, cacique-ul găsi o soluţie inteligentă spre a-i 
readuce la realitate. [i adună și le spuse că el cunoştea 
multe alte ascunzători ale comorilor incase și că acele mor- 
minte nu reprezentau decît o parte din ele. Bineînţeles, el 

nici nu se gîndea să le indice acele locuri, și mal bugaie 
încă, deoarece ei, slujbașii spanioli, nu-și puteau respecta 
angajamentul luat față de orașele pe care el voia să le 
ajute. Vor pierde, desigur, dar cu atit mai rău pentru ci. 
El prefera să-și păstreze secretele, chiar dacă n-avea mij- 
loacele materiale să le exploateze. 

Aceste puternice argumente i-au făcut pe spanioli si 
revină asupra atitudinii lor și se grăbiră chiar, cu inima 
îndoită, să restituie binefăcătorului lor vreo 42 000 peses 
adică aproape 176 kg de aur fin. 

Bineînţeles, Antonio Chayque nu destăinui nicioda:ă 
alte ascunzători de comori incase și nu se ştie dacă spa- 
niolii nu l-au luat prizonier, nu l-au torturat, ucis sau 
lăsat în viaţă, convinşi că au fost, la rîndul lor, păcăliţi. 

Pe un alt teritoriu, situat în Peru, căruia i se spune azi 
la huaca de Toledo, s-a făcut de asemenea, printr-o feri- 
cită întîmplare, o importantă serie de descoperiri, acțiune 
dusă la bun sfîrşit de un conchistador spaniol, Garcia Gu- 
tierrez de Toledo, care a dat numele său locului unde se 
aflau mormintele pe care le-a descoperit și le-a explorat 
cu zel. 

Știm, datorită contabilităţii pe care a lăsat-o, că cl a 
scos din morminte cam 427 525 pesos de aur, adică aproape 
1,8 tone de aur pur, ceea ce reprezintă suma de 
4 320 000 000 franci actuali. 

Putred de bogat, el muri subit pe pămîntul sud-amcri- 
can. Dar moartea lui nu puse capăt extraordinarelor des- 
coperiri ale bogățiilor din mormintele aflate în la huaca de 
Toledo. Dimpotrivă, după moartea sa, spaniolii care i-au 
luat locul reușiră încă din 1592 să adauge averii lor 
235 100 pesos de aur curat, adică aproape o tonă de aur sau 
2 400 000 000 franci actuali. 


Izvorul nu secase încă ! Și pînă a fost abandonat, el 
a adus un profit de aproape 1 milion de pesos, adică 

aproape 4,2 tone de aur masiv. Dacă ținem seama de fap- 
tul că toate ţările din lumea occidentală nu posedau la 
sfîrsitul secolului al XV-lea decît o cantitate totalizind 
doar 90 biete tone de aur, ne imaginăm uşor ce puteau re- 
prezenta doar aceste morminte şi lumea incasă în an- 
samblul ci. 

Alte comori au contribuit și ele la sporirea depozitului 
de aur al lumii occidentale, care căuta atît de mult acest 
metal preţios. În 1602, un individ, care venise din Spânia 
în America spre a-şi încerca norocul și care se numea 
Escobar Corchuelo, a scos la suprafaţă, într-un loc necer- 
cetat pînă atunci, denumit hauca de la Tosca, un număr 
foarte mare de obiecte din aur şi argint, care au fost eva- 
luate pe vremea aceea la 60 000 pesos, adică 250,8 kg. 

În acelaşi an, spaniolii elaborară un proiect îndrăzneț și 
întemeiară chiar o companie, care se afla în orașul Tru- 
jillo, în partea de nord a teritoriului, cu scopul de a obţine 
aurul. Planul era să devieze apele rîului Moche pînă la un 
loc important, numit la huaca del Sol, chiar la Moche. 

Fondurile au fost strînse, muncitorii angajați și pro- 
iectul intră în lucru. Dar lucrările se întrerupseră, nu pen- 
tru că pămîntul se dovedise prea tare sau prea periculos, 
nu pentru că oamenii refuzau să muncească, ci pur și 
simplu pentru că au dat peste o comoară foarte mare, eva- 
luată pe vremea aceea la 800 000 ducați, adică la 2,8 tone 
de aur și argint, comoară care conţinea în primul rînd 
un idol incas din aur masiv, de dimensiuni uriașe. Bine- 
înțeles, totul a fost topit în cuptoarele anonime și din 
această comoară nu ne-a mai parvenit nimic. 

„Tezaurul a fost ultimul de asemenea importanță des- 
coperit pînă azi pe teritoriul Perului. Adeseori (şi am avut 
de nenumărte ori ocazia să constat eu însumi) foarte 
multe ascunzători de obiecte din aur sau argint sînt desco- 
perite încă şi azi, fie în Anzii nordici, fie în deserturile de 

pe ţărmul sudic, dar, deşi de o foarte mare valoare, ele 
nu reprezintă mare lucru faţă de imensele cantităţi de 
metale preţioase ivite din pămînt ici şi colo. 

Jefuitorii de morminte și de ruine se înmulțesc mereu. 
Numărul lor va creşte de-a lungul anilor. Totuşi, cea mai 
mare parte a descoperirilor rămîne de făcut în viitor, 
adică scoaterea la suprafaţă a celor mai importante comori 
incase, cele din legendarele Pez Grande şi Pez Chico, cele 
din Coricancha îndeosebi, din templul din Pachacamac şi, 
bineînțeles, majoritatea comorilor din imperiul de nord, 
printre care cea mai importantă dintre toate, comoara din 
munţii Llanganati. 

Unii istorici cred chiar că tezaurul din Pez Chico a şi 
fost descoperit şi golit de conținutul lui, el nefiind altul 
decit comoara exploatată de cacique-ul Antonio Chayque 
în 1550, despre care am mai vorbit. Privite prin această 
optică, ar rămîne de descoperit în întregime Pez Grande 
și nu-i exclus ca unii indieni, atașați încă şi azi cultului 
solar din trecut, să-i cunoască totuși taina. 

Pentru că am văzut indieni pioșşi continuînd să adore 
Soarele şi să urască tot ce vine din Occident, personal 
sînt convins că unii dintre ei continuă să păstreze secretul 
unora dintrei cele mai importante comori incase, pe care-l 
transmit din generaţie în generație, ca pe o relicvă sfintă. 
Viitorul ne va da poate dreptate ! 


VHI 
JEFUITORII DE MORMINTE 


— Ne întîlnim mîine scară, la icşirea din sat, la ora două- 
zeci și două, cu farurile stinse ! 

Omul care îmi șoptise discret aceste cuvinte la ureche 
era un indian foarte tînăr, de vreo douăzeci de ani, Manuel 
Capac !. Îl cunoscusem întîmplător cu prilejul vizitei pe 
care am ţinut s-o fac la Muzeul arheologic pre-incas din 
orășelul Nazca, în deșertul din sudul peruvian. 


Această întîlnire anodină avea să-mi dezvăluie cine 
sînt şi cum lucrează aceşti obscuri căutători indigeni ai 
bogățiilor din imperiul străvechi. 

Ea avea să-mi ofere posibilitatea de a găsi un răspuns 
clar întrebării care mă obseda de multă vreme : „Cum se 
explică abundența obiectelor incase, autentice în aparenţă, 
care se etalează în odâăițele din fundul magazinelor de 
antichităţi, din Lima, Londra, New York sau Paris şi de 
unde provin fabuloasele colecţii de giuvaiere de aur 
incase şi pre-incase, deţinute atît de muzeele oficiale, cit 
şi de bogaţii colecționari occidentali ?“ 

La drept vorbind, totul a început la Lima. Ca orice 
călător serios care se respectă şi ajunge într-una din acele 
nenumărate ţări sud-americane în care au existat pe 
vremuri strălucite civilizaţii pre-columbiene, plănuisem să 


i Toate numele locurilor sau persoanelor figurind în acest 
capitol au fost modificate intenţionat din motive pe care citito- 
rul le va înţelege lesne. (n.a.) l 

cumpăr cîteva amintiri din epoca incasă pentru colec- 
tiile mele. 

— Nu te încrede, m-a sfătuit un prieten arheolog din 
Lima, cam toate obiectele care ţi se vor oferi nu sînt decît 
falsuri, unele dintre ele fiind de altfel adeseori foarte bine 
executate. Dar s-ar putea ca, avînd puţin noroc, să desco- 
peri în vreo odăiță din fundul unei prăvălii picsa excep- 
țională și autentică pe care o cauţi ! Asta mi s-a întîmplat 
de mai multe ori chiar în capitală. Îți urez să ai acelaşi 
succes ! 


AURUL 
DIN MAGAZINUL DE VECHITURI 


Arheologul — în mod cît se poate de oficial — mi-a dat 
citeva adrese, la care m-am dus imediat. Primul contact 
stabilit în centrul orașului Lima a fost aşa cum mi-am 
dorit. Era cel bun. Bătrînul anticar, un spaniol care descin- 
dea poate din acei îndepărtați conchistadori, locuia într-o 
prăvălie întunecoasă semănînd mai mult cu o dugheană 
de vechituri decît cu un templu al relicvelor istorice. Mi-a 
scos mai întîi cîteva vase „incase“. Era de ajuns să-ți 
arunci o singură privire asupra lor ca să-ţi dai seama că 
erau evident false. Am clătinat din cap cu un aer incre- 
dul și i-am cerut, cu toată discreţia cuvenită, ceva auten- 
tic. La stăruința mea şi după ce aruncase o privire inchi- 
zitorială în jurul său, ridică pînă la urmă o perdea, făcută 
dintr-o catifea de un auriu stins, complet uzată. Am intrat 
amîndoi în odăiţa din fundul prăvăliei. 

Acolo, stupoare, domnea o linişte adîncă : sub ochii 
mei se etala un muzeu de artă incasă autentică, muzeu 
ultrasecret, al cărui prag n-ai fi putut să-l treci niciodată, 
orice bilct de intrare ai fi avut. Nu se aflau acolo decit 

vase cu forme grațioase, cu decoraţii minunat conservate, 
mumii parfumate, încă învăluite în ţesăturile lor încîntă- 
tor urzite, recipiente de bronz sau centuri din aur masiv, 
provenind din acele mici comori îngropate cu multă grijă 
şi descoperite nu se știe cum, nici de cine, ici şi colo, în 
munţii incașilor. 

Ciştigîndu-i încrederea, bătrînul îmi deschise un cufăr 
uriaș din metal, făcut probabil la începutul acestui secol, 
care trona- maiestuos într-unul din colţurile încăperii. 
Conţinutul său, care scînteie dintr-o dată, mă făcu să mă 
trag înapoi cu cîţiva paşi, atît de mare mi-era uimirea. Zeci 
de farfurii cu lucrături autentice, coroane, statuete, piep- 
tare turnate în aur masiv, din cel mai fin, confirmau fa- 
buloasele comori îngrămădite de secole în pămîntul emis- 
ferei sudice. Dacă au dispărut toate de sub ochii conchis- 
tadorilor spanioli după supliciul lui Atahualpa, în cursul 
anilor, unele dintre ele, au reapărut încetul cu încetul la 
suprafață în împrejurări misterioase. 

Doar puţini iniţiaţi au acces la aceste minunăţii incom- 
parabile. 

Totul era de vinzare. Puteai să atingi, să pipăi şi să 
sorbi cu privirea acele comori, ba chiar să le distrugi, dacă 
o astfel de nebunie îţi trecea prin cap. Nimeni nu s-ar 
fi supărat și cel mai puţin bătrinul negustor, din moment 
ce mii de soli (monedă peruviană 1), de dolari sau semnă- 
tura de pe un cec l-ar fi despăgubit. 


Nu toate acele obiecte incase îngrămădite în locuri 
interzise privirii oamenilor de rînd erau evaluate la sume 
exorbitante. Chiar la Lima, cunoscătorul informat îşi poate 
permite să cumpere, cu preţul ce l-ar da pe nenumărate 
falsuri, adică vreo cîteva sute de soli, mărturii adevărate 
și intacte ale fantasticului trecut. 


1 Solul peruvian reprezintă cam 30 centime. (n.a.) 

Ţesături precolumbiene foarte frumoase, perfect împo- 
dobite, care şi-au păstrat culorile, ating cu greu suma de 
400—1 000 soli (220 pînă la 300 franci). O mumie incasă 
intactă, şi încă înfășurată complet, se poate obţine cu mo- 
desta sumă de 300 dolari, adică aproximativ 1 309 franci. 
Or, în magazinele specializate din Londra, New York sau 
Paris, aceiași amatori își smulg obiecte identice la preţuri 
de zece ori mai mari. Cît priveşte giuvaierele provenite 
chiar din comori, lucrate în aur pur sau argint, vinzarea 
lor este strict interzisă de către autorități chiar şi în inte- 
riorul ţării ; ele rămîn doar puţin timp în lăzi ca aceea a 
anticarului. În pofida preţului lor exorbitant, acestea dis- 
par foarte repede spre a-şi urma strălucitul lor destin în 
vreo obscură colecţie particulară din Europă sau America, 
după ce au stat multă vreme tăinuite în adincul pămintu- 
rilor aride din Peru sau Ecuador. 

Comerţul cu aceste antichităţi este extrem de rentabil 
pentru traficanţii locali, dar riscurile sînt mari : legea pe- 
depseşte în mod sever vînzarea patrimoniului peruvian 
și mai ales exportul lui în străinătate. Căutătorii de co- 
mori riscă, în orice clipă, să ajungă în sordidele închisori 
sud-americane, dacă nu pier cumva sub gloancțele poliţiei. 

Acum cîțiva ani, cînd s-a produs un teribil cutremur 
pe coasta de nord a Perului, înghițind oraşe întregi îm- 
preună cu toţi locuitorii lor, s-au găsit totuși cîțiva oa- 
meni cu mintea ageră, care şi-au spus că înspăimîntăto- 
rul cutremur de pămînt ar fi putut deschide de asemenea 
mormintele strămoşilor şi ascunzătorile în care au fost 
îngropate unele comori după înfringerea incașilor. 

Crezînd că a dat mana cerească peste ei, luară imediat 
toate lopeţile, cazmalele şi sondele metalice pe care le-au 
putut găsi la îndemină, și plecară să cucerească necropo- 
lele deschise de destin. Cum a mărturisit mai tîrziu, la 
Trujillo, unul din acești jefuitori ocazionali : 

— La urma urmei, strămoşii noştri ne-au lăsat moște- 
nirea asta ! Şi ei au hotărît acolo sus că a sosit momentul 
să ne-o împărţim și să profităm de ea pe pămînt ! 

Ce puteam replica la aceste cuvinte, cînd asupra bie- 
ţilor oameni, azviîrliți de colo pînă colo de cataclismele 
economice internaționale și naturale, apasă o mizerie ce 
devine din ce în ce mai mare ? 

În tot cazul, mulţi au fost aceia care, profitînd de pe 
urma îngrozitorului cutremur de pămînt, au pornit pe dru- 
mul providenţial al moştenirii lăsate de iluștrii lor stră- 
moşi. Numeroşi au fost şi cei care s-au întors din drum. 

În faţa acestor jafuri crescînde și în fiecare zi tot mai 
bine organizate de indigeni, statul peruvian a luat măsuri, 
fiindcă într-adevăr în această regiune existau o mulțime 
de necropole necunoscute sau mici tainiţe adăpostind giu- 
vaiere îngropate, care se deschideau deodată în fața oa- 
menilor. Guardia Civil í, puternic inarmată pentru această 
împrejurare, primi misiuni menite să-i descurajeze pe je- 
fuitori. Ea putea să apară la locurile prădăciunilor, ori- 
unde și oricînd, chiar în toiul nopţii. 

Mai totdeauna, jefuitorii localnici erau foarte bine or- 
ganizați și puneau pîndari şi pe înălțimile care înconjurau 
locul „lucrărilor“. Cu mult înainte ca patrulele poliţiei să 
apară pe terenul explorărilor, jefuitorii dispăreau. Cunos- 
cînd perfect regiunea în cea mai mire parte a cazurilor, ei 
nu erau prinși. Şi cînd erau, puteau foarte bine aranja lu- 
crurile cu ajutorul unor obiecte recent descoperite, splen- 
did lucrate. 

Dar pentru unii dintre ei interesanta aventură a cu- 
tremurului de pămînt nu avea un sfîrşit vesel și îmbelșu- 
gat. În ciuda tuturor eforturilor, unii dintre ei au fost re- 
almente întemnițați și zac încă în închisori, aşa cum am 
putut constata într-unele orășele de pe țărmul sudic al 


—— 


1 Poliţia. (n. tr.) 

Perului. Alţii au fost pur și simplu omoriţi chiar la locul 
faptei de către polițiști, care primiseră ordin să împuște 
imediat, după cîteva scurte somațţii, pe toţi cei care pro- 
fitau de dezordinea generală, de nenorocirea naţională și 
mai ales de nesperatele condiţii geografice pentru a se îm- 
bogăţi în mod ilegal din patrimoniul tuturor. 

Fără îndoială că indienii n-au avut nici o clipă im- 
presia că participă la un furt, şi mai puţin încă la jefuirea 
statului. Pentru ei, interesul ştiinţific, arheologia nu va- 
lorează mare lucru şi de altfel se întîmplă adesea ca nici 
măcar să nu știe ce reprezintă obiectele descoperite de ei. 
În sinea lor, cei mai mulţi dintre ei nu sînt răufăcători. Îi 
preocupă doar mîncarea, masa de a doua zi sau educaţia 
fiului lor. Sub pămînt există aur sau vase pe care turiștii 
și le smulg la preţuri mari, şi nu-i cu nimic mai greu să 
te duci în căutarea lor decît să ari pămîntul arid sau să 
dobori trunchiul unui arbust uscat. Dar în mod sigure 
mult mai rentabil. 

Această concepţie cam simplistă explică de ce n-a în- 
cetat jefuirea mormintelor vechi sau a comorilor lăsate 
ici şi colo de către incașii în derută, în ciuda represiunilor 
crîncene și împuşcăturilor poliției. 

Dimpotrivă, activitatea continuă, deși nu ziua în amiaza 
mare, în văzul tuturor, ci într-o taină absolută, ştiută doar 
de iniţiaţi. Mitul comorii incașilor există şi azi în Anzi 
sau în deşerturile de pe coastă. Unele ascunzători fastuoase 
mai apar încă ici şi colo, dezvăluindu-se privirii oamenilor 
de azi. 


AURUL ȘEFULUI DE GARĂ 


În decursul uneia dintre numeroasele mele misiuni medi- 
cale la indienii din Cordilierii Anzilor, am aflat că o su- 

psrbă mască funerară din aur masiv fusese recuperată de 
vameșşii peruvieni de la un american care se întorcea acasă 
cu această piesă extraordinară, atit în ce privește greuta- 
tea, cit şi starea excelentă de conservare. El o cumpărase în 
cursul călătoriei sale turistice, de la un ţăran, care şi cl o 
descoperise într-un mormînt foarte bogat, situat pe pă- 
miînturile lui. Or, activitatea tainică a acestui ţăran, jefui- 
tor al mormintelor incase, se desfășura nestingherită dună 
ce acesta încheiase în prealabil cu autorităţile o foarte cu- 
rioasă înțelegere. Toată lumea îi cunoştea bine activi:ă- 
tile nocturne, dar era lăsat în pace atita timp cît el scotea 
la suprafaţă și vindea negustorului din oraș piesele vechi, 
de mică importanţă ; în schimb, cum extrăgea din pămînt 
cîteva giuvaiere deosebit de rare sau prețioase, el se gvă- 
bea să comunice autorităţilor numele sau înfățișarea cum- 
părătorilor. 

Acest mic tîrg era profitabil tuturor. Jefuitorului e 
morminte, care încasa în soli sau în dolari suma repre- 
zentînd munca lui, şi statului, care recupera obiectele de 
calitate deosebită, sporind astfel comorile deja foarte bo- 
gate ale muzeelor sau băncilor. Doar credulul amator, care 
se lăsase păcălit din cauza gustului său pentru obiectele 
prea frumoase, nu îşi dădea seama cine trăgea folosul de 
pe urma anevoioaselor sale tratative. 

Știu că această măruntă mașinaţie, socotită de occiden- 
tali mai degrabă dezgustătoare, se practică şi azi în Ame- 
rica de Sud, atit în Peru, cît și în Ecuador..Nu știu dacă 
asemenea procedee sînt folosite şi în Columbia — care a 
fost patria aurului precolumbian —, dar faptul e foarte 
probabil, 

Acest procedeu a permis muzeelor naţionale, îndeoscbi 
Muzeului Aurului aparţinînd băncii din Quito, să se îm- 
bogăţească cu cele mai frumoase piese. 

Nu toţi căutătorii de comori incase, toţi jeluitorii de 
morminte au procedat astiel. 

Practic, cam întregul Peru a fost colonizat de incași 
sau de popoarele care i-au precedat, nazcas, mochicas și 
chimus. Vestigiile lor se găsesc aproape pretutindeni și 
comorile lor de asemeni. De la nord şi pînă la sud, pe 
marginea şoselelor şi a drumurilor, se văd ruine pe care 
mii de turişti vin azi să le admire. 


Cele mai numeroase vestigii se află concentrate într-o 
vastă depresiune care se întinde, în mare, de la malurile 
lacului Titicaca pînă la Machu-Pichu, orașul sacru al in- 
cașilor. Tot acolo mă gîndeam că o să găsesc cel mai mare 
număr de piese arheologice necunoscute de autorități şi de 
turişti, dar foarte bine cunoscute de sătenii localnici. 


M-am dus acolo, însoţit de un prieten. 

Pe drum, îi tot întrebam pe băștinași, dar aceştia erau 
foarte zgîrciţi la vorbă. În sfîrşit, unul dintre ei, şef de 
gară într-un orășel, tentat de cîțiva dolari modeşti, ne-a 
mărturisit pînă la urmă cu glas şoptit: 

— Da, ştiu acolo, la poalele Cordilierilor, un loc unde 
se află mumii incase. E şi aur acolo! 


Privirea lui, de altfel, nu ne urmărea, ci era aţintită 
undeva în zare, asupra unei coline îndepărtate, pe care 
ne-o indica şi cu mîna. Cîţiva dolari suplimentari s-au 
înşiruit pe masa de lemn așezată în faţa noastră. El ac- 
ceptă să ne pună în legătură cu proprietarul terenului. 
Ne-am înţeles să ne întîlnim a doua zi. 


Dar, în ziua următoare, totul se schimbase. Faţa șefu- 
lui de gară era posomorită. Cu un aer dușmănos, ne 
anunță că planul nostru se dovedea imposibil și că, de 
altiel, nu mai știa prea bine unde se afla terenul despre 
care ne vorbise. Pînă la urmă, în faţa protestelor mele, îmi 
înapoie dolarii şi se îndepărtă bombănind. 

E mai mult ca sigur că în cursul nopţii omul se gin- 
disc sau mai degrabă se consultasce cu cineva şi acum se 
temea să dezvăluie unor străini taina sa şi a fraților săi 
de același neam, ca nu cumva să aflăm prea multe. 

Am înţeles din clipa aceea că valea sfîntă, mult prea 
umblată de turişti și îndeaproape supravegheată, nu era 
propice investigaţiilor noastre. Trebuia să mergem mai în 
sudul țării, lingă oraşele Nazca şi Ica. Acolo, într-adevăr, 
la marginea Oceanului Pacific, în nişte ţinuturi ce astăzi 
nu mai sînt decît niște pustiuri de nisip, au înflorit, înainte 
de și în timpul imperiului incas, civilizaţii strălucite. Dar 
ruinele încă vizibile sînt rare şi aceste teritorii au fost 
pină acum complet ignorate de turiști. Acolo, ne-a spus pe 
ocolite un arheolog, vom putea dezlega misterul originii 
antichităților precolumbiene şi a giuvaierelor din como- 
rile incase ascunse în colecţii particulare. 

Iată-ne deci la drum spre deşerturile sudului cu o ma- 
șină special echipată pentru a străbate teritoriile nisipoase 
sau stîncoase. În trecere ne-am oprit în orășelul Nazca, 
spre a vizita muzeul arheologic organizat de autorități. 
Vase de lut funerare, mumii şi bijuterii dovedesc inteli- 
genţa vechilor popoare din Peru. Unele piese ne-au smuls 
exclamaţii de uimire. Faptul acesta n-a scăpat unui tînăr, 
care ne-a urmat la ieşire şi ne-a acostat cu timiditate : 

— Văd că strămoşii mei vă pasionează, zise el. Și eu 
am chiar norocul de a deţine un craniu pre-incas, purtind 

urmele unei trepanațţii, după cum mi- a spus medicul din 
satul meu. 

— Îl putem vedea ? 

— Sc poate, dar va trebui să veniți la mine acasă ! Nu- 
mele meu e Miguel Capac. 

A doua zi, plin de mîndrie, tînărul Miguel, care era 
student, ne arătă craniul. 

L-am întrebat : 

— De unde provine ? Cum ţi l-ai procurat ? Poti să ne 
răspunzi ? Dacă întrebările noastre te stingheresc, nu răs- 
punde nimic, n-o să fim supăraţi pe d-ta. Îţi multumim 
dinainte că ne-ai arătat această piesă ! 

Mai întîi n-a vrut să spună nimic. Fața i se îmbujo- 
rase. A trebuit să-i cîştigăm încrederea, citîndu-i numele 
prietenilor noştri peruvieni, spunîndu-i că sîntem în mi- 
siune medicală la indigeni ca și el și că vrem să urmărim 
filiera cercetărilor arheologice clandestine, nu pentru va- 
loarea obiectelor, ci pentru interesul lor istoric. L-am în- 
credinţat bineînţeles că o să păstrăm secretul mărturisirii 
lui şi-l vom feri astfel de pedeapsă. În sfîrșit, perspectiva 
citorva dolari care îl vor ajuta în studiile sale păru să-l 
mai înduplece puţin. În cele din urmă, acceptă să vor- 
bească ; ys 

— Tata e un biet ţăran și noi n-avem bani, îmi spuse er 
Or, eu vreau să-mi continui studiile de drept, aşa cum fac 
şi camarazii mei, numai că acestea sînt costisitoare. Aşadar 
mă duc regulat cu cîţiva prieteni să explorăm mormintele 
pe care le-am descoperit nu departe de aici. Acolo am dez- 
sropat craniul acesta. Am mai găsit de asemenea nu- 
meroase mumii şi obiecte pe care le vindeam unor oameni 
din Lima, care vin special la Nazca pentru asta. Apoi urcă 
spre nord şi cred că le revînd turiștilor. 

— Dar ai găsit şi obiecte din aur și argint ? 

— Da, murmură el cu un glas ce abia se auzea. 

— Putem participa și noi la aceste explorări ? 

Miguel șovăi din nou și, în cele din urmă, ne spuse cu 

o voce şi mai înceată : 

— Mergem acolo mîine seară. Timpul e frumos. N u-i 
vînt şi sîntem în perioada lunii pline, e cel mai prielnic 
moment pentru noi. Dacă ţineţi să mergeţi, ne întilnim 
miine seară la zece, la ieșirea din sat. Un ultim sfat : cum- 

păraţi-vă, vă rog, un flacon de timolină de la farmacia 
din sat, s-ar putea să vă fie de folos şi, dacă n-o să-l folo- 
siti, o să ne servească nouă. 

| Aceasta ne stîrni mirarea, întrucît ne întrebam la ce 
ar putea servi acest produs. O fugă la farmacia din colţ 
ne-a dezvăluit la ce folosea cu adevărat. Era vorba de o 
licoare portocalie, care avea un miros foarte plăcut. Inițial 
crezusem că-i vorba de unul din acele parfumuri pe care 
indienii le folosesc uneori şi că Miguel tinea să i-l oferim 
ca să putem participa la expedițiile lui. Foarte curînd am 
aflat ce destinaţie avea de fapt. 


ORA 22, CU FARURILE STINSE ! 


Exploratorii poartă toţi, fie că-i vorba să întreprindă lu- 
crări în Cordilieri sau în desert, bonete de lină, care le aco- 
peră ceafa, aproape toată fața și urechile, și îi apără de 
nisip, evitînd totodată să fie recunoscuţi. Ei umezesc cu 
timolină această cască înainte de a lucra, pentru ca praful 
să nu le irite faţa. Desigur celor mai mulţi dintre indienii 
din Peru nu le mai e teamă, ca strămoşilor lor, de farme- 
cele morţilor ; ei au păstrat totuși unele suspiciuni față de 
acele mumii ale străbunilor lor, pe care le scot aproape 
zilnic din pămînturile pe care le explorează. Ei cred în- 
deosebi că trupurile vechi de mai multe sute de ani, odată 
degajate din învelișul lor de nisip, transmit oamenilor in- 
fecţii redutabile, aceste infecții datorîndu-se oxidării parti- 
culelor metalice aflate uneori în veșmintele mumiilor. De 
fapt, temerile lor nu sînt deloc justificate, după cum am 
putut verifica împreună cu arheologii oficiali, care prac- 
tică acest fel de săpături cu alte scopuri, dar ele există to- 
tuşi în vechea tradiție a incașilor, care credeau că tulbu- 

rînd liniştea morților își atrăgcau fulgerele zeilor sub formă 
de boli incurabile. 


Fără timolină, deci, nu putea fi vorba să întreprinzi ex- 
plorări de felul celor pe care Miguel şi camarazii lui se gin- 
deau să le înceapă în seara următoare. (Micul laborator 
din Lima, care fabrica pe scară industrială acest produs, 
trebuie să facă avere, atît de mare e numărul jefuitorilor 
de morminte şi de comori din America de Sud). 


La ora 22, aşa cum ne înţelesesem, ne aflam, Miguel și 
cu mine, la ieşirea din Nazca, la marginea deşertului. In- 
formatorul nostru apăru din umbră, aşa cum ne făgăduise, 
şi ne făcu semn să-l urmăm. Pornirăm cu mașina peste în- 
tinderile nisipoase ale unei văi secate, acoperite cu un ni- 
sip roşiatic, întrezărit la lumina farurilor. După o dună, 
un grup de peruvieni ne aştepta î în întuneric. Ne-am strîns 
mîinile în tăcere. Aceşti oameni erau mici cultivatori, ím- 
brăcaţi sărăcăcios. Erau trei tineri cam de vreo douăzeci 
de ani şi un bărbat de vreo cincizeci. Toţi nu aveau decît 
o idee în cap și o speranţă în inimă ; să găsească metale 
preţioase, mai cu seamă aur, una din acele nenumărate 
mici comori pe care incașii le-au ascuns de privirile spa- 
niolilor. Vasele şi ţesăturile împodobite prezintă pentru ei 
un interes mai mic, cu toate că le pot vinde în oraş. 


Uneltele pe care le aduseseră cu ei erau simple. Cîteva 
lopeţi solide, însă ruginite, o tijă lungă de metal, ruginită şi 
ea, folosită la sondarea nisipului pentru a descoperi ampla- 
samentul mormintelor, o lanternă, care va fi aprinsă cît 
mai puţin cu putinţă, şi un sac în care să fie puse obiectele 
descoperite în cursul nopţii. Nici un instrument fin 
— pensulă, perie sau răzuitor — din cele folosite de arheo- 
logii oficiali. Exploratorii mei țărani nu aveau un interes 
științific pentru ascunzătorile pe care le descopereau. Pen- 
tru ei o necropolă incasă nu era decît un fel de mină care 

trebuia exploatată ca alare. Le era complet indiferent dacă 
ele aveau să îmbogăţească patrimoniul cultural al oameni- 
lor sau nu. 


Sub un cer înstelat, micul grup se îndrepta spre locul 
reperat în prealabil de unul din locuitorii unui sat din 
apropiere. Am mers multă vreme prin deșert. Miguel şi 
cu mine am obosit repede, cu atît mai mult cu cît aventura 
aceea nocturnă făcea să ne bată inimile mai repede. Pri- 
mejdia permanentă ca trupele oficiale să apară în orice 
clipă nu ne ieşea din minte. Dar, cum nimeni nu sufla o 
vorbă, ne-am continuat drumul. 


Coloana s-a oprit brusc. Ne aflam desigur la locul ac- 
țiunii. Miguel ne explică apoi că nu eram prea departe de 
o potecă pe care va veni o camionetă să ne ia în taină la 
sfîrşitul nopții. Fiecare dintre exploratori își puse boneta 
de lină, după ce băgase în ea în prealabil o batistă îmbibată 
cu acea curioasă substanţă, timolina, menită să-i apere de 
eventualii „microbi“. Noaptea eră răcoroasă, aproape rece. 
Continuînd să tacă, oamenii puseră mîna pe sonde. 

Le cufundară în mod metodic, cît mai adînc cu putinţă, 
în nisipul fin care acoperea solul, căutînd să descopere cea 
mai mică rezistenţă, ceea ce le-ar semnala existenţa vre- 
unui obiect îngropat. 

Deodată, una din tije păru să se izbească de un obstacol. 
Cuprinşi brusc de frenezie, ţăranii își luară lopeţile şi în- 
cepură să sape. Era o muncă obositoare. Nisipul, fin precum 
praful, se ridica în nori atît de denşi, încît în curînd nu se 
mai văzu nimic. Trebuiau să se oprească din lucru ca să 
lase nisipul să se aşeze din nou. Lumina palidă a lunii 
pline, care cădea peste deşert, făcea ca scena să aibă un aer 
sinistru şi grandios în acelaşi timp. În ziua aceea, luna, 
odinioartă venerată, părea că priveşte cu un aer mohorit 
pe oamenii aceia care își căutau trecutul. 

În timp ce nisipul era scormonit, unul dintre peruvie- 
nii care ne însoțeau stătea de pază. De pe înălțimea unei 
dune pe carce se instalase cu o sticlă de apă, scruta orizon- 
tul. Patrulele poliţiei nu erau rare în acest sector, chiar și 
în toiul nopţii. Adevărul e că în ultima vreme explorările 
clandestine atinseseră asemenea proporții în sudul Peru- 
lui, îndeosebi în această regiune, încît poliţiile municipale 
au organizat ronduri cu schimbul pentru a-i surprinde pe 
jefuitori. Din cînd în cind îi prindeau şi atunci sancţiunea 
era aspră : închisoare şi o amendă mare, care adeseori nu 
putea fi plătită. 


Groapa se adincea. Deocamdată nu apărea nimic, dar 
oamenii nu păreau descurajați. Cite nopţi nu mai petre- 
cuseră ei astfel, răscolind pămîntul, ca pînă la urmă să se 
întoarcă plouaţi în colibele lor așezate de-a lungul dru- 
murilor ? Nu ştiam nimic despre toate acestea, deoarece 
acești oameni mindri nu concepeau să- Și mărturiscască al- 
tora necazurile, mai ales unor străini ca noi. 

În noaptea aceea, zeii aveau să fie de partea lor. Cam 
pe la unu noaptea, pe cînd săpătorii dispăreau aproapa 
complet în groapa pe care-o făcuseră, un „Pst“ discret, ros- 
tit din vîrful buzelor, ne atrase deodată atenţia. Pr udent, 
acoperind conul strălucitor al lanternei, am lumniat pere- 
tele gropii. Un enorm vas de lut, de peste 60 cm înălțime 
tocmai apăruse din nisip. | 

Cu toate că aproape întreaga faţă îi era acoperită de 
bonetă, am văzut cum ochii celui care îl descoperise scli- 
pesc de bucurie. Ceilalţi se opriră imediat din lucru. Acum 
nu mai foloseau lopeţile, ci degajau locul cu mîinile goale, 

În cîteva minute vasul fu dezgropat. Desigur, el nu con- 
ținea preţioasa comoară pe care speram s-o vedem, ci o 
simplă mumie din epoca nazca, înmormiîntată acolo, perfect 
conservată de mai bine de douăsprezece secole. I-am în- 

lăturat cu prudență stratul de pămînt ars. Era înfășurată 
şi acum cu fişii roşietice și săpătorii noştri se grăbiră s-o 
„dezbrace“, ca să vadă dacă nu are bijuterii de aur, care 
constituiau aproape singura rațiune a prezenței lor acolo. 
După cîte mi-am putut da seama, mumia era a unei femei. 
Dar, pe scheletul ei nu exista nici cea mai mică urmă de 
metal. Peruvienii aveau să studieze atent gura, știind că 
incaşii obişnuiau să-și îngroape morţii strecurîndu-le între 
cinti o plachetă de aur ca ofrandă pentru zei. De astă dată, 
maxilarul nu ascundea decît un mic ghem de lină, perfect 
conservat, dar care, pentru oamenii de azi, nu mai are 
aceeaşi întrebuințare. Bumbacul nu este atît de valoros 
precum aurul, el nefiind folosit în zilele noastre decit la 
ţesut. _ _ 

Atunci, minioși, ştiind, că nu vor putea obţine mare lu- 
cru pe oseminte, exploratorii azvirliră mumia pe un po- 
vimniş din apropiere. Nu mai prezenta nici un interes. Să- 
păturile s-au reluat, totuși, cu perseverenţă, în același loc. 
Nu şi-au pierdut încrederea. 

— Nu-ţi face griji, îmi şopti ghidul nostru, Miguel. O 
că găsim ceva mai ca lumea. Incaşii puneau în general 
oale frumoase, huacos, la picioarele morţilor pentru a-i 
Frăni în cursul lungii lor călătorii. Trebuie să găsim aceste 
huacos şi, cine știe, poate că lîngă ele dăm peste o comoară. 


SCAPĂ CINE POATE! 


== 


Aceşti țărani exploratori ar putea fi niște minunaţi arheo- 
jogi, dacă ar vrea. Ei au ochiul format mai bine ca oricine. 
După cîteva minute, dezgropară efăctiv un vas superb, îm- 
podobit cu motive negre, roşii şi albe. La puțin timp după 
aceea, au scos altul, tot intact, ca și cum ar fi ieşit de la 

un artizan ce abia îl confecţionase. Mai avea încă în el 
boabe de porumb şi oase uscate de oaie sau capră. Ultimele 
provizii pentru drum. Vasul, o piesă splendidă de muzeu, 
fu imediat acoperit cu nisip, care să-l apere de eroziunea 
timpului. 

— Facem asta, îmi spune Miguel, ca: să evităm ca 
huaco-ul să crape, uscîndu-se prea repede. În cazul ăsta, 
ar risca să se spargă şi n-am mai putea obţine același preţ 
de la negustorii din Lima. 

Alte vase de lut ieșeau încetul cu încetul din nisip, dar 
oamenii noștri nu păreau totuși satisfăcuţi. Ce-i interesa 
era aurul. Convingîndu-se că nu-l găsesc acolo, părăsiră 
mormîntul ca să se ducă să-l caute în altă parte. Și din 
nou, unul dintre ei, înarmat cu tija lui lungă de metal, 
începu să sondeze terenul nisipos. 


Sudoarea picura pe fețele mascate. Noaptea se scurgea. 

În urma eforturilor depuse cu braţele. de bravii noștri 
săpători, alte mumii, înfășurate încă în fiîşii de pînză, apă- 
reau încetul cu încetul la suprafaţă. Fuseseră îngropate 
într-o poziţie încovoiată, cu genunchii atingînd coatele, iar 
braţele strînse ca şi cum ar fi vrut să se apere de o pri- 
mejdie ipotetică. 

Orbitele goale fixau adincul nopţii, dar exploratorii erau 
blazaţi. Miinile lor lacome desfășurau fîșiile de pînză cu 
dexteritate, căutînd vreo comoară, singurul lucru care-i 
interesa. 


Dar, în noaptea aceea, nici a bucată de metal preţios 
n-a fost extrasă din nisipul deşertului. Jefuitorii au tre- 
buit să se mulţumească cu vase de forme variate, care ar fi 
satisfăcut din plin plăcerea oricărui muzeu occidental, cu 
ţesături prețioase şi alte diverse obiecte. În zori, ne aflam 
încă acolo, fascinaţi de spectacolul acelor exploratori vio- 
lînd cu frenezie cimitirele uitate ale strămoşilor. 

Deodată se dădu ularma şi fiecare trebui să scape cum 
putea. Pîndarul venca spre noi în goană. Zărise un plim- 
bărej, matinal — sau un vinător — care umbla pe acolo, 
prin deşert, nu se ştie de ce, împreună cu cîinele lui. Cit 
ai clipi, materialul şi obiectele au fost transportate într-un 
vehicul care staționase nu departe de noi în timpul nopţii 
și pe care nimeni nu-l văzuse venind. Fiecare se grăbcea s-o 
șteargă, plin de praf, de teama unci eventuale denunţări. 
Trebuie să spun că închisoarea nu-i ispilea deloc pe cău- 
tători, îndeosebi în acele sate din sudul peruvian. 

Jefuirca mormintelor nu este o activitatea lipsită de 
pericol. Mai mulţi indigeni peruvieni zac şi azi în acele în- 
grozitoare temnițe, după ce au fost condamnaţi pentru „dis- 
trugerea patrimoniului istoric naţional“. 

Piraţii arheologiei nu sînt, în Peru, exploratori ocazio- 
nali, care lucrează izolat, precum acei care pot fi întilniţi 
uneori în Franţa. Ei au creat adevărate întreprinderi caro, 
în unele regiuni, au luat proporţii mari. Am vizitat astfel 
de sate din sudul peruvian, unde peste 20%, din populaţie 
trăieşte azi de pe urma săpăturilor clandestine. Lucrurile 
au ajuns pînă într-acolo încît seara, la șezătosi, la lumina 
unor lămpi cu gaz, ţăranii își povestesc întîmplări cu ja- 
furi, aşa cum ţăranii noştri evocă bucuroși poveşti de vi- 
nătoare sau de pescuit. 

În ce mă priveşte, după ce am asistat la acea distrugere 
a unei mici. porţiuni din istoria omenirii, nu mă pot ab- 
ține să nu-i condamn pe aceşti jefuitori. Pe de altă parte, 
mă întreb dacă nu cumva trebuie să ne temperăm judecata 
faţă de ei, deoarece acești ţărani nu sînt conştienţi de 
aportul ştiinţific al arheologiei. În mintea lor, comorile şi 
resursele acestei lumi au menirea de a îmbunătăţi condi- 
țiile de viaţă ale oamenilor. Cu atit mai mult cu cît aceste 

bogății le-au fost oarecum lăsate moştenire de strămoşii 
lor, incaşii. În fond, indigenii din Peru nu sînt ei oare 
moştenitorii legitimi ai acelor mumii sau ai acelor giuvaiere 
de aur pe care le dezgroapă ? 

Iar noi nu avem dreptul să le reproșăm acestor oameni 
nevoiaşi că-și irosesc moştenirea lăsînd-o îngropată în ni- 
sipurile deşertului sau în peșterile din Cordilicrii Anzilor, 


Partea a doua 


EPOPEEA NORDULUI 


IX 
COMOARA (DERROTERO) LUI VALVERDE 


În momentul în care capul lui Inca Atahualpa a căzut, cei 
care aduceau prețul de răscumpărare, preveniţi nu se știe 
cum de executarea împăratului şi Zeului lor, se opriră ime- 
diat, acolo unde se aflau, și se grăbiră să adăpostească co- 
moara ce o transportau pentru salvarea lui. 

Unele scrieri vechi ne lasă să înțelegem că două sute 
de oameni aduceau la Cajamarca renumitul lanţ de aur al 
lui Huascar, pentru a plăti o parte din preţul de răscum- 
părare a lui Atahualpa. Cum au primit porunca să ascundă 
prada, cei două sute de oameni porniră pe. drumuri ane- 
voioase, îndreptîindu-se spre nordul imperiului, în mijlocul 
pădurii ecuadoriale, unde se află un vulcan sacru, numit 
azi Sangay, în junglele Amazoniei, din sudul Ecuadorului. 

Acest vulcan, acoperit cu zăpadă pînă aproape de virf, e 
totdeauna în activitate, ca semn al unei răzbunări divine. 
Acolo, în străfundurile unei prăpăstii înguste, ostaşii as- 
cunseră preţioasa lor încărcătură, pe care voiau s-o pună 
la adăpost de spanioli. Legendă ? Adevăr ? În tot cazul, 
numeroşi aventurieri n-au șovăit să-şi riște viaţa ca să se 
ducă în Ecuador, încercînd din răsputeri să escaladeze 
coastele vulcanului. Or, lanţul se află tot acolo unde l-au 
depus incaşii acum peste cinci secole, dar unele indicii 
descoperite recent par să arate că nu-i vorba decît de o 
legendă. 

Sangay este și azi un vulcan sacru, venerat de neamuri 
importante de indieni din jungla amazoniană, situat într-o 

regiune deosebit de neospitalieră. Vulcanul, acoperit veșnice 
de zăpadă, are o altitudine de aproape 6000 m, dominind 
impunător jungla greu de străbătut de la poale. E situat 
doar la 150 km sud de linia ecuatorială. Jur împrejur se 
găsesc masivi vulcanici, care fac aproape imposibilă pä- 
trunderea din pădure spre vulcan. Totuşi, de-abia acum 
cîţiva ani, un arheolog elveţian, doctorul K. von Ritter, 
descoperi una din potecile secrete, asemănătoare cu cca 
despre care am vorbit în legătură cu lanţul lui Huascar şi 
care lega pe sute de kilometri capitala incașilor, Cuzco, de 
poalele acestui vestit vulcan Sangay. 


Vulcanul a jucat deci un rol considerabil în dispariţia 
unci părţi a comorilor incase. Altă legendă pretinde de alt- 
fel că, în decursul lunilor de vară şi de toamnă ale anului 
1533, peste 10 000 de indieni au lucrat într-o trecătoare 
largă de 800 m, pe coastele aceluiaşi Sangay, pentru a în- 
gropa miile de idoli, farfurii, cupe etc. din aur masiv, pe 
care preoţii voiau şi ei să le ascundă de privirile hrăpăreţe 
ale conchistadorilor. După ce comoara a ajuns acolo, in- 
dienii ar fi acoperit-o cu crengi şi stinci vulcanice. De 
atunci, zeci de expediţii au explorat coastele vulcanului, 
fără să descopere vreodată un element spectaculos, dar 
indiciile persistă. Chiar doctorul von Ritter ar fi găsit în 
mîinile unei tinere indiene care trăia în junglă, în preajma 
vulcanului, un mic idol greu, cu aspect ncgricios, pe care 
îl găsise chiar ea pe versantul vulcanului, după o erupție 
deosebit de mare. 

După ce a curăţat lava ce mai acoperea idolul, s-a ivit, 
se pare, o superbă statuetă din aur masiv. Cu toate că fap- 
tul e real, el nu reprezintă un argument destul de puternic 
pentru a susţine din punct de vedere istoric existenţa în 
acel loc a celei mai importante comori incase. Nu c într-a- 
devăr nimic deosebit în a descoperi cîte un ex voto, de 

aur sau argint, lingă un loc sacru consacrat. Von Ritter 
s-a întors, împreună cu tinăra indiană, la prăpastia adincă, 
acoperită de lavă, unde ea găsise cu cîtva timp înainte sta- 
tueta pe care acceptase s-o schimbe pe ceasul lui, troc 
cît se poate de banal în aceste regiuni. 


Sub stratul de lavă, doctorul von Ritter descoperi o nouă 
pată albicioasă, care se dovedi a fi craniul unui indian, pe 
care fusese fixată o placă de aur, în loc de proteză, după ce 
i se efectuase o trepanațţie în timpul vieţii. 

Operația se practica de altfel curent în epoca incasă, 
deoarece Inca Atahualpa însuși folosea pentru băut craniul 
unuia din frații lui, Atabalipa, craniu văzut chiar de Her- 
nando Pizarro ; era acoperit cu propria lui piele uscată și 
cu propriul lui păr, avînd așezată între dinți o monedă de 
argint, iar în partea superioară o calotă din aur, care masca 
urma unei trepanaţii. Craniul achiziţionat de doctorul von 
Ritter era deci din epoca incasă, putind fi datat doar da- 
torită prezenţei acestui element. El extrase -din pămînt 
numeroşi alţi idoli, dar nici unul nu era din metal preţios. 
Să fie într-adevăr acolo ascunzătoarea comorii din Sangay? 

N-o să ştim fără îndoială niciodată, deoarece doctorul 
von Ritter n-a mărturisit nimic. În orice caz, la cîţiva ani 
după ce această întîmplare ne-a ajuns la urechi, el a fost 
văzut în Europa, în Austria îndeosebi, ducînd o existenţă 
fastuoasă, la volanul unui Rolls Royce de mare lux. Se 
poate ca el să fi descoperit într-adevăr în Ecuador o ascun- 
zătoare incasă, dar nu se poate afirma că a jeluit partea cea 
mai importantă a comorii incașilor. Obiecte de aur? A 
găsit probabil un număr de obiecte din aur în ascunzătoa- 
vea de lavă pe care i-a indicat-o indiana sa. Dar lanţul sau 
colosalul depozit al comorii i-a scăpat cu siguranţă, fiindcă 
vînzările efectuate în străinătate n-ar fi putut trece neob- 
servate de specialiști. Or, nu ne mai aflăm pe vremea cînd 

aventurierii descopereau obiecte incase, pe care le topeau 
pentru a recupera aurul pe care îl vindeau apoi băncilor. 
Totul ajunge pînă la urmă să se afle. 

Mulţi alţi aventurieri l-au precedat pe doctorul von 
Ritter. Mulţi alţii l-au urmat. Unii nu totdeauna cu ace- 
lași noroc. Un tînăr american de treizeci și doi de ani, 
Frank Rocco, din Pennsylvania, a murit.chiar pe versanţii 
Sangay-ului în ziua de 22 ianuarie 1962, pe cînd căuta și 
el fabuloase comori împreună cu fratele său Raymond și 
unul din prietenii lor, Robert Kaupp. Acesta din urmă a 
fost găsit cîteva zile mai tirziu de către armata ecuado- 
viană, zăcînd la poalele vulcanului într-o stare de semi- 
comă, ceea ce înseamnă că toate căutările comorilor incase 
nu se termină totdeauna în mod fericit, mai ales în această 
regiune neospitalieră. 


COMOARA DIN LLANGANATI 


Dacă vulcanul Sangay continuă să exercite o foarte mare 
atracţie asupra căutătorilor de comori, există, la cîțiva zeci 
de kilometri mai -la sud, o zonă stîncoasă și încă şi mai 
neospitalieră, unde numeroase indicii lasă să se presupună 
prezenţa altor ascunzători incase, chiar mai importante. 
Aceasta e masivul Llanganati. 

Aici, în mijlocul acestui masiv, în care se pătrunde 
foarte greu, într-o regiune în care spaniolii n-ar îi putut 
ajunge niciodată, indienii ar fi îngropat, la porunca ma- 
rilor demnitari incași, după execuţia din Cajamarca, cea 
mai mare parte a prăzii strînse din nordul imperiului pen- 
tru răscumpărarea lui Atahualpa. 

Un document a ajuns pînă la noi atestînd interesul con- 
siderabil pe care îl prezintă acest masiv. El se numește 
Derrotero de Valverde (traducerea din spaniolă „Co- 

moara t lui Valverde“). Acest manuscris nu este un mit, o 
legendă. El există, păstrat cu grijă în Arhivele mănăstirii 
La Râbida, din Sevilla. 

Preţiosul document lăsat de Valverde confirmă exis- 
tenţa istorică a comorilor incase, dar, mai mult, indică lo- 
cul ascunzătorii, care, la origini, era extrem de precis. 

Or, se pare într-adevăr că Juan Valverde n-a relatat 
nişte poveşti închipuite. Numeroase documente şi scri- 
sori păstrate la Biblioteca Naţională din Madrid confirmă 
faptul că, plecat foarte sărac în Lumea Nouă, acest con- 
chistador s-a înapoiat în patria sa, Spania, cu o impresio- 
nantă cantitate de lingouri de aur. Dacă admitem că un 
rege şi un guvern nutresc rareori planuri himerice, tre- 
buie să fim convinşi de existenţa acestei comori din Llan- 
ganati din atitudinea lui Carol Quintul. 

După ce a citit documentul lui Valverde, regele Spa- 
niei nu s-a mai îndoit o clipă de faptul că în masivul Llan- 
ganati era îngropată cea mai mare comoară incasă și a 
trimis imediat în acele locuri sălbatice mai multe expe- 
diţii, cu sarcina să raporteze Curţii ce a rămas din aurul 
lui Atahualpa. 

Ironie a sorții, nici una din aceste expediţii n-a ajuns 
pînă la locul indicat în însemnările stîngace ale lui Val- 
verde. Numeroşi ostaşi spanioli au murit pe acele pămin- 
turi îndepărtate şi pe altarul, deja împovărat, al căută- 
torilor de comori. 

Istoria documentului lui Valverde e atît de extraor- 
dinară, încît merită să fie relatată, chiar dacă realitatea 
istorică, pe care o vom expune în capitolele următoare, 
e puţin diferită faţă de tradiţie. 


1 Derrotero înseamnă în limba spaniolă atit „cale, drum de 
urmat“, cît şi „comoară ascunsă“. Ambele sensuri sînt valabile 
aici. (n.tr.). 


167 


__ Totul a început în ziua de 25 mai 1589, la cîteva sute 
de kilometri la sud-est de orașul Quito, capitala Ecuado- 
rului, într-un sătuc căruia i se spune și azi Pillaro î. Acest 
sat modest nu are nimic deosebit, în afară de situaţia lui 
privilegiată, chiar la poalele renumitului masiv Llanganati. 

lată ce spune despre asta Juan Valverde, în timp ce 
era interogat — pare-se cu destul de multă asprime — de 
emisarii lui Carol Quintul, după întoarcerea sa în orașul 
natal, Salamanca, cu cuferele burdușşite cu lingouri de aur. 
Averea sa fiind cunoscută de toţi, fostul conchistador să- 
rac fu somat să meargă la Granada, unde se afla Curtea. 
A trebuit deci să destăinuie în urma unor presiuni făţișe 
existența descoperirii sale şi îndeosebi locul exact unde 
fusese ascunsă comoara. lată ce a dictat (să nu uităm că 
era analfabet) : 

Cînd ai ajuns în satul Pillaro, întreabă de hacienda ? 
La Moya şi dormi acolo prima noapte. Acolo indienii îţi 
vor arăta muntele Guapa, a cărui creastă se vede pe vreme 
senină. Lăsînd în urmă satul Ambate (care există şi as- 
tăzi, dar care e în prezent un foarte frumos oraş ecuado- 
rian), privește spre răsărit : ai să vezi trei piscuri din lan- 
tul munţilor Llanganati, care formează un triunghi, între 
versanţii lui aflindu-se un lac artificial. 

De îndată ce au aflat de moartea lui Atahualpa, vechii 
incași au aruncat în acest lac enorme cantităţi de aur pe 
care le strînseseră pentru răscumpărarea lui. Acela e punc- 
tul la care trebuie să ajungi. | 

Atingînd muntele Guapa, străbați o pădure deasă nu- 
mită „la Floresta“, pînă dai de o mlaștină întinsă ; după 
ce ai trecut de ea, ia-o la stînga și urmează o potecă mică, 


i De la pillar, în lb. spaniolă „a jefui“. (n.tr.) 
$ 2 Fermă în țările Americii de Sud. (n.tr.) 

folosită de indieni în drumul lor spre ascunzătoarea unde 
aveau să îngroape aurul. Mergind în această direcţie 
ajungi, în cele din urmă, la două lacuri mari, „Anteojos“ î 
sau „Binocles“, numite astfel pentru că între ele se află 
o limbă mică de pământ semănind cu un nas. 

Din acest loc vei vedea din nou munţii Llanganati, pe 
care i-ai înlrezărit prima dată de pe culmea muntelui 
Guapa. Te sfătuiesc ca părăsind aceste lacuri, s-o iei spre 
răsărit, înconjurîndu-le, pînă ce ajungi la limba de pămînt 
care seamănă cu un nas. În faţa ta ai să vezi o vale largă, 
unde te vei putea odihni puţin. Odată ajuns acolo, va tre- 
bui să-ţi lași caii şi să continui pe jos în aceeaşi direcţie, 
pînă la un lac întunecat și foarte mare, Yana-Cocha, pe al 
cărui mal stîng va trebui să-ţi continui drumul mai departe. 

De aici încolo, terenul devine extrem de anevoios şi 
accidentat ; va trebui să cobori Cordilierii, astfel încît să 
ajungi la un canion unde se află o mare cascadă. Ai să 
găsești acolo o punte făcută din trei trunchiuri de copaci. 
Dacă puntea a dispărut, va trebui să construieşti alta ca 
s-o înlocuiești. După ce ai trecut canionul şi ai mers pe 
cărarea ce duce în pădure, ai să dai, la stînga, peste o peş- 
teră, în care ai să poţi dormi. A doua zi dimineața, ia-o 
pe cărare, tot în aceeași direcție, pînă ce ai să ajungi ia 
un canion foarte arid și adînc. Aici, o să trebuiască iar să 
construieşti o punte şi s-o treci cu mare prudență, deoa- 
rece acest canion e foarte adînc și periculos. Seara ai să 
ajungi într-un loc unde poposesc indienii, uşor de recu- 
noscut după numeroasele fragmente de vase de lut pe care 
aceștia, în trecerea lor, le abandonează deseori. 

Mergînd în aceeaşi direcţie, ai să ajungi la o colină, 
acoperită cu părăluţe. În stînga acestei coline se întinde o 
vale mică unde creşte un soi de plantă din ale cărei pate 


1 Binoclu (sp.). 

indienii îşi împletesc pălării şi încălțări. Iar la sfîrşit, în 
dreapta cărării ai să dai de o cascadă a cărei apă coboară 
din înălțimile munţilor Llanganati. În torent, la poalele 
cascadei, există pepite în mari cantități. Ca să te caţeri 
pe muntele ce-l ai în faţă, va trebui să traversezi torentul 
și să te întorci spre dreapta ş după aceea treci peste creasta 
cascadei şi înconjori muntele. La stînga acestuia există o 
topitorie veche, pe care indienii o folosesc pentru sepa- 
razea aurului. Ai s-o recunoști după cuiele de aur folosite 
la construcția ei, din care au mai rămas încă multe. 


În faţa ta, se află al treilea lanţ muntos, la care tre- 
buie să ajungi, deoarece la poalele lui se află lacul unde 
sînt ascunse aurul şi comorile” vechilor indieni. Dacă te 
rătăceşti străbătînd pădurea, caută rîul şi urmează-i cursul 
spre dreapta. Mai departe ai să găsești un canion prin care 
e imposibil să treci, dar continuînd să mergi de-a lungul 
rîului, ai să reușești pînă la urmă să escaladezi versantul 
drept al muntelui. Ajuns sus, într-o mică și minunată vale 
vei da peste lacul artificial, din a cărui apă ai să poți re- 
cupera aurul şi comoara pe care am descris-o. 

Li 


Xx= 


O FRUMOASĂ POVESTE 
DE IUBIRE 

Pentru nenumărațţii căutători de aur care mişună în 
lumea întreagă, acest document real prezintă, bineînţeles, 
un interes considerabil. Acesta-i și argumentul pentru care 
noi îl dăm publicităţii, dar descifrarea lui actuală e mult 
mai dificilă decît s-ar părea. 

Documentul despre Comoara lui Valverde va părea și 
mai interesant încă dacă luăm în consideraţie modul în 
care au putut ajunge informațiile ce le conţine la tînărul 

conchistador. Totul este legat de o foarte frumoasă poveste 
de dragoste, 

Se zice că Juan Valverde, izolat în trista lui garnizoană 
ecuadoriană — ţinut de curînd descoperit — simţea ne- 
voia, ca orice tinăr militar aflat departe de ai săi, să-şi 
aline singurătatea. El îşi găsi fericirea alături de o tînără 
indiană, pe nume Catla, 

Alegerea lui nu era de altfel deloc proastă, deoarece, 
pe lîngă faptul că era o mare frumuseţe, ea mai era și 
fiica unuia din principalii şefi ai indienilor salasacas. Ur- 
maşii lor trăiesc de altminteri şi azi în Ecuador, în ace- 
eași ţinuturi. Aceşti indieni — care la origine erau niște 
extraordinari agricultori, ocupind teritoriul unde se află 
azi Bolivia — au fost determinaţi să se instaleze pe pămîn- 
turile incase din nord, lingă satul Ambato, tocmai din 
cauza priceperii lor în cultivarea pămîntului. Indienii îi 
detestau pe spanioli, care îl omoriseră pe Atahualpa, şi 
jefuiau regulat bogăţiile şi recoltele strînse de ei. 

Imediat după moartea lui Inca, au intrat în legătură 
cu generalul Rumiñahui, bun prieten cu Atahualpa, care 
venea din nord cu trupele încărcate de comori. Ele erau 

estinate să plătească o parte din preţul de răscumpărare 
pretins de invadatori, dar, pe drum, tocmai în dreptul lo- 
calităţii Ambato, ștafetele secrete venite din Cajamarca, 
chasquia, după denumirea incasă, i-au informat despre 
ruşinoasa trădare a spaniolilor. 

Generalul s-a hotărît atunci să nu-și mai continuie dru- 
mul şi să ascundă cît mai repede posibil extraordinara în- 
cărcătură purtată de 15 000 de oameni şi de un număr încă 
şi mai mare de lame. Colaborarea salasacas-ilor, care cu- 
noşteau foarte bine zonele inaccesibile ale munţilor Llan- 
ganati, i-a dat posibilitatea lui Rumiñahui — care era el 
însuşi originar din aceste regiuni — și oamenilor săi să-şi 
ascundă comoara cum nu se poate mai bine. Dar el îi puse 

pe salasacas să jure că nu vor destăinui niciodată nimănui 
Jocul ascunzătorii, orice motiv s-ar invoca sau oricăror 
presiuni ar fi supuşi. Căpeteniile salasacas, conştiente de 
marea lor răspundere, au jurat toate ca unul şi au rămas 
foarte credincioşi paznici, pînă ce a pătruns în viaţa lor 
tinărul Juan Valverde. 

Valverde nu’ştia nimic despre comoară, cînd s-a insta- 
lat cu tînăra indiană pe care o luase de nevastă la Pillaro, 
satul natal al acesteia. 

Acolo, spre deosebire de alţi spanioli, de care de altfel 
se îndepărtase, fu primit cu multă bunăvoință de indienii 
salasacas. Părinţii soţiei sale nu se împotriviră de altfel 
căsătoriei, deoarece se înțelegeau atît de bine cu acest străin 
cevenit unul de-al lor. Nimic nu tulbură viaţa tinărului 
cuplu timp de trei ani. 

Dar spaniolii, mereu avizi de aur, argint și pietre prc- 
țioase, au aflat din gura unor indieni de existența acelui 
general Rumiñahui, de trupele sale şi de fabuloasa co- 
moară pe care acesta preferase s-o îngroape undeva în 
Ecuador decît s-o predea. Ei nu ştiau exact unde, dar zvo- 
nuri persistente păreau să indice cotloanele inaccesibile 
ale munţilor Llanganati. 


Trimiseră, deci, o misiune militară la Pillaro, capitala 
acestui ţinut muntos. 


Valverde fugise între timp din fața armatei spaniole. 
Nu putea rămine în satul său, unde sosiseră ostașii, deoa- 
rece risca să fie condamnat şi executat. Nu dorea acum 
decit să se întoarcă într-o zi în ţara lui, în Spania, împre- 
ună cu tinăra indiană. 

Ca să poată ajunge în Spania, trebuia să dispună de o 
avere solidă, iar Valverde era departe de o avea. Indi- 
enii salasacas, cărora le cîştigase simpatia, hotăriră, în 
urma unei adunări ținute nu departe de Pillaro, să-l ajute 

să se întoarcă acasă împreună cu soţia lui. Căpeteniile in- 
diene se întruniră și deciseră să-i destăinuie taina poporu- 
lui lor. | 

Într-o seară, îl chemară în secret pe Valverde și îl in- 
formară despre existenţa comorii lui Rumiăahui. Îi spu- 
seră că grămezile de aur din preţul de răscumpărare a lui 
Atahualpa au fost îngropate de fraţii lor în zonele inacce- 
sibile ale munţilor Llanganati, cunoscute doar de ei şi în- 
chise pentru totdeauna albilor. 

Ca să-l ajute să-i regăsească pe ai săi și să traverseze 
oceanul, ei se oferiră să-l însoţească pînă la ascunzătoa- 
rea secretă şi să-i dea voie să ia în cuferele sale toate obiec- 
tele de aur, care nu erau sacre, pe care le-ar putea topi, 
şi astfel i-ar da posibilitatea să ofere soţiei lui acolo, în 
' Spania, o viaţă mai mult decit decentă. 

Valverde era uluit, dar acceptă această propunere ne- 
obişnuită. Fu, deci, poftit să participe la o expediţie, care 
într-o noapte. plecă cu opt catiîri spre labirintul munților 
Llanganati în căutarea comorii. După aproape o lună, 
echipajul se întoarse la Pillaro. Sacii purtaţi de catiri erau 
plini cu obiecte din aur masiv sau argint. Aceste obiecte 
fură topite în lingouri pentru a înlesni transportul lor spre 
vechiul continent. Într-adevăr, lingourile nu au iscălitura 
şi nici mirosul periculos al obiectelor din comoara scoasă 
la iveală departe de privirile Coroanei. 

Ce s-a petrecut în timpul celor trei săptămîni, cît au 
lipsit Valverde și mica ceată de indieni care îl însoțea ? 
Nimeni nu știe ! 

Singura mărturie care ne-a parvenit despre această 
expediţie este tocmai acest renumit document Derrotero 
de Valverde, care, potrivit tradiţiei, ar trebui să fie azi 
păstrat cu mare grijă la Madrid, dar care, de fapt, se află 
în arhivele din Sevilla. 7 

Valverde s-a întors în Europa foarte bogat, putred de 
bogat. Din obiectele pe care le adusese din Llanganati, el 
ar fi topit douăsprezece lingouri enorme de 50 kg de aur 
fiecare, ceea ce reprezintă cam 600 kg de aur pur. Pentru 
un tînăr, nu era un dar de nuntă neînsemnat ! 


Se pare că pentru Valverde n-a fost prea greu să scoată 
obiectele de aur din masivul inaccesibil. Lingourile mai 
trebuiau însă și transportate în Spania și transformate în 
monede legale, sunătoare şi care s-aibă greutatea cerută. 


Această parte a comorii fusese scoasă din regatul in- 
cașilor în cea mai deplină legalitate. Dacă unul din repre- 
zentanţii Coroanei ar fi descoperit cel mai mic lingou, el 
ar fi fost imediat confiscat şi, o dată cu el, toate celelalte 
lingouri. Valverde ar fi fost şi el aspru condamnat. 

Această problemă a fost aranjată foarte simplu în oră- 
şelul învecinat cu Ambato, de către părintele Olmedo Al- 
varado, un vechi prieten al lui Valverde. Părintele îi pro- 
puse să aplice pe lingouri pecetea bisericii, ceea ce, prin- 
tre analfabeţii însetaţi de aur, dar foarte credincioși, repre- 
zenta cea mai bună garanţie. În afară de aceasta, îi dădu 
un document oficial atestind că lingourile trebuiau pre- 
date arhiepiscopiei din Madrid, documentul fiind doar un 
permis de liberă trecere, pe care Valverde trebuia să-l 
distrugă imediat ce formalităţile de intrare în Spania ar 
fi fost îndeplinite. 

Drept -mulţumire, Valverde oferi părintelui unul din 
cele douăsprezece voluminoase lingouri de aur, după care 
se îmbarcă în mod cît se poate de oficial la Guayaquil 
— mic port existind și azi pe coasta ecuadoriană — pe una 
din corăbiile cu destinația Sevilla. Valverde era singur. 
Tînăra lui soţie nu-l însoțea. Se înţeleseseră să se întil- 
pească la Salamanca, orașul său natal, îndată ce el va vinde 
Jlingourile. 

CELE ŞAPTE CETĂȚI 
ALE CIBOLEI 


Valverde ajunse foarte repede în ţara sa în posesia unei 
averi colosale, ceea ce determină autorităţile să-l convoace 
în grabă ca să-l întrebe de proveniența ei. Atunci, ame- 
ninţat să piardă tot ceea ce i-ar fi îngăduit să-şi aducă 
soţia în patrie, dictă — să nu uităm că nu ştia să scrie — 
mesagerului regelui renumitul Derrotero de Valverde. 
Astfel ne-a parvenit preţiosul document păstrat în Spania. 
Faptele relatate sînt desigur exacte şi cine cunoaşte puţin 
munţii Llanganati înţelege că orice urmă a unei comori 
ar fi putut rămîne multă vreme ferită de privirile spa- 
niolilor. | | 

E atit de greu să pătrunzi în aceste locuri, încît nici- 
odată după cucerirea spaniolă autorităţile nu și-au asu- 
mat riscul să construiască acolo drumuri şi nici să încu- 
rajeze colonizarea. 

De la descoperirea Americii și a Ecuadorului, munţii 
Llanganati au rămas în continuare necunoscuţi şi foarte 
misterioşi. Unul din principalii lor exploratori, geograful 
Andrade Marin, îi compară cu o insulă virgină, cu un dar 
al diavolului. Acelaşi geograf, care lucrase în mod oficial 
în Llanganati, nu considera demne de încredere decit trei 
documente despre acest masiv : o hărtă din 1873 a docto- 
rului german Wilhelm Reiss, destinată preşedintelui Gar- 
cia Moreno, altă hartă din secolul al XIX-lea a botanistu- 
lui spaniol Anastasio de Guzmán şi renumitul Derrotero: 
de Valverde. 

E vorba într-adevăr de un masiv muntos independent 
de cel al Anzilor vulcanici şi, deci, de formație foarte ve- 
che. Este o masă granitică, înălțindu-se la o foarte mare 
altitudine, eare, pentru geografii ecuadorieni, ar constitui 
un al treilea lanţ de Cordilieri andini, paralel cu Cordi- 

lierii Anzilor orientali. Prin structura lor granitică, mun- 
ţii Llanganati ar fi zona cea mai mineralizată din toţi Anzii, 
explicîndu-se astfel bogatele filoane aurifere semnalate 
de Valverde. 

Aceste zone geografice par atît de bogate din punct de 
vedere aurifer, încît descoperirile recente au dezvăluit ur- 
mele şi existența unor adevărate vechi mine de aur ex- 
ploatate de inicași. Jur împrejurul munţilor Llanganati in- 
cașii au construit, încă de cînd au început cucerirea nor- 
dului, șapte cetăți destinate topirii și prelucrării preţio- 
sului metal extras din munţi, identificate azi prin descri- 
erile făcute de indienii de atunci pentru conchistadorii 
care nu au mers chiar ei la faţa locului. Li se spune, de 
altfel, în mod curent, cele şapte cetăţi ale Cibolei. Se pare 
că, din cele șapte cetăţi, doar șase au putut îi identificate 
pe teren, ultima urmînd încă a fi descoperită. 

Chiar şi azi, indieni sau metiși trăind în junglă s-au 
instalat pe malurile rîurilor care coboară din Llanganati, 
unde spală nisipul ca să găsească aur, pe care-l vînd băn- 
cilor din Ecuador. - 

În mod ciudat, acest masiv foarte vechi și își are vul- 
canii săi proprii, care s-au format în mijlocul lui, con- 
firmînd întru totul spusele lui Valverde. E vorba de San- 
gay — loc sîint al indigenilor, după cum am văzut —, de 
Sumaco şi de Reventador, vulcani aflaţi şi azi în activitate. 

Aceste regiuni, năpădite în mare parte de jungla Ama- 
zonului, sînt tot atît de greu accesibile ca întotdeauna şi 
rămîn complet nelocuite nu numai de oameni, dar şi de 
animalele domestice. Cît priveşte tentativele de introdu- 
cere a agriculturii, ele au eşuat toate. Dificultăţile geogra- 
fice consemnate pe larg de expediţia științifică a lui An- 
drade Marin explică desigur spusele indigenilor care lo- 
cuiesc în vecinătate și vorbesc de comorile fabuloase în- 
gropate acolo, la care nimeni nu poate ajunge, 

În decursul secolelor trecute, şi aceasta este valabil și 
azi, numeroşi au fost occidentalii, simpli aventurieri sau 
exploratori adevăraţi, care au încercat să pătrundă în 
Llanganati, ghidîndu-se după documentul conchistadoru- 
lui Valverde şi avînd ca ţintă — în majoritatea cazurilor, 
nemărturisită — să pună mina pe ceea ce ostașii genera- 
lului Rumiñahui ar fi putut ascunde acolo. Mulţi, chiar 
bine pregătiți, nu numai că n-au descoperit aurul la care 
sperau, dar şi-au pierdut şi viața. 

Una din puţinele persoane cunoscute care au reușit în 
parte în încercarea lor este doctorul von Ritter. Dovadă 
stă creşterea subită şi sensibilă a nivelului averii sale la 
întoarcerea în patrie, după descoperirile pe care le-a făcut 
în Llanganati. Dar, în lipsa unor publicaţii sau a unor 
mărturii oficiale, aceasta nu poate fi decît o presupunere. 

Însă marea majoritate a celorlalţi aventurieri care au 
pătruns în acest dificil masiv s-au întors plouațţi, cu toate 
că duceau cu ei o copie a documentului lui Valverde. Tre- 
buie spus că, din 1533, dată fatidică la care indienii ar fi 
îngropat cea mai mare parte a avuțţiilor lor, natura a evo- 
luat mult, îndeosebi în mediul ecuatorial, unde sînt nenu- 
mărate rîuri. Să nu uităm pe lingă aceasta că, dacă există 
o comoară — și asta e azi sigur —, ea se află pe coastele 
unui vulcan care nu s-a stins după trecerea armatelor 
incase. 

Pe lingă aceasta, așa cum semnalează Marin, e impo- 
sibil să te deplasezi singur în aceste regiuni foarte neospi- 
taliere. Eşti obligat să foloseşti serviciile „ghizilor“ locali, 
deoarece numai ei îţi pot înlesni pătrunderea în labirintul 
trecătorilor din munţi sau al riurilor. Puţinii indigeni care 
cunosc îndeajuns terenul ca să servească de călăuză sînt 
oameni simpli, plini de amabilitate și bunăvoință, dar e 
evident că, dacă ar avea o cît de mică idee despre locurile 
unde s-ar putea găsi această fabuloasă comoară, ar începe 

prin a căuta-o pentru ei înşişi, fără să aștepte venirea 
noilor conchistadori. 

Or, chiar dacă cei mai mulţi dintre ei au fost hrăniţi 
din copilărie cu legende despre o trecătoare adincă, plină 
vîrf cu aur şi argint, ei nu le mai acordă nici o importanță 
şi, ca oameni înţelepţi, crescuţi în mijlocul naturii, pre- 
feră să-şi lucreze pămîntul ca să-și cîştige existenţa şi să 
le asigure copiilor lor o viață mai bună. Ei vorbesc uneori 
despre această comoară a strămoșilor, dar ca despre o fru- 
moasă legendă, amuzaţi că occidentalii pot veni acolo mî- 
naţi de dorinţa de a pune mîna pe ea. Ei nu vor altceva 
decit să-i ajute pe aceşti exploratori întru totul deosebiți, 
dar nu se poate pune temei pe ce le-au destăinuit părinții 
sau bunicii lor. | 

Unele dintre aceste călăuze „binevoitoare“ din masi- 
vul Llanganati se bucură de altfel de o sinistră reputaţie ;, 
ele nu ezită să aibă grijă de noul candidat în cursa după 
comoară, să-l trambaleze zile întregi prin masivul şi jun- 
gla înconjurătoare ca, pînă la urmă, să-l lase singur un- 
deva, după ce i-au şterpelit puţinele alimente care i-au 
mai rămas și lucrurile de valoare, care pot fi vindute în 
pieţele din Ambato sau Pillaro. 


LLANGANA-ATI 


Zeci şi zeci dintre exploratorii aventurieri care au vrut 
să-și încerce norocul pe aceste meleaguri au fost victimele 
fie ale unor teribile condiţii geografice, fie ale călăuzelor 
băștinașe prea puţin scrupuloase, De altfel, un fapt curios, 
pe care îl întilnești peste tot în această parte a Ecuado- 
rului, trebuie să-l ai totdeauna în minte, deoarece el co- 
respunde unei indiscutabile realități.. La- Pillaro, vechi 
tradiţii cer să nu se rostească niciodată cuvintul Llanga- 

nati, considerat de indieni drept un „cuvînt nefast“. Prin 
Pillaro poţi pătrunde în „Oriente“ t şi te poţi întoarce din 
„Oriente“. 


Pînă în ultimii ani, cea mai mare parte a acestui ma- 
siv era încă trecută în alb pe.-hărţile militare ale Repu- 
blicii Ecuador, cu menţiunea „pămînt necunoscut“. Pri- 
mele explorări serioase, care au de altfel ca punct de por- 
nire acel Derrotero de Valverde, datează din 1931—1932, 
cu pătrunderea a doi italieni, Boschetti şi Re, apoi din 
1933—1934, cu importanta expediţie a lui Andrade Marin 
şi a doi italieni care i s-au alăturat. Această misiune for- 
mată din trei persoane, însoţită de douăzeci şi cinci de ha- 
mali indigeni, dar fără călăuză, a urmat și ea indicaţiile din 
textul spaniol și harta lui Valverde, dar n-a căutat să des- 
copere legendara comoară. De altfel, n-a găsit nicidecum 
trecătoarea unde se pare că tezaurul se află şi azi. Expedi- 
ţia a durat din decembrie 1933 pînă în februarie 1934, 
transportind cu ea proviziile necesare pentru douăzeci şi 
opt de oameni, timp de două luni. Ea a făcut posibilă întoc- 
mirea unei prime hărţi a munţilor Llanganaiti, a confir- 
mat bogăţia auriferă a terenurilor şi a dovedit că fostul 
conchistador analtabet, reîntors bogat în Spania, a lăsat 
generaţiilor noastre o hartă prost întocmită, desigur, dar 
care se vădește încă şi azi exactă în majoritatea “proble- 
melor legate de expediţia sa secretă cu indienii salasacas. 

Fapt extraordinar e că acest text, care certifică exis- 
tența comorii lui Atahualpa, a fost desigur unul din ele- 
mentele care au dus la descoperirea Amazonului şi a iz- 
voarelor acestuia. 

Misiunile ştiinţifice au pătruns în masiv, călăuzindu-se 
după documentul Derrotero. Doi cercetători englezi foarte 
serioşi, Richard Spruce și Alfred Russel Wallace, au între- 


1 Răsărit (sp.). 

prins un studiu științific al regiunii, pe care l-au publicat 
şi care a constituit punctul de plecare pentru discutarea 
mesajului lui Valverde. Desigur, ei n-au găsit ascunză- 
toarea comorii incase, dar au putut dovedi, la rîndul lor, 
că documentul era întocmit pe baze solide şi că, bineîn- 
teles, Valverde n-a apelat la o nestăvilită imaginaţie. Un 
important depozit de aur incas, îngropat de Rumiñahui și 
oamenii săi, se află mai mult ca sigur ascuns şi azi undeva, 
în enigmatica regiune, nefiind încă descoperit. | 

Acest fapt e cu atit mai plauzibil dacă luăm în consi- 
derație viaţa comandantului incas Rumiñahui și dacă re- 
examinăm motivele care l-ar fi putut îndemna să ascundă 
comoara pe care o avea în pază în trecătorile greu acce- 
sibile ate masivului Llanganati. . 

Înainte de a analiza aceste motive, ar fi util să cerce- 
tăm ce înseamnă însăşi denumirea Llanganati și spre ce 
enigme duce această semnificație. Acest cuvint, magic 
pentru indieni, e format din îmbinarea altor două cuvinte : 
Llangana și Ati. Ortografia corectă a locului ar trebui să 
fie Llangana-AAti. 

Llangana este un cuvînt quechua (limba indienilor din 
Anzi), care este și el la rîndul lui compus din două ele- 
mente : Llanga și Na; Llanga ar însemna în quechua : 
Perla ținuturilor aurifere, a ținuturilor miniere. Să nu 
uităm că harta rudimentară a lui Valverde menţionează 
tocmai o mină auriferă, nu departe de fabuloasa comoară. 
Na este un cuvînt quechua care înseamnă un loc de pro- 
ducție sau de lucru. Deci, mina ! 

Din aceste speculații lingvistice, putem deduce cu toată 
siguranța că denumirea Llangana ar corespunde unor ți- 
nuturi miniere, locuite de mineri. e 

O legendă indiană de demult vine să întărească acesle 
ipoteze : membrii unei foarte vechi familii ecuadoriene (o 
descendentă a acestei familii a tost soţia celebrului mare- 

şal Antonio Jose de Sucre î) au obţinut titlul de marchizi 
de Solanda, şi o dată cu domeniile respective şi beneficiul 
tuturor obiectelor de aur destinate prețului de răscumpă- 
rare a lui Atahualpa, îngropate acolo. După acest docu- 
ment, locul exact unde au fost ascunse era secret ; tot ce 
se ştia era că acesta se afla într-o regiune denumită la 
Huaca de Quinara (Mormiîntul lui Quinara), în provincia 
Loja, din sudul Ecuadorului, mult mai la'sud de Llanganati. 

Această legendă — conținînd sau nu un sîmbure de 
adevăr — e cu atit mai surprinzătoare cu cît regiunea Loja 
se află tocmai de cealaltă parte a Cordilierilor Condoru- 
lui, în apropiere de care au fost descoperite orașele mi- 
niere și cele mai importante mine de aur ale imperiului 
incas, care, după cum am văzut, ar fi în număr de șapte. 
Ea este, de asemenea, importantă, deoarece, reală sau nu, 
fabuloasa descoperire s-ar situa pe malurile imediate ale 
unui rîu numit Yangana. Or, în spaniolă, pronunția cu- 
vintului Yangana este identică cu cea a cuvîntului Llan- 
gana. 

Cum această veche tradiţie spaniolă este strîns legată 
de comoara incașilor, e lesne de înţeles că ea are într-ade- 
văr o corelaţie cu masivul Llanganati. 

Evident că trebuie să găsim semnificaţia celui de-al 
doilea cuvînt, Ati. 

În limba quechua, Ati este un adjectiv, rar folosit în 
trecut, care înseamnă răzbunător, invincibil, victorios. 

Traducerea denumirii Llanganati ar fi deci: „lucră- 
torii minelor invincibilului“ (sau ale învingătorului). 

Dar știm că altădată, cu mult înainte de sosirea spa- 
niolilor, calificarea de Ati se atribuia unui om excepţio- 
nal, unui comandant, avînd însuşiri deosebite. 


t Patriot venezuelean (1795—1830), fost locotenent şi lui Bolí- 


var, a participat la eliberarea Americii de Sud, devenind pre- 
şedintele Boliviei în 1826. (n.tr.) 

Astfel a fost numit cacique-ul — conducătorul — ora- 
șului Pillaro, situat la intrarea în Llanganati, seniorul 
Pillahuaso. Acesta din urmă a fost unul din regii cei mai 
importanţi ai imperiului Quito, mult înainte de sosirea 
trupelor -incase venite să cucerească nordul, imperiu care 
cra structurat din punct de vedere politic și economic. 
Acest împărat renumit a fost deci botezat Ati Pillahuaso 
de către poporul său, aşa cum dovedesc documentele arhi- 
velor ecuadoriene, întocmite în secolul al XV-lea, care au 
ajuns pînă la noi. 

În timpul domniei sale, acesta își apără cu înflăcărare 
patria împotriva expedițiilor de cucerire întreprinse de 
Inca Tupac Yupanqui, sosit din Peru. În pofida celor 
200 000 de oameni, acestuia din urmă i-au trebuit cinci ani 
ca să înfrîngă rezistenţa popoarelor din regatul Quito și a 
generalului lor, Ati Pillahuaso. 

La vremea aceea (1462), acesta din urmă era foarte ti- 
năr, cam de vreo douăzeci de ani. Mult mai tîrziu, după 
sosirea spaniolilor, între 1535 și 1540, el a fost botezat 
impreună cu soţia lui, dar rămase conducătorul absolut 
— titlu devenit simbolic — al regatului său, care cuprindea 
Pillaro și masivul Llanganati. 

După numeroase lupte, toți Ati-i din centrul ţării de- 
veniră cei mai buni prieteni ai incașilor, ceea ce ar putea 
explica importanţa comorii plătită de nord pentru răs- 
cumpărarea lui Atahualpa și faptul că indienii din această 
regiune au acceptat să ascundă şi să păstreze secretul 
acestei părţi din- preţul de răscumpărare care n-a fost 
predată spaniolilor. 


Conducătorul cel mai important din Pillaro era deci 
un Ati, iar familia acestuia îşi avea reședința la San Mi- 
guel de Latacunga. Cînd un Ati se deplasa, era purtat de 

servitori într-o litieră specială și înconjurat de o escurli 
de onoare. 

Puterea de care s-au bucurat toţi Ati-i din Pillaro cra 
foarte mare. Lor și urmaşilor lor regele Spaniei le-a acor- 
dat marea demnitate de caballeros, ceea ce corespunde 
în sistemul nostru vechi cu titlul de cavaler, și dreptul de 
a avea blazon propriu. Ati Pillahuaso din Pillaro se pare 
că a murit la virsta de nouăzeci și trei de ani. Avea vreo 
cincizeci cînd Cristofor Columb a descoperit America, în 
1492. Dar neamul său nu s-a stins. În 1937 trăiau încă doi 
urmași ai marelui Pillahuaso : Emilio Ati, pianist renu- 
mit, și don Luis Ati, care trăia la San Rafael, în Califor- 
nia, acesta din urmă fiind singurul care mai păstra urmele 
originii sale regale şi amintirea extraordinarului său tre- 
cut. El însuşi a avut un fiu numit Atahualpa, ultimul des- 
cendent al dinastiei, cu care am putut lua legătura şi care 
ne-a arătat o mulţime de documente privind faptele de 
arme ale generalului Rumiñahui. 

Această istorie rezumată în grabă ne permite să înţe- 
legem mai bine traducerea denumirii Llanganati — ,,lu- 
crătorii minelor lui Ati-neînfrîntul, rege“. Oare regele 
din Pillaro, cel care era Ati al munţilor Llanganati, cel 
care a dat desigur ordinul de a se îngropa pe teritoriul 
pustiu al regatului său fabuloasa comoară, a păstrat se- 
cretul, ştiut doar de el, al locului în care a fost ascuns 
tezaurul ? 

În acest caz, să fi transmis el copleșitoarea lui taină 
urmaşilor săi ? 

Don Luis păstrează el oare, în refugiul său din S.U. A. 
un document precis despre ceea ce zeci de generaţii au 
căutat zadarnic în pămîntul strămoşilor săi ? 

X 
ADEVĂRUL ASUPRA COMORILOR DIN 
LLANGANATI 


Cea mai de preț comoară a incașilor, aceea a lui Ata- 
hualpa, destinată ca plată învingătorilor, era, după cum 
am văzut, transportată de indienii din Ecuador spre Caja- 
marca, în momentul cînd le ajunse la ureche vestea despre 
uciderea lui Inca. 


Totul dovedeşte că locul ideal pentru a o pune la adă- 
post putea fi masivul Llanganati. Pe lingă aceasta, Ati, 
suveranul acestui mic teritoriu ‘sălbatic, devenise un aliat 
fidel al incașilor, urmat de poporul său, care îl adora. Dar 
era aceasta de ajuns pentru ca generalul incas Rumiñahui, 
care răspundea de salvarea prețioasei încărcături, să ia im- 
portanta hotărîre de a o ascunde de privirile avide ale 
conchistadorilor, tocmai în acele locuri sinistre ? 


O altă întîmplare, pe care am aflat-o de la doctorul 
Coba Rosalino, care o ştia și el de la un unchi foarte bă- 
trin, aduce acestei întrebări un răspuns extraordinar, care 
va lămuri în mare măsură această problemă. Lui Don 
Justo Rosalino, bunicul celui care ne-a relatat toate aces- 
tea, un bătrîn şi puternic cacique din Pillaro, Tituana, îi 
făcu următoarea confidență : 

— Fostul rege al oraşelor Pillaro, San Miguel, Mula- 
lillo şi Panzaleo se numea Pillahuaso Jati, fiul lui Pillajo 
Jati din San Miguel. Pillahuaso se însură cu fosta regină 
din Huainacuri, Choazanguil !. Ei au avut o fată, care, 


i Numele de Choazanguil corespundea, după geograful Marin, 
cu „Vis sau pintec sfint“. (n.a.) 

chiar în aceste locuri, se căsători odinioară cu Inca Huayna 
Capac ; din această căsătorie s-a născut, tot aici, la Pillaro, 
generalul Rumiñahui, iar din această familie se trage Ti- 
tuana (autorul acestei relatări). Din acest motiv noi sin- 
tem azi proprietarii lui Cerro Huicotango şi Huainacuri. 


URMAȘUL GENERALULUI 


Tituana este deci într-adevăr unul din descendenţii cele- 
brului general Rumiñahui. Această mărturisire făcută doc- 
torului Coba în 1896 pare în întregime demnă de încredere. 
Este posibil ca renumitul general, care se află la originea 
acestei istorii despre comoara lui Atahualpa, să provină 
într-adevăr din Pillaro, deci din aceste regiuni ale masivu- 
lui Llanganati. Mai mult încă, se poate ca nepotul mare- 
lui Ati Pillahuaso să fi fost el însuşi un adevărat Ati, adică 
un cacique foarte important. 

Urmașul familiei acestui general, Tituana, ar fi lăsat 
şi el alte mărturii destul de surprinzătoare la sfîrşitul sc- 
colului trecut. Astfel, în faţa unei adunări de alţi caciques, 
el a destăinuit că : | 

— Fostul rege din Pillaro era îmbrăcat cu un lux tot 
atît de copleşitor precum regele din Quito și mai tirziu la 
fel ca Inca, așa după cum sint înveșmintaţi și marii dan- 
satori în timpul sărbătorilor ; alţi dansatori îmbrăcaţi mai 
puţin fastuos, îl purtau peste tot aşezat sub un baldachin, 
purtiînd o enormă mantie de aur, ţinînd în mînă niște bas- 
toane de argint. Îi mai apărau de pămînt, praf și ploaie cu 
ajutorul unor fîşii mari de pînză fină, întinse pe suporturi 
de lemn ; trupe purtind lănci, securi de aramă şi pari lungi 
îl însoțeau de asemenea în deplasările lui. 

În timpul celor treizeci de ani de domnie a lui Huayna 
Capac la Quito și primilor ani de domnie a lui Atahualpa, 

fericitul Ati trăi în linişte cu familia sa. El făcea ca sigu- 
ranță parte din Marele Sfat al bătrînilor, alături de Hua- 
yna Capac însuși. Împreună cu alţi membri ai Sfattlui, el 
primi testamentul lui Inca la Quito, ceea ce l-a îndemnat 
să-l susțină din toate puterile pe Atahualpa, care lupta 
împotriva fratelui său, Huascar. 

Cum în tinereţe luptase eroic împotriva incașilor, ca şi 
mai tîrziu împotriva spaniolilor, el (Ati Pillahuaso) susţi- 
nea cu influenţa sa, cu sfaturile sale, cu experienţa sa răz- 
boinică pe propriul său nepot Rumiñahui. 

Bătrînul Tituana îşi continuă extraordinara istorisire 
despre generalul incas căruia i se încredințase exorbitanta 
încărcătură de aur şi argint destinată răscumpărării lui 
Atahualpa, căpetenia sa. 

— Robust şi agil, Rumiñahui se îndreptă împreună cu 
alți cîțiva regi spre oraşul Cajamarca — locul de detenţie 
al lui Inca — pentru a-l ajuta pe Atahualpa- să evadeze, 
dar cînd constată că fuga împăratului său era absolut 
imposibilă, înnebunit de durere, se întoarce la Pillaro, ora- 
şul său, şi pregăti tot ce-i stătu în putere pentru un răz- 
boi împotriva albilor. - 

Preoții şi marii demnitari anunțară atunci că la Caja- 
marca totul se terminase, că spaniolii îl omorîseră fără milă 
pe Inca. 


Pentru ca Rumiñahui să fie considerat drept un frate 
mai mare al lui Atahualpa, el fu proclamat de marii dem- 
nitari ai imperiului „Shiry al regatului Quito“, adică rege 
la rîndul său. El formă şi instrui o importantă armată și, 
cînd fu gata, porni să-l întilnească la Tiocajas pe conchista- 
dorul Benalcazar, însoţit de demnitarii spanioli ai Ecua- 
dorului. 


O luptă necruțătoare începu atunci între noul Ati, Ru- 
miăahui, şi căpitanul spaniol, Sebastián de Benalcazar, un 

om foarte aspru. Acesta din urmă nu venise de altfel în 
nordul țării printr-o simplă întîmplare. Conchistadorii afla- 
seră, prin cîteva confidenţe făcute din greșeală, că incașii 
din nord strînseseră o fabuloasă comoară de aur și argint 
masiv ca să plătească partea lor din preţul de răscumpă- 
rare a lui Atahualpa, că aceste avuţii considerabile au luat 
drumul orașului Cajamarca, aşa cum se stabilise, dar că ele 
fuseseră ascunse cu grijă pe parcursul drumului. 


Ei nu ştiau bineînţeles Jocul exact unde fusese îngro- 
pată comoara, dar erau hotăriîţi să pună mîna pe ea, în 
ciuda faptului că săvirşiseră greşeala de a-l fi executat 
pe Inca prea devreme. Acesta era obiectivul ce i se de- 
semnase tinărului căpitan Benalcazar înainte de a pleca 
în nord. 

Nu mai e nevoie să spun că Rumiñahui și oamenii săi 
au dus împotriva lui o luptă neîncetată şi făcură în așa fel 
încît comoara să rămînă îngropată în adincurile munţilor 
Llanganati. 

Lupta dintre Rumiñahui şi Benalcazar fu lungă și crin- 
cenă, pînă ce, hărțuit neîncetat de spaniol pe pămînturile 
din Pillaro, el se retrase mai spre vest, la Jatun Sicchos, 
pentru a pregăţi o nouă formă de rezistenţă. Neputind 
cîştiga cu ajutorul armelor, deoarece spaniolii aduseseră 
cu ei puști și tunuri, pe care indienii nu le cunoşteau, el 
se strădui să strîngă cît mai mult din comorile pe care le 
putea deţine regatul Quito şi să le sustragă cupidității lui 
Benalcazar. Ordonă îngroparea tuturor acestor comori în- 
tr-un loc apropiat de Llanganati, în pămiînturi care nu-i 
aparțineau. 

Importanţa acestor comori îngropate în jurul lui Llan- 
ganati a dus la organizarea multor expediţii în căutarea 
lor, expediţii care au continuat fără întrerupere pînă în 
zilele noastre. Exemplul pe care l-am dat — cercetările 

lui von Ritter pe coastele vulcanului Sangay — nu e decit 
unul din elemente, şi-şi găseşte aici explicaţia. 

Un foarte vechi document spaniol contemporan cuce- 
ririi ne informează despre moartea generalului Rumiña- 
hui, dar îndeosebi despre motivele care i-au îndemnat pe 
conchistadori să-şi continue neîntrerupt extraordinara lor 
căutare a bogățiilor. 

Spaniolul Ampudia, care urmărea un important caci- 
que din regatul de nord, Zopazopangui, îi pierdu urma. 
Pînă la urmă reuşi să-l regăsească și ajunse o dată cu el 
la Chizaalo sau Jatun Sicchos — să nu uităm că în acele 
locuri se retrăsese generalul incas. Acolo se luptară mai 
multe zile. În timpul bătăliei, pe cînd oamenii lui Ampu- 
dia se aflau la Chizaalo, căpitanul don Hernando de la 
Parra, cu un grup de spanioli devotați, ajunse în pampas, 
în regiunea Chiac!, pe un drum indian de pe unul din 
versanții lui Cerro Azul. Acesta urmărea un alt cacique. 
Deodată văzu cum de la înălţimea unui înfricoşător pro- 
rmontoriu denumit 'Topalibi se aruncă în gol, sinucigîndu-se, 
un indian acoperit de coliere, brățări, pietre preţioase de 
tot felul, care străluceau sub razele soarelui. Indianul 
ajunse în cîteva clipe în adîncul prăpastiei, încurcat, agă- 
tat în ramurile stufoase ale unui tufiş spinos, fără să se 
poată desprinde din el. 

Căpitanul Parra ordonă imediat oamenilor lui să se 
ducă să-l găsească, indiferent prin ce mijloace, pe acel 
şef, a cărui importanță o bănuia, ceea ce aceştia făcură 
numaideciît. Şi corpul lui, grav mutilat, îi fu adus. El îl 
întrebă pe muribund cum îl cheamă, cine e cu adevărat. 
Acesta răspunse într-o suflare : „Rumiñahui“. Îndată spa- 
niolii îl aşezară pe rănit pe o targă şi, împreună cu pre- 
țioasa lor încărcătură, traversară din nou rîul Jatuncama. 


1 În această regiune se află cele mai bogate mine de aur şi 
argint, îndeosebi renumitele mine din Laropullm. (n.a.) 

Ajunseră, urmind drumurile incașilor, la Quito, unde îi 
aştepta Benalcazar, comandantul lor. Acesta se bucură 
grozav că deţine, în sfivşit, pe cel mai înverșunat din ina- 
micii săi, pe care îl şi închise fără să-i pese că era grav 
rănit. La puţin timp după aceea sosiră la Quito și fură ime- 
diat închiși alți caciques importanţi, ale căror nume au 
dăinuit în timp : Zopazopangui, Niña, Razorazo, Chuiqui- 
tinta, Quimbalimbo şi încă mulţi alţii. 

Dar în închisoare, după ce au suferit nenumărate tor- 
turi, nici Rumiñahui și nici tovarășii lui de arme, care cu- 
noşteau și ei secretul comorii, nu declarară locul sfint unce 
fusese îngropat preţul de răscumpărare a lui Inca. 

Bineînţeles, spaniolii au aflat pînă la urmă de existența 
și valoarea acelei fabuloase comori a lui Atahualpa, şi 
aceasta nu putea decit să le ațîțe lăcomia. Citeva docu- 
mente care ne-au fost lăsate de unii dintre conchistadori 
în legătură cu aceste căutări distrugătoare şi inutile ne-au 
parvenit şi aruncă o lumină impresionantă asupra a ccea 
ce au fost cu adevărat întîmplările de atunci. Am găsit un 
asemenea document, aparţinînd lui Fernández de Oviedo, 
primul cronicar oficial al Lumii Noi, care în Historia ge- 
neral y natural de las Indias vorbeşte despre aceste comori, 


Am făcut în așa fel încît să treacă în stăpînirea guver- 
natorului din Quito întreaga seniorie a marelui rege Gua- 
ynacava, pe care acesta o lăsase fiului său Atabaliba. Con- 
ducătorul atotputernic al Conchistei, marchizul don Fran- 
cisco Pizarro, trimise în această provincie, în calitate de 
căpitan, pe Sebastián de Benalcazar. Încă de la sosire, 
acesta îl urmări imediat pe Orominavi, căpetenia lui Ata- 
baliba, care fugi cu cea mai mare parte a aomorii lui. 
Foarte curînd, îl luă prizonier şi, pentru a obţine tot aurul 
ce-l deţinca acesta, Benalcazar porni nenumărate lupte 

împotriva indienilor din Quito şi din provinciile înveci- 
nate ; întemeie oraşul San Francisco, care a fost primul 
oraş creştin din aceste locuri. 


Ajunseră la un loc aflat la opt leghe de Riobamba i. 
Aici li se spune că douăsprezece leghe mai departe, pe ma- 
lul unui fluviu (care nu poate fi decit riul Patate, care trece 
prin Pillaro), în spatele unor tranşee şi bariere, se aflau 
50 000 de oameni înarmaţi și că prin urmare creştini nu 
vor putea trece niciodată pe acolo. 


Fernândez de Oviedo ne destăinuie că spaniolii re- 
curseră la un şiretlic ca să poată trece mai departe, simu- 
lînd că se retrag în derută împreună cu caii lor. Indienii 
ji urmăriră, urlînd în spatele lor ? 

— Aşteptaţi, așteptați! O să vă dăm comoara lui 
Atabaliba și o să-l răscumpărăm. 


COMOARA LUI ATABALIBA 


Pînă să ajungă (spaniolii) în oraşul Quito, unde se re- 
grupaseră numeroşi ostaşi, care fuseseră înfrinţi după o 
bătălie precedentă, ei şi-au continuat înaintarea întîmpi- 
nînd multe piedici, dar făcînd ici şi colo mulţi prizonieri 
printre locuitori. La Quito, puseră mîna pe ceva aur şi ar- 
gint, dar nu prea mult, deoarece cu cinci zile înainte 
(aflînd desigur faptele anterioare ale spaniolilor) condu- 
cătorul indian local, Orominavi, fugise de la locuinţa sa 
împreună cu patru mii de femei şi unsprezece copii ai lui 
Atabaliba, aşezîndu-şi regatul într-altă provincie, căreia 
i se spune Ymbo. Acolo trebui să se lupte cu căpitanul 
Sebastián Benalcazar, care scăpă uşor de el şi-i omori ne- 


t Poate Mocha, după istoricul ecuadorian Andrade Marin. (n.a.) 

stingherit pe toţi fiii lui Atabaliba. Indienii dădură atunci 
căpitanului 20 000 pesos de aur sub forma unor giuvaiere. 
Nu putură, bineînțeles, să-i dea mai mult, fiindcă îngro- 
paseră tot aurul comorii lui Atabaliba şi, prizonieri ai teri- 
bilului lor secret, nu voiau cu nici un preț să-l destăinuie. 

N-a lipsit mult ca şi Orominavi să fie la rîndu-i luat 
prizonier. După această victorie, creştinii se întoarseră la 
Quito, unde căpitanul Benalcazar se mai războia încă, lup- 
tîndu-se aproape în fiecare zi cu duşmanii, 

Într-una din zilele următoare, sosiră liniștiți la Quito 
șapte caciques, pe care creștinii îi primiră prieteneşte, tra- 
tîndu-i bine. De la Quito ei se îndreptară spre un alt oraş 
numit Caiampe (care există și acum) și spre un altul, nu- 
mit Carangue, unde găsiră un mic templu al Soarelui, aco- 
perit şi pe dinăuntru şi pe dinafară cu plăci de aur şi ar- 
gint, dar, în cinstea sfîntului Bartolomeu, el fu foarte 
repede jefuit şi despuiat de toate podoabele. După ce au 
sfîrşit de prădat, spaniolii se întoarseră spre numerosi in- 
dieni care îi urmaseră ca să-i oblige să se supună strictei 
lor autorități, dar ei nu erau mulțumiți, întrucît nu putu- 
seră obţine comorile pe care le căutau şi care aparțineau 
lui Atabaliba. Un indian din provincia Carates, care se ră- 
tăcise, afirma că ştie unde e ascunsă comoara. Se duseră 
acolo şi descoperiră unsprezece ureioare enorme pline cu 
argint şi trei urcioare pline cu aur. Interogat ceva mai se- 
ver, îndianul mărturisi că mulţi oameni îngropaseră co- 
mori şi că AtabaliWa şi-o trimisese pe a lui foarte departe, 
într-un loc unde a fost ascunsă. 


Acest document spaniol regăsit dovedește un fapt evi- 
dent, şi anume că în faţa lăcomiei nemăsurate a conchista- 
dorilor toţi nobilii imperiului, toți caciques s-au grăbit 
să-și pună cît mai repede la adăpost bunurile cete mat pre- 

țioase, tot aurul și argintul pe care-l aveau. Aceste averi, 
pe care nu le putem numi altfel decit comori, există în- 
tr-adevăr, spaniolii negăsind din ele decît părţi infime. 
Exemplul povestit de Oviedo e, în privinţa aceasta, foarte 
semnificativ. Celelalte se găsesc şi acum undeva pe În- 
tinderea nemărginită a Anzilor, ca aceea a lui Atabaliba, 
care era considerabilă, sau cea care reprezenta preţul de 
răscumpărare a lui Atahualpa, adunată în regatul de nord, 
toate îngropate în pămînt sau în lacurile marelui și im- 
punătorului masiv Llanganati. 

Printre spaniolii care au jefuit fabulosul imperiu al 
incașilor se aflau puţini conchistadori cultivați, cronicari 
care ne-au lăsat documente, dintre care multe, ascunse în 
arhivele sud-americane sau spaniole, n-au fost pînă acum 
niciodată date la iveală. 

Totuşi, aceste documente, care repetă mărturiile evo- 
cate de indieni, abundă în informaţii. Datorită unor do- 
cumenie care ne-au parvenit, păstrate acum în arhivele 
actualei municipalități din Quito şi care sînt datate vineri 
29 iunie 1535, ştim azi că partea trimisă de imperiul incas 
din nord pentru răscumpărarea lui Atahualpa se ridica la 
60 000 încărcături de aur pur. (S-a stabilit că o încărcă- 
tură indiană corespundea cu o arroba spaniolă, care echi- 
vala ia rîndul ei cu 11,5 kg sau 25 livre de 16 uncii fie- 
care. Dacă acea cantitate de aur, stabilită după informa- 
tiile epocii, din surse demne de încredere, e cam de 60 000 
încărcături — caragas de oro —, e vorba într-adevăr de 
o fantastică pradă care s-ar ridica la aproape 700 tone de 
aur pur). 

Putem aprecia în mod rezonabil, cu un foarte mic pro- 
cent de eroare, valoarea acestei neprețuite comori la 
aproape 3 miliarde şi jumătate de dolari americani, adică 
aproape 17 miliarde franci actuali. 

Un document contemporan Conchistei, lăsat de croni- 
carul lui Oviedo, confirmă analiza precedentă, obţinută din 
multe alte izvoare. 


~ 


Aflând de moartea lui Atabaliba, foarte mulți indieni 
plecară, părăsind ţinutul Caxamalca pentru a se duce la 
Cuzco. Acest popor se supuse, dar indienii dezgropară tru- 
pul lui Atabaliba şi-l luară cu ei. Nu se ştie unde l-au în- 
gropat. Se presupune, şi spun asta sprijinindu-mă pe iz- 
voare foarte sigure, că Orominavi (despre care istoria a 
afirmat că plecase cu unele convoaie care duceau comorile 
lui Atabaliba) a fugit cu 12 pînă la 15 000 de războinici şi 
că a luat cu el 60 000 de încărcături de aur! la Quito şi 
în alte regiuni, unde i se părea că le-ar putea îngropa mai 
bine ?. Cum se ascundea şi nu fusese descoperit și doar 
cîteva mici cantităţi (din comoara lui) au putut fi regă- 
site, căpitanul Benalcazar omori şi captură foarte mulţi 
indieni, îndeosebi la Quito şi în ţinuturile învecinate, dar 
nu putu afla niciodată acest secret, şi anume locul unde se 
găsește ascuns acel aur. După cum se spune, în faţa lui fură 
aduși trei sau patru indieni ca să mărturisească. 

Unul dintre ei mărturisi într-adevăr : „Ei ştiu“. Îi in- 
terogă pe ceilalți. Toţi răspunseră la fel. Atunci îi ucise 
rînd pe rînd, încet şi cu cruzime, dar fără să poată afla 
ceva de la vreunul dintre ei ; dar mai rămâneau mulţi in- 
dieni de seamă, pe care îi interogă pentru a afla dacă Ata- 
baliba mai avea încă aur pe care nu-l dăduse creştinilor. 

Răsturnînd o baniţă cu boabe de porumb, indienii fă- 
cură o grămadă ; apoi luară un bob din această grămadă 
şi le spuseră, arătînd cu degetul grămiăjoara : 

1 Şi el. (n.a.) 


A J 
2 Şi, după socoteala lui, ce loc ar putea fi mai bun decit ma- 
sivul Llanganati. (n.a.) 

— Bobul ăsta reprezintă ceea ce Atabaliba a dat din 
comorile lui, iar ce rămîne din grămăjoara asta e încă în 
mîinile noastre. 

Uluitoarea afirmaţie, care venea din gura celor care 
cunoșteau probabil locul unde se afla comoara, nu putea 
decît să-i ațîțe pe spanioli. 

Această afirmaţie căpăta cu atît mai multă valoare cu 
cit Atahualpa, întemnițat în celula sa din Cajamarca, fă- 
cuse cîteva destăinuiri învingătorului său, Francisco Pi- 
zarro, destăinuiri care au fost consemnate de cronicari. 


„..Și în toate aceste provincii există mine de aur şi ne- 
numărate şi foarte bogate mine de argint. Argintul se ex- 
trage din pămînt în mai multe locuri şi cu muncă puțină ; 
fiecare indian scoate zilnie cinci sau şase marcos de argint 
amestecat cu plumb şi cositor, pe dare îl curăţă. Pentru 
a-l extrage, ei aprind focuri pe pământ chiar acolo unde se 
află. Arzînd, argintul cade în bucățele. Și la Quito t există 
cea mai bună mină de argint, fiindcă de aici se extrag 
cele mai mari cantităţi ca nicăieri în altă parte. 


Acest text, rostit chiar de Atahualpa, dovedește în mod 
clar că incașii acordau o mare importanţă Ecuadorului, 
provincia din nord, şi că indigenii din partea locului cu- 
noșteau foarte bine minele, metodele de exploatare şi teh- 
nicile metalurgice. 

Toate acestea explică de ce o parte foarte importantă 
din prețul de răscumpărare a lui Inca a fost trimisă de 
aceste regiuni prin preoţi şi caciques. Un fapt este isto- 
riceşte cert, anume că acele 700 tone de aur n-au ajuns 
niciodată la Cajamarca, destinaţia lor finală. Această co- 


! Teritoriul fostului regat Quito corespunde, de fapt, cu cea 
mai mare parte a actualului Ecuador. (n.a.) 

moară fabuloasă a dispărut undeva, pe drumul dintre 
Quito şi Cajamarca. 

Renumitul document Derroiero de Valverde ne arată 
că un singur loc a putut servi de ascunzătoare indienilor 
din vremea “aceea, greu accesibilul masiv Llanganati. 

Alte documente, descoperite de puţin timp, dovedesc 
că textul iniţial, precum şi harta care îi fusese anexată, 
au fost modificate pentru a lăsa încă multă vreme comoara 
Ja adăpost de privirile spaniolilor. 

De cine, de ce şi cînd ? 

Răspunsurile le găsim în analiza documentului și a 
vieţii lui Valverde, analiză care se dovedeşte, în multe pri- 
vinte, mai pasionantă decit un roman de aventuri. 


EPOPEEA LUI RICHARD SPRUCE 
ȘI A LUI ANASTASIO DE GUZMAN 


Pe la mijlocul secolului al XIX-lea, guvernul englez hotări 
să trimită într-o misiune oficială în Anzi şi în bazinul 
Amazoniei un botanist britanic, Richard Spruce. Acesta sosi 
în Ecuador în cursul anului 1857. În următoarele două veri 
el parcurse regiunile Cordilierilor găcidentali și pentru o 
vreme se stabili în oraşele Ambată și Riobamba. Obţinu 
acolo, aşa cum a scris mai tîrziu, dovada indiscutabilă că 
renumitul Derrotero de Valverde — sau mai degrabă, așa 
cum îl numi el, Călăuza masivului Llanganati — era un 
document strict autentic şi că el fusese trimis de către re- 
gele Spaniei personal agentului domenial din Tacunga și 
Ambato, două oraşe din sudul Ecuadorului. 

Mesajului îi era anexată o scrisoare regală prin care 
se ordona funcţionarilor regelui să depună toate eforturile 
și să-și consacre cea mai mare parte a timpului și preocu- 
părilor lor pentru a căuta fabuloasa comoară a incașilor. 

Potrivit acestor ordine, agentul domenial din Tacunga, în- 
soțit nu se ştie pentru ce motiv de un călugăr, părintele 
Longo, organiză o expediţie de o foarte mare importanţă. 
Nici unul, nici altul n-a pus mîna pe aceste comori, cu 
toate că în ce privește condiţiile geografice de atunci nu 
se schimbase nimic de pe vremea incaşilor. 

Ei descoperiră totuși un element esenţial : itinerariul 
descris în Derrotero de Valverde corespundea exact cu cele 
mai sălbatice și îndepărtate locuri în care au putut ei în- 
şişi ajunge. Îl înştiinţară pe rege că doar o persoană care 
cunoștea îndeaproape aceste regiuni ale masivului Llan- 
ganati putuse să le descrie cu atita minuțţiozitate. Pentru ci, 
era imposibil ca documentul şi harta ce-l însoțea să fi fost 
scrise de un supus al Maiestăţii sale care nu părăsise nici- 
odată Spania, mulţumindu-se cu referinţe geografice. 

Cu toate că n-au putut da de urma comorii, Derrotero-ul 
autentic, însoţit de scrisoarea regală, fură depuse în mare 
taină în arhivele oficiale ale orașului Tacunga. Aceste do- 
cumente au dispărut atunci în mod ciudat — şi aici începe 
ancheta polițistă —, ca să reapară peste douăzeci de ani 
în condiţii foarte misterioase. 

Atilea persoane au putut avea acces la aceste preţioase 
arhive, încît a fost deci imposibil să se știe dacă documen- 
tele care puteau, fi cercetate la Tacunga erau într-adevăr 
originalul lui Valverde sau pur și simplu niște copii ba- 
nale, lăsate acolo de cei care aveau interes ca investigaţiile 
să nu fie întreprinse cu prea multă minuţie... 

Printre aceşti indivizi suspecți s-ar putea număra fie 
un grup de căutători de comori particulari care ar fi vrut 
să-şi rezerve pentru ei exclusivitatea descoperirilor, fie 
— ceca ce e plauzibil — urmașii indienilor care au fost 
însărcinaţi de Rumiñahui să păstreze secretul comorii şi 
care au căutat mai tirziu să-şi continue rolul lor protector. 

Pe la mijlocul secolului trecut, Richard Spruce a aflat 
despre toate aceste fapte şi le-a făcut cunoscute. Ciţiva ani 
mai tirziu, unul din cei care au efectuat cele mai serioase ` 
expediţii de cercetare în Llanganati, Luciano Andrade 
Marin, ajunse în posesia unei copii după originalul docu- 
meniului Derrotero, copie care menționează data de 14 au- 
gust 1827, deci mult anterioară primelor misiuni ale lui 
Spruce în regiune. El află astfel că un alt botanist, care 
chiar a trăit cîtva timp în orașul Pillaro, don Anastasio 
Guzmân, organizase şi el mai multe expediţii în Llanga- 
nati, căutînd nu plante, care nu erau pînă la urmă decit 
un pretext al călătoriilor sale, ci ascunzătoarea care l-a 
făcut să viseze chiar şi pe regele Spanici. 

Anastasio Guzmân întocmi şi el o hartă a masivului 
Llanganati, care există şi acum. Dar el și tovarășii săi 
n-au putut descoperi niciodată secretul lui Valverde. De- 
monstrară totuşi că acest masiv era foarte bine cunoscut 
de incaşi, pornind de la faptul că descoperiseră în colţurile 
cele mai îndepărtate și mai dificile ca acces intrările în 
minele de cupru şi argint în care lucraseră muncitorii in- 
cași cu multă vreme în urmă, lucru care confirmă în mare 
măsură afirmațiile făcute de împăratul Atahualpa în faţa 
călăilor săi. d 

Dovediră de asemenea existenţa în acele locuri a mul- 
tor altor metale prețioase. Ei deciseră de altfel să înceapă 
pe contul lor explceatarea acestor mine, care erau pînă 
atunci necunoscute de europeni şi în care nu se mai lu- 
crase de foarte multă vreme. 

Entuziasmul lor nu dură prea mult, pentru că în micul 
lor grup se iscară neînțelegeri. Guzmân și oamenii săi ve- 
niseră acolo ca să se îmbogăţească repede și setea lor de 
aur, pe care nu-l găseau, provoca tot felul de conflicte 
interne. 4 

Din cauza pripelii, nu descoperiră comoara atit de mult 
rivnită. Abandonară chiar minele pe care ei înșiși le sco- 
seseră la lumină. Guzmân nu-și putu continua cercetările. 
Blestemul comorii vor spune unii, el muri în condiţii ciu- 
date; în 1806 sau 1807, în valea Leyto, situată nu departe 
de orașul Ambato. Trăia atunci la o mică moşie, care există 
și azi, Leytillo, dar care e indicată pe hărţi sub numele de 
San Antonio. Cum suferea de somnambulism, în cursul 
unei nopţi fără lună, pe cînd ieşise din locuinţa sa încă 
adormit, nu văzu prăpastia abruptă « care se căsca la pi- 
cioarele lui şi căzu în ea. 

Actualmente, nimic, nici un document nu permite să se 
afirme că Guzmán a ajuns mai departe şi că a descoperit 
mai mult decît ceea ce ne-a parvenit nouă. Există unele 
descoperiri despre care preferi să vorbeşti cît mai puţin. 
Andrade Marin și mulţi alţii au întreprins cercetări pentru 
a regăsi, dacă nu cheia comorii lui Atahualpa, cel puţin 
harta întocmită de botanist. Geograful n-a putut obţine 
harta originală, dar, după investigaţii foarte anevoioase, 
a reușit pînă la urmă să pună mîna pe proprietarul ei, care 
era prin anii '30 sefior Salvador Ortega, care trăia la Am- 
bato. Acesta aduse interesanta hartă la Quito şi" înmînă 
o copie geografului, care se grăbi atunci s-o expedieze 
Societăţii Regale de Geografie din Londra. 

Harta originală era formată din opt mici fragmente de 
hîrtie de dimensiuni inegale. Copia era alcătuită dintr-un 
singur fragment, semănînd cu o bucată de pînză de bum- 
bac avind 3,10 țoli pe 2,9. Majoritatea numelor care erau 
trecute în original ajunseseră foarte greu de citit, dar 
munţii, drumurile, lacurile figurau pe ea. 

Hărțile se întindeau, la nord, de ła Cotopaxi (un vul- 
can din Ecuador), iar la sud, pînă la coastele muntelui 

Tungurahua, şi de la cîmpia Callo pînă la rîul Puya din 
junglele Oriente (Amazonia ecuatorială). E vorba, deci, 
de un teritoriu important cuprinzînd de altfel şase vulcani 
în activitate. 


Guzmán indică pe harta sa cratere care azvirleau lavă 
încinsă, ceea ce nici un alt călător n-a văzut niciodată de 
atunci în această regiune, și nici n-a aflat interogîndu-i pe 
bătrîni, fapt care, bineînţeles, nu vrea să însemne că bota- 
nistul şi-a petrecut timpul inventînd. Accasta ar însemna 
pur și simplu că înfățișarea pămîntului s-a putut schimba 
considerabil de pe vremea incașilor şi a lui Valverde. 

Celălalt botanist, englezul Richard Spruce, nota el 
însuși acest fapt important într-un document cu un titlu 
foarte evocator, pe care ni l-a lăsat. 

O comoară ascunsă de incaşi în munţii Llanganati, 
Ecuador ; un ghid autentic al acestei regiuni, ilustrat cu 
o hartă ; harta copiată și ghidul tradus de Richard Spruce. 

Spruce muri înainte de a fi publicat relatarea cercetă- 
rilor sale în această regiune frămiîntată. Documentele lui 
au fost totuși recuperate și publicate de moștenitorul său. 
El făcea critici obiective atît în ce privește documentul lui 
Valverde — piesa principală cu care a început — cît şi 
asupra hărții lui Guzmán. În analiza sa critică a hărții lui 
Guzmân, Spruce socoti chiar că toată pârtea orientală a 
hărţii trebuie înlăturată, deoarece era convins că „această 
parte n-are nici o legătură reală cu problema comorii“. Or, 
tocmai această porţiune a hărţii reprezintă o parte din 
Sacha Llanganaii, din cel de-al treilea lanţ din Cordilierii 
Anzilor, care are legătură directă cu problema comorii 
şi, mai mult încă, cu filoanele aurifere ale antichităţii. 


Era această disimulare voită ? Sinceră ? 

Nu avem azi nici un indiciu care să ne permită să afir- 
măm aceasta, fapt ce lasă încă multe perspective deschise 
viitorilor căutători ai comorilor. 

Ceca ce rămîne curios în istoria documentelor lăsate 
de Spruce este că editorul care le-a recuperat şi le-a pu- 
Blicat într-o lucrare despre flora Anzilor, Alfred Wallace; 
a crezut de cuviinţă să adauge un comentariu interesant 
despre documentul lui Valverde, care servise de detonator. 


Din diferite motive care se regăsesc în această lucrare 
eu rămân convins că Derrotero de Valverde este un do- 
cument adevărat şi cu totul demn de interes. 

N-a trecut de fapt nici un moment în cursul şederii 
sale în Ecuador fără ca Richard Spruce să nu-și continue 
cercetările despre Derrotero şi despre harta lui Guzmân, 
care îl obsedau. La 17 martie 1863, el trimise, de pildă, 
o scrisoare unui preot din Ambato, părintele don Juan 
Leon Mera : 


Sper să primesc în curînd trei sute de exemplare ale 
hărţii pe hîrtie groasă, cu care nădăjduiesc să public o 
ediție spaniolă a memoriului meu despre Llanganati. Do- 
resc să capăt mai multe precizări. Dar din scrierile lui 
Humboldt, Ruiz şi Pabon am reuşit să aflu mai multe 
despre Guzmán. Pe vremea când l-a întîlnit Humboldt era 
farmacist la Quito şi se spune că de atunci a exercitat ace- 
eași profesie la Tacunga sau la Pillaro. S-ar putea oare 
şti azi care era adevărul ? De asemenea, ar fi oare posibil 
de știut cine a putut într-adevăr să-l întîlnească pe Val- 
verde şi unde locuia înainte să moară ? 

Există unii care afirmă că Valverue era un răufăcător 
emigrat în America din cauza crimelor sale şi că, pentru a 
înlătura pericolul de a fi chemat în faţa justiţiei la întoar- 
cerea sa în Spania, el ar fi născocit în întregime legenda 
despre aurul din Llanganati. 

Cum vom reuşi oare să aflăm ce-i adevărat în toate 

acestea ? Cine erau acești Viteris, Jaramillos, Cobos, hi- 
baldas, Romeros etc., ale căror nume se intilnesc pe harta 
(lui Valverde) ca proprietari de haciendas și minë ? 

În ce chip aflăm cum a murit ? Care au fost minele 
de argint care au continuat să fie exploatate pînă în vre- 
murile moderne și cite marcos au fost scoase din ele? 


Din toate documentele pe care le căuta. unul dinire 
cele care îi stirniră în mod deosebit interesul era desigur 
harta originală a lui Guzmán, care părea într-adevăr să fi 
ajuns foarte aproape de ţintă. Dar această hartă a urmat 
un drum foarte aventuros, pe care nici chiar Spruce nu 
l-ar fi putut cunoaște. 

După importanta luptă de la Pichincha, vestită în Ecua- 
dor, generalul Aguirre, care conducea regiunea Quito, so- 
coti că documentele științifice botanice (dar să nu uităm 
că și acelea referitoare la comoară se aflau acolo) ale lui 
Anastasio Guzmán, care erau în mîinile agentului domenia! 
din orașul Guar anda, aparţineau probabil și erau deținute 
de universitatea din Quito. Generalul Aguirre puse să fie 
transferate toate aceste arhive la această universitate, in 
mîinile doctorului San Miguel, care la rîndu-i le încre- 
dinţă rectorului universităţii, doctorul Angulo. La moartea 
acestuia din urmă, nu se știe prea bine de ce, universita- 
tea n-a căutat să păstreze aceste preţioase documente prea 
multă vreme şi ele trecură atunci în mîinile fiului rectoru- 
lui, care, la moartea sa, le lăsă la rîndu-i unuia din finii 
lui, doctorul Cruz Rivera. 

În 1937, acesta mai trăia încă. Documentele nu păreau 
să-l intereseze nicidecum, deoarece le oferi, fără să aş- 
tepte nimic în schimb, părintelui González Suărez. La 
moartea acestuia, încăpură pe mîinile altui preot, Manuel 
Maria Polit. Nici acesta nu manifestă mai mult interes 
decît predecesorii săi, nebănuind marele secret care se as- 
cundea în maldărul de documente, şi dădu scrierile și harta 
unui intelectual ecuadorian, Jacinto Jijón Caamaño, care 
începu acum cîţiva ani să le publice conținutul. i 

Din păcate, în masa uriaşă de documente se află cu 
siguranță și originalul hărţii lui Guzmán, pe care o căuta 
cu atita zel Spruce, dar ea n-a fost. încă identificată de pro- 
prietarul ei. Or, această hartă ar deschide cu certitudine 
ochii multora asupra amplasamentului posibil al ascun- 
zătorii celei mai fabuloase comori a incașilor. 

+ i totuşi! 

În lumina cercetărilor moderne, -îndeosebi celor în- 
treprinse de geograful Marin, se pare într-adevăr că Guz- 
mán n-a mers chiar el în Llanganati, poate doar în zona 
de sud, pe care de altfel a desenat-o cu mult mai multe 
amănunte pe harta sa. De unde deținea el alte informații 
procurate cu atîta precizie ? Nimeni nu ştia azi. 

Oricum, harta sa există într-adevăr; originalul n-a 
fost încă găsit şi, cel puţin pentru primele trei zile ale pe- 
riplului lui Valverde, ea îi urmează fidel traseul. Aceasta 
nu este legendă sau mit. Ci o realitate. 

Un document întocmit şi semnat de preşedintele tri- 
bunalului din Quito în 1812, generalul don Toribio Montes, 
confirmă realitatea acestui Derrotero şi a comorilor al căror 
secret îl deţinea. El ordonă să fie continuate cercetările și 
întreprinse noi. explorări pe urmele acestui document al 
lui Valverde. Pentru a veni în ajutorul acestor cercetări 

el a pus să se adauge textului o copie a hărții lui Valverde] 
Chiar statul privea deci cu toată seriozitatea ipoteza dis- 
pariţiei fabuloasei comori a lui Atahualpa în masivul 
Llanganati. i | 

Nimic nu dovedeşte astăzi că vreun guvern a descoperit 
vreodată această pradă ; lăsînd deoparte descoperirile ne- 
însemnate ale cîtorva îndărătnici, cea mai mare parte rä- 
mîine încă ascunsă undeva în greu accesibilul masiv din su- 
dul Ecuadorului. 


XI 


MISTERIOASA DISPARIȚIE A PARINTELUI 
LONGO 


Documentul lui Valverde nu este un obiect de cult pe care 
zcloşii vînători de comori sau fanaticii căutători de aur ar 
vrea să-l păstreze spre a-şi alina speranţele. Nu, avem 
certitudinea, şi paginile precedente au dovedit-o, că este 
vorba de o realitate intrată în istorie de cel puţin o sută 
șaptezeci şi şapte de ani. Această dată corespunde într-a- 
covăr cu prima lui publicare serioasă în lucrarea unui bo- 
tanist spaniol din secolul al XIX-lea, Anastasio Guzmân, 
care a urmat o parte din traseul investigaţiilor miniere din 
masivul Llanganati. 


Am văzut, de altfel, că încă din 1812, președintele Mon- 
tes a ordonat, printr-un act oficial, reluarea cercetărilor 
privind comorile incașilor pe baza documentului Derrotero. 


Cea mai veche copie a acestui Derrotero pe care o avem 
este aceea a lui Spruce, datînd din 14 august 1827. După 
acest botanist, s-ar părea că într-adevăr originalul lui Val- 
verde, precum şi ordonanța regală care-l însoțea au dispă- 
rut pe neașteptate din arhivele orașului Latacunga, unde 
erau depozitate, cu douăzeci de ani înaintea sosirii lui 
Spruce, prin urmare cam prin anul 1837. Spruce a căpă- 
tat, de altiel, aşa cum a semnalat prea onorabilei Societăţi 
Regale de Georgafie din Londra, dovada incontestabilă 
că documentul lui Valverde fusese trimis de regele Spa- 
niei de atunci agentului domenial din Latacunga şi Am- 
pato, două orașe importante din ţinuturile ecuadoriene su- 
bordonate regatului spaniol. , 

Cum originalul și ordonanța regală au dispărut în mod 
misterios, pentru perioada anterioară anului 1800 nu se pot 
aduce dovezi științifice care să certifice existenţa reală a 
documentuiui Derrotero, fapt ce-l facc astfel să intre în 
legendă. 

Totul atestă, de fapt, că este vorba într-adevăr de un 
document istoric și că faimoasa comoară reprezentind pre- 
tul de răscumpărare a lui Atahualpa a fost ascunsă undeva 
în Llanganati. 

De altminteri, cum ar putea fi altfel, dacă ne gindim la 
înspăimintătoarea cruzime a spaniolilor faţă de indienii din 
această zonă a Ecuadorului şi înverşunarea lor de a pune 
mina pe o comoară despre care auziscră, dar pe care ni- 
meni nu-i ajuta s-o găscască ? În privinţa aceasta, s-a do- 
vedit pină unde putea merge această înverşunare la un 
om ca Benalcazar. 

Pentru acţiunile lor, invocau pretextul că vor să facă 
să dispară idolatria nelegiuită a băștinașilor și să le dă- 
ruiască milostenia Dumnezeului creștin. Aurul, de fapt, 
rămînea unica lor preocupare în acele regiuni pustii ale 
masivului Llanganati. 


DISPARIŢIA DOCUMENTULUI DERROTERO 


E foarte probabil ca textul original al lui Valverde, îna- 
inte chiar de a ajunge la curtea Spaniei, să fi fost păstrat 
de-a lungul timpului de cîțiva conchistadori. Aceasta e cu 
atit mai probabil cu cît secretul pecetluit prin jurămiînt 
era monedă curentă în politica administrativă a conchis- 
tadorilor. Ne-a parvenit un document extraordinar, extras 
dintr-o lucrare despre actele Consiliului municipal din 
Quito, datat luni, 29 iulie 1538. Acest text prezintă un in- 
teres cu atit mai mare cu cit el a fost redactat de un copist 


205 


public cu numele ae Pedro de Valverde. El poate lămuri 
faptul că documentul Derrotero a dispărut brusc din arhive 
la scurt timp după întocmirea lui. 


Îl trimitem pe Martin Fernández să descopere mine de 
argint. În acest act, oamenii menţionează că, dacă vrem să 
păstrăm aceste ținuturi, ar trebui să ne hotărîm a-l trimite 
pe Martin Fernández să descopere aceste mine de argint 
pe care indienii ni le-au indicat. Ca să înlăturăm scandalul 
ce l-ar putea provoca luarea în stăpînire a acestor mine, 
îi avertizăm pe aceia care vor să se ducă acolo să caute 
argint să jure între ei pe Dumnezeu, tar noi îi vom oblica 
să respecte acest jurământ asupra minelor de argint, să 
nu mărturisească nimic, nici în public, nici oricărei alte 
persoane, nici în scris, nici în vorbe, pînă ce aceste desco- 
pertri nu vor apărea în actele consiliului, pentru ca membrii 
acestuia să decidă ce trebuie să facă cu serviciul lor. 


Secretul cra, deci, o datorie sacră, reglementată, în pri- 
vința metalelor prețioase, prin texte oficiale, de tipul celui 
precedent. Or, puţine lucruri despart, în mintea conchista- 
dorilor de atunci, documentul Derrotero al lui Valverde 
de minele indiene. Totul pare a dovedi că el a urmat același 
drum ocult şi că nici un document publicat oficial nu-l 
poate menţiona. 

De altfel, o comoară de importanţa celci a lui Atahualpa, 
apărată cu atita ardoare de Rumiñahui și miile lui de in- 
dieni, n-a putut fi nici îngropată, nici deseoperită datorită 
doar violenţei omului alb. A fost și va mai fi încă nevoie, 
în mod obligatoriu, de colaborarea strînsă și conștientă a 
indienilor, însărcinaţi să apere fabulosul secret. Fără ei, 
nici chiar textul original al lui Valverde n-ar fi decit un 
petic banal de hîrtie. Aceasta explică, după cît se pare, de 

ce primii deținători ai documentului Derrotero, care nu 
puteau — evident — să-și asigure sprijinul băștinașilor din 
Llanganati, și-au frămiîntat zadarnic mintea cu mitul co- 
morii. Amăgiţi în primele trci sau patru zile de drum de 
harta lui Valverde, după care s-au călăuzit cu exactitate, 
şi care s-a dovedit în concordanţă cu realitatea, ei au pă- 
truns apoi în jungla orientală, pierzîndu-se în labirinturile 
masivului Llanganati, mascate dintr-adins de indieni, paz- 
nicii secretului. | 

Dar ce s-a întîmplat cu documentul lui Valverde ? Ori- 
ginalul, după cum am văzut, n-a mai fost găsit niciodată, 
și nici ordonanța regală prin care spaniolii erau însărcinaţi 
să-i caute urma. Tot ce ne-a rămas despre originea acestui 
document a fost transmis pe cale orală de-a lungul se- 
colelor. 

Legenda porneşte de la un fapt real: un spaniol, cu 
numele de Valverde, care era sărac lipit şi care ajunsese 
în coloniile din actualul Ecuador, a devenit dintr-o dată un 
om extrem de bogat. Faptul s-a petrecut practic de la o zi 
la alta, cu o iuțeală uimitoare. S-a întors apoi în Spania, 
unde a murit. Așa cum am văzut, bogăţia lui era pusă pe 
seama faptul că se însurase cu o indiană foarte tînără, al 
cărui părinte, cacique din Pillaro, după cum se spune, l-ar 
fi dus, în repetate rînduri, în regiunile pustii din masivul 
Llanganati. Acolo, el i-ar fi dezvăluit locul unde era îngro- 
pată uriașa cantitate de aur strînsă pentru a se plăti preţul 
de răscumpărare a lui Atahualpa. , 

Înainte de a muri, în ultimele sale clipe pe pămîntul 
spaniol, Valverde ar fi dezvăluit secretul ascunzătorii aces- 
tei comori într-un document destinat regelui Spaniei, do- 
cument al cărui original pare-se că ar fi dispărut. Să fie 
adevărat sau minciună ? Mai multe expediții au căutat 


207 


timp dc secole să afle adevărul. Expediţiile oficiale sau 
particulare au fost nenumărate. 

Una dintre elc, organizată chiar de guvernatorul din 
Tacunga, a fost însoţită de un călugăr, părintele Longo, 
care se bucura de o reputaţie literară excepțională. Expe- 
ditia a urmat întocmai indicaţiile din Derrotero. Or ea n-a 
descoperit, bineînțeles, comoara, dar a dat posibilitatea să 
sc tragă concluzia că acest Derrotero corespundea cu atita 
precizie cu detaliile concrete de pe traseu, încît el n-a putut 
ii înlocuit decît de cineva foarte bine familiarizat cu ma- 
sivul, şi că era imposibil ca un oarecare, plecat din Spania 
în ţările occidentale, dar care n-a trăit în Llanganati, să 
Îi întocmit traseul. 

Expediția guvernatorului din Tacunga ajunsese într-a- 
devăr la capătul drumului. Nu-i mai rămăsese decît puţin 
de străbătut. În toiul nopţii, bravul misionar, părintele 
Longo, dispăru în mod misterios, fără urmă. Nimeni n-a 
ştiut vreodată cum s-a făcut nevăzut, nemaigăsindu-se nici 
un indiciu niciodată. Tovarăşii lui, care îl căutaseră, s-au 
gîndit că a căzut într-una din numeroasele falii care brăz- 
dează solul acestei regiuni sau într-una din mlaștinile care 
există din abundență pe malurile lacurilor din Llanganati. 
După ce l-au căutat zadarnic pe părintele Longo timp da 
mai multe zile de-a lungul drumului lui Valverde şi prin 
împrejurimi, expediţia s-a înapoiat la Tacunga fără să fi 
pus mina nici pe comoară, scopul planului lor, nici să fi 
descoperit corpul părintelui. De atunci, fiecare s-a gîndit 
că un blestem, poate divin, apăra ascunzătoarea comorii și 
că ar fi fost mai bine să se renunţe la acţiune. Nici unul 
dintre ci n-a mai plecat vreodată în masiv ca să facă avere. 
Aceasta, bineînţeles, n-a împiedicat deloc ca, în secolele 
ce au urmat, un număr foarte mare de alte expediţii, ofi- 

ciale sau nu, să străbată masivul în toate direcţiile. Dar un 
fapt rămîne uimitor şi mai ales inexplicabil. 

Originalele documentului şi hărţii lui Valverde au dis- 
părut şi ele fără urmă din arhivele orașului Latacunga, 
unde fuseseră depuse de coroana Spaniei. Totul pare să 
dovedească că ele au fost furate între secolele al XVIII-lea 
și al XIX-lea. O copie întocmită cu foarte multă grijă şi 
desigur foarte apropiată de original i-a fost substituită. Ea 
pare să fi venit din Spania și e evident că încearcă pe 
cit se poate să-l abată pe cititor de la ţinta finală. Aceasta 
este copia care este astăzi recunoscută oficial. Totuși, la 
ora actuală, în Ecuador, circulă pe sub mînă cîteva copii 
ale hărţii şi ale documentului care trec drept originale." 
Mai multe din aceste copii se deosebesc între ele, dar nu 
se poate afirma că vreuna din ele nu e într-adevăr copia 
acestor documente originale. Cu toate că aceste documente 
sint foarte rare şi foarte greu de găsit în această mică 
ţară sud-americană, s-ar putea ca adevărul să apară din- 
tr-unul din ele printr-o simplă întîmplare. 

Mă îndoiesc totuși, pentru că fabulosul secret, probabil 
că; dacă nu în mod sigur, este păstrat cu străşnicie şi cu 
multă îndirjire de un grup de indieni sacri, urmași ai in- 
caşilor cărora Rumiñahui le-a dat sarcina să apere im- 
portanta comoară a zeului lor. Neamul acestor indieni nu 
s-a stins între timp și nu-i imposibil ca ei să-și transmită 
la nivelul preoţilor tradiţionali, al șamanilor lor, detaliile 
tainei care a făcut să curgă atita cerneală și să piară atitea 
victi. Ceea ce-i sigur e că această taină există. 

Legendele lui Valverde şi ale acelui Ati din regiunea 
care avea sarcina să păstreze comoara sînt atit de adînc 
înrădăcinate în Ecuador, încît urmele lor le întîlnim 
aproape pretutindeni. Unul dintre negustorii din actualul 
oraş Latacunga nu se numește chiar Valverde ? Numele 
unui meşteşugar din San Miguel de Salcedo nu conţine, 

încă de la originea familiei sale, termenul Ati ? Am văzut, 
de altlel, într-un capitol precedent, că urmașul lui Ati Ru- 
mihahui trăieşte încă în Statele Unite. 

Toate urmele legendei despre Derrotero rămîn concen- 
trate într-o regiune foarte limitată, cuprinsă între orașele 
Latacunga, Ambato și Pillaro. Mai există și acum familii 
care poartă numele de Valverde, de Latacunga. Dovezi ale 
existenţei lui Valverde se regăsesc pînă în 1750, descen- 
dența iniţială a adevăratului Valverde neputînd fi încă 
stabilită. | 

Cercetări întreprinse în. arhivele municipalităţii din 
Quito dovedesc că acest Valverde, autorul documentului 
Derrotero, a existat într-adevăr şi trebuie să fi trăit în ora- 
şul Latacunga, probabil la începutul secolului al XVIII-lea, 
perioadă cînd tocmai a apărut pentru prima oară textul 
spaniol al documentului. Aceasta dovedeşte că taina co- 
morii ascunse de generalul incas Rumiñahui ar mai putea 
fi păstrată şi azi cu statornicie de indienii din această re- 
giune sălbatică, iar tezaurul ar mai putea exista și azi. 


DE CE ACEST PREOT ? 


Vinătoarea .de comori autentice nu și-a încetat niciodată 
destinul enigmatic, marcat de dispariţiile misterioase ale 
multoră dintre aceia care le-au căutat urma. La sfîrșitul 
secolului al XVIII-lea, botanistul spaniol Anastasio Guz- 
mân a reușit să dezgroape din Arhivele oficiale ale orașului 
Latacunga un document foarte vechi care zăcea acolo și 
evoca, fără nici o teamă, numeroasele crime săvîrşite îm- 
potriva primilor cercetători oficiali ai documentului lui 
Valverde, împotriva celor care trebuia să fi posedat textul 
original. i 

Dar un fapt foarte tulburător rămîne ! Care e semnifi- 
caţia dispariţiei neașteptate, în toiul nopţii, a părintelui 
Longo, singurul intelectual al primei misiuni oficiale or- 
ganizate de coroana Spaniei pe urmele comorii ? Dispariţia 
e, de altfel, un termen impropriu. Ar trebui să vorbim, 
în privința aceasta, despre o evaporare exact după a treia 
zi indicată în Derrotero. Această dispariţie s-a petrecut 
în mod misterios într-una din zonele cele mai puţin pe- 
riculoase din masivul Llanganati. Cu toate cercetările în- 
treprinse, corpul lui n-a putut fi găsit niciodată. Din motive 
ce nu se cunosc, expediţia carc-l însoțea n-a putut de altfel 
continua pe traseul indicat de Valverde şi s-a întors din 
drum. Mai tîrziu, nici o altă expediţie n-a putut găsi vreo- 
dală adevăratul drum. 

În faţa acestei dispariţii, se ridică o întrebare : 

Nu s-ar putea ca, în calitate de preot, părintelui Longo 
să i se fi încredințat de către agentul domenial din La- 
tacunga, cl însuşi împuternicit al coroanei Spaniei, avînd 
sarcina de a descoperi comoara, originalul documentului 
lui Valverde, care provenea din Spania ? Părintele Longo 
ar fi putut fi, într-adevăr, singurul om de încredere într-o 
expediţie foarte periculoasă alcătuită din numeroși indi- 
vizi puţin recomandabili, angajaţi de municipalitate. 

Această ipoteză, foarte plauzibilă, ar explica într-o mare 
măsură moartea părintelui, provocată fie de membrii ex- 
pediţiei, preocupați să tragă foloase pe seama lor din uriașa 
cantitate de aur acumulată acolo de incași, fic — și aceasta 
e o posibilitate care nu ni se pare lipsită de interes — de 
indienii tribului însărcinaţi de Rumiñahui să apere secre- 
tul strămoşilor lor. ` 

Suprimindu-l pe deținătorul documentului original, şi 
aceasta într-o zonă în care nu exista nici un pericol, făp- 
taşii au vrut desigur să pună mîna pe prețiosul document 

— coca ce s-a și întimplat — şi să întocmească altul mo- 
dificat semănînd din toate punctele de vedere cu originalul, 
cu excepţia ultimelor zile de drum din harta lui Valverde. 
Aceasta ar explica dispariţia originalului în timpul seco- 
lului al XVIII-lea și faptul că, plecînd de la documentul 
găsit în arhivele din Latacunga, toate expedițiile s-au sol- 
dat cu eşecuri. Nimeni pînă azi n-a pus încă mîna pe tainica 
comoară reprezentind preţul de răscumpărare al lui Ata- 
hualpa, excluzind poate, după cum am văzut, pe fostul 
primar din Latacunga, pe cei doi marinari britanici, pe 
von Ritter şi fata care l-a condus pe coastele vulcanului 
Sangay. 

Cum expedițiile care au căutat comoara nu au fost decit 
eșecuri, unii şi-au pus întrebarca dacă Valverde a existat 
într-adevăr și, dacă da, ce era el. S-a spus, de pildă, că 
Valverde cra un om necinstit, care a născocit în întregime 
legenda despre aurul din Llanganati, ca să scape de justiţia 
spaniolă și de pedeapsa cu închisoarea pentru crimele pe 
care le-ar fi săvirşit în trecut. 

Este evident că această apreciere, descori formulată, e 
falsă, că Valverde a existat într-adevăr şi că a cunoscut 
foarte bine locul în care Rumiñahui a ascuns comoara. 
Intr-adevăr, documentul descris și harta ce ne-au parvenit 
sînt surprinzător de adevărate pînă la partea intenționat 
schimbată de indivizi necunoscuți. 

Secretul din Llanganati nu se prezintă ca un document 
lăsat de un răufăcător în mîinile unor judecători pentru 
a fi iertat de pedeapsă, ci într-adevăr ca un secret destăi- 
nuit de un om pe care moartea nu va îÎntîrzia să-l sur- 
prindă. Valverde şi-a încredințat desigur secretul pe patul 
de moarte, o moarte naturală. 

Nu era în obiceiul spaniolilor să interogheze un deţinut 
cu menajamente și să-şi urmărească cu mai puţină blindeţe 
punctele din interogatoriu, pe care actele le-ar fi consem- 

nat. Erau mult mai brutali. Să nu uităm că, în timpul 
Conchistei, sinistrul Benalcazar — care aflase despre fabu- 
Joasa comoară — pusese mîna pe generalul Rumiñahui, 
care se zbătea în chinurile morţii. Fără nici o precauţie 
deosebită, el l-a transportat la sediul său militar din Quito, 
torturindu-l prin procedee mîrșave, bine cunoscute de spa- 
niolii din acea epocă tulbure a Inchiziției, ca să afle de 
la el ceea ce îl interesa. Comoara reprezenta un bun sacru, 
iar Rumiñahui era un om curajos. În ciuda atitor suferinţe, 
el n-a destăinuit nimic. Spaniolii n-au putut face altceva 
decit să-l ucidă încet și cu cruzime, aşa cum doreau, după 
cum mărturisesc textual cronicarii epocii, slujitori ai bi- 
sericii, ale căror fapte crau atît de îndepărtate de preceptele 
religiei lor. 

E puţin probabil ca Valverde, conchistadorul, să-şi fi în- 
tocmit harta şi documentul sub presiuni de acest fel. Acest 
Derrotero este o realitate istorică, iar originalul trebuie să 
fi fost redactat în momentul cînd autorul, întors în patria 
sa, Spania, pentru a-şi sfirși aici zilele, a fost interogat de 
rege în legătură cu originca fabuloasei lui averi. Căci Val- 
verde, ajutat de indienii salasacas, s-a înapoiat în patria 
sa cu o avere colosală. 

Toate cercetările recente arată că documentul n-a putut 
fi întocmit decît de cineva care cunoștea perfect acele 
Jocuri, care din punct de vedere geografic, erau, totuși, 
foarte dificil de atins. Toate documentele găsite dovedesc 
că Pedro de Valverde a existat într-adevăr și că el a redac- 
tat acest Derrotero în mod foarte corect şi cinstit, indicind 
în mod clar calea arătată de indicnii care o ştiau în calitate 
de paznici ai comorii destinate răscumpărării lui Atahualpa. 
El a spus cu siguranţă adevărul, deoarece drumurile indi- 
cate de el nu pot fi decît poteci făcute de oameni, din 
cauza dificultății terenului. Cum nu există nici o altă ex- 
plicaţie pentru trecerea oamenilor prin aceste pustietăţi 

muntoase, trebuie să acceptăm versiunea existenţei co- 
morii pe aceste meleaguri. Am văzut de altfel că judecind 
chiar şi numai după personalitatea celui căruia i sc încre- 
dinţase paza comorii reprezentind preţul de răscumpărare, 
generalul Rumiñahui, putem trage concluzia că incașii n-ar 
fi putut alege un alt loc decit cel din Llanganati. De altfel 
acesta era un teritoriu bogat în minereuri, cu multe centre 
aurifere şi, încă din antichitate, un punct important de 
prelucrări metalurgice. Documentul lui Valverde menţio- 
nează chiar o guaira, ceea ce în spaniola peruviană în- 
seamnă cuptor pentru topirea minereurilor. e 

Afară de aceasta, doar muntii Llanganati pot să fi servit 

drept ascunzătoare pentru partea strînsă de nord pentru 

răscumpărarea lui Atahualpa, deoarece din timpuri ime- 
moriale fusese un ținut nelocuit, învăluit aproape întot- 
deauna în ceață și nori, unde era extrem de greu să ajungi. 
E vorba de un ţinut foarte umed, lacustru și mlăștinos. 
Aceasta e esenţial. Într-adevăr, nici un moment documentul 
Derrotero nu menţionează dacă grămezile de aur și prețul 
de răscumpărare au fost îngropate în acest masiv muntos. 
Or. toate cercetările moderne, îndeosebi cele ale cîtorva 
rare documente lăsate de incașii din acea vreme unor cro- 
nicari spanioli, confirmă ceea ce considerentele geografice 
lasă să se înțeleagă, faptul că această comoară a incașilor 
n-a fost niciodată îngropată. Ostaşii lui Rumiñahui au scu- 
tundat-o în apele unuia din nenumărâtele lacuri ale po- 
dişurilor din masivul Llanganati. 

Dacă cititorul curios s-ar duce în acest masiv, ar con- 
stata uşor că în nici un loc nu există un strat de pămînt 
suficient de adînc încît să poţi îngropa în el măcar un nc- 
insemnat cadavru, și cu atit mai puţin o cantitate conside- 
vabilă de importanța comorii pentru răscumpărarea lui 

Inca. Nu există decît cîteva locuri acoperite cu un strat 
foarte subţire de pămînt ; aceasta explică şi mai bine mis- 
terioasa dispariție a părintelui Longo, preotul care deţinca 
originalul textului, cu ocazia primei misiuni oficiale spa-: 
niole însărcinate de rege să descopere comoara. Expediția 
urmărea cu exactitate indicaţiile lui Valverde, care de 
atunci au fost verificate şi dovedite valabile, şi era pe 
punctul de a-şi atinge ţinta cînd, pe neaşteptate, fără vreun 
motiv aparent, bravul cucernic dispăru. Nu i s-a mai dat 
niciodată de urmă. 

Cum este imposibil să îngropi în aceste regiuni pustii 
un corp, cum era acela al părintelui Longo, pe care spaniolii 
participanţi la expediţie l-au căutat în toate părţile și foarte 
multă vreme, fără să-i dea de urmă, sîntem obligaţi să ne 
gîndim că preotul a fost răpit pe cînd ieșise din tabără, 
de către indienii salasacas — sau alţii — familiarizați cu 
aceste regiuni şi care trebuie să fi urmărit îngrijoraţi tre- 
cerea spaniolilor pe poteca lor, indicată de Pedro Valverde. 
Văzînd că se apropiau cam prea mult de comoara ce li se 
încredinţase şi a cărei pază vigilentă o asigurau, indienii 
salasacas au preferat desigur să-l răpească pe părintele 
Longo, și îndeosebi documentul ce-l purta asupra lui și de 
care nu se despărțea niciodată. 


LACUL ARTIFICIAL 


Longo și documentul lui dispărînd, secretul comorii conti- 
nua să se menţină. Se pare că într-adevăr nici un indiciu nu 
permite, chiar şi celor mai informaţi, s-o situeze. Azi e o 
certitudine faptul că a fost scufundată, dar unde ? 
Valverde a săviîrşit o greşeală gravă în documentul său, 
greşeală scuzabilă pentru el, dar nu pentru toţi cei care au 

plecat în căutarea comorii în secolele următoare, și aceasta 
pînă în zilele noastre. 

Toţi căutătorii rătăciţi în munții Llanganati, inclusiv 
Valverde însusi, au crezut că lacul în care indienii au scu- 
fundat comoara era un lac artificial, pe care ci l-au săpat 
cu miinile lor. Această ipoteză este absurdă, deoarece în 
munţii Llanganati există din abundență lacuri. 

Nu înţelegem motivele care i-ar fi determinat pe incași 
să sape un nou canal printre zecile de mii, mici sau mari, 
care străbat masivul. Mai mult încă, o lucrare făcută de 
mîna omului e ma; şor reperabilă decit un lac natural. 
În sfîrşit, să nu uităm că ostașii spanioli erau pe urmele 
marii armate a lui Rumiñahui şi că primă urgenţa. Nu 
puteau deci să-şi piardă timpul săpind o ascunzătoare largă, 
spațioasă şi adincă, în care să îngroape tot aurul şi să-l aco- 
pere cu apă. Trebuia ascuns totul, cit mai repede şi mai 
discret cu putinţă. Un lac natural putea conveni de mi- 
nune. Dar care ? Aceasta e întrebarea care a incitat gene- 
raţii şi generaţii de căutători de comori. 

Pe de altă parte, şi Valverde lasă să se înţeleagă clar 
că aurul nu poate să zacă la mari adincimi, pe fundul lacu- 
rilor, deoarece acestea nu sint, în cea mai mare parte, 
decît mlaştini întinse. Whimper a admis că regiunea (Llan- 
ganti) e în întregime mlăștinoasă. Tot ţinutul este ca un 
burete îmbibat cu apă. Comoara lui Atahualpa mai se află 
încă într-unul din aceste lacuri mlăștinoase, la o adincime 
de mai puţin de un metru și, fără îndoială, la îndemîna 
oricui. 

Dar, la ora actuală, datorită faptului că versiunea docu- 
mentului Derrotero care ne-a parvenit nu e cea autentică, 
jar originalul, a cărui existenţă nu poate fi contestată din 
punct de vedere istoric, a dispărut, probabil în mîinile in- 
dienilor salasacas, preţiosul lac n-a fost încă descoperit, 
Rămine să fie găsit pe viitor. 

Adevăratul Derrotero nu poate fi, evident, cel care se 
află în arhivele din orașul Lacacunga. Nici una din cercetă- 
rile întreprinse de atunci n-a dat posibilitatea să se afle 
dacă el a dispărut în momentul cînd părintele a pierit fără 
urmă sau mai tirziu, între secolele al XVIII-lea şi al 
XIX-lea. Actualele copii aflate în circulaţie, și care nu au 
toate același text, se află pe teritoriul Ecuadorului, pro- 
venind din Spania. 

S-ar părea că falsificarea documentului lui Valverde 
n-a putut fi făcută decit de un individ sau de un grup de 
indivizi care doreau să schimbe traseul ultimelor zile de 
mers ale autorului şi care cunoșteau îndeajuns de bine 
terenul ca să-ţi fie imposibil să te mai orientezi și ca totul 
să pară adevărat. Documentul de acum arată că nu a fost 
elaborat un nou Derrotero, ci doar un abil fals cu un 
scop ale cărui amănunte ne scapă încă. 


Falsificatorii n-au fost căutători de comori care ar fi 
vrut să împiedice astfel pe concurenţi să pornească pe 
urmele lor, căci descoperirile de comori în aceste regiuni 
pustii n-ar fi scăpat neobservate. Într-o bună zi, cîteva 
obiecte, chiar aur brut topit, ar fi reapărut undeva în lume. 
Nu s-a întimplat niciodată așa, cu excepţia poate a comorii 
recuperate de fostul primar din Pillaro, care se află încă 
şi azi în seifurile de la Royal Bank of Scotland din Edin- 
burgh. 

Cei care nu voiau să se pună mîna pe cle urmăreau alte 
scopuri. Ei voiau să-i îndepărteze pe toți nedoriții. Probabii 
că de aceea documentul falsificat a reapărut într-o bună 
zi, în mod foarte discret, în arhivele din Latacunga — poate 
de teama regelui Spaniei. Aici, el a fost găsit mult mai 
tirziu — cine ştie, poate peste mai multe secole — de spa- 
niolul Anastasio Guzmân, care întreprindea cercetări în 
munţii Llanganati. Documentul a reintrat în circuitul ofi- 

cial în timpul președenţiei lui Toribio Montes. Acest do- 
cument, care nu e poate identic cu cel pus la punct de cei 
responsabili de dispariția originalului, datează din secolul 
al XVIII-lea. 

Cu excepția unei întîmplări norocoase care l-ar putea 
purta pe vreun aventurier exact pe locurile renumitului 
lac, cercetările care ar conduce astăzi la comoară trec în 
mod obligatoriu pe la arhivele adunate în Ecuador, mai 
ales pe la cele lăsate de spanioli în timpul colonizării. Ar 
trebui căutată scrisoarea trimisă de regele Spaniei în care 
se cere intensificarea cercetărilor întreprinse pe baza de- 
claraţiilor lui Valverde, scrisoare nefalsificată, care dă, 
desigur, indicaţiile esenţiale, pe care copia care ne-a par- 
venit nu le mai conţine. 

De asemenea, ar fi foarte instructiv să se ajungă în po- 
sesia recomandărilor scrise ale agentului domenial din ora- 
şul Latacunga, cel care a primit instrucțiunile regale și 
le-a transmis la rîndul lui celor apropiaţi. Acesta trebuie 
să fi lăsat şi el în niște documente, care n-au fost probabil 
falsificate, informaţii preţioase despre ultimele indicaţii ale 
lui Valverde, informaţii pe care, pare-se, nu le-a găsit ni- 
meni nici pînă azi. Orăşelul Latacunga, din centrul Ecua- 
dorului actual, a fost într-adevăr punctul central al acestei 
neobosite căutări a comorii lui Atahualpa. Acolo există 
poate şi acum ceea ce se va dovedi a fi cheia care va des- 
cuia în sfîrşit enigma comorilor atît de mult riîvnite. 

Nu cred că descoperirea ascunzătorii lui Rumiñahui va 
fi acţiunea unui singur om, nici chiar a unei mici echipe, 
oricît de bine ar fi pregătită, în afară doar de un excepţio- 
nal concurs de împrejurări fericite. 

Comoara va apărea pe neaşteptate într-o bună zi, dar 
numai după ce se vor fi întreprins complexe lucrări me- 

todice. Toată zona va trebui să fie controlată cu ajutorul 
unor mijloace moderne, avioane sau helicoptere. Mai multe 
expediţii serioase, plecate din locurile unde părintele Longo 
și-a petrecut ultimele clipe, vor trebui să cerceteze toate 
ascunzătorile posibile pe care le-ar fi putut alege genera- 
lui incas și oastea lui. Aceste expediţii vor trebui să fie în- 
zestrate cu bărci pneumatice, echipament de scufundare 
şi sonde de dragare, pentru a explora în mod sistematic 
toate lacurile ce se întind numai pe cei cîțiva zeci de kilo- 
metri parcurşi de Valverde în ultima perioadă petrecută 
pe acest teren. Nu numai lacurile vor trebui să fie son- 
date cu stăruinţă. Va trebui ca şi toate mlaștinile, atît de 
numeroase în această regiune puţin cunoscută, să fie exa- 
minate cu atenţie. Nu trebuie să uităm că pămîntul din 
masivul Llanganati e străbătut în toate direcţiile de mii 
de rîuri, mai mult sau mai puţin importante, pe care apele 
ploilor sau ale munţilor învecinaţi le umflă săptămînă de 
săptămînă, an de an. Stratul de mil, fapt confirmat de 
lucrările geografilor ecuadorieni, e atît de gros, încit azi 
pare evident că tezaurul cu obiectele de aur ale lui Inca 
zace nu pe stinci, la îndemîna oricui, aşa cum ostașii im- 
periului l-au depus, ci sub un strat gros de mil sălciu, acu: 
mulat acum cu timpul. 

S-ar putea, și după părerea mea e chiar probabil, ca 
indienii sau căutătorii comorii incase să fi trecut prin 
apropierea locului fatidic fără să ştie, fără să-şi dea măcar 
seama. E posibil şi chiar probabil ca secretul să fie păstrat 
încă de indienii care au sarcina de a întreţine cultul incas: 
Să nu uităm dispariţia ciudată a documentului original al 
lui Valverde, precum și aceea nu mai puţin bizară a părin- 
telui Longo, deţinătorul secretului. Acești indieni mai 
există oare şi azi ? Mai păstrează ei încă fantastica lor moş- 
tenire ? | 

XII 
CIUDATA AVENTURĂ A PĂRINTELUI 
DIN PILLARO 


Li 
Urmăriţi de hoardele spaniole ale lui Sebastián de Benalca: 
zar, interesate doar de prețioasa încărcătură, trupele gene- 
ralului incas Rumiñahui luară hotărîrea s-o scufunde în- 
tr-un lac. Aceasta se întîmpla în cursul anului 1534. 

Cu un an înainte, în 1533, spaniolii lui Francisco Piz- 
zaro obţinuseră din partea de sud a imperiului incas o altă 
comoară, probabil mai puţin fabuloasă decît cea a impe- 
riului din nord. Aceasta nu i-a împiedicat să-l omoare pe 
Inca Atahualpa, așa cum am văzut. Doar o infimă parte din 
preţioasele încărcături furnizate palatului din Cajamarca 
a fost predată coroanei Spaniei. Restul, topit sau nu, a dis- 
părut deodată, ca prin farmec, chiar pe pămîntul Perului, 
constituind tot atitea puncte noi de atracţie pentru cău- 
tătorii de comori. 

Dar aceea pe care o putem numi cu adevărat „Comoara 
incaşilor“ reprezintă de fapt preţul de răscumpărare tri- 
mis de imperiul de nord, care a fost îngropat în podişurile 
din Llanganati. 


Prima menţiune a acestui masiv acoperit cu zăpadă şi 
bogat în mine de aur nu apare decît în 1750, sub pana celui 
mai renumit geograf ecuadorian, don Pedro Vicente Mal- 
donado, care a indicat amplasamentul pe harta provinciei 
Quito. | 

Ceva mai tirziu, în 1789, Antonio de Acedo, care a pu- 
blicat un uriaș dicţionar istoric şi geografic al Americii, 
pomeneşte pentru prima dată termenul Llanganati, spu- 

nind că, potrivit tradiției, acolo există bogate mine de aur, 
unde pînă acum n-a pătruns nimeni şi care se văd doar 
de departe. Nimic altceva, nici un alt document n-a apă- 
rut de la textul lăsat de Pedro de Valverde la curtea Spa- 
niei. Nici unul din acești autori, care au evocat pentru 
prima oară masivul Llanganati, n-a făcut vreodată nici 
cea mai mică aluzie la documentul sau harta lui Valverde. 
Totul se petrece ca şi cum comoara ar fi fost complet fe- 
rită de ochii lumii, de la îngroparea ei în 1534 pînă la prima 
ei recapariţie, cel puţin în documente, în 1793. 

Primul care vorbeşte despre Derrotero a fost un mo- 
dest preot, complet necunoscut, dintr-un oraş neînsemnat 
din sudul Ecuadorului, Pillaro, preot al cărui nume e Ma: 
riano Enriquez de Guzmán. Acesta din urmă pomenește 
de Derrotero într-un document pe care îl posedăm, Planá 
de su expedición a Llanganate. Aceste documente sînt an- 
terioare cu cel puţin vreo zece ani celor mai vechi acte 
cunoscute pînă azi, îndeosebi hărţii omonimului său, Anas- 
tasio de Guzmân. 

De altfel, în 1806 botanistul spaniol Anastasio de 
Guzmán a recopiat cu fidelitate, fără să citeze în mod ex- 
pres, pe celebra sa hartă a „munţilor Llanganati“, drumul 
indicat de Valverde sau cel puţin de copiștii lui ulteriori. 
Înainte de a muri, după ce a suferit un accident datorat 
somnambulismului, Guzmán a oferit această hartă ofițe- 
rului din satul Patate, unde se afla pe patul de moarte, 
precum şi Derrotero-ul lui Valverde, pe care îl deţinea, 

Dovada acestui dar se află astăzi în textele păstrate 
în arhivele din Quito, în legătură cu moartea lui Anasta- 
sio de Guzmán. 

E VORBA DE UN FALS! 


Datele oficiale confirmînd, dacă mai era nevoie, impor- 
tanţa și existența reală a acestei comori apar pentru prima 
oară în documentele păstrate de abia în 1812. În anul acela, 
generalul spaniol Toribio Montes, președinte şi coman- 
dant general al regatului Quito, ordonă să fie reluate în 
mod serios cercetările pentru a descoperi în sfîrşit ascun- 
zătoarea fabulosului preţ de răscumpărare. Acestui or- 
din, care ne-a parvenit, i-au fost adăugate textul din 
Derrotero (probabil deja falsificat), precum şi o copie (ne- 
corespunzătoare) a hărţii lui Valverde. 

Cercetările se intensificară imediat, dar nu s-a putut 
descoperi nimic în lacul care-i incitase atit. 

Dar cînd şi cum au dispărut documentele originale ale 
lui Valverde ? 


S-a întîmplat aceasta oare într-adevăr în momentul 
dispariţiei misterioase a părintelui Longo ? 

Faptul este foarte probabil, dar nu există nici o cer- 
titudine. Oricum, pentru această dispariţie, trebuie să ne 
referim la un text ciudat al lui Richard Spruce, din 1857, 
care subliniază, fără să indice vreodată sursa, că originalul 
documentului Derrotero a dispărut pe neașteptate din re- 
gistrele orașului Tacunga, cu vreo douăzeci de ani în urmă. 
Copia a fost, deci, introdusă în cursul anului 1827. 


* Prima referire oficială la această enigmă a apărut în- 
tr-adevăr într-o lucrare tipărită la Londra, în 1908, Notes 
of a Botanist on the Amazon and the Andes (Însemnări 
ale unui botanist despre Amazon şi Anzi). Ea se datora 
unui celebru om de știință englez, sir Alfred Russel Wal- 
lace, născut în 1823 şi mort în 1914. Sprijinindu-se pe 
manuscrisele originale ale lui Spruce, el a introdus în 
lucrarea sa textul complet al documentului lui Valverde, 

pe-Gare chiar Spruce îl obţinute în 1860 în orașul Ambato. 
De atunci s-au publicat nenumărate referințe, fie sub 
formă de cărţi,-fie de articole semnate de mai mulţi au- 
tori, cel mai serios. dintre ei fiind indiscutabil geograful 
ecuadorian Andrade Marin, a cărui lucrare despre așe- 
zarea masivului Llanganati a apărut în 1937. 

Din toți cei care au pornit pe cărările acestor munți 
pustii şi greu accesibili, foarte puţini ne-au lăsat docu- 
mente utilizabile, ca și cum fiecare ar fi dorit extrem de 
mult să păstreze măcar unul din secretele ce le deţine. 

Singurele expediţii care au lăsat documente valabile 
au fost cele ale lui Spruce şi Anastasio de Guzmán. 


Acesta din urmă a găsit și a marcat pe harta sa chiar 
şi locul unde a dispărut părintele Longo. Cît privește harta 
botanistului Spruce, excelentă și bogată în informaţii, ea 
a fost prezentată Societăţii Regale de Geografie din Lon- 
dra, care păstrează încă originalul în arhivele sale. După 
ea au fost scoase nenumărate fotocopii, care au făcut să 
pornească la drum zeci şi zeci de aventurieri de tot felul 
și din toate ţările. Dar, analizînd toate aceste documente, 
se pare într-adevăr că originalul documentului pe care 
Valverde l-a dictat în Spania pe patul de moarte a ajuns 
pe continentul sud-american nu o dată cu conchistadorii 
din secolul al X VI-Aea, ci între 1792 şi 1793. 


Mult mai importantă se dovedește azi analiza detaliată 
a documentului lui Valverde. Multă vreme s-a crezut că 
acest document fusese întocmit în timpul Conchistei, chiar 
în decursul secolului al XVI-lea. În lumina cercetărilor 
moderne, se pare într-adevăr că Valverde n-a trăit în 
Ecuador decit mai tirziu, probabil în decursul secolului al 
XVIII-lea. E 


Un exemplu, printre altele, e semnificativ. În Derro- 
tero se vorbeşte de un loc care s-ar fi numit la hacienda 

de la Moya. Acest loc există într-adevăr şi poate fi găsit 
pe hărţile de azi. Problema e că, dacă Valverde ar fi trăit 
în timpul Conchistei, el l-ar fi numit la estancia de la 
Moya, termenul hacienda nefiind introdus în limbă decit 
la un secol după sosirea primilor spanioli pe continentul 
sud-american. 

Alte analize de acest fel, asupra cărora nu vreau să 
mai atrag atenţia cititorului, pentru a nu-l plictisi cu alte 
amănunte, te fac să crezi cu toată convingerea că originalul 
documentului lui Valverde ar data de la începutul secolu- 
lui al XVIII-lea. E de altfel greu de închipuit ca un do- 
cument de o atare importanţă să nu fi stirnit mai multe 
pasiuni, dacă el ar fi ajuns la curtea Spaniei încă de la 
începutul secolului al XVI-lea. În acest caz, s-ar fi găsit 
în arhivele spaniole sau sud-americane documente rela- 
tînd eşecurile sau succesele expedițiilor anterioare, ofi- 
ciale sau nu: Or, prima menţiune despre Devrotero nu 
apare, după cum am văzut, decit în 1793. 

Valverde a existat, nu încape îndoială ; cl s-a căsă- 
torit cu o tînără indiană salasaca şi e aproape sigur că in- 
dianul — sau indienii — care l-a dus la ascunzătorile 
secrete unde era depozitat prețul de răscumpărare a lui 
Atahualpa este urmașul. celor care l-au ajutat pe gene- 
valul Rumiñahui şi pe oameni săi să îngroape bogăţiile 
poporului lor. Se pare într-adevăr că, pînă în zilele noastre, 
această comoară n-a rămas izolată pe întinderile pustii ale 
masivului Llanganati. Ea ar fi fost păzită, chiar de la dis- 
tanţă, de familiile indienilor rămaşi încă credincioși cul- 
tului solar al incașilor. Nu este vorba de un mit. Mi s-a 
întîmplat să întîlnesc, de mai multe ori, în Anzi, asemenea 
grupuri de indigeni, mult mai devotați religiei incașilor 
decit celei creştine, adusă de misionari. Dumnezeul și sfinţii 
religiei catolice au fost doar adăugaţi panteonului inca- 
„şilor. 

Călăuzele lui Valverde ar fi putut fi desigur din neamul 
acestor indieni care, în decurșul secolului al XVIII-lea, în 
care a fost elaborat probabil documentul, l-ar fi consi- 
derat pe conchistadorul care hu înai era în bune relații cu 
spaniolii ca pe unul de-al lor. Ei i-ar fi transmis astfel ceca 
ce din-tată în fiu au lăsat moştenire tovarășii lui Rumi- 
fiahui. Era într-adevăr vorba de o destăinuire tardivă, 
făcută sub jurămînt din motive familiale și sociale, care 
îl situa pe Valverde pe picior de egalitate cu indienii de- 
ţinători ai secretului. 

Totul pare să conducă la ipoteza că Pedro de Valverde 
a murit într-adevăr în Spania, aşa cum şi-a dorit, aducîn- 
du-şi cu sine tînara soţie indiană, pe la sfîrşitul secolului 
al XVIII-lea. El ar fi redactat pe patul de moarte docu- 
mentul şi harta, care imediat după moartea sa, au fost 
transmise, din propria sa voinţă, regelui Spaniei. 

Fără zăbavă, regele, captivat de conţinutul lor, le-ar 
fi transmis imediat celor mai înalți demnitari ai adminis- 
traţiei ținuturilor din Quito, în oraşele Latacunga și Am- 
bato, pentru a le verifica autenticitatea şi valoarea. Toate 
acestea explică de ce nu găsim nici o urmă a documentului 
Derrotero înainte de 1793. 

= Un ultim document pe care l-am găsit ne permite să 
conchidem asupra epocii în care Valverde însuşi a văzut 
pentru ultima oară comoara lui Atahualpa. E vorba de o 
scrisoare pe care botanistul Richard Spruce a adresat-o 
din Puia unui oarecare don Juan Mera. Această scrisoare 
e datată 17 martie 1863. În ca se spune : 


Ar mai exista cineva care îşi aminteşte să-l fi văzut pe 
Valverde, dar în ce oraş se află acela ? 
) 

Se pare într-adevăr că, pentru Spruce, Valverde trăia 
mai departe în Ecuador cu cîţiva ani înainte de a îi inceput 

primele expediţii de căutare a comorii. Din această pers- 
pectivă, pionierul care ar fi pornit pe urmele trasate în 
Derrotero n-ar fi fost părintele din Pillaro, Mariano Hen- 
riguez de Guzmán, în 1793, ci omonimul său, Anastasio 
Guzmán, între 1801 și 1807. 

=“ Aşa după cum glăsuieşte legenda pe care am amintit-o, 
Valverde, după dorința indienilor, s-ar fi îmbogăţit consi- 
derabil în urma dezgropării unei părţi din comoară con- 
ținînd obiecte care nu serveau cultului. Cu averea asigu- 
rată, el s-ar fi înapoiat în Spania. Înainte de a părăsi 
Fcuadorul, s-ar fi putut chiar întilni cu părintele din Pil- 
laro, oraş pe care Mariano de Guzmân îl cunoștea bine. 
Aceasta ar explica, în parte, motivele care l-au determinat 
pe Guzmán să pornească, la rîndu-i, în căutarea comorii, 
fără ca vreodată, bineînţeles, să dețină documentul Derro- 
tero, deoarece acesta nu fusese încă întocmit. 


Un ultim element permite să se afirme că Valverde 
însuşi a scris acest Derrotero şi că a petrecut o vreme în 
greu accesibilul masiv Llanganati, fără să se inspire din 
puținele lucrări botanice sau geografice lăsate de predece- 
soril săi. 

Fără să fie un naturalist experimentat sau un om de 
știință cu o vastă cultură, Valverde a cules o mulţime de 
informaţii, care ulterior s-au dovedit adevărate, mai ales 
în legătură cu vegetaţia foarte deosebită pe care a întil- 
nit-o în drumul său, specifică acestui masiv. Dar, ce este 
mai important, Pedro de Valverde pare să fie primul oc- 
cidental care a introdus în expunerea sa denumirea ade- 
vărată a munților Llanganati, aceea pe care de secole o 
foloseau indienii între ei. Or, primul explorator vădind un 
adevărat interes știinţifie pentru această regiune, don 
Pedro Maldonado, menţiona pe harta sa termenul eronat 
de Llanganate. Toţi ceilalţi autori ulteriori l-au urmat în 


Jucrările lor. Doar Valverde şi documentul său au făcut 
excepţie de la regulă. 

Dacă el l-a cunoscut efectiv pe părintele din Pillaro și 
dacă, fără să se gindească la urmări, el l-a lăsat să între- 
vadă puţin din ceea ce ştia, înțelegem de ce Mariano Hen- 
riguez de Guzmán ar fi dorit să întreprindă, la rîndu-i, 
o expediţie în enigsmaticul masiv. Deşi nu poseda docu- 
mentul lui Valverde, el a ajuns în regiuni foarte apropiate 
de cele menţionate în Derrotero. Nu poate fi vorba decit 
ae o pură întîmplare. 


CAMIOANELE FEMEII DIN QUITO 


Mai curios e felul cum ne-au parvenit de-a lungul seco- 
Jelor documentele părintelui Guzmân. 


În anul 1954, o bătrînă din orașul Quito muri. Se ştia 
de multă vreme că ea păstra în locuinţa ei o cantitate con- 
siderabilă de acte foarte vechi. Toate aceste documente 
crau depozitate, nu se știe în ce scop şi nici cum, la subsol, 
într-o pivniță mică, umedă, foarte adîncă şi foarte întu- 
necoasă. Numeroase camioane sosiră la domiciliul ei pen- 
tru a debarasa locul de mobile şi de arhivele devenite inu- 
tile pentru moştenitori. 

Or, întimplarea face că în Quito trăia de asemeni un 
erudit geograf, pasionat de acte vechi și, mai mult încă, 
de masivul Llanganati, dar din alte motive decît cele le- 
gate de comoara lui Atahualpa : geograful Luciano An- 
drade Marin. | 

Unul din camioane, care îşi păstrase inutila sa încăr- 
cătură de acte vechi, adunate din pivniţă, se strică complet. 
Fu zviîrlit de proprietarul său într-o rîpă la marginea ora- 
şului Quito, deoarece nu mai putea nimeni să-l repare. 

Printr-o întîmplare din cele mai norocoase, Luciano 
Andrade Marin auzi vorbindu-se de acest transport neo- 
bișnuit. Îl găsi pe şofer, îi dădu un bacșiş mare și fu condus 
pînă la rîpă. Geogratul studie încărcătura. Se aflau acolo 
o grămadă de ziare vechi, dar şi un teanc de documente din 
vremuri trecute, tratind cele mai diverse subiecte. Toate 
actele păreau să provină din arhivele publice, de parcă 
cineva ar fi vrut să se descotorosească de ele, în pofida 
interdicţiei oficiale de a distruge asemenea documente. 
Din păcate, multe dintre ele se aflau deja într-o stare de 
deteriorare totală sau parţială, roase de umiditate, de pra- 
ful gros din fundul pivniţei şi de vieţuitoarele care mișu- 
nau acolo. Fără să se sperie de starea în care se aflau și 
fără să cunoască măcar cuprinsul exact al documentelor 
pe care le deţinea acum, Luciano Marin le duse la el acasă. 
Luni de zile curăţă, restaură actele vechi. Din mijlocul hîr- 
ţoagelor, apăru imposibilul, incredibilul, ale cărui impor- 
tanță și valoare doar el singur, Marin, era în măsură să 
le aprecieze : un plan foarte bine conservat al unei expe- 
diții în Llanganati, care fusese întreprinsă în 1793. Acesta 
aruncă o lumină nouă asupra acelei regiuni din masiv 
descrisă de Valverde. El aducea de asemenea lămuriri 
prețioase în privința epocii în care celebrul Derrotero a 
putut fi trimis din Spania agenţilor domeniali din orașele 
Latacumga şi Ambato, lăsînd deoparte faimoasa hartă 
a munţilor Llanganati a lui Anastasio de Guzmán, întoc- 
mită la începutul secolului al XIX- lea, singura cunoscută 
pînă atunci. Acest nou document, ieşit la iveală printr-o 
întîmplare fericită, i-a servit lui Richard Spruce, între anii 
1857 și 1860, în celebrele lui cercetări asupra traseului in- 
dicat în documentul lui Valverde. 

Această nouă hartă a munţilor Llanganati, întocmită 
de preotul din Pillaro, e o hartă elementară, executată cu 
simplitate. Pentru un geograf, e evident că ea n-are mare 

valoare, dar e un nepreţuit document de arhivă pentru 
amănuntele valoroase pe care le conţine. 

De altfel, harta confirmă variațiile importante ale te- 
renului în raport cu puţinele mărturii lăsate ulterior de 
alţi exploratori. 

Una din deosebirile semnificative ale acestui traseu şi 
care pare să demonstreze că preotul din Pillaro n-ar fi 
putut să fie într-adevăr în legătură strînsă chiar cu Val- 
verde se referă la un rîu pe care acesta din urmă l-ar fi 
traversat în timpul renumitei sale expediţii. 

Henriquez de Guzmán ne-a lăsat, într-adevăr, în 1793, 
un plan curios. Cci trei Llanganati, carce se află în actuala 
zonă granitică situată la sud de vărsarea fluviului Yana- 
cocha, au fost infăţișaţi de Guzmán mult mai la nord 
față de acest riu, într-o regiune de formaţiune vulcanică, 
numită Mulatos. Henriquez de Guzmán explică şi men- 
tionează foarte bine pe harta sa că Pedro de Valverde, în 
drumul său, trecu riul Yanacocha, traversîndu-l de la sud 
la nord. El ar fi străbătut deci munţii Llanganati la Mula- 
tos pentru a ajunge la celălalt pisc, cum pare să ne des- 
tăinuite părintele din Pillaro. 

În consecinţă, e surprinzător să te mai interesezi de do- 
cumentul lăsat de Valverde însuși, pe care Richard Spruce 
l-a dezvăluit pentru prima dată, document care nu pome- 
neşte niciodată, în primele zile ale peregrinării, de traver- 
sarea vreunui rîu oarecare. Cel mult menţionează două 
rîpe, după cît se pare situate pe malurile unui fluviu, din- 
tre care una drenează apa, iar cealaltă e perfect uscată. 

Pentru întoarcere, totuşi, Valverde sfătuieşte să se 
caute acel fluviu şi să se meargă de-a lungul lui, ceea ce 
permite revenirea la punctul de plecare. Se pare într-a- 
devăr că preotul din Pillaro era foarte bine informat despre 
detaliile acestui traseu al lui Valverde. 

Totuşi, după examinarea planului lui Guzmân, se poate 
crede că documentul lui Valverde, pe care el îl deţinea 
desigur, trebuie să fi fost puţin deosebit de cel care a cir- 
culat mai tîrziu şi pe care îl posedăm azi, datorită copiei 
din 14 august 1827 a lui Richard Spruce. Această copie 
e de altfel folosită de atunci de toţi căutătorii de comori 
din această parte a lumii. | 

După părerea noastră, nici unul din cele două docu- 
mente sau cele două hărți nu par să corespundă cu cele 
care au fost întocmite de Valverde pentru regele Spaniei 
cu puţin timp înaintea morţii sale. Dar preotul din Pillaro 
ajunsese să cunoască în toate amănuntele traseul lui Val- 
verde pe căi care ne sînt încă necunoscute. Nu există altă 
dovadă decit să urmărim documentul care însoţeşte harta 
lui Guzmán. i 

Această hartă a fost desenată îngrijit, cu cerneală obiş- 
nuită, pe o hîrtie foarte veche, îndoită în trei şi acoperită 
acum de numeroase pete de apă. Ea măsoară 62 cm lun-. 
gime pe 31 cm lățime și reprezintă o vedere completă a 
regiunii masivului Llanganati, începînd cu orașele Ambato 
şi Pillaro și pînă la cele trei renumite piscuri conice aco- 
perite de un fel de pădure tropicală, de unde se poate 
ajunge la Canelos, pe partea dreaptă, și la riul Napo, pe 
partea stingă. Toată harta a fost întocmită fără să se păs- 
treze proporţiile şi fără nici un calcul al distanțelor, 

În partea de jos a hărţii există o legendă scrisă de mînă, 
foarte prost ortografiată, care dă, textual, următoarele in- 
formaţii : 


1. Biserica din Ambato. 

2.. Biserica din Pillaro. | 
3. Prăpastia din Guapa, de pe înălțimile Cordilieriler. 
4. Râul de sub Guatante. 

5. Baqueria, care de la începutul Conchistei a purtat 
numele de Tambo. 

6. Grande Sienega, citat de Valverde în Derrotero 
(numele lui Valverde a fost scris Balberde în textul lui 
Guzmán, care în mod evident îl cunoştea pe autor.) 

7. Împărţirea drumurilor. 

8. Drumul urmat de Valverde. 

9. Drumul pe care l-a urmat actuala expediţie (accea 
a lui Guzmán). 

10. Lacurile Anteojos. 

+i. Refugiul pînă unde a ajuns Valverde, ducîndu-se 
la Bestia. | 

12. Loc unde s-au ridicat casele și unde se varsă Toldo 
de Campana. 

13. Lacul Negru. 

14. Mlaştină adincă şi largă prin care trece drumul. 

15. Loc de popas, unde poţi înnopta pe versantul unui 
vulcan şi de unde începe drumul pe jos. 

16. Al doilea loc de popas pentru înnoptat, într-o falie, 
în care se varsă Lacul Negru. 

17. Al treilea popas, pentru înnoptat, pe unul din munţii 
A jisos. 

i8. Al patrulea loc de popas, pentru înnoptat, după ce 
s-a trecut riul pomenit de Valverde. 

19. Munte cu grohotișuri, care împiedică accesul direct 
spre munții Llanganati. | 

20. Cei trei munţi denumiți de Guzmán Llanganate. 

2]. Versanții muntelui dinspre Canelos. 

22. Versantul de unde izvorăşte rîul Napo. 

23 şi 24. Cele două drumuri noi folosite în această ul- 
timă expediţie şi prin care am ajuns în Llanganate. 


Această legendă a hărţii, foarte superficial întocmită, nu 
este urmată de numele nici unui autor, nici măcar, o dată, 

Jucru care ar fi dat posibilitatea s-o fixăm în timp. Din 
fericire, alte documente privind această importantă ex- 
pediţie şi care însoțeau harta n. permis să se precizeze că 
ea a fost întocmită tocmai în 1793 de către Guzmân însuși. 

Un punct rămîne misterios pe această hartă. În 1793 
nu se menţionase nici o clipă moartea părintelui Longo, 
jar peste cîțiva ani, în 1806, un alt Guzmán, Anastasio, 
marchează cu o cruciuliță pe harta sa, în împrejurimile 
lacului El Golde, locul morţii sau mai degrabă al dispa- 
riţiei renumitului părinte Longo. 

Ar fi un lucru uimitor ca această dispariţie să se fi 
petrecut exact între aceste două date. 

Dar au mai fost și alte expediţii, iar traseul tuturor 
celor care s-au dus acolo nu ne-a parvenit. În legenda sa, 
preotul din Pillaro face specificarea de către actuala ex- 
pediţie, lăsînd să se înțeleagă că au existat și altele în 
aceleași locuri. 


XIII 
CELE 460 MILIOANE DE LIRE STERLINE 
DE LA BANCA SCOȚIEI 


La 28 octombrie 1965, ziarul din Quito, Ultimas Noticias 
(numărul 7167), publica cu litere mari, pe prima pagină, 
un text care va revoluţiona lumea căutătorilor de comori 
incase. 


Fabulosa comoară. Membrii familiei Puga Pastor îşi 
dispută extraordinara comoară lăsată de un magistrat spa- 
niol. Urmaşii lui peruvieni afirmă că sînt gata să-și vîndă 
moștenirea. Din actele vechi și din arborii genealogici re- 
zultă că există și diverşi moştenitori ecuadorieni. 


Presa din Peru publicase într-adevăr informaţii ului- 
toare despre trei familii trăind la Lima şi descinzînd din 
ramura Puga Pastor din Guayaquil, familii dispuse să se 
debaraseze de fabuloasa comoară de 28 000 milioane de 
sucre !. depusă la Royal Bank of Scotland din Edindburgh 
din 1803. 

După toate datele şi antecedente, familia Puga Pastor 
coboară în linie directă din magistratul Antonio Pastor y 
Marin de Segura, marchiz de Llosa. 


Formalităţile judiciare au început -la tribunalul din 
Lima. 

Averea era evaluată la 460 milioane de lire sterline 
(în 1965). Ea a fost expediată pe nava El Pensamiento, din 
portul Lambayeque 2, sub comanda căpitanilor John Doggs 


L Moneda statului Ecuador (n. tr.). 
> Mic port pe coasta nordică a Perului de azi. (n.a.) 

ci John Fanning ; ea consta dintr-o încărcătură de mai 
multe lăzi, cuprinzînd bare de aur şi argint masiv, o can- 
titate foarte mare de smaralde şi alte pietre prețioase, giu- 
vaiere lucrate din aceleaşi metale, pulbere de aur, coliere, 
măşti de aur, vase incase etc. 

Acest depozit a fost alcătuit de un oarecare sir Fran- 
cis Mollison, în acord cu împuternicirea ce i-a fost încre- 
cințată de către soţii Pastor şi Martinez. 

Don Antonio Pastor y Marin de Segura se născuse la 
Cartăgena, în Spania, în 1772. Părinţii lui erau don Bar- 
tolome Pastor şi doña Rosa Maria de Segura. La botez, 
naşii lui au fost regele Carol al III-lea însuşi şi regina. 

El a fost trimis în America ca agent domenial al ora- 
çului Latacunga în 1794. N-a rămas multă vreme acolo, 
îndeplinindu-şi înaltete funcţii publice în Chile și la Lima, 
nde ajunse chiar viceregent. Din căsătoria lui cu doña 
Narcisa Martinez n-a avut decît un singur copil, apoi şase 
nepoți, împrăștiați în diferite ţări. A murit în 1804. I-am 
găsit de altfel actul de deces. Or, el lăsă un testament, după 
care deținem de asemenea o fotocopie trimisă de tribuna- 
Jul din Lima, care stabilește ca fabuloasa avere pe care a 
sirîns-o să fie împărţită între urmaşii săi — nu fiului, 
nici nepoților, nici strănepoţilor săi, ci urmașilor din a 
cincea generaţie. Or, aceşti urmași dintr-a cincea spiţă 
sint tocmai generaţia de azi, unii dintre ei locuind în Ecua- 
cor, iar alții în Peru, și ei sînt aceia care au pornit actuala 
acțiune judiciară, pe care o menţionau presa ecuadoriană 
și peruviană. 


Potrivit datelor obtinute la Lima după revizuirea docu- 
mentelor privind această comoară și acest testament de 
miliarde, moştenitorii.care aparțin celei de a cincea gene- 
rație a celui care a fost magistratul Pastor y Marin de 
Segura, marchiz de Llosa, și a soţiei sale Narcisa Martinez 

de Tejada y Ovaye, sînt în linie dreaptă Amalia, Jose, Ra- 
fael Puga Pastor, Magdalena Puga de Reyes, Leopoldina 
Puga de Paquerizo și Peregrina Puga Pastor de Barna, 
toți locuind în Lima, toți legatari oficiali. Moștenirea de 
23 miliarde sucres va trebui să fie împărțită în mod pro- 
porțional între fiii direcţi, legitimi sau nelegitimi al fami- 
liei Puga. 

Există certificate dovedind apartenența la descendența 
desemnată. 


GARANȚIA BĂNCII 


Una din moştenitoare e señora Aguilar de Cáceras, care 
posedă şi acum documentele atestînd existența averii la 
Royal Bank of Scotland, bancă pe care am vizitat-o şi care 
deţine efectiv lăzi care n-au fost deschise din secolul al 
X VIII-lea. Señora Aguilar locuiește la Lima și a făcut ur- 
mătoarea declarație presei peruviene, care s-a interesat 
si ea, bineînțeles, de acest eveniment senzațional : 


„„deţin toate documentele de garanţie ale băncii sco- 
tiene, în care e semnalat depozitul unei averi de 460 mi- 
lioane de lire sterline. Această avere a fost înregistrată 
pe numele Narcisei Martinez, care a fost adevărata pro- 
prietară a acestor milioane. Averea n-a rămas astfel ca o 
moștenire nevalorificată, ci ca un legat pentru urmașii ce- 
lei de a cincea generație, legitimă sau naturală. 


Documentul care certifică acest depozit la bancă este 
semnat de sir Francis Mollison, bancher, și de căpitanii 
Fanning și Doggs, care au avut sarcina să transporte ave- 
rea de la Lambayeque în Scoţia. Deţin de asemenea şi alte 
documente care dovedesc că peste 120 de persoane şi eu 

însămi aparținem acestei a cincea generaţie, iar toate da- 
tele figurează pe o Scrisoare de împuternicire generală, 
semnată chiar de Narcisa Martinez. Acest document eşte 
studiat actualmente de diferiţi istorici peruvieni pentru 
a-i atesta autenticitatea. Dar nu încape nici o îndoială că 
el e perfect autentic. 

Această reclamaţie a legatului coloniei, efectuată de 
toți descendenţii citați ai acestei familii numeroase, nu va 
fi cunoscută decît peste o lună, cînd procedurile juridice 
din Peru vor trage concluziile necesare, iar depozitara, 
banca Scoției, va comunica răspunsul. 

La Guayaquil, familia Puga caută de altfel cu multă 
stăruință toate documentele care îi vor permite să-și au- 
tentifice pretenţiile la acest depozit. 


Astfel a fost evocată în presa ecuadoriană, în dimineaţa de 
joi, 28 octombrie 1965, o comoară care, după toate proba- 
bilităţile, este de origine incasă. 

Cu toate că nu s-a făcut nici o precizare niciodată nici 
de către agentul domenial însuşi, nici de către familia sa, 
pare evident că originca acestei averi e o mică parte a 
preţului de răscumpărare a lui Atahualpa. Au existat deci 
și alte expediţii decit ale celor doi Guzmán și a lui 
Spruce. Să nu uităm că don Antonio Pastor y Marin de 
Segura era agentul domenial al principalului oraş din 
apropierea masivului Llanganati şi că documentele lui Pe- 
dro de Valyerde au fost găsite din întîmplare în arhivele 
sale. | 

Luni, 8 noiembrie 1965, abia după citeva zile de la pu- 
blicarea ştirii, în același ziar ecuadorian, Ultimas Noticias, 
a apărut un articol dovedind, dacă mai era nevoie, ataşa- 
mentul acestor populaţii sud-americane faţă de ceea ce 
trebuie într-adevăr să considerăm. comoara lor. Articolul 
pomencea, într-adevăr, de candidaţii la fabuloasa moştenire 

care caută documente pentru a-și dovedi drepturile lor le- 
gitime. El menţiona febrila activitate — cine n-ar fi fă- 
cut-o chiar şi pentru mai puţin ? — desfăşurată de descen- 
denții prezumtivi ai agentului domenial din Latacunga 
pentru a descoperi fără întîrziere documentele care să le 
permită să dobîndească în sfîrșit ceea ce părea să le re- 
vină, pe neașteptate, de drept. 

Acest articol sublinia de altfel — şi asta nu surprinde 
deloc, deoarece ne aflăm în a doua jumătate a secolului al 
XX-lea, cînd a sosit vremea acelei fatidice generaţii, a cin- 
cea — că agentul domenial din Latacunga are încă în viață 
descendenţi la Quito, Rio Bambo, Juano și Ibarra. Artico- 
lul mái spunea, de asemenea, că și în orașele Guayaquil 
și Lima se află un grup deloc neglijabil de candidaţi au- 
tentici la succesiune. În general, justiţia a preferat să pri- 
vească cu multă suspiciune pe cei care prezentau nenu- 
mărate documente genealogice, dar care nu știau nimic 
despre textul original al testamentului. 

Oricum, un text de lege reprodus în același ziar ecua- 
dorian făcea cunoscut publicului că în luna decembrie a 
acelui an (1977) se va încheia perioada autorizată pentru 
prezentarea documentelor atestînd apartenenţa la a cin- 
cea generaţie a lui Pastor Marin de Segura. 

Era de altfel și timpul de a opri preliminariile acestei 
succesiuni, unice în felul ei în analele omenirii. Într-ade- 
văr, numai în oraşul Quito, după ce s-a aflat incredibila 
știre, o ultimă întrunire a membrilor autentici ai familiei 
Pastor, a celor admiși să se prezinte ca descendenţi ai fa- 
miliei, număra nu mai puţin de optzeci de persoane. 

Agentul domenial nu bănuia desigur pe vremea sa că 
va strînge laolaltă un număr atît de mare de urmași ! 

DOCUMENTELE OFICIALE 


Cu mult înainte să fie cunoscute documentele particulare 
din oarşul Lima, existau la Quito dovezi foarte precise, 
inatacabile, asupra celui care a strîns această comoară şi 
care a fost, se crede, agentul domenial din Latacunga în- 
tre 1793 şi 1794. Această perioadă e extraordinară, deoa- 
rece ea corespunde, fără să existe poate vreo legătură în- 
tre date, cu aceea în cursul căreia preotul din Pillaro, Ma- 
riano Henríquez de Guzmán, a întreprins principala sa 
expediţie şi a lăsat harta şi documentul datate din 1793. 

Documentele autentice, păstrate în Arhivele Naţionale 
de Istorie din Quito, relevau anumite date : 

Pe nici unul din ele nu apare don Antonio Pastor y Ma- 
rin de Segura, aşa cum se spune, ca agent domenial din 
Latacunga. El a fost în schimb agent domenial și admi- 
nistrator al triburilor din Ambato (alt oraş ecuadorian 
situat la nord de Latacunga). 

Înainte de a obţine această funcţie, el fusese numit 
contabil-controlor al veniturilor regale în departamentul 
Latacunga. 

Documentele care îl menţionează pe don Antonio Pastor 
y Marin de Segura sînt extrem de numeroase, ceea ce do- 
vedește că el era foarte activ. Unul dintre acestea, pre- 
zentat sub forma unei foi de serviciu datată 1795, ne oferă 
cileva informaţii despre ceea ce a fost el cu adevărat. 


Don Antonio Pastor y Marin de Segura, administrator 
al triburilor din Ambato, solda sa : 5°% din veniturile ob- 
ținute în pesos ; vîrsta: 40 de ani; starea civilă : căsă- 
torit ; serviciile şi activităţile pe care le îndeplineşte : ad- 
ministrator al triburilor din Ambato de la data de 11 no- 
tembrie 1794, funcție în care a servit timp de un an, o lună 
şi douăzeci de zile, adică pînă în decembrie 1795. Locurile 

în care a servit : la sediul din Ambato ca agent domenial 
şi apoi ca administrator al triburilor ; a fost de asemenea 
contabil-controlor al veniturilor, cu sediul la Latacunga, 
şi a primit un procentaj din beneficiile recoltelor de scor- 
țişoară de pe tot teritoriul în care această plantă poate fi 
cultivată, aşa după cum a confirmat el în documente. Ati- 
tudine : arogantă ; aptitudini: obişnuite ; comportare: 
bună ; conștiinciozitate : satisfăcătoare. 


Acest document uimitor era semnat de Josef Renxilo, 
administratorul general al veniturilor Audienţei Regale 
din Quito în cursul anului 1795. | 

De altfel, adeseori documentele nu sînt toate de acord 
între ele. Astfel, dacă în cele din Quito, Antonio Pastor a 
fost administratorul triburilor din Ambato la vîrsta de 
patruzeci de ani, între anii 1794 și 1795, în cele păstrate la 
Lima, în acelaşi an, 1794, el n-avea decit treizeci şi doi 
de ani şi-era agentul domenial al oraşului Latacunga. Ce 
să credem din această contradicţie ? 

Se pare, de asemenea, că pentru peruvieni cl s-ar fi 
născut în 1772 și că n-ar fi avut decît un singur copil și 
șase nepoți. Pentru ecuadorieni, naşterea sa ar fi consem- 
nată în 1764. E] s-ar fi însurat cu fiica fostului administra- 
tor al triburilor din Ambato, căruia i-ar fi succedat în 
funcţie. Din această căsătorie, ar fi avut mai mulţi copii, 
nu se ştie ciţi. 

După ce a fost pentru cei din Lima agentul domenial 
din Latacunga în 1794, el ar fi murit în 1803. Dar, la 
Quito, toate urmele morţii sale au dispărut complet din 
actele oficiale. Arhivele afirmă doar că a locuit în Am- 
bato înainte de a deveni contabil-controlor la Latacunga. 
Afară de aceasta, el s-ar fi îndeletnicit și cu cultivarea scor- 
țișoarei și n-ar fi rămas în Ecuador decit între 1792 ȘI 
1793, adică doar un an. 

Există, deci, o mare discordanţă între arhive în pri- 
vinţa întregii vieţi atît de ciudate a lui Antonio Pastor. 


„DETURNAREA“ BUNURILOR COROANEI 


În privinţa soţiei lui, nu se ştiu decît puţine lucruri, de- 
oarece toate documentele despre viaţa ei par să fi dispărut 
și ele, după moartea sa în oraşul Ibarra, între 1800 şi 1801. 
Arhivele oraşului au fost într-adevăr distruse în urma cu- 
tremurului de pămînt din 1872. Dispariţia nu-i deci deloc 
surprinzătoare. 

Cert e că, prin 1794, o formidabilă avere, extrasă din 
măruntaiele pămîntului, apăru în mod misterios în mîinile 
agentului domenial din Latacunga și Ambato. Faptul este 
cu atît mai uluitor şi în legătură strinsă cu adevărata co- 
moară a incașilor, cu cît preotul din Pillaro întreprinsese 
el însuşi o călătorie de explorare în munţii Llanganati 
chiar în același an, 1793. 

În afară de aceasta, avem certitudinea, în urma verifi- 
cării informaţiilor provenind din surse diverse, că Derro- 
tero de Valverde a apărut într-adevăr în colonia din Quito 
între 1792 şi 1795. Toate faptele privind această istorie 
concordă aşadar, 


Nu-i nevoie să fii un om prea învăţat ca să crezi că 
agentul domenial din Latacunga, care a avut cu ușurință 
la dispoziţia sa paginile manuscrisului lui Pedro de Val- 
verde, le-a putut folosi pentru el și a tiecut, în mod discret, 
urmind dispoziţiile lui Valverde, o parte — infimă, desi- 
gur — a comorii lui Atahualpa din locul unde se afla în 
fundul chimirului său. 


Această „deturnare“ a ceea ce trebuia în mod normal 
să revină Coroanei Spaniei ar explica, cu atit mai multă 
ușurință, de ce Antonio Pastor a hotărît, printr-un testa- 

ment foarte bizar (a cărui copie mi-a fost trimisă din Lima), 
să nu-și transmită averea decît urmașilor dintr-a cincea 
seneraţie, într-o epocă îndeajuns de îndepărtată pentru 
ca regele Spaniei să nu mai poată trece la represalii. Aceas- 
ta ar explica de asemenea faptul că piesele din averea 
recuperată, ambalate cu grijă în lăzi, au fost strecurate 
în taină într-o navă care pleca în Europa şi că ele au fost 
regăsite, nu în casele de bani ale unei bănci spaniole 
— aceasta ar fi putut fi mult prea compromiţător —, ci 
în cele, mult mai îndepărtate și mai discrete, ale unei bănci 
scoțiene, unde se află şi acum. 

Să nu uităm că la vremea aceea, și exemplul Invinci- 
bilei Armada e o mărturie, cel mai înverșunat duşman al 
Spaniei nu era altul decit Anglia ! Unde ar fi putut găsi 
cel mai bun paznic al unci comori spaniole decît pe teri- 
toriul insulelor britanice ? 

Dacă această analiză n-ar fi bună, cum ne-am putea 
imagina, în mod logic, că un agent domenial dintr-un oraș 
modest, ca Latacunga sau Ambato, care nu poseda nici o 
avere, ar fi putut, într-un timp atît de scurt, să-și procure 
o asemenea cantitate de obiecte din aur și argint şi încă 
de tip incas, dacă nu din comoara pentru răscumpărare 
ascunsă în munţii Llanganati, a cărei ascunzătoare a fost 
destăinuită lui Valverde ? 

Este evident că, datorită documentului original al lui 
Valverde, Antonio Pastor y Marin de Segura a avut po- 
sibilitatea să ajungă la locul comorii, dar e tot atît de sigur 
că el n-a ridicat din ea, pentru folosința sa proprie, decit 
o cantitate foarte mică. E de ajuns să ne amintim că Ru- 
miñahui conducea o trupă de 15 000 de oameni şi de peste 
4 000 lame, transportînd peste 70 000 încărcături de aur. 
O asemenea cantitate de bogății n-ar fi putut fi transpor- 
tată, oricît de mare ar fi fost dorinţa și discreţia celui care 
inițiase această acţiune, cu trei sau patru lame și cîțiva 

oameni de încredere la o mică proprietate particulară din 
Latacunga sau Ambato. 

Nu, comoara există într-adevăr şi extraordinara po- 
veste a acestui testament care a supravieţuit secolelor ne 
aduce o dovadă în plus. Doar o foarte mică parle din ea 
a fost extrasă din lac. 

Sîntem, de asemeni, îndreptăţiţi să credem că Pastor 
n-a ridicat, pe furiș, decit cantităţi cu mult mai puţin im- 
portante decit cele 460 milioane de lire sterline, declarate 
de reprezentanţii moștenitorilor. E probabil că, aşa cum 
se întîmplă deseori, spiritele s-au înlierbintat şi au cxagc- 
rat realmente averile ce le deţineau. 

Pornind de la posibiltăţile tehnice ale epocii, dacă fa- 
cem supoziţia că o parte a comorii ar fi putut fi scoasă 
în cea mai deplină discreţie și transportată de oameni 
demni de încredere și de lame la Latacunga, atunci cifra 
de 460 000 lire sterline pe care o pulem admite e plauzi- 
bilă, cifră deja considerabilă, destul de mare ca să uşureze 
viaţa unui om cu venituri modeste ca Pastor. 

Un alt fapt din biografia lui Antonio Pastor y Marin 
de Segura oferă și cl posibilitatea de a explica originea in- 
credibilei sale averi, care nu putea proveni din comoara lui 
Atahualpa. Într-adevăr, acest om a desfăşurat un anumit 
timp o activitate în aparenţă foarte discretă şi modestă, 
dar care putea, gîndindu-ne bine, să-i ofere unele resurse. 

El primise, într-adevăr, în afară de funcţiile sale, sar- 
cina, foarte remuneratorie pe vremea aceea, de a se ocupa 
de cultura scorţișoarei în regiunea Canelos. Or, această 
zonă se află în apropierea imediată a masivului Llanga- 
nati. Bunul preot din Pillaro, Henriquez de Guzmán, sem- 
nalează de altfel acest ţinut pe harta sa, atît de discretă 
totuşi. 

Această ocupaţie îi oferea lui Pastor nenumărate pre- 
texte de a se duce pe teren să caute scorţişoară, să-şi pă- 

răsească vremelnic funcția de controlor şi să meargă astfel, 
în taină, să caute acolo sus, în munţi, obiectele de aur care 
îi vor asigura o viaţă de lux pentru el şi pentru viitorii 
lui moștenitori. Putea astfel să ascundă chiar el comoara 
care se tot mărea pe măsura călătoriilor sale cu tă SCO 
pretins oficial, pe cîmpurile de scorţişoară ; o putea în: 
gropa într-un loc secret pe una din proprietăţile sale. O 
dată ce toată bogăția sperată era strînsă, nu-i era greu ca, 
sub pretextul transportului scorţișoarei și cu ajutorul 
cîtorva convoaie de lame, să aducă la domiciliu, într-o as- 
cunzătoare adecvată, bogăţiile acumulate dinainte. 

Pastor nu ţinea desigur ca aceste bogății, dobindite în 
mod fraudulos, să rămînă pe teritoriul jurisdicției din 
Quito. În mintea lui, totul era perfect calculat. Trebuia 
să plece cît mai repede. Nașii lui fiind, să ne amintim, 
regele Spaniei, Carol al III-lea, și regina, nu i-a fost deloc 
greu să obțină o nouă funcție oficială într-altă colonie a 
Coroanei, în Peru. 

Acolo a adus el, desigur pe cărările puţin păzite ale 
Anzilor, sacii conținînd giuvaierele noii lui averi. 

Tot acolo s-a grăbit să găsească o corabile pe care să 
nu se observe prezenţa lui, putind astfel să se întoarcă în 
Europa — în altă parte, bineînţeles, decît în Spania. 

În privinţa acestei chestiuni importante trebuie notat 
că relatările epocii menţionează în mod clar că el fusese 
trimis în America nu ca un simplu funcţionar, ci ca un 
demnitar de rang înalt, ca agent domenial al oraşului Lata- 
cunga, loc strategic destăinuit de Pedro de Valverde. El ar 
fi primit chiar ordin regal să întreprindă cercetări inten- 
sive pentru descoperirea cantităților mari de aur, argint 
și pietre preţioase semnalate de Valverde. E chiar posibil, 
dar nici un document nu permite actualmente să se afirme 
aceasta, ca el să fi avut în mîinile lui originalul însuși al 
acelui Derrotero. Ar fi putut astfel fi autorul falsului act, 

reapărut subit chiar în arhivele din Latacunga, dorind să 
ascundă în ochii altora locul exact al comorii, pe care el 
îl cunoştea, și să-și însușească singur tot ce i se părea util 
şi transportabil, păstrindu-se discreţia dorită. 


i 
siana 


FALSIFICAREA DOCUMENTULUI DERROTERO 


Ne-am putea gîndi că, dacă Antonio Pastor y Marin de 
Segura s-a orientat într-adevăr după schema' precedentă, 
şi" aceasta e posibil, și dacă el a putut ajunge la locul unde 
era ascunsă comoara incașilor doar pe baza originalului 
Derrotero, în 1793—1794 sau 1795, atunci lui Henríquez 
de Guzmán, preotul din Pillaro, i-a fost imposibil să se 
„ducă şi el acolo în 1793, cu aceeași hartă și același Derro- 
tero. De asemenea, nici celălalt Guzmán, botanistul Anas- 
tasio, nu a putut să ajungă la lacul plin de bogății, între 
1601 şi 1807, cu autenticul Derrotero, cel întocmit de Val- 
verde însuşi. Pînă astăzi, dintre toţi cei care au avut acces la 
acest document descoperit de Spruce în arhivele din Lata- 
cunga, nici unul n-a reușit vreodată să ajungă la locul care 
le-a obsedat imaginaţia, oricare ar fi fost mijloacele folosite. 

Din toată această analiză, rezultă un singur lucru si 
anume : cineva, care a avut un interes considerabil, a fal- 
silicat ultimile zile relatate în textul original, pentru a 
deruta şi a-i abate din drum pe eventualii concurenți. Au- 
torii falsului ar putea fi indienii salasacas, însărcinați să 
apere avuţia strămoșilor lor. Ar putea fi de asemenea 
Antonio Pastor. Cum acesta era mai cultivat, mai instruit 
decît predecesorii lui, trebuie să admitem că într-adevăr el 
a provocat eșecurile ulterioare ale tuturor celorlalți căută- 
tori de comori, după ce şi-a pus partea sa la adăpost de 
Coroana spaniolă. 

Faptul este cu atit mai evident cu cît cele cîteva rîn- 
duri trimise de rege, prin care se ordona căutarea comorii 

lui Inca urmînd ghidul lăsat de Valverde, nu reprezentau 
un document oficial obişnuit. Era vorba de o dovadă de 
încredere, foarte importantă şi foarte discretă, ce nu pu- 
tea fi destinată oricui. Trebuia ca un personaj de neam 
ilustru şi de rang înalt să fie socotit demn pentru a o 
primi. Pe vremea aceea obirşia şi rangul de agent dome- 
nial puteau conveni perfect. 


Cel care primise această sarcină trebuia să fie un om de 
mare încredere. Într-adevăr, pomenindu-se în faţa unor 
bogății la care nici nu s-ar fi putut gîndi vreodată în viața 
lui, el putea să-și piardă minţile şi, spunîndu-i regelui că 
nu era vorba decît de un document eronat, să-şi însu- 
şească, în modul cel mai discret posibil, o mare parte din 
comoara reprezentînd preţul de răscumpărare. 


Se pare că aceasta s-a întîmplat la Latacunga. Agentul 
domenial numit de rege şi care primise originalul lui Val- 
verde n-a putut rezista ispitei. El luă preţiosul document 
privind o regiune pe care o cunoştea bine şi descoperi 
chiar el existenţa acelei comori despre care, probabil, n-au- 
zise niciodată vorbindu-se înainte. Studie documentul cu 
foarte mare grijă şi ideea de a-i falsifica conţinutul se 
născu desigur în mintea sa. Întocmi sau puse să se întoc- 
mească de către copiştii ce-i avea în subordine un nou do- 
cument, perfect identic cu cel care i se încredinţase, îndeo- 
sebi în ce priveşte primele zile ale expediției, nedenaturîn- 
du-i astfel prea mult sensul, dar indică pentru ultimele 
zile o pistă falsă, care împiedica pe viitor orice nou con- 
tact cu locul comorii, pe care de aci înainte numai el avea 
să-l ştie. 

Această a doua versiune a documentului Derrotero 
a fost depusă în arhivele orașului Latacunga, ca din întîm- 
plare, cu un text inițial scris şi el, poate, de mîna acestui 
agent domenial, text cam obscur. 

Ghidul sau acel Derrotero pe care Valverde l-a lăsat 
în Spania, unde l-a surprins moartea, după ce fusese în 
munţii Llanganati şi în care el a pătruns de nenumărate 
ori, extrăgînd o cantitate mare de aur ; iar regele ordonă 
agenților domeniali din Tacunga şi din Ambato să caute 
comoara, ordin şi ghid care sînt păstrate în arhivele din 
Tacunga. 


Dacă, așa cum am semnalat mai sus, agentul domenial 
din Latacunga, a fost într-adevăr cel care a modilicat ori- 
ginalul documentului Derrotero şi, dacă aşa cum sîntem 
încredinţaţi, a ajuns într-adevăr la obiectele comorii, sîn- 
tem îndreptăţiţi să ne întrebăm unde se află actul original. 

Judecînd lucrurile din această perspectivă, ipoteza cea 
mai plauzibilă e că acest document original nu a fost dis- 
trus de proprietarul lui, care dorea desigur să-și mărească 
şi mai mult enorma sa avere, cînd evenimentele l-au reche- 
mat în Ecuador. De fapt, el nu s-a putut întoarce niciodată 
în munţii Llanganati, dar n-a ars, bineînţeles, documentul 
și nici harta sa. Să se mai afle ele și acum în mîinile vreu- 
nui urmaş, care să nu le cunoscă adevărata valoare ? Vor 
apare ele pe neașteptate, printr-un joc al întîmplării, aşa 
cum au fost revelate lumii documentele lui Henriquez de 
Guzmân ? 

Actualmente nici un document nu permite să se răs- 
pundă la aceste întrebări, dar Antonio Pastor y Marin de 
Segura a adus dovada incontestabilă a existenţei comorii 
incase în masivul Llanganati. Dovada se află încă la Royal 
Bank of Scotland din Edinburgh. 


AURUL INCAȘILOR 
ȘI MARINA BRITANICĂ 


De cînd s-a dat de urma comorii incașilor, datorită de- 
scrierii reiatării lui Pedro de Valverde, numărul celor care, 

in afara reprezentanţilor guvernului, s-au îndreptat în 
grabă spre sud-estul Ecuadorului este considerabil. De 
altfel, cei mai mulţi dintre ei n-au fost decît aventurieri 
lipsiţi de scrupule, care n-au găsit nici cea mai mică urmă 
de aur fin şi s-au grăbit să introducă în relatările lor tot 
felul de fabulaţii menite să atragă privirile şi curiozitatea 
publicului. Majoritatea acestor amatori de un tip special 
erau — și ei mai pot fi întilniţi şi acum — aventurieri ve- 
niți din străinătate, din Europa sau din Statele Unite. Nici 
unul n-a avut norocul fostului primar din Latacunga. Unii, 
totuși, au fost cît pe ce să-și atingă ţinta. 

Un explorator reputat din imperiul britanic, coman- 
dantul George Dyott, îşi descoperise chiar de la sosirea sa 
în Ecuador o pasiune pentru această ţară. O exploră în 
toate sensurile şi locui acolo pînă la sfîrşitul zilelor sale. 
Ambiţia sa nu era descoperirea comorii din munţii Llan- 
ganati. Desigur, erudit cum era, auzise vorbindu-se de 
acele bogății ascunse acolo de incaşi, dar nu-l interesaseră 
prea mult pînă în ziua cînd fu informat de uimitoarea 
aventură prin care trecuseră cei doi ofiţeri ai marinei bri- 
tanice în 1887. 

Dyott aparţinea acelor oameni experimentați, de o dis- 
creţie exemplară, cărora li se poate încredința secretul 
celor mai uluitoare fapte. N-a fost el primul om care a pă- 
truns în craterul vulcanului sacru, Sangay, — aflat încă în 
activitate — atît de apropiat de Llanganati ? 

Era cunoscut în Ecuador ca un om tăcut, rece şi insen- 
sibil. Nimeni din anturajul lui nu căuta deci să-l chestio- 
neze despre aventurile lui din trecut. Totuși, spre sfîrşitul 
vieţii, după ce trecuse de nouăzeci de ani, prin 1960, re- 
nunţă puţin la tăcerea sa şi povesti unele episoade prin 
care trecuse în cursul.lungii sale existenţe, îndeosebi geo- 
grafului ecuadorian Luciano Andrade Marin, care, , la rin- 
du-i, le-a povestit şi el mai departe. 

Comandantul Dyott dobindise o foarte bună repu- 
tație ca explorator în masivul Mato Grosso din Brazilia, 
precum şi ca participant la expediţia care-l căuta pe ce- 
lebrul colonel Fawcett, care, după cum ştim, a dispărut în 
mod misterios în junglă, în cursul anului 1925. 

Dyott fu însărcinat de către familia colonelului şi în 
același timp de Societatea de Asigurări din Londra Lloyd's 
să descopere urmele morţii lui ; se pare, într-adevăr, că el 
a găsit asemenea dovezi, dobîndind astfel reputaţia unui 
mare explorator. 

Nepotul lui Richard Spruce, celebrul botanist, englez 
şi el, care a descoperit şi a stîrnit o admiraţie exagerată 
pentru documentul Derrotero de Valaverde, pe cînd se 
afla la Londra, s-a întîmplat să-l întilnească într-o seară 
pe comandantul Dyott la ieşirea de la renumita Operă din 
capitala britanică. 

Cei doi oameni, care se întilneau datorită unei întim- 
plări ciudate, ajunseră să vorbească despre vastele cunoş- 
tinte sud-americane ale lui Dyott. Nepotul lui Spruce se 
pindea că le-ar putea folosi, la rîndu-i, la explorarea mun- 
ilor Llanganati. 

Îl invită pe Dyott la locuinţa sa din Londra și acolo îi 
solicită serviciile, propunîndu-i chiar să finanţeze o ex- 
pediţie în Llanganati., 

Comandantul Dyott i-a comunicat lui Luciano Andrade 
Marin că nepotul lui Spruce l-a primit chiar în biblioteca 
bunicului său şi că acolo i-a prezentat o hartă extraordi- 
navă, provenind din Panama, întocmită cu mulţi ani înain- 
tea nașterii bunicului său şi al cărei conținut exact el n-a 
reuşit să-l afle. Într-adevăr, cînd harta aceea sosise la 
Londra, după citeva misterioase  peregrinări, Richard 
Spruce, destinatarul ei, nu se mai afla în viaţă. 

Cu ajutorul altor hărţi şi documente, nepotul său a aflat 
ceca ce părea de necrezut : bunicul său însărcinase doi ex- 

ploratori cu o foarte importantă misiune în Ecuador. Aceşti 
doi oameni erau marinari — unul, Chapman, de origine 
engleză, iar celălalt, Blake, născut în Olanda. 

De ce i-a angajat pe acești doi oameni și nu pe alții 
dintre prietenii lui, pe care îi cunoştea mai bine ? Se în- 
tîmplă că acești doi marinari erau tocmai ultimii doi oa- 
meni cărora li se încredințase sarcina să înmîneze, din 
Panama, prețioasa hartă lui Richard Spruce. 

Spruce şi nepotul său nu dețineau alte informații des- 
pre cei doi aventurieri. Ceea ce se ştie cu certitudine e că 
importanta misiune ce o aveau gravita în jurul munților 
Llanganati, deveniți acum renumiți, şi desigur asupra zo- 
nei unde fusese îngropată comoara lui Atahualpa. 

Marinarul englez Chapman muri subit în Ecuador în 
timpul misiunii în masivul Llanganati. La puțin timp după 
aceea, tovarășul său avansă versiunea că el ar fi murit 
în urma unei puternice pneumonii, ceea ce e cît se poate 
de posibil în acele ținuturi umede. 

Harta pe care o încredință atunci marinarul olandez 
Blake lui Richard Spruce şi pe care acesta a ținut-o as- 
cunsă de privirile curioşilor ne-a parvenit azi. Ea a fost 
predată în mîinile căpitanului Dyott chiar de nepotul lui 
Spruce. Dyott confirmă că totul era într-adevăr exact, așa 
cum indicase Richard Spruce, şi că harta aceea pe care o 
primise Spruce de la marinarul olandez era perfect co- 
rectă, cu excepţia unui loc unde trebuia să mergi patru 
P.L. (four P.L.) şi să cauţi „femeia înclinată“ (Reclining 
woman), care apărea pe un profil al colinei. În afară de 
aceasta, harta mai menționa că marinarul olandez luase 
un exemplar minunat dintre obiectele pe care le găsișe și 
afirma că ele existau într-o asemenea cantitate, încît nici 
chiar o sută de Oameni n-ar reuşi să le extragă pe toate; 

Dyott îi declară Iui Luciano Andrade Marin că el î însuși 
a pătruns după aceea în munții Llanganati, cu planul lui 

Richard Spruce şi cu documentul marinarului olandez 
conținînd corectările indicate (four P. L.) şi observaţia în 
legătură cu femeia înclinată. El i-a străbătut în două oca- 
zii, în 1946, apoi în 1947, plecînd încă o dată din orăşelul 
Pillaro, luindu-şi ca furnizor de alimente un negustor cu 
numele de Villacres, avindu-şi prăvălia în acelaşi oraș. 

Cu prilejul primei expediţii, Dyott, deşi deprins cu 
viaţa aspră, și-a fracturat un picior, ceea ce l-a silit să se 
înapoieze la Quito. În cea de-a doua expediţie, el plecă 
suferind de o hemoragie nazală şi, în afară de aceasta, de 
o boală de stomac, aşa încît a trebuit să fie spitalizat cît 
mai repede în clinica din (Quito şi să renunţe la scopul 
propus. 

Dyott afirmă după aceea că, în timp ce el se afla inter- 
nat în acea clinică pentru a primi îngrijirile necesare, s-a 
gîndit foarte mult la comoară şi a luat ferma hotărire de 
a renunţa la căutarea ei o dată pentru totdeauna, deoarece 
și-a dat seama că expediţia ar fi una dintre cele mai pe- 
riculoase şi mai anevoioase. Și-a încheiat discuţia afir- 
mînd că ar fi întimpinat cele mai grele dificultăţi chiar 
dacă şi-ar fi atins ţinta şi ar fi găsit comoara. 

În modul cel mai solemn din lume, Dyott îi declară ca- 
tegoric lui Marin că pentru el nu mai încăpea nici o în- 
doială. El era absolut sigur că acea comoară exista. Afirmă 
de asemenea că el considera că ar fi fost un gest onorabil 
să renunţe la ea, avînd convingerea că un om ar putea fi 
mai fericit şi trăi în pace fără să fi dat vreodată de 
comoară. | 

Marinarul olandez Blake muri destul de repede, în con- 
diții din cele mai tragice. 

După ultimul contact pe care îl avu cu Spruce, între- 
prinse o nouă călătorie la Londra şi New York, pe un vas 
al companiei lui, deci fără nici o legătură cu comoara in- 

cașşilor. Era ultima sa călătorie, deoarece intenţiona, pen- 
tru motive lesne de ghicit, să se retragă din marină. 

Această călătorie a fost ultima. Pe bordul vasului, po- 
vesti fără nici o discreţie tovarășilor săi de călătorie tot ce 
aflase sau văzuse în legătură cu comoara incașilor în 
timpul extraordinarei lui aventuri ; el întocmi chiar, în 
faţa celor pe care îi considera prieteni, hărți și schiţe și le 
arătă diverse documente obţinute nu se ştie nici de unde, 
nici cum. Unul dintre ei îl azvirli în cele din urmă peste 
bord, și-și însuși, fără nici un martor jenant și fără nici 
un fel de remuşcări, preţioasele documente pe care săr- 
manul Blake le avea asupra lui. 

Se ştie azi că, acum mai bine de treizeci de ani, cazul 
lui Blake a reapărut la lumina zilei. Într-adevăr, un nord- 
american, urmaş direct al marinarului lacom de avere şi 
care, atras de povestirile lui Blake, îl aruncase pe acesta 
în fundul oceanului, sosi și el în Ecuador şi organiză o ex- 
pediţie în masivul Llanganati. Fără să se ascundă nicide- 
cum, el afirmă că deţine preţioasele documente obținute 
în condiţii foarte dubioase de ruda sa. 

În decursul conversaţiei, comandantul Dyott îl identi- 
fică foarte uşor pe interlocutorul său ca fiind un străne- 
pot al celui care-i curmase viața marinarului olandez. 

Cei doi navigatori recrutați de nepotul lui Richard 
Spruce picriseră deci în mod tragic chiar cînd îşi atinseseră 
tinta, ca şi cum un blestem ar pluti deasupra comorii as- 
cunse de generalul Rumiñahui. 

Cît priveşte americanul care intrase în posesia acelor 
documente atit de preţioase, nimeni nu știe acum ce s-a 
întimplat cu el şi dacă a icșit viu din munţii Llanganati. 
Un lucru este aproape sigur, anume că el n-a descoperit 
preţiosul-secret. Mulţi alţii l-au urmat sau l-au precedat. 
Acestora li s-au întîmplat aventurile cele mai neverosi- 
mile, dar toţi s-au întors descurajaţi. 

XIV 


INDIANUL CANTUÑA, 
COMOARA LUI ŞI BISERICA 


istoria aduce la lumină fapte uluitoare care dovedesc că 
nici comorile incase, unice în istoria omenirii, n-au rămas 
învăluite într-un secret absolut, că ele au putut cel puţin 
o dată să-și aducă un modest obol, să fie transmise moș- 
tenire urmaşilor acelora care le stăpîniseră. 


În sprijinul acestei afirmaţii stă o lucrare curioasă a 
primului istoric ecuadorian din secolul al XVIII-lea, pă- 
rintele Juan de Velasco, lucrare intitulată Istoria india- 
nului Cantuna şi a comorii ascunse a lui Atahualpa, pe care 
noi o reproducem, înainte de a-i evoca urmările, demne de 
un roman poliţist, pe care le-a avut asupra acestei extra- 
ordinare aventuri. 


PACTUL CU DIAVOLUL 


În anul 1574, a murit la Quito un indian, originar chiar din 
acest oraş, care se numea Cantufia. O dată cu moartea sa, 
vecinii lui descoperiră un mare mister, cel al comorilor lui 
Inca Atahualpa, pe care le ascunsese tiranul (calificare 
aparţinînd părintelui Velasco, bineînţeles) Rumiñahui. 
Vreme de patruzeci de ani, nimeni nu mai auzise vorbin- 
du-se de aceste comori, pe care spaniolii le căutau cu îre- 
nezie, ajungînd chiar să se îndoiască tot mai mult de ve- 
ridicitatea celor relatate. 

Pe cînd conchistudorii cxplorau cu înverșunare cele 
mai îndepărtate cutloune ale imperiului, indianul Cantuña 
nu era decit un copilundru, 

Era totuși fiul lui Gualca, unul din devotaţii lui Rumi- 
ñahui, împreună cu care îngropase acele comori, incen- 
diase orașul Quito şi se retrăsese în munți. 

În cursul nenumăratelor aventuri ale tatălui său, Can- 
tuâa fu scos in extremis de sub ruinele unei locuințe cu- 
prinse de flăcări, în aşa hal, încît tatăl lui l-a abandonat 
acolo, crezindu-l mort. A supraviețuit totuși, dar cu grave 
leziuni pricinuite de foc, rămînînd astiel cocoşat, cu cica- 
trice cumplite pe faţă şi trăsături atit de monstruoase, 
încît semăna cu un adevărat demon. 


Vom vedca că acest accident nefericit jucă un mare rol 
in ciudata sa aventură. 

Supravieţuind astfel, fără părinți, nici măcar prieteni, 
el se strădui să-i slujească pe spanioli t cu atîta devotament 
și bunăvoință, încît fu îndrăgit de ei. 

După cîtva timp, căpitanul Hernán Juárez, un om foarte 
blind, paşnic, bun creştin şi cu obiceiuri alese, îl luă în 
serviciul său. Descoperind în loialitatea slugii lui un fond 
bun, o judecată cumpănită, o mare capacitate şi talent, îl 
crescu în religia catolică, îl învăţă să citească și să scrie 
și îl iubi probabil mai mult decît dacă ar fi fost propriul 
său fiu. 

În urma diverselor lovituri ale soartei — cu care spa- 
niolii din vremea aceea erau obişnuiţi din cauza jocurilor 
de noroe — în casa lui Juârez îşi făcu intrarea sărăcia. 

Fu nevoit să-şi vîndă locuinţa pe care o primise, ca 
să nu fie azvirlit în temniţă. j 


1 Nu trebuie să uităm că această lucrare originală a fost scrisă 
de un spaniol în secolul al XVII-lea. (n.a.) 

Bravul Cantuia, care nu putea ignora greutăţile tatălui 
său adoptiv, păru într-adevăr foarte nenorocit la vestea 
neașteptată a vînzării casei, care fusese unica avere a Că- 
pitanului şi de care acesta trebuia să se despartă pentru 
a-și plăti datoriile. 

Cantuña, care aflase totul, îşi bătu pe umăr stăpinul 
care îl tratase cu atîta bunătate şi îl rugă să-l asculte cu 
atenţie. Îi mărturisi. în șoaptă, sub jurămînt, că el, Can- 
tuna, cunoştea un secret care îi va permite să evite vinza- 
rea casei. | 

Îi ceru doar să sape în pivniţă o încăpere cît mai trai- 
nică posibil. Rugămintea lui fu atît de arzătoare şi dispe- 
rată, încît Juárez dădu crezare spuselor sale și se angajă 
să-i procure toate lucrurile necesare instalării unei mici to- 
pitorii în pivniţa aceea. Cantufia îi promise că îi va da 
curînd destul aur, care nu va trebui arătat nimănui, sub 
nici un motiv, înainte de a îi topit în secret în subterană ; 
îi ceru de asemeni să nu destăinuie nimănui, nici măcar 
propriei sale familii, ceea ce el, Cantufa, îi va da şi în- 
deosebi felul cum i-l va da. 

Juárez, care era un om de treabă, nu avu niciodată față 
de acela pe care îl considera de acum înainte ca pe fiul 
său nici cea mai mică îndoială. Acceptă tot ccea ce el îi 
spuse și făcu de asemenea tot ceea ce îi ceruse. Lucră el 
însuși, cu toate că avea rang de căpitan, la construirea 
subteranei, ajutat doar de Cantuña și după sfaturile date 
de acesta, deşi era un biet indian. 

Pe o noapte fără lună, cei doi oameni părăsiră casa. 
Se înapoiară, după vreo cîteva zile, încărcaţi cu nemai- 
pomenite cantităţi de aur fin, sub formă de bijuterii, ase- 
menea acelora pe care le aveau incașii, strămoşii lui Can- 
tuña. În secolul al XVIII-lea, părintele Velasco aprecia că 
încărcătura pe care o aduseseră cu ei acasă valora peste 

100 000 castellanos, ceea ce reprezintă acum peste 480 kg 
de aur masiv, avere inimaginabilă pe vremea aceea. 

Cantuña spusese adevărul. 

Toate acestea nu erau o legendă, ci o realitate pe care 
o coniirmă azi din plin documentele istorice. Nimeni nu 
stiu vreodată de unde putuse dobindi Juárez noua sa 
avere. Credincios promisiunii sale, el a păstrat cu grijă 
taina. Cum era un om bun şi foarte pios, folosi această 
avere făcînd bine numeroşilur săraci din jurul său. 

În anul 1550. cînd ajunse pe patul de moarte, el încre- 
dință ca moştenire indianului său, care-l salvase, toată 
averea pe care i-o datora, cerindu-i o singură favoare : 
casa să fie imediat transformată într-o mănăstire a ordi- 
nului franciscanilor. 

Cu toată discieția defunctului, în orașul Quito se răs- 
pindi zvonul că într-adevăr Cantuña l-a îmbogățit. Lumea 
constată că indianul folosea moștenirea făcînd zilnic chel- 
tuicli exorbitante. oferind danii substanţiale sanctuarelor 
sau pentru opere de bincfacere în sprijinul săracilor sau 
bisericilor celor mai puţin înzestrate. 

Despre preocupările îilantropice ale lui Cantuña aflară 
mulţi oameni ; se vorbea atit de mult şi în toate locurile 
despre aceasta, încît sărmanul indian a fost convocat în 
mod oficial și obligat să declare în fața curții judecăto= 
reşii spaniole, întrunită în acest scop, de unde deţinea o 
avere atît de mare. 


Fără să se tulbure cîtuşi de puțin, el răspunse astfel 
judecătorilor săi, încît aceștia nu mai cutezară să-i pună 
alte întrebări : declară că era adevărat că îşi dăruise ave- 
rca lui Juârez, şi de atunci multor altora, și că ar mai 
putea da mult mai mult, dacă ar fi lăsat în pace, deoarece 
scmnase, spunea el, un pact secret.cu diavolul. El a fost 
silit să semneze acest pact cu sîngele său propriu, în 

schimbul căruia primea, pentru tot restul vieţii sale, tot 
aurul ce-l dorea !. | 

În urma acestui răspuns, judecătorii îl puseră în liber- 
tate regretînd sincer nenorocirea a cărei victimă era, fără 
ca judecătorii să aibă nici cea mai mică îndoială despre 
temeinicia acestui pact încheiat şi născocit doar pentru 
urechile membrilor tribunalului. 

Faptul nu-l îngrijoră prea mult, deoarece spaniolii din 
vremea aceea credeau cu tărie că indienii încheiau de- 
scori ascmenea pacte, ba că duceau chiar și adevărate 
discuţii cu diavolul. l 


SUBTERANA LUI JUÁREZ 


Nenumăraţi călugări, aparținînd diverselor ordinc, veniră, 
cu timpul, să-l vadă pe Cantuña. Toţi sperau să înlăture 
blestemul câre se presupunea că-l lovise pe nenorocit, în- 
demnindu-l să facă eforturi cît mai mari pentru a rupe 
pactul său, revenind astfel în regatul lui Dumnezeu. 

Îndeosebi franciseanii, care deveniseră vecinii săi, în 
urma testamentelor lui Juárez, și cărora el le dăruise sume 
colosale depuseră, în acest scop, multe străduinţe. Era un 
client care nu trebuia pierdut ! 

În tot timpul vieţii, Cantuăa împărți, în taină sau în 
ochii tuturor, spaniolilor ca şi indienilor din ţara sa, bo- 
păţii care ar depăşi azi mai multe milioane de dolari. 

În 1574, el se stinse din viaţă, el care ştiuse să biruie 
nenorocirile ce se abătuseră asupra lui datorită moştenirii 
lăsate de tatăl său adoptiv. La vestea morţii lui, cum era 
de așteptat, casa îi fu scotocită peste tot, pînă în cele mai 
mici unghere. Numeroşi călugări veniră acolo și găsiră lo- 


1 Ne aflăm în secolul al XVI-lea, secol foarte religios. (n.a.) 


cuinţa încărcată de relicve și cuvinte magice menite să-l 
izgonească pe diavol. Descoperiră curînd, în subsolul clă- 
dirii, renumita subterană secretă în care mai existau in- 
strumentele folosite de Juărez şi indian pentru topirea 
aurului, 

Dar ceea ce trezi și mai mult curiozitatea fu faptul că 
alături de instrumente.se aflau cîteva lingouri. de aur deja 
topite şi, mai grav, diverse bijuterii foarte vechi, aşezate 
direct pe pămînt, şi aşteptind să fie puse pe piaţă, după 
topire. 

De aici încolo totul devenise limpede şi călugării în- 
țeleseră că în bogăţiile risipite de Cantufia nu exista nimic 
diabolic. Îşi dădură seama de unde provenea aurul îm- 
părţit cu atîta ușurință săracilor și bisericilor. Înţeleseră 
în sfîrşit că diavolul nu semnase nici un pact în acele 
locuri, dar că diformul Cantuia nu deţinea altceva decît 
secretul unei comori a imperiului incas, încă necunoscută 
de spanioli. 

Ca să descopere urma acelei comori, ale cărei mărtu-= 
rii evidente se etalau sub ochii tuturor, spaniolii arestară 
un călugăr care fusese duhovnicul milostivului Cantuña. 
Ei sperau să smulgă, fie şi prin forţă, mărturiile pe care 
Cantuiia i le făcuse. Acesta mărturisi totuși, cu condiţia 
ca secretul să fie păstrat, că indianul i-a declarat că el a 
minţit într-adevăr şi că n-a semnat niciodată vreun pact 
cu diavolul, dar n-a precizat nicidecum proveniența exactă 
a averii sale. 

Lucrul cel mai uimitor e că, în pofida dovezilor adu- 
nate, a mărturiei călugărului care fusese confidentul său, 
nenumărate persoane continuară să creadă că pactul cu 
diavolul era adevărat. Asemenea credinţe mai persistau 
încă în secolul al XVIII-lea, după afirmaţiile părintelui 
Velasco. 

Cu o parte din aurul dat de Cantuia, franciscanii luară 
hotărîrea să construiască la rindul lor o falnică biserică 
alături de mănăstirea lor, biserică închinată Sfintei Fe- 
ctoare — Nuestra Señora de los Dolores. Lăsară acolo fon- 
duri suficiente pentru slujbe și procesiuni, ținute în cinstea 
Siintei Fecioare. 

Biserica aceasta, care există de altfel şi acum la Quito, 
în faţa pieţii San Francisco, poartă şi un alt nume, acela 
al bisericii lui Cantuna. Ea a fost construită special pen- 
tru indieni și nimeni nu mai știe azi că a fost înălțată da- 
torită unei mici părţi din moştenirea incașilor. 

Nimeni n-ar fi aflat vreodată despre povestea lui Can- 
tuña, despre împrejurările exacte ale descoperirii comorii 
incaşilor şi motivele care au scos-o la iveală, dacă unul 
din călugări, care fusese trimis la indian şi care devenise 
duhovnicul său, n-ar fi pus mîna pe condei spre a încre- 
dinţa hîrtiei povestea pe care o auzise în întunericul con- 
fesionalului său. El ştia de multă vreme totul, tot ceca ce 
fiul ostașului incas Gualca binevoise să-i spună, dar con- 
veni cu el că-i preferabil să ascundă adevărul atîta timp 
cît va trăi, din pricina aprigei lăcumii a compatrioţilor 
spanioli. . 

Dar nici un alt document despre această întîmplare 
neprevăzută, în primul rînd nici o relatare a lui Cantuña 
însuşi — care ştia să scrie — sau vreo hartă nu ne-a par- 
venit vreodată. De altminteri, şi această fantastică isto- 
risire adevărată ne-a parvenit azi doar datorită unuia 
dintre cei mai buni istorici ai Ecuadorului, părintele Juan 
de Velasco. El publică pentru prima oară această istorisire 
într-o Istorie generală a regatului Quito, apărută între 
1941 şi 1844. Velasco redactă deci aceste manuscrise în 
prima jumătate a secolului al XVIII-lea, la două veacuri 
după moartea indianului Cantuña. 

O a doua lucrare apăru, sub numele său, peste un se- 
cot, de abia în 1941, sub titlul Istoria modernă a regatului 
Quito și cronicile Companiei lui Isus din acelaşi regat. 


ORIGINEA LUI CANTUNA 


Aceste două lucrări prezintă cîteva deosebiri. Astfel, în 
prima, cea mai apropiată de a părintelui Velasco, se scrie 
că acel căpitan care-l socotea pe Cantufia ca pe fiul său era 
un oarecare Hernân Suárez, pe cînd în cea de a doua apare 
sub numele de Hernán Juárez. Simplă greșeală de tipar ? 
Mai încolo, pe cînd în prima relatare se spune că locuinţa 
lui Suárez, în care fuseseră topite giuvaierele comorii, se 
învecina cu mănăsirea franciscanilor, aceea a lui Juârez, 
pomenită în a doua lucrare, era lipită de această mănăstire, 
ceea ce aduce o precizare foarte importantă pentru mai 
tirziu. 

Înainte de a continua, ar fi bine să ne interesăm puţin 
de originea diformului dar bogatului indian Cantuña. Un 
ziarist al gazetei din Quito Ultimas Noticias a găsit, în 
1964. unele date care nu pot decît confirma istorisirea 
precedentă. 

Cantuâa era într-adevăr fiul lui Gualca, unul din in- 
dienii care a participat, aflindu-se în serviciul generalului 
incas Rumiñahui, la îngroparea în munţii Llanganati a 
obiectelor preţioase strînse în nordul ţării pentru răscum- 
părerea lui Atahualpa. Ca să nu uite cele povestite sub 
jurămînt de tatăl său, după. ce s-a întors acasă, copilul 
trebuie să fi avut cam zece ani sau doisprezece ani. Dacă 


1 Ordin de călugări catolici, întemeiat în 1540 de Ignaţiu de 
Loyola (1491—1556), confirmat de papă în 1540 sub numele de Or- 
dinul Iezuiţilor. Ordinul urmărea. convertirea ereticilor şi slujirea 
bisericii. (n.fr.) 

ar fi fost mai mic, amintirile ar fi fost probabil mai vagi, 
mai puțin precise, iar de era mai virstnic, Cantuña n-ar fi 
fost găsit („copil“) printre ruinele casei sale. Deoarece aşa 
l-au descoperit într-adevăr spaniolii într-o locuinţă in- 
digenă din Quito, capitala din nord, incendiată chiar de 
Rumiñahui — calificat ca barbar de către spanioli — care 
voia să-şi apere ţara de atacurile conchistadorului Benal- 
cazar. Faptul este consemnat în arhivele oficiale. Quito a 
fost trecut deci prin foc şi sabie în 1534, an cind Cantuha 
apăru pentru prima dată, complet desfigurat și diform, 
abandonat de propriul său părinte, care-l crezuse mort. 

Documente din secolul al XVI-lea dovedesc că el s-a 
străduit într-adevăr să-i servească, plin de bunăvoință, pe 
agresorii spanioli. Din cauza incendiului, înfățișarea lui 
cra foarte respingătoare. Dar, cum era o slugă foarte bună, 
a reuşit pînă la urmă, aşa cum a arătat părintele Velasco, 
să intre în serviciul unui căpitan al garnizoanei spaniole 
din regatul Quito, renumitul Juârez. 

Uimit de inteligenţa și blindeţea bietului copil, acesta 
din urmă prinse simpatie pentru el și-l cducă la fel ca pe 
un mic spaniol din lumea lui, aşa cum ar [i făcut cu pro- 
priul său fiu. 

Se pare chiar că îl adoptă în mod oficial în 1542. Că- 
pitanul Juârez trăia, e adevărat, izolat în garnizoana sa, 
fără familie. Era un om singuratic şi Cantuia, în ciuda 
infirmităţilor sale, îi făcea viaţa ceva mai fericită, mai 
puţin monotonă, dîndu-i în sfîrşit un scop în acea ţară a 
exilului. 

Căpitanul Juárez ajunse la sapă de lemn, după cum se 
știe, în pofida poziţiei sale oficiale, din cauza datoriilor 
contractate nu se ştie cum, dar îl păstră pe protejatul său, 
devenit pentru el un adevărat fiu. Cantufia trebuie să fi 
avut, pe vremea aceca, cam douăzeci și cinci de ani. La 
vîrsta aceasta, însoţit de protectorul său, plecă într-o seară 

să caute în muntele apropiat o mică parte din acea fabu- 
loasă comoară, despre care tatăl său îi vorbise cu sigu- 
ranţă îndelung, atunci cînd se întorsese acasă. Probabil că, 
pentru a-l scoate pe tatăl său adoptiv din mizeria mate- 
rială în care căzuse, Cantuâa s-a gîndit — o clipă — să 
-calce jurămîntul pe care îl făcuse împreună cu tatăl său 
adevărat, asemenea tuturor celorlalţi indieni care parti- 
cipaseră la ascunderea comorii. El nu făcea, la urma ur- 
mei, decît să împrumute — acesta-i termenul exact folo- 
sit încă şi azi de indienii din Anzi — o părticică din 
moştenirea lăsată de strămoşii lui. Și apoi el își putea 
foarte bine spune că dacă era așa diform, aceasta se da- 
tora puţin şi greşelii unuia dintre ai săi, Rumiñahui ; pu- 
tea face deci foarte bine un mic împrumut pentru a-l 
răsplăti pe singurul om care îi arătase în sfîrşit încredere. 


Juárez muri la puţin timp după aceea, în 1550. În anul 
acela Cantufia avea cam douăzeci şi opt de ani. El muri mai 
tîrziu în 1574, la vîrsta de cincizeci şi doi de ani, după ce a 
continuat să trăiască în casa pe care Juárez i-a lăsat-o 
moștenire. În urma recomandării tatălui său adoptiv, el a 
devenit protectorul franciscanilor, care l-au copleșit cu 
solicitudine, mănăstirea lor fiind despărțită doar printr-un 
zid de casa sa. (Aceste fapte sînt într-adevăr relatate în 
arhivele franciscanilor atit din Quito, cît și de la Vatican.) 

Acest aur, cu care-i copleșea, le-a servit la construirea 
de biserici și de mănăstiri în ţară. 

Pe măsură ce primeau aurul de la indian, ei se fereau 
să destăinuie proveniența ori secretul comorii. Nu pome- 
niră niciodată nici chiar de subterana tăinuită, săpată sub 
temeliile locuinţei lui Cantuia, mulțumindu-se să pri- 
mească aurul ce le era util. 

Pentru a-i mulțumi „sărmanului indian“, franciscanii 
și părintele Velasco clădiră imediat lîngă biserica lor o 

euperbă biserică, închinată Sfintei Fecioare a Suferinţelor, 
puţin timp după moartea lui Cantufa. 

Prima lor biserică, lîngă care trăia şi căpitanul Juárez, 
există încă şi mai poate fi vizitată şi azi, E catedrala San 
Francisco din Quito, care domină în toată splendoarea ei 
una din principalele piețe ale capital ei. În fiecare an, 
această piață c, de altfel, locul unde se ţin festivitățile re- 
ligioase, unul din obicciurile locuitorilor fiind să vină cu 
mături, făraşe și găleți pentru a facc, de bună voio, 
curăţenie. 

Pe vremea cînd se desfăşura povestea COMOLII, ca to ala 
San Francisco nu reprezenta decît o încăpere într-o mă- 
năstire destinată franciscanilor, mănăstire care primi din 
belșug daniile tînărului indian. 

Or, biserica San Francisco se învecina cu locuința lui 
Juárez, care deveni pe urmă casa indianului. La moartea 
acestuia din urmă și drept mulţumire pentru donațiile 
care le-au dat posibilitatea să înalțe catedrala, spaniolii 
luară două hotăriri importante. 

Prima fu să ridice 9 nouă biserică închinată lui Can- 
tuia — ca minimă dovadă de recunoştinţă — pe ampla- 
samentul locuinţei acestuia. Pentru franciscani, problema 
eventualelor lui legături cu diavolul trecea pe planul al 
doilea, mult în urma bogățiilor olerite Bisericii de bine- 
făcătorul lor. A doua hotătire luată de către călugării 
franciscani fu să nu lase autorităţile să-l înmorminteze pe 
Cantuña ca pe un indian oarecare, într-unul din cimitirele 
neglijate de biserică și destinate oamenilor de rind. Ei ii 
asisurară un mormînt somptuos, demn de bunurile lăsate 
biscri icii, chiar în incinta mă ănăstiri ii lor din Quito. 


Acest, mormint există şi acum cu numele lui Cantuña 
gravat la căpătii ; se poate vedea uşor, fiind încadrat în- 
tr-unul din zidurile unui coridor care duce la actuala mä- 

năstire a franciscanilor, lingă piața San Francisco din 
Quito. 

insuși regele Spaniei a lost, de altfel, informat de 
accastă situaţie. Pe cind se afla în palatul său, situat in 
apropierea Madridului, şi privea în zare piintr-una din 
ferestre, unul din intimii săi l-a întrebat la ce anume se 
uită cu atita atenţie. Fără să clipească şi fără măcar să se 
întoarcă, regele i-ar fi dat atunci acest uluitor răspuns, 
care a fost relatat mai tîrziu de un martor. 

— Tocmai mă uitam dacă se pot zări de aici turnurile 
bisericii San Francisco din Quito, care. peniru tot aurul 
cit mă costă (nu aurul său personal, ci al imperiului care 
ar fi putut să-i revină de drept), ar fi trebuit să ajunsă 
azi pină în cer ! 


SUBTERANA LUI CANTUNA 


O altă mărturie istorică demonstrind veridicitatea acestei 
întîmplăii ne-a parvenit prin presa cotidiană din Quito. 
Ziarul Últimas Noticies, sub pana unui gazetar anonim, 
care scrie sub semnătura Quitense ', relata în 1957, deci 
acum mai bine de douăzeci de ani, o extraordinară des- 
coperire, care confirmă în mod definitiv originea averii 
neaşteptate a căpitanului Juárez şi a protejatului său. 

În cursul acelui an 1957. franciscanii hotărîră să în- 
treprindă lucrări de renovare a pardoselii stricate ce aco- 
perea plăcile vechi din biserica lui Cantuna. 

Trecuseră secole şi nimeni, dintre franciscani și, binc- 
înţeles, nici dintre muncitori, nu-și mai amintea de origi- 
nea exactă a acelci bisericuțe din piaţa San Francisco. Lu- 
crările de curăţire a terenului mergeau bine, cînd deodată 
tîrnăcoapele scuaseră la lumină, dedesubtul altarului prin- 


! Locuitor al orașului Quito. (n.tr.) 


cipal, bolțile întunecate şi intacte ale unei vaste subterane; 
zidite cu cărămizi de argilă arsă, căreia nimeni nu-i bănuia 
nici măcar existenţa. 

Această subterană nu era astupată. Pe jos, preoţii nu 
găsiră decit cîteva oase omenești şi cîteva obiecte, care 
îi determinară să considere subterana, deoarece se afla sub 
o biserică, drept o criptă funerară, a cărei prezenţă n-o 
bănuise nimeni. 

Adevărul nu ieşi la iveală decît mai tîrziu. De fapt, sub- 
terana n-avea nici unul din elementele care se găsesc de 
obicei într-o astfel de criptă sau în catacombele biserici- 
lor : nu s-a găsit nici o cruce, nici un sarcofag, nici un 
obiect de cult. 

Istoricii ecuadorieni, ajutaţi de arhivele religioase, reu- 
şiră pînă la urmă să găsească explicaţia. Uluitoarea știre 
apăru prima oară la 14 august 1957, în pagina întîi a co- 
tidianului popular El Comercio, fără ca totuşi să se bă- 
nuiască legăturile strînse dintre această subterană și co- 
moara din munţii Llanganati. 

. Apariţia, chiar în acelaşi an, a manuscriselor istoricu- 
lui ecuadorian, părintele de Velasco, care lămureau foarte 
mult incredibila existenţă a indianului Cantuña, ajunse 
pînă la urmă să clarifice misterul subteranei de sub altarul 
principal. 

Culoarul întunecat care șerpuiește sub biserica lui 
Cantufia era tocmai topitoria subterană pe care căpitanul 
Juârez, ajutai de singurul său servitor, a săpat-o în sub- 
solul locuinţei sale din Quito. 

După ce s-au identificat aceste manuscrise, s-au reluat 
cercetările în subterană şi s-au găsit dovezi că era vorba 
într-adevăr de o topitorie pentru metale preţioase. 

În primul rînd, în manuscrisele părintelui Velasco se 
afirma că locuinţa lui Juârez se învecina cu catedrala fran- 
ciscanilor, San Francisco. Or, biserica lui Cantuña se afla 

şi ea în același loc, alături de catedrală. Așadar, ea era 
aceea care fusese construită pe amplasamentul locuinţei 
lui Juárez. 

În al doilea rînd, se relata că pentru topirea metalelor, 
îndeosebi a aurului, era absolut necesar să dispui de un 
număr important de cuptoare, încinse la maximum. Dacă 
ar fi fost vorba de o subterană obişnuită, situată aproape 
de nivelul obişnuit al solului, aceasta n-ar fi putut func- 
tiona niciodată ca topitorie, datorită lipsei de oxigen, atît 
de necesar. 

Incaşii cunoşteau foarte bine această problemă. Pen- 
tru a-și topi aurul, ei își dispuneau huairăs-ul, topitoria, în 
subterane ingenios construite, aproape de nivelul solului, 

Or, tocmai aşa s-a întimplat cu cea din fosta casă a lui 
Juárez, transformată în biserica lui Cuntuha. Subterana 
descoperită în 1957 fusese săpată după procedeele incase 
de construire a cuptoarelor, aşa-numitele huairăs. 

Cu toate că era vorba de o topitorie, nu s-a găsit nici- 
odată urmă de fum pe cărămizile pereţilor subteranei, 
ceca ce e logic, deoarece s-a dovedit că topitoriile func- 
{ionau cu mangal şi nu cu lemn. Or, numai lemnul lasă 
urme de fum pe ziduri. Descoperirea de bucăţi de mangal 
pe pămînt n-a făcut decit să confirme, o dată în plus, 
această problemă şi, implicit, originea subteranei. 

Ziariștii au făcut fotografii ale lucrărilor bisericii lui 
Cantuña şi ale interiorului subteranei şi le-au publicat 
în gazeta Ultimas Noticias din Quito. Ele aduc, după patru 
sute de ani, o dovadă indiscutabilă că un tînăr indian, fiul 
unuia din ostașii lui Rumiñahui, cunoștea locul unde a fost 
îngropată, în cea mai mare taină, comoara pentru răscum- 
părarea lui Atahualpa. Cantuia a știut să-și ia partea sa 
dintr-o pradă destinată Zeului Soare, şi pe care el, încetul 
cu încetul, a depus-o pe altarul religiei creștine a invada- 
torilor țării sale. 

XV 
BLESTEMUL LUI ATAHUALPA 


De abia acum citiva ani, un cetățeàn ecuadorian, om de 
mare probitate morală şi intelectuală, care nu doreşte să-şi 
vadă numele publicat, afirmă în mod categoric că el a 
extras din arhivele indiene din Sevilla, în Spania, un 
foarte mare număr de documente istorice. Printre acestea, 
a găsit textul original şi harta documentului Derrotero al 
lui Valverde. a căror dispariție, aşa cum am văzut, a coin- 
cis cu cea a părintelui Longo. 


El ar fi copiat aceste documente cu grijă şi le-a adus 
la Quito. Copiile s-ar afla încă în arhivele lui personalc, 
dar, aşa cum afirma. actele pe care le posedă sint atît de 
numeroase, disparate şi îngrămădite fără nici o ordine, încît 
îi este azi imposibil să le utilizeze. De altfel, pe el nu-l in- 
icrescază decit din punct de vedere istoric, pentru studiul 
ţării sale. Comoara nu i-a stirnit deloc curiozitatea. 

Dar este evident că, dacă aceste arhive n-au ars sau 
n-au fost distrusc cumva, după moartea sa, un cercetător 
ar putea, într-o zi, să facă copii preţioase după ele, ceea 
ce ar permite. în sfîrşit, să elucideze această problemă a 
comorii incase. unică în istorie. 

Accastă mărturie nu poate fi pusă la îndoială, tinind 
scama de personalitatea omului şi de cinstea sa. El dove- 
deşte, o dată in plus, existența reală a răscumpărării lui 
Atahualpa şi a documentului Derrotero de Valverde, atit 
de contestate. 

De altfel, această comoară nu putea fi extrasă toată de 
un singur om, nici chiar de o mică echipă, dacă urmărim 
cu exactitate dalele istorice. Chiar fostul primar al ora- 
șului Latacunga, cu cele 460 milioane de lire sterline sub 
formă de giuvaicre din aur masiv, n-a putut, de unul sin- 
gur, să-şi procure decit o inlimă cantitate din ceea ce ră- 
mîne în masivul sterp Llanganati. Să nu uităra nici o clipă 
mărturia unui cronicar spaniol contemporan al cuceririi, 
Ovicdo, care a primit un răspuns uluitor atunci cînd i-a 
întrebat pe indieni despre aurul lui Atabaliba. Atabaliba 
a luat un oboroc cu boabe de porumb făcînd o grămadă 
apreciabilă. După aceea, se întoarse calm spre conchista- 
dor, luă din grămăjoară un bob mic, şi-i adresă această 
frază, care ne-a fost comunicată întocmai de Oviedo : 

— Bobul ăsta e ce ţi-a dat Atabaliba din această co- 
moară, iar restul reprezintă ceea ce mai păstrează încă 
ascuns ! 

Spunînd aceasta, arătă cu mîna restul grămăjoarei de 
boabe. Această parabolă ajunge pentru a explica ea sin- 
gură abundența obiectelor de aur acumulate în munţii 
Llanganati, abundență care surprinse pe cei doi marinari, 
unul englez și celălalt olandez, care ar fi ajuns real- 
mente la comoară. La întoarcere, unul dintre ei ar fi de- 
clarat : l 

— Nici chiar o sută de oameni n-ar putea extrage tot 
ce eia ascuns acolo. 

O astfel de îngrămădire de bogății în masivul Llanga- 
nati nu-i poate lăsa indiferenți pe aventurieri. Unii reu- 
şiră, ca Antonio Pastor y Marin de Segura, primarul din 
Latacunga, alţii ajunseră aproape de ţintă, dar cei mai 
mulţi eşuară. 

EXPEDIȚIILE SUD-AMERICANILOR 


Cei dintii, bineînţeles, care au aflat ceva despre existenţa 
acestei comori, exceptindu-i pe primii conchistadori care 
au căutat-o în zadar ani de zile. neşovăind să tortureze 
sau să masacreze populaţia pentru a afla ascunzătorile 
comorii, au fost cei care i-au primit pe trimișii regelui 
Spaniei, purtători ai renumitului document al spaniolului 
Valverde. 

Fără să deţinem nici o dovadă absolută, cu excepţia cî- 
torva documente ulterioare, se pare într-adevăr că prima 
expediţie de cercetări în munţii Llanganati a avut loc fie 
în 1792, fie în 1793, la îndemnul agentului domenial din 
Latacunga sau din orașul Ambato, însoţit de vestitul pă- 
rinte Longo. 

În anul următor avu loc o altă expediție — despre 
care avem mărturii — a preotului din Pillaro, Mariano 
Enríquez de Guzmán, care n-a ajuns pînă la capătul dru- 
mului, dar care a putut lăsa o hartă şi un plan, cele mai 
vechi cunoscute azi, descoperite mai tîrziu de geograful 
Marin. 

În anii următori, nici o acţiune memorabilă a sud-ame- 
ricanilor n-a ajuns pînă la noi. A trebuit să așteptăm în- 
ceputul acestui secol, de la 1914 pînă la 1928, pentru ca 
această comoară să tenteze încă o dată pe locuitorii din 
ţara sa de obiîrşie. Expediţiile fură organizate de cel mai 
fanatic dintre ei, cel mai pasionat căutător de comori in- 
case, un ecuadorian cu numele de don Lorenzo Gortaire 
Viteri. 

Între 1914 şi 1916 el cheltui o avere considerabilă ca 
să caute o comoară incasă într-o peşteră apropiată de 
cursul Jutuna, în departamentul Pichincha. Decepţionat 
de eșecul expediției, el își redobîndi entuziasmul în urma 
achiziţionării unor documente lăsate de un alt ecuadorian, 

mort în 1940, la nouăzeci de ani, don Celiano Morge. Acesta 
din urmă, mare erudit, pasionat de arheologia ţării sale, 
deținea numeroase acte foarte vechi. Avind aceste docu- 
mente, Viteri plecă, de mai multe ori în cursul anilor 
1924—1928, să exploreze munţii Llanganati. Își epuiză ul- 
timele forțe și muri la Quito în 1940, fără să destăinuie 
vreodată ce a făcut sau ce a văzut prin locurile străbătute. 
Probabil că acţiunea sa a eșuat. Cea mai neînsemnată des- 
coperire ar fi fost foarte repede cunoscută în restul lumii ! 

În expedițiile sale în Llanganati, Viteri a fost desigur 
ajutat de locuitorii oraşului Pillaro. Datorită bogatelor cu- 
noştinţe pe care le aveau despre zonele străbătute, ei aju- 
tară nenumărate asemenea expediţii organizate în perioada 
dintre cele două războaie mondiale. La numărul, şi așa 
destul de mare, al celor care n-au putut rezista blestemului 
comorii lui Atahualpa, trebuie să-l adaugăm pe şeful aces- 
tor ghizi, don Jose Ignacio Quinteros.. 

Acesta străbătu neobosit munţii Llanganati în căutarea 
bogăției strămoşilor săi, călăuzind expedițiile occidentali- 
lor. În cursul uneia dintre ele, pe cînd se afla în regiunile 
descrise de Valverde, căzu pe neașteptate bolnav şi nu-şi 
mai reveni. Contrar cu cele întimplate părintelui Longo, 
osemintele îi fură descoperite la mult timp după moartea 
sa, de către alţi aventurieri, care le-au identificat și îngro- 
pat într-un mormiînt decent. 

Anii 1933 şi 1934 însemnară o nouă escaladare a cursei 
comorii. Un locuitor bogat din Quito, José Ignacio Ruiz, 
hotărî să-și finanţeze singur propriile expediţii în munţii 
din sudul ţării sale. Însoţit de numeroși colaboratori, el 
străbătu în toate direcţiile munţii Llanganati, ocolind şi 
revenind neîncetat în jurul vîrfului Las Torres, unul din 
locurile cele mai dificile ca acces, descris de Valverde în 
documentul său. Nu știm nimic despre aceste călătorii, 

deoarece el n-a publicat nici o relatare despre ele, dar 
după viaţa ce o ducea, care nu se schimbă deloc, putem 
crede că nu şi-a atins niciodată ţinta. În- aceiaşi ani a 
avut loc o expediţie importantă şi serioasă, organizată în 
sfîrşit în mod științific, condusă de geograful ecuadorian 
despre care am mai vorbit deseori în această lucrare, Lu- 
ciano Andrade Marin. Era vorba de o expediţie italo-ecua- 
doriană condusă de Marin şi Boschetti. Nici ei n-au pus 
mîna pe comoara reprezentind preţul de răscumpărare a 
lui Atahualpa — de altfel, nu acesta era scopul lor —, dar 
au făcut foarte mult pentru îmbogățirea cunoştinţelor 
despre aceşti misterioși munţi Llanganati;, publicîndu-și 
cercetările într-o lucrare prețioasă t. 

Anul 1954 va marca o nouă etapă în cercetările asu- 
pra comorii pierdute. În luna iulie a aceluiaşi an, fu în- 
tr-adevăr realizată,pentru prima oară în istorie, explora- 
rea aeriană a munţilor Llanganati. Ideea încolțise și se 
putuse realiza la inițiativa cîtorva ecuadorieni, dintre care 
unul din ei, Enríque Amador, deveni puțin mai tîrziu mi- 
nistru în junta militară din Ecuador, ceea ce îi permise 
să pună la dispoziţia cercetărilor mijloace importante. 

Dar nici de astă dată nu fură obținute rezultatele scon- 
tate. 


Alte explorări terestre au fost întreprinse de ecuado- 
rieni în anii 1950, la imboldul italianului Boschetti. Fără 
rezultat ! 


Ecuadorul, conștient de realitatea și de importanţa 
mizei, atit din punct de vedere economic, cît şi istoric, 
nu precupeţi deloc mijloacele. În 1963, Andres Fernândez 
Salvador fu însărcinat să exploreze cu toată atenția mun- 
ţii Llanganati, cu ajutorul unui helicopter, ceea ce îi per- 


1 Luciano Andrade Marin, Llanganati. Expediția 1933—1934 
(editată de autor, Quito). (n.a.) 

mise să înlăture obstacolele terestre și să ajungă mai re- 
pede ia ţintă. Dar nici el nu descoperi nimic, 

Cinci ani mai tirziu, în 1969, unui căpitan din armata 
de geniu ecuadoriană, Roberto Castro, i se încredinţă, la 
rindu-i, o misiune de explorare în munţii Llanganati. Era 
ajutat și însoţit de şaizeci şi unu de persoane. Nu obţinu 
nimic mai mult decit predecesorii săi, dar afirmă totuşi, 
după terminarea expediției sale, că acum putea deduce- 
existenţa comorii incașilor în acele locuri, fără să facă 
vreo altă precizare. 

În ce-i privește pe ecuadorieni, misterul rămîne deci 
nedezlegat, nici o expediţie. chiar guvernamentală, dis- 
punînd de documente oficiale şi puternic subvenţionată 
de stat, n-a putut ajunge să pună mîna pe preţioasele piese 
de aur sau de argint ale preţului de răscumpărare a lui 
Atahualpa., ascunse cu grijă în lac sau mlaştină. 


STRĂINII 
LA ASALTUL MUNŢILOR LLANGANATI 


Este evident, deşi nu deţinem la ora actuală nici o dovadă 
scrisă asupra eforturilor acestora, că primii străini care 
au pornit la asaltul munţilor Llanganati au fost ostașii lui 
Benalcazar, urmaţi îndeaproape de noii conchistadori care 
i-au succedat. Pînă ce Valverde nu și-a redactat docu- 
mentul Derrotero şi harta ce-l însoțea, nimeni nu a știut 
de fapt unde putea fi comoara. 

Primele explorări cunoscute în munţii Llanganati au 
fost cele ale botanistului spaniol Anastasio de Guzmán, 
care a efectuat acolo mai multe călătorii. Textele juridice 
consecutive morţii lui lasă să se creadă că, în expedițiile 
sale fusese însoţit, în cea mai mare parte a timpului, de 
prietenul lui initim, protectorul său, un savant renumit 

din Quito, don Jose Mejia. El nu ne-a lăsat nici un docu- 
ment despre numeroasele lui cercetări. Nu ne-a parve- 
nit decit celebra sa hartă a munţilor Llanganati, recopiată 
de nenumărate ori de Richard Spruce, părînd să arate că 
cl a reușit într-adevăr să ajungă aproape de ţintă. 

A trebuit să așteptăm apoi anii 1857—1863 ca să ve- 
dem organizindu-se noi cercetări serioase, cum ar fi cele 
ale botanistului englez Richard Spruce. Cu toate că n-a 
întreprins el însuși nici o expediţie în acele zone dificile, 
cl a cercetat toate documentele ştiinţifice disponibile în 
epoca aceea, le-a analizat şi le-a tradus în limba lui. El 
este acela care a descoperit primul cu adevărat documen- 
tul Derrolero de Valverde într-o asemenea formă, încît 
a crezut că ar fi chiar originalul. Tot el fu acela care a pus 
mîna pe harta lui Anastasio de Guzmân și a introdus-o în 
cadrul cercetărilor privind urmele comorii. 

Richard Spruce, pe care îl menţionăm deseori în această 
lucrare, a publicat de altfel în englezeşte o broșură cu un 
titlu total lipsit de ambiguitate. 


O comoară ascunsă de încași în munţii Llanganati, 
Ecuador ; un ghid autentic al acestei regiuni, ilustrat cu o 
hartă : harta copiată şi ghidul tradus de Richard Spruce. 


După moartea sa, alte documente inedite ale notelor 
lui de călătorie în Llanganati au fost recuperate şi publi- 
cate la Londra, în 1908, de către savantul englez Alfred 
Russel Wallace într-o lucrare denumită Notes of a Bota- 
nist to the Amazon and the Andes. 

Richard Spruce a fost urmat de un alt străin, un geo- 
log german, Wilhelm Reiss, care a călătorit singur pe 
drumul care ducea de la Leyto la Cerro Hermoso, acesta 
din urmă izolat de Llanganati. Scopurile sale erau pur sti- 

inţifice, el neinteresîndu-se nicidecum de documentul luf 
Valverde. El publică totuși în 1873 o lucrare foarte pre- 
cisă, destinată președintelui Republicii ccuadoriene, Gar- 
cía Moreno. 

Ciţiva ani mai tirziu, în 1887, apăru afacerea senzațio- 
nală cărcia i-am consacrat un capitol în această lucrare, 
aceea a celor doi marinari, unul englez, Chapman, celă- 
lalt olandez, Blake. Aceștia, care se pare că ar fi deţinut 
într-adevăr originalul Derrotero, pe care l-ar fi avut şi 
Spruce însuşi, dar pe care nu l-a publicat niciodată, au 
ajuns la ţintă. Se crede că ei au găsit locul în care era 
îngropată comoara, dar amindoi şi-au încheiat viața în 
mod tragic, fără să poată profita de prodigioasa lor des- 
coperire, nici măcar să facă cunoscute amănuntele lumii 
moderne. 

Acţiunea lor n-a avut continuatori imediaţi. Primele 
urme ale unei expediţii care i-a succedat nu datează decît 
din 1912, o dată cu sosirea în Ecuador a colonelului nord- 
american Brooks. Ciţiva indigeni lăsară să se înţeleagă că 
Brooks n-a pătruns singur în munţii Llanganati. Era în- 
soţit de o femeie. A suferit oare şi ea sau nu efectele bles- 
temului pe care unii l-au atribuit comorii ? Au ajuns oare 
aceştia pe malul vestitului lac? Nimeni n-a putut alla 
nimic nici pină azi, deoarece ei n-au lăsat nici o dovadă 
scrisă. Dar femeia pieri la rîndu-i, în mod misterios, pe 
malul unui lac, fără să se fi găsit vreo urmă a dispariţiei 
acesteia. 

Cît priveşte pe colonelul Brooks, zdruncinat de teri- 
bila lui aventură, el înnebuni, rătăcind singur prin ma- 
siv, pînă ce o expediţie de salvare, trimisă din orașul apro- 
piat, Ambato, de către don Alfonso Troya, ajunse la el. 
Corpul tinerei femei nu mai fu găsit. La rîndu-i, colo- 
nelul fu internat într-un spital psihiatric. 

Blestemul lui Atahualpa lovise încă o dată! 


Un an după dispariţia lui Brooks, un european, Paul 
Thur de Koos, originar din Austria, explură timp de doi 
ani munţii Llanganati. Pentru prima oară, el se ocupă 
de problema comorii cu o seriozitate şi o vocaţie de om 
de știință. Înainte de a ajunge în Ecuador. el se dusese 
la Sevilla, pentru a studia cele mai mici amănunte în 
arhivele deţinute de Compania Indiilor. Se spune că 
acesta ar fi descoperit întimplător originalul documen- 
tului Derrotero al lui Valverde, pe care nimeni nu l-a 
mai găsit vreodată de atunci. 

După mărturiile băștinașilor, el a părăsit masivul 
Llanganati la ultima sa călătorie cu obiecte de aur, pe 
care le-ar fi găsit tocmai într-un lac. 

Cum, după informaţiile istoricilor moderni, în acele 
zone n-a existat vreodată un oraş sau o așezare incasă 
importantă, sîntem într-adevăr obligaţi să admitem că el 
a dat efectiv, întimplător sau nu, de lacul în care Rumi- 
ñahui şi oamenii săi au ascuns preţul de răscumpărare. 

După terminarea acestei fructuoase călătorii, el se în- 
toarce în Europa spre a stringe sume indestulătoare care 
să-i permită să organizeze o nouă expediţie, mult mai im- 
portantă. cuprinzind între altele o echipă de plonjori 
foarte experimentați. Ceea ce te face să crezi, chiar dacă 
mai sîntem la începutul acestui secol (între 1913—1915) 
că acest austriac ajunsese într-adevăr aproape de ţintă. 

Asupra preţului de răscumpărare a lui Atahualpa 
apasă oare cu adevărat un blestem ? Paul Thur de Koos, 
norocosul aventurier, reuși să adune în Europa fondurile 
necesare expediției sale ; el găsi echipele specializate in- 
dispensabile — și aceasta nu era ușor la începutul aces- 
tui secol. El se pregătea să se îmbarce pe un vas în Por- 
tugalia spre a se duce în Ecuador, cînd muri subit de pneu- 
monie, deşi pînă atunci fusese perfect sănătos. 


Azi, în Llanganati, un lac poartă numele lui Thur de 
Koos, după povestirile orale lăsate de vechii indigeni. 
Acest lac este reprodus sub numele de „,lacul.Randon“ 
pe haria lui Andrade Marin. E sigur că nu de aceasta s-a 
folosit generalul Rumiñahui în misiunea sa. 

Ceea ce pare cit se poate de evident, azi, e că Thur 
de Koos a găsit şi el originalul lui Valverde şi că el a 
ajuns la lacul incașilor. Vai ! blestemul care apasă asupra 
comorii a jucat într-adevăr un rol în acest caz, iar urmele 
acestei expediţii nu se pot găsi acum, deoarece el nu ne-a 
lăsat nici un document. 

E probabil — şi spun accasta pentru amatorii moderni 
ai comorii — că cel care va putea descoperi și folosi ar- 
hivele lăsate cu siguranţă unceva de austriac, va reuşi 
să ajungă cu puţină răbdare la ţinta urmărită de atitea 
generaţii de aventurieri sau oficialități. 

„După moartea lui Fhur de Koos, masivul Llanganati 
n-a fost lăsat să se scufunde în taina lui solitară. Dim- 
potrivă ! 

În anul care a urmat, în 1916, un columbian, cu nu- 
mele de Randon, deei chiar numele lacului lui Koos, or- 
ganiză și el o expediţie în acele locuri blestemate mer- 
gînd, pare-se, pe urmele lăsate de Thur de Koos. El ex- 
ploră de altfel același lac ca și predecesorul său, poate 
după un schimb de informații, lac la care a ajuns şi săr- 
manul colonel Brooks. Rezultatele obţinute, ca şi felul în 
care şi-a sfîrșit viața, nu ne sînt cunoscute. 

Odată terminală expedijia lui Randon, munții Llan- 
ganati beneficiază de cîțiva ani de acalmie. 

În 1929 se duse acolo un german — Mathias Schwei- 
tzer, care, după spusele ţăranilor din regiune, ar fi încer- 
cat să coboare rîul Topo, trecînd prin lacul Aucacocha, 
spre a căuta acolo aur. Dar acest aur, contrariu a ce se 
crezuse, n-avea nimic de-a face cu comoara incașilor, de- 

oarece germanul nici nu ştia probabil de ea. Era vorba 
pur și simplu de praf de aur şi pepite, foarte răspîndite 
pe acele meleaguri. 


Intre 1929 și 1932, nişte italieni, Tulio Boschetti, al 
cărui nume îl poartă azi un rîu din Llanganati, şi Hum- 
berto Re, efectuară mai multe expediţii pe traseul indi- 
cat în Derrotero, care le parvenise efectiv, dar care arată 
foarte deosebit de original, mai ales în partea a doua. 
Ei luară în echipa lor chiar și un geolog german, N. Puteh. 
Cît priveşte comoara, n-au obținut nici un rezultat. 

Din 1933 pînă în 1934 a fost organizată renumita ex- 
pediţie italo-ecuadoriană a lui Boschetti și a geografului 
Marin, expediţie care efectuă remarcabile descoperiri pu- 
blicate de Marin într-o lucrare apărută la Quito t, dar 
fără nici un rezultat privitor la lacul lui Rumiñahui. Apăru 
atunci o nouă expediţie care, sub numele de Expediția 
Anzi- Amazon provocă o oarecare agitaţie între 1936 şi 
1937. 

Un căpitan scoţian, Erskine Loch, ofiţer în retragere al 
armatei britanice, veni în 1936, însoțit de doi sau trei 
prieteni britanici, în Ecuador cu scopul mărturisit de a 
explora munţii Llanganati, ca şi rîurile Napo şi Curaray 
din Oriente. Ştiuse el de misterioasele lăzi trimise din 
Lima de primarul din Latacunga la Royal Bank of Scot- 
land ? El sosi cu o echipă foarte serioasă și cu mijloace 
financiare importante. Ideile lui erau simple. El credea 
că-i de ajuns să urmezi cu exactitate ceea ce îi parvenise 
din documentul lui Valverde și care nu părea deloc a fi 
originalul, spre a ajunge repede și cu rezultate pozitive 
la comoară. Ceea ce și făcu ! 


t Luciano Andrade Marin, Llanganati, voiaje a las misterio- 
sas montafies de este nombrel (1934), Quito, în editură proprie 
(n.a.). 

= El pretindea, cu naivitate, că poate ajunge în scurtul 
interval stabilit de Valverde la locurile respective, să cx- 
tragă de acolo colosalele bogății acumulate și să le trans- 
porte fără multe dificultăți cu vreo treizeci de măguri, 
catiri şi cai pe care îi cumpărase (nu-i închiriase) cu un 
preţ mare de la țăranii din Piliaro. Avea siguranţa acţiunii 
lui şi o făcea cunoscută pretutindeni, cu riscul de a ve- 
dea că un alt amator i-ar lua locul. 

Realitatea fu cu totul alta. Chiar la plecare, el şi cu 
echipa sa fură surprinşi de o furtună foarte violentă de 
zăpadă în Ainchilibi, sat care nu-i decît poarta de intrare 
în masivul Llanganati. Adversităţile naturii fură atît de 
puternice și ţinură atît de multă vreme, încit toate ani- 
malele care îl însnțeau și care îl costaseră atît de scump 
muriră. 

Căpitanul Loch nu mai avea decît o soluţie, anume să 
se întoarcă la Pillaro şi la Quito, spre a organiza ceva mai 
bine o nouă şi definitivă expediţie, deoarece pentru el nici 
nu putea fi vorba să abandoneze. Cu această ocazie se sfă- 
tui cu oamenii din partea locului care aveau mult mai 
multă experienţă în privința zonelor dificile în care el se 
gîndea din nou să pătrundă. 

Serios însoţit şi dotat, după cum gîndea el, cu tot ceea 
ce i-ar putea permite să verifice cu mai multă siguranţă 
autenticitatea documentului Derrotero al lui Valverde, el 
se înfundă din nou în masiv. 

A doua expediţie se desfășură fără probleme deosebite. 
Dar Erskine Loch se întoarse în lumea civilizată foarte 
decepţionat. Nu găsise nimic. El publică totuși, mai tîr- 
ziu, o carte în care califica munţii Llanganati drept nişte 
tinuturi sălbatice şi necivilizate, pline de visuri înşelă- 
toare şi de promisiuni iluzorii. Toate astea spuneau des- 
tul de mult despre amărăciunea sa. 


279 


Loch era încăpăţinat. El hotărî, în ciuda eşecurilor pre- 
cedente, să plece încă o dată, dar să schimbe drumul de 
acces. 

Pierzind în timpul drumului un soldat ecuadorian. care 
însoțea grupul şi care se înecă într-un rîu aflat la limita 
dintre Llanganati și Mulatos, el schimbă direcţia şi o porni 
dintr-odată pe un drum cunoscut de indigeni, urmat de- 
seori de exploratorii care se îndreptau spre rîul Napo, în 
plină junglă amazoniană, drumul locuitorilor din Lata- 
cunga, care ducea la lacul Los Anteojos. 

Loch rămase în această regiune diticilă peste trei luni 
și fără să descopere ceea ce căuta, cobori pînă la urmă pe 
riul Jatanyacu. 

La întoarcerea sa, presa ecuadoriană vorbi destul de 
mult şi oarecum ironic despre expedițiile lui. El se îna- 
poie decepţionat la New York, unde publică o altă carte, 
al cărui titlu spune mult: Fever, Famine and Gold (..Fe- 
bră, foamete şi aur“.) Fapt curios, această lucrare conține 
excelente indicaţii despre traseul presupus al lui Val- 
verde, dar, ca mulţi alţii, Loch s-a poticnit spre sfîrşit, 
greşind drumul din ultimele zile menţionate în Derrotero. 

La locuința sa newyorkeză, el nu se putea opri să nu 
viseze la comoară. Nemaiputînd rezista, sc hotărî să plece 
din nou în Ecuador, de astă dată nu pentru a explora re- 
giunile dificile din sud, ci pentru a trăi acolo. El se instală 
într-un orășel cu climă blindă, Huigra. Acolo, întemeie o 
companie, al cărei scop era explorarea lacurilor aurifere 
din regiunea Napo, foarte bogată în pepite şi praf de aur. 

Se instalase de puţină vreme, cînd fu lovit de o boală 
incurabilă. | 

Muri la 2 ianuarie 1944. Blestemul lui Atahualpa con- 
tinua. 

În cursul anilor 1936—1937, un iugoslav. Zaharia Mi- 
halache, încercă să pătrundă şi el, pentru prima oara, m 
Llanganati prin nord-est, pe cursul riurilov Puyo şi Topo 
Nu reuşi si schimbindu-și direcția se întoarse la Pillaro, 
oraș de unde plecaseră toate celelalte expediții. Ajunse de 
astă dată pină la cheile riului Desaguadero. lu Yana Cocha. 

În anul 1937, tot un columbian, Mario Restreto, reuși 
să aiungă pînă la Cerro Hermoso, dar se pare că nici el 
nu a teuşii nimic şi n-a lăsat nici o urmă a aventurii sale. 

Francezii, care pină atunci nu fuseseră niciodată prea 
preocupaţi de bogăţiile acumulate în Ecuador, își făcură 
prima lor apariţie în 1939. Era vorba de un franco-ame- 
rican, Richard d'Orsay, care veni nu numai pentru a ex- 
plora teritoriul descris de Valverde, ci şi pentru a se in- 
stala în repetate rînduri Într-o cabană de felul celei a lui 
Robinson Crusoe. ridicată de el în munţii Llanganati, în 
canionul riului Desaguadero. Toate expedițiile sale au fost 
solitare. Trăia din proviziile strinse într-un sac, pe care îl 
ducea pretutindeni după el. 

Scopul lui era să rezolve enigma documentului Derro- 
tero. care dăduse atita bătaie de cap. El trimise din Sceua- 
dor nenvmărate articole, publicate atit în S.U.A., cit şi în 
Argentina. 

A găsit el ceva? A eşuat? Nu ştim nimic. Blestemul 
plutea asupra muntilor Llonganati. Unul din cărăușii care 
îl însoţiseră la un moment dat, trecu din nou prin acele 
locuri prăpăstioase si găsi, întimplător. multă vreme după 
aceea, rămăşitele pămintești ale bietului Richard d'Orsay. 
Maurisc acoio singur. 

În acelasi an. un german. Hrist, și un inginer ameri- 
can, Dimitri Kabatse, pătrunseră de asemenea în regiune, 
aparent iăă să caute comoara. Scopul lor era nobil : as- 
censiunea renumitului Cerro Hermoso., pe la poalele că- 
ruia tvecuserã-ostile lui Rumiñahui. 

Ei au fost urmați, la un an după aceea, în 1939, deo 
importantă expediţie ştiinţifică suedeză, a cărei sosire a 
fost anunţată în toate ziarele din Quito la 24 noiembrie 
1939. Cercetarea din punct de vedere botanic a plantelor 
uluitoare, chiar unice, din zonele necunoscute ale munților 
Llangăanati era condusă de doctorul Erik Asphund, de la 
Muzeul Naţional din Stockholm, care auzise vorbindu-se 
despre descoperirea extraordinarelor plante făcută de geo- 
graful Andrade Marin. Nu s-a cunoscut niciodată. rezulta- 
tul cercetărilor întreprinse de ei. 

Expediţiile fură reluate după terminarea celui de-al 
doilea război mondial prin sosirea, de două ori, a coman- 
dantului George M. Dyott, căruia i-am consacrat un ca- 
pitol în această lucrare şi care pare că a deţinut, într-ade- 
văr, date extraordinare despre Derrotero de Valverde. 

La puţin timp după aceea, a fost rîndul elveţianului 
Eugen Brunner și a nord-americanului Gail Mendel să 
pătrundă în Llanganati. Ei publicară în revistele occiden- 
tale de mare interes numeroase articole senzaţionale des- 
pre progresele acestor cercetări privind căutarea preţului 
de răscumpărare, dar niciodată nu fu publicat nimic nici 
măcar despre cea mai neînsemnată descoperire. Ei se îna- 
poiară la casele lor fără să lase vreo urmă, aşa cum ve- 
niseră. | 

1950 a fost un an prosper pentru cercetările din munţii 
Llanganati, cînd se organizară foarte multe expediţii se- 
rioase sau extravagante deopotrivă. 

O botanistă americană, miss Barclay, ajunse acolo în 
acel an cu scopul de a căuta nu comoara, ci o mică plantă 
rară. Din păcate pentru ea, munţii sînt bine păziţi de zei, 
iar căderile mari de zăpadă o demoralizară atît de mult, 
încît făcu cale întoarsă, fără să fi găsit nici ea nimic. 

În același an, Harry Hohman, un tinăr american, care 
colindase de mai multe ori prin munţii Llanganati, fără o 

țintă precisă, se inapoie în regiune. El mersesce pînă acolo 
cu cercetările sale. preliminare, încît:s-a dus la Sevilla, 
pentru a consulta arhivele indiene şi a descoperi acolo ori- 
pinalul documentului lui Valverde. Din păcate, nu era ex- 
pert in studiul vechilor documente spaniole, și era convins 
că Valverde era contemporan Conchistei, adică secolului 
al XVI-lea sau al A VII-lea (cînd, de fapt, Valverde a trăit 
la sfîrşitul secolului al XVIII-lea, în Ecuador). Harry 
Hohman, bineînţeles, nu găsi originalul lui Valverde. Plecă 
totuşi în munţii Llanganati şi fu al doilea străin care ex- 
ploră în mod sistematic munţii, survolîndu-i la bordul 
unui avion. El nu-și atinse ţinta fixată. 

În 1950 mai apăru de asemenea un suedez foarte se- 
rios, Rolf Blomberg, care declară, din momentul sosirii la 
Quito. că a venit acolo să caute elementele carc-i vor da 
posibilitatea să descopere preţul de răscumpărare a lui 
Atahualpa. Deşi toate expedițiile precedente eșuaseră, to- 
tusi el era convius ca va izbuti în acţiunea sa. 

Blomberg organizà două expediţii în acei munți. El fu 
prituul explorator occidental care, datorită aparatelor 
puse la dispoziţie de fraţii Arias, proprietarii unei impor- 
tante societati de aviaţie ccuaduriene, A.R.E.A., reuşi să 
detemine locurile posibile folosite de incaşi pentru as- 
ennderca comorii. El a fost invitat să turneze filme despre 
serpit anaconda ! şi alte animale uriaşe din Amazonia, 
ecca ce şi lacu, răminînd pe versantul amazonian al mun- 
(ilor Llanganati, versant pe care îl exploră în toate direc- 
uile, înuapoindu-se de fiecare dată fără aurul indienilor. 

Blomberg n-a ajuns niciodată la comoară. El publică o 
carte remarcabilă despre aventurile sale, Aurul îngropat 
şi şerpii anaconda, carte care îi poate face să viseze pe 
aventurierii viitori. 


! Sarpe din America de Sud, lung de 7 m, hrănindu-se cu pă- 
sări si mamifere. (n.tr.) 


w . .. 


283 


În 1950, sosi, de asemenea, în munţii Llanganati un alt 
aventurier suedez. căruia i se spunea cînd inginerul me- 
canic Stellan Moerner. cînd Conde |. El era, de asemenea, 
un fanatic susţinător al documentului Derrotero, pe care 
îl cunoştea bine. Strînsese o documentaţie considerabilă 
despre acest subicct şi organiză numeroase expediţii în 
zonele mai ncobiznuite. Nici el nu dădu de urma fabulo- 
sului lac, dar nu renunţă totuşi la cercetările sale. Se pare 
chiar că Moerner își continuă, chiar şi pînă în ziua de azi, 
infructuoasele sale expediţii în masiv, fără să mărturi- 
sească nimic despre eșecurile sau cventualele sale suc- 
cese — puţin probabile. 

În 1955 sosi un geolog german, doctorul Walther Sauer, 
geolog oficial al guvernului ecuadorian, care din noiem- 
bric pînă în decembrie 1955, cu mijloacele Casei de Cul- 
tură ecuadoriene, organiză o importantă expediţie știin- 
ţifică în munţii Llanganati și, mai ales, în renumitul Cerro 
Hermoso. Peste trei ani, în 1958, el publică o mică lucrare 
intitulată El Cerro Hermoso de los Llanganati en El Ecua- 
dor, în care prezintă toate datele geologice moderne asu- 
pra structurii acestui masiv, detalii despre un rîu natural, 
atunci descoperit, ccea ce dovedește puţinele informaţii 
pe care le deţinem încă și azi despre această zonă, și în- 
toemi o hartă detaliată. 

Expediția W. Sauer fu: deci o expediție eficientă şi se- 
rioasă, chiar dacă nu s-a putut obţine nimic nou în pri- 
vinţa comorii incașilor. 

În 1955, fu rîndul unui cehoslovac, Eric Jan, să-și în- 
cerce norocul : eşec total. 

lar mai tîrziu, americanul Ronald S. Springer încercă 
şi el același lucru : cşuă şi el. 


Do e a e 


1 Contele (sp.). 

În 1961, doi suedezi, Christian Mocrner şi N. Dotty, 
nu izbutiră nici ci în acțiun ea întreprinsă în munţii Llan- 
ganati. 

Germanul N. Hans îi urmă în 1963. intreprinzind in 
același timp ascensiuni pe teren și expediţii aeriene, ur- 
mind exemplul lui Blomberg, dar tot lără nici un rezul- 
tat edilicator. Se parc chiar că el a realizat o importantă 
coborîre prin Auca Cocha pină la riul Topo, dus şi întors, 
şi ea fără succesul scontat. 

În 1956, nord-americanul Robert Carr întreprinse şi el 
o expediţie ; tot fără nici un rezultat. 

În anul următor, o ziaristă, şi ca de asemenea ameri- 
cană, Betty Rasnell, veni în Ecuador să-şi încerce norocul. 
Ea exploră în mod serios canionul riului Desaguadero din 
Yana Cocha acoperit de o junglă tropicală. Expediția n-avu 
nici un rezultat. 

O nouă expediţie importantă apăru în 1969, numită 
Expeditia unglo-ecuadoriană în Llanganuti, alcătuită din 
cincisprezece tineri studenţi în vacanţă, provenind de la 
diferite universități engleze, darv fără un ordin oficial de 
misiune. Ea fusese organizată de un ccuadorin, care 
voia să imite şi să rivalizeze cu importanta expediţie ştiin- 
țifică italo-ecuadoriană din 1933—-1934 a lui Boschetti și 
Andrade Marin. 

Studenţii veniseră fără nici o competenţă specială, fără 
o pregătire temeinică, atraşi acolo de nişte prospecte pu- 
blicitare, abil distribuite pe străzile Londrei de o agenţie 
de voiaj. 

Explorarea comorii incașilor se transformase dintr-o 
dată într-o călătorie turistică de genul clubului de va- 
canţă. Prospectul distribuit la Londra insista mai mult pe 
şansa şi spiritul de inițiativă decit pe seriozitatea știinţi- 
fică. Voluntarii trebuiau să-și aducă” propria contribuţie. 


Grupul nu părea să cunoască hărţile cele mai vechi şi 
critica toate expedițiile științifice anterioare. 

Studenţii englezi reluară chiar tezele şi lucrările geo- 
gratului Andrade Marin, înainte de a întreprinde expe- 
diția. E inutil să spun că geograful nu era deloc bucu- 
ros să-i vadă furîndu-i și plagiindu-i cercetările. 

În ciuda atît a publicităţii, cît şi a candidaţilor, renu- 
mita Expediţie anglo-ecuadoriană în Llanganati n-a putut 
nici măcar să traverseze lacul Yana Cocha, poarta de in- 
trare în munţii Llanganati. Acolo echipa exploratorilor își 
stabilise tabăra de bază. În acel loc, tinerii englezi au fă- 
cut citeva însemnări despre datele naturale, deja foarte 
cunoscute şi tot acolo, îndeosebi, mîncau la iarbă verde. 
Cîţiva dintre ei întreprinseră incursiuni discrete prin apro- 
piere, dar este evident că ei nu putură niciodată să ajungă 
la locul pe care incașii îl ascunseseră cu atîta grijă și mi- 
nuţiozitate. 

Cînd s-au întors la Quito, ei ţinură o conferinţă la Casa 
de Cultură ecuadoriană, povestindu-şi aventurile şi pro- 
puseră să publice puţinele date pe care le adunaseră. Ei 
relatară, în sfîrşit, cîteva experienţe, terminînd însă prin 
a afirma că, pentru a explora în mod amănunţit munţii 
Llanganati, n-ar ajunge nici măcar o sută de ani. Cît pri- 
vește comoara, ei nu vorbiră, bineînţeles, niciodată des- 
pre ea. 

Evident, eșecul studenţilor n-a pus capăt numărului in- 
terminabil al celor care speră totuşi să pună mina într-o 
zi pe bogăţiile comorii incașilor, îngropate acolo sus, în 
munții Llanganati. 

În lipsa aurului fin care intră în chimire, visul des- 
pre bogăţiile îngropate undeva, într-un mic lanţ de munţi 
sud-americani, e de ajuns să înflăcăreze minţile. Acest 
vis face şi el parte din moştenirea minunată pe care ne-au 
lăsat-o incașii peste secole. 


DINASTIA ÎMPĂRAȚILOR INCAȘI 


MANCO CAPAC 
SINCHI ROCA 
LLOQUE YUPAN 
MAYIA CAPAC 
CAPAC YUPANQUI 
INCA ROCA 
YAHUAR IIUACCAC 
VIRACOCIIA 
PACHACUTEC 
TUPAC YUPANQUI 
JIUAYNA CAPAC 
IUASCAR INTI 
ATAHUALPA 
TUPAC URCO 
MANCO 

SAYRI TUPAC 
TITU CUSI 

TUPAC AMARU 

